
INTRODUCERE 


A 

{п perioada feudalá, multe veacuri de-a ríndul, statul 
românesc, biserica, oamenii învăţaţi, scriitori de cronici şi pravile, ca şi de po- 
vesti, cancelariile de curte ale domnilor şi ale marilor boieri, chiar cele orăşe- 
neşti, s-au exprimat în scris într-o limbă străină, limba slavă-bisericească, 
Limba română, limbă romanică, nu era folosită în scris, deşi era vorbită de 
toate păturile sociale ale poporului. Pind către sfîrşitul veacului al XO-lea, 
de alifel limba românească nici nu era constituilă ca un instrument potrivit 
pentru exprimarea în scris a operelor religioase şi a limbajului de cancelarie. 

Limba vorbită, cu toată bogăția sa de imagini, era şi a rămas multă 
vreme un grai cu caracter foarte concret, fără o logică a legăturilor din 
frază, fără o topicá necesitată de ordinea elementelor cugetării. Limba po- 
porului era reținută încă în situație improprie pentru cultură, dacă nu în 
chip voit, conştient, dar, în orice caz pornind de la convingerea păturii feu- 
dale stăpiniioare că poporul nu trebuie să aibă acces la cultură, pentru că 
$i cultura, alături de avere (funciară), de privilegii şi de arme, formează 
garanția perbeluării superiorității sociale a clasei feudale, o distingere clară 
a ei de cei multi şi ignoranfi. 

Dar, începînd de la sfîrşitul secolului al XU-lea, urmînd apoi în tot 
veacul al XUl-lea, abare scrisul românesc, înlocuind treptat limba slavă în 
toate rosturile sale, 

Deşi sîntem, încă, în istoria României, în plină epocă feudală, totuşi 
baza socială a clasei cîrmuitoare, numărul celor care prin averea lor şi prin 
libertatea de care se bucură a crescut, şi o dată cu ascensiunea oamenilor 
noi, aceştia s-au lepădat de tradiția slavonă. 

În cursul veacului al XUI-lea are loc introducerea şi perfectionarea 
limbii române ca limbă literară şi de stat. De asemenea şi ca limbă a bise- 
тісі ortodoxe române în veacul al XUIl-lea se produce biruința definitivă 
a limbii române asupra celei slavone : cărțile de legi, poruncile domneşti, 
cronicile de curte voievodală şi boierească, scrierile oficiale ale cultului 
ortodox, Biblia şi Liturghierul, pînă şi poemele în versuri se scriu în romá- 
neşte, se face deci dovada că s-a format instrumentul pentru creația româ- 
nească, în proză şi versuri, adică o limbă literară. 

Prezenta carie are de scop să cerceteze cauzele apariției scrisului în 
limba română şi apoi biruinţa definitivă a limbii poporului asupra celei 
slavone. Nu este vorba în această scriere critică de o reluare a istoriei lite- 

raturii noastre vechi, căci problema începuturilor scrisului în limba română 
depăşeşte marginile istoriei literaturii, ca şi pe acelea ale istoriei bisericii ; 
ea formează un capitol de istorie culturală general românească, prezentat 
în funcţie de istoria socială. Din istoria limbii române, a literaturii noastre 
vechi, a bisericii şi a cancelariei de stat, vom reține numai acele elemente 
care pot fi de folos susţinerii tezelor noastre asupra cauzelor, împrejurărilor 
şi aspectelor specifice ale fenomenului începuturilor scrisului românesc. 

Aceste teze, precum credem că reies limpede din prezentarea docu- 
mentată a problemei în paginile care urmează, pot fi rezumate astfel : 

a) Limba slavonă la români, în toate cele trei țări româneşti a fost o 
limbă literară şi de cancelarie a păturii stápinitoare feudale (boierii) şi pre- 
feudale (cnezii). 

Întocmai brecum limba slavonă a fost caracteristică pentru cultura 
clasei stăpîniloare româneşti din toate cele trei țări româneşti, tot astfel si 
treptata ei înlocuire din toate rosturile ei de limbă literară şi bisericească 
s-a produs aproape simultan în cele trei järi, peste granițele politice. 

b) Nu putem despărți în compartimente impermeabile diferitele as- 
pecie ale istoriei culturii : literatura bisericească, aceea a scrierilor apocrife, 
cronicile, actele oficiale şi private etc., în sensul că trecerea lor de la redac- 
tarea în slavonă la cea românească formează un singur capitol unitar din 
istoria culturii noastre. În special adoptarea limbii liturgice româneşti în 
locul celei slavone, de către biserica ortodoxă, nu poate fi considerată ca о 
»reformá religioasă“, distinctă de reforma literară şi a scrisului de cancelarie. 
Este deajuns să schijüm aici numai două argumente în favoarea acestei 
teze : biserica ortodoxă din cele trei țări a admis cartea în limba română 
fără a-şi schimba ceva din temelia dogmatică. Pe de altă parte, cronologic, 
traducerea vechilor cărţi bisericeşti din slavoneşte în româneşte în tot cursul 
veacului al XUl-lea corespunde cu începuturile scrisului românesc şi în do- 
menii laice : istoriografie, pravile, scrisori. Deci, apariţia cărților bisericeşti 
în româneşte face parte inlegraniă din curentul general pentru bromovarea 
scrisului în limba poporului. 

c) Din teza precedentă reiese în chip necesar şi aceea a originilor in- 
terne ale impulsului pentru scrierea primelor cărți în românește. Teoriile 
despre influentele externe şi străine, care ar sta la baza acestor scrieri, şi 
anume teoria husilă, cea luterană şi cea catolică, nu au bază ştiinţifică, ele 
nu {їп seamă de conexiunea faptelor culturale între ele şi totodată şi de legă- 
tura organică dintre cultură şi stadiul de dezvoltare socială şi economică a 
poporului. Traducerea cărților bisericeşti slavone în româneşte este rezul- 
tatul curentului intern pentru limba românească şi nu al unor influențe venite 
din afară. Nu străinii au învăţat be români să scrie româneşte. 

d) Principala cauză economică determinantă pentru începuturile scri- 
sului în românejie este creşterea relativă a economiei de schimb. Deşi nu a 
atins mari proporții, totuşi schimbul între oraş şi sate şi între ţările româ- 
nesti, pe linia schimbului produselor meșteșugărești transilvane cu cele agri- 
cole din Moldova şi din Tara Românească, începuturile exportului de grine 
spre marea Mediterană şi, în veacul al XUl-lea, spre Imperiul Otoman, au 
provocat, pe plan social, ridicarea unei noi pături de producători, boieri, 
boiernaşi, orăşeni, meşteşugari, interesați în aceste operaţii de schimb. 

Vechile autarhii domeniale, imunităţile lor privilegiate se dizolvă şi se des- 
chid porțile relaţiilor comerciale externe şi interne. Purtătorii acestor relații 
nu se mai puteau mulțumi cu folosirea limbii slavone, bună pentru momen- 
tele solemne ale rugăciunilor cintate în abur de tămiie, ci aveau nevoie de 
un instrument practic pentru tranzacţiile lor. 

е) Їп acest înțeles, începuturile scrisului românesc sînt rezultatul luptei 
de clasă, sînt urmarea înlocuirii în fruntea vieţii economice şi politice a {йти 
a vechii boierimi militare cu imunităţi, prin noua boierime angajată în eco- 
nomia de schimb, în producția de marfă pentru piață, alături de orăşeni şi 
de mica boierime. În veacul al XUII-lea, dezvoltarea limbii literare şi a lite- 
raturii româneşti stă în strînsă legătură cu lărgirea bazei sociale a clasei 
slăpînitoare. 

f) În a doua jumătate a veacului al XVII-lea se dezvoltă în toate cele 
trei țări române un curent cultural umanist, cu implicații şi în domeniul 
politic, nedefinit clar pînă acum de istoriografia noastră. Ре baza recunoaş- 
terii limbii románe ca moștenitoare a limbii latine, umaniştii români au 
intrat şi ei în lupta pentru promovarea limbii noastre ca organ de exprimare 
a literaturii, bisericii şi cancelariei de stat. Umaniştii români au un loc cu 
mult mai mare decât acela care li s-a atribuit pînă acum ; ei sînt aceia 
care, în chip conştient, au înlăturat definitiv limba slavonă din poziția sa de 
limbă a statului şi a culturii în ţările române, înlocuind-o cu limba poporului, 
din care au făcut o limbă literară. 

g) Din cele spuse mai sus, care urmează să fie dezvoltate, documentate 
şi fixate în cadrul de istorie generală a feudalismului în România, rezultă 
că fenomenul cultural al apariției şi biruintei scrisului în limba română, care 
s-a desfășurat pe un răstimb de două veacuri, a urmat linia de dezvoltare 
a societăţii feudale, a ridicării economice şi politice a unei noi boierimi (din 
care făceau parte şi umaniştii) şi a altor pături sociale angajate în econo- 
mia de schimb. Această constatare ilustrează în chip concludent exactitatea 
ştiințijică a principiilor metodei materialismului istoric aplicate la studiul 
culturii româneşti în perioada feudală. Dar, privită în persbectiva generală 
a desfășurării istoriei, a rezultatelor obiective obținute, înlocuirea limbii sla- 
vone cu cea română depăşeşte cadrul luptei sociale dintre vechea boierime 
şi noile pături care se ridică în interiorul societăţii feudale, be baza începu- 
turilor economiei de schimb. Biruinţa limbii române are un caracter mai 
general în istoria României, ea înseamnă o afirmare a individualităţii po- 
borului român, maturitatea lui culturală, biruința lui asupra influențelor si 
tradiţiilor străine, în special a celor slavone. 

Problema înlocuirii limbii literare bisericeşti străine cu cea populară 
nu este specifică numai pentru istoria României. Ea a fost pusă, la date 
diferite, corespunzând cu stadiul de dezvoltare a fiecărei (dri, în istoria tutu- 
ror statelor si popoarelor din Europa, în cursul perioadei feudale. Acest 
moment caracteristic pentru istoria Europei la sfîrşitul evului mediu a fost 
foarte bine sesizat de Fr. Engels. 

După cum scrie autorul Dialecticii naturii, „în locul opoziției dintre 
greci, respectiv romani şi barbari, acum există şase popoare culte (fără să 
socotim popoarele scandinave) care au atins toate un grad de dezvoltare 
destul de înalt pentru a participa la puternicul avint al literaturii din veacul 

al XIO-lea şi au asigurat o mult mai mare multilateralitate a culturii decit 
limbile greacă $i latină, decăzute spre sfirşitul antichităţii şi pe cale de a 
deveni limbi moarte“ 1. 

Acest proces de trecere a limbilor populare la rangul unor limbi de 
cultură se datoregte împrejurărilor vieții materiale, căci, precum spune 
K. Marx, „Modul de producție al vieții materiale determină în genere pro- 
cesul vieţii sociale, politice şi spirituale“ 2. 

Înlocuirea limbilor moarte, oficiale, cu limbile populare, s-a produs în 
literatura scrisă gi în cancelaria tuturor ţărilor din perioada feudală, într-un 
anumit moment din dezvoltarea lor istorică, în strînsă legătură cu formarea 
şi cresterea relaţiilor de schimb, interne și externe. 

Toate literaturile romanice, ca şi cele germanice, slave (catolice) şi cea 
maghiară au cunoscut momentul apariției, luptei şi biruinfei limbii populare 
în concurență cu limba latină a păturii conducătoare. 

Se poate afirma că, ţinînd seamă de unele excepții, cele mai vechi 
scrieri în limbă „vulgară“ sînt cântecele populare cu subiect religios, sau 
apocrif. În Franţa, după jurămintul de la Strasbourg din 842, cea mai veche 
baicie literară în franceză medievală este La séquence de sainte Eulalie, 
din anul 881, urmată de alle vieţi de sfinţi, apoi de traducerea Psaltirii din 
secolul al XII-lea (lucrare cae nu are nici о legătură Cu vreo oarecare re- 
Jormă religioasă). In Italia, primele texte literare în graiurile populare au ace- 
laşi caracler para-religios, încă din secolele XII-XIII, dominate de cinti- 
cele lui Francesco d' Assisi. 

În Spania, Misterele regilor magi de la sfîrșitul secolului al XII-lea, 
Disputa sufletului cu trupul, din aceeaşi epocă, sînt şi ele scrieri populare 
de inspirație religioasă-apocrifă. 

În Anglia, poemele anglo-saxone, dinainlea cuceririi normande, încep 
să apară în scris în secolele UII—UIII şi sînt în parte imnuri religioase 
populare si în parte preamárirea eroilor populari în luptă pentru apărarea 
împotriva monytrilor (Boewulff, sec. ОП). 

În Germania, limba poporului apare încă din anii 350—380 cu tradu- 
cerea Noului Testament de Wulfila, episcopul vizigoților, dar trebuie apoi 
să așteptăm pînă în secolul al IX-lea pentru scrierile propriu-zise germane 
(althochdeutsch), între care mai remarcabile sînt Heiland și Muspilli, ambele 
poeme în versuri cu aspectul unor apocrife religioase. 

În Polonia, cea dintii scriere în limba ţării este rugăciunea Bogurod- 
zica (Maica Domnului), care a servit, încă din veacul al XII-lea, drept cin- 
{ес al gloatelor din oastea polonă. 

Înainte de Renaştere, literatura polonă cuprinde aproape exclusiv im- 
nuri şi predici în limba poporului. 

Începuturile scrisului în limba cehă datează dinainte de reforma reli- 
gioasă a lui loan Пиз, care a propovăduit înlăturarea ritualului latin în bise- 
rica cehă şi înlocuirea lui cu limba țării. Cea dintîi scriere în această limbă 
este cîntecul maselor în biserică (Doamne, miluiește) și „invocația sfintului 


1 Pr. Engels, Dialectica naturii, București, 1954, p. 191. 
2 К. Marx, Contribuţii la critica economiei politice, ed. a 1-а, București, 
1960, p. 9 

Venceslav“, din veacurile XII—XIII. De asemenea, primele cronici, primele 
pravile şi legende populare în proză, în cehă, sînt anterioare apariţiei husi- 
tismului, adică sfârşitului secolului al XIV-lea 3. 

Această foarte scurtă schiță nu are alt rost decît acela de a arăta exis- 
tența general europeană a fenomenului cultural din perioada feudală : tre- 
cerea de la scrisul în limba literară şi de cancelarie, latină şi greacă (res- 
pectiv slavonă bisericească) la limba populară ca formă de expresie a lite- 
ralurii religioase şi laice şi a actelor oficiale şi private. 

În toate țările catolice s-a produs la un moment dat, în evul mediu, o 
ridicare la o stare mai bună a unor anumite pături sociale, legate de econo- 
mia de schimb ; de la acestea s-a pornit mișcarea pentru înlocuirea în ve- 
chile sale rosturi a limbii latine. După aceea s-au produs reformele reli- 
gioase, bazate pe aceleaşi pături sociale (nobilimea mică şi orășenii). 

Pretutindeni apariția scrisului în limba poporului are o bază econo- 
mică şi socială şi nu este rezultatul vreunei ideologii religioase. Primele 
scrieri „populare“ din Europa medievală, în țările amintite mai sus şi în 
multe alte state, cile au trăit în condiții asemănătoare, sînt, în genere, „cărțile 
populare“, cu un cuprins religios, dar deosebite în privinţa tendinţelor so- 
ciale de atitudinea bisericii oficiale şi a clasei stápinitoare feudale. Multe 
dintre ele sînt „аростіје“, condamnate de biserica oficială ca eretice. Această 
literatură para-religioasă o vom regăsi şi la începulul scrisului în limba 
română, care nu se deosebeşte esențial ca fenomen cultural şi social de cele 
cu același cuprins din alte țări ale continentului nostru. 


* 


Prezentul studiu asupra unui aspect esențial din istoria noastră cultu- 
ralá nu se mărginește numai la ablicarea metodei materialismului istoric 
pentru înţelegerea originilor si condiţiilor de dezvoltare a scrisului în limba 
română. Aulorul 1-а înțeles ca o cercetare critică a izvoarelor contemporane, 
o contribuție nouă prin faptele necunoscute puse în circulaţie. El este bazat 
în mare barte pe o documentaţie inedită de acte din arhivele din Braşov, 
Sibiu şi din alte oraşe, precum şi din diferite biblioteci. S-au folosit pentru 
înlîia oară un număr de manuscrise vechi româneşti din secolul al XUl-lea, 
precum şi [ragmente din cele mai vechi texte în limba noastră. Pretutindeni 
am căutat urmele limbii române. Pentru această căutare de izvoare am fost 
ajulat cu dezinteresare de mai mulți cercetători entuziaşti ai vechii limbi ro- 
mánegti (I. Colan, Valeria Căliman, I. Roman, C. Stoide, A. Huttman din 
Braşov, D. Bodogae, M. Scorobef, I Веји din Sibiu, С. Cardag din București), 
care mi-au pus la dispoziție prețioase materiale inedite. Tuturor le aduc 
caldele mele mulţumiri. 


* 


Volumul pe care-l infáfigám a fost precedat de două articole premer- 
gătoare, în care se cuprind o parte din rezuliatele la care am ajuns. Aceste 


3 P. р. Panaitescu, Începuturile scrisului în limba română, în „Studii şi materiale 
de istorie medie“, IV, p. 117—191 si idem, Noi contribuții, în „Studii şi cercetări de 
bibliologie”, V, р. 107—134. 

rezultate au fost iniimpinate în genere cu interes, aprobate de specialisti 
recunoscuți ai studiului limbii şi vechii culturi româneşti, combătute de alți 
specialişti, care au rămas фе vechile poziţii ^. 

Pentru lámurirea mai adîncită şi mai completă a problemei începu- 
turilor şi, de astă dată, şi a biruinţei limbii române, am scris această carte 
asupra luptei pentru limbă. Documentarea, cercetarea critică, considera- 
{е de sinteză au fost înnoite în chip esenţial. Am folosit şi criticele ce 
s-au făcut asupra celor două articole de prezentare, pentru a lămuri unele 
chestiuni neclarificate. Cit priveşte articolele şi recenziile favorabile, ele 
m-au încurajat să scriu această carte. Cu sprijinul Editurii Academiei Re- 
publicii Populare Române am izbutit să dau la lumină scrierea aceasta des- 
pre o broblemă de bază a istoriei culturale a României. 

Fără a avea pretenţia unei soluţii definitive, avem convingerea că am 
agezat-o pe calea cea bună, din punctul de vedere metodic şi al încadrării ei 
în procesul evolutiv al istoriei României. 





^ Al. Rosetti, Despre data primelor traduceri românești de cărți religioase şi despre 
curentele culturale din secolul al XUl-lea, în „Limba română”, X, 1961, p. 241—245. 

SLAVONISMUL LA ROMÂNI ȘI PROBLEMA 
ÎNLOCUIRII LUI CU LIMBA POPORULUI 

Capitolul I 


ORIGINILE ȘI CARACTERUL CULTURII SLAVE LA ROMÂNI 


| salate de a putea explica începuturile scrisului în 
limba românească, înlocuirea cu limba poporului a scrisului slavonesc folosit 
de români timp de mai multe veacuri са limbă literară, bisericească şi de 
cancelarie, este nevoie să stabilim care au fost originile gi caracterul specific 
al slavonismului în ţările române, în perioada feudală. Această precizare 
stă la bazâ înţelegerii împrejurărilor sociale și Че istorie culturală în care 
s-a produs biruinţa limbii poporului asupra celei străine, feudale. 

Timp de opt veacuri poporul român, vorbind o limbă romanică, a 
folosit totuși limba slavonă bisericească influențată de dialectele slave vii 
(medio-bulgară, rusă apuseană şi sirbá), ca limbă a culturii feudale gi a 
bisericii. Din veacul al X-lea, pînă la sfârşitul celui de al XVII-lea, această 
limbă literară a predominat în biserică, precum și la curţile domnilor și ale 
boierilor, ca şi ale cnezilor români din Transilvania. 

Limba scrisă, pe саге am putea-o denumi „slavonismul cultural“ t, 
se explică, la origini, prin prezența unei populații slavo-bulgare trăind 
pe teritoriul locuit în evul mediu, ca şi în zilele noastre, de poporul român. 

Cronicile bizantine, începînd din veacul al VI-lea, rezultatele săpă- 
turilor arheologice, studiul toponimiei, adică al denumirilor de locuri de pe 
pămîntul Republicii Populare Române, precum și cercetarea elementelor 
slave, fonetice, lexicale şi în parte și gramaticale, în limba română vorbită 
azi, impun cu certitudine convingerea despre convietuirea româno-slavă 
pe acest teritoriu 2. 

Existenţa unei „limbi daco-slave“, a slavilor din Dacia, este încă con- 
trovensată, deși ea se impune mai ales din cercetarea onomasticii româneşti 
de 'origine slavă, deosebită de aceea a popoarelor slave vecine și specifică 
numai pentru onomastica slavo-română ?. Slavii din Dacia vorbeau, în orice 
caz, un dialect foarte apropiat de cel bulgar. 


1 Denumirea de „slavonism cultural“ pentru definirea culturii slave la români în 
evul mediu aparţine lui Ше Bărbulescu, Curentele literare la români în perioada slavo- 
nismului cultural, Bucureşti, 1928, 

2 Cf. Al. Rosetti, Istoria limbii române, Ш. Limbile slave meridionale, ed. a Il-a, 
Bucureşti, 1956. 

3 Cf. E. Petrovici, Daco-slava, în „Dacoromania“, X, 1942, р. 238—277, 
P. P. Panaitescu, Mircea cel Bătrin, București, 1944, р. 68—69 și Gh. Mihăilă, Impru- 
muturi vechi sud-slave în limba română, Bucureşti, 1960. 

Limba cronicilor, a documentelor slavo-române, a cărţilor slave scrise 
pentru bisericile din Tara Românească, Moldova si Transilvania, nu este 
dialectul daco-slav, nici limba populară bulgară *& Este vorba, dimpotrivă, 
de o limbă de cultură folosită de cărturari şi nu de aspectul popular al 
limbii respective. Această limbă are la temelie limba veche slavă biseri- 
cească a lui Metodie şi Chiril, dar cu numeroase si permanente infiltratii, 
nu numai ale limbilor slave vii, dar şi, încă de la început, ale limbii ro- 
mâne. De aceea o putem defini ca o limbă literară cultă, cu caracter 
compozit 5. 

Pe de altă parte, cronologic, monumentele de limbă slavo-română nu 
coincid cu existenţa populației slave pe teritoriul românesc. Slavii араг în 
Dacia în secolul al VI-lea, iar ultimele menţiuni despre existenţa unor co- 
munitáti slave pe pămîntul acestei provincii datează din veacul al XII-lea 
(Cronica Notarului Anonim al regelui Bela) $. Pasajul despre slavii de la 
Dunărea de jos, alungaţi de volohi, în Letopisețul de la Chiev din același 
veac, trebuie interpretat ca o informaţie despre predominarea elementului 
românesc în Dacia, în acea vreme”. Privilegiile de proprietate gi actele 
oficiale ale regatului Ungariei, începînd din veacul al XIII-lea, referin- 
du-se la domeniile, orașele şi biserica din Transilvania, amintesc de popu- 
laţia valahă (românească), cumană, maghiară, germană din această pro- 
vincie, dar niciodată despre slavi, fie sub forma unor comunităţi ţărăneşti 
sau sub aceea a unei clase feudale de stăpîni străvechi ai satelor. Socotim 
deci că slavii dacici, începînd din veacul al XIII-lea, erau complet asi- 
milati de români, igi pierduseră limba şi individualitatea etnică. 

Aceste împrejurări explică adoptarea în Dacia nord-dunăreană a 
limbii de cultură slavonă în biserică şi ca limbă oficială de stat (e vorba 
de statele feudale în formaţie) 8. După dispariţia, adică asimilarea slavilor 
dacici, din veacul al XIII-lea pînă în al XVII-lea, limba literară slavă 
(cu infiltraţii reînnoite ale limbilor slave vii, cît si ale celei române) a rămas 
ca o tradiţie, ca o limbă sacră şi de clasă, a bisericii şi a clasei stápinitoare 
româneşti, care ca limbă maternă folosea însă româna. 

Limba slavonă a fost deci la români o limbă de cultură menită să 
distingă pe stăpinitori de stăpîniţi, să formeze un zăgaz între cultura celor 
dintîi şi lipsa de cultură a celor din urmă. În acest fel, slavona a jucat la 
români acelaşi rol social ca latina în ţările catolice. 


4 Cf. însă susţinerea acestei teorii de I. Venelin, Влахо-болгарские грамоты, St. Peters- 
burg, 1849, L. Miletici si D. D. Agura, Дакоромънитє и тяхната слявянска писмєность, 
în ,Sbornicul Ministerului Instrucțiunii Publice“, Sofia, IX, 1890, iar, mai recent, 
S. B. Bernstein, Разыскания в области болгарской исторической диалектологии, Moscova 
si Leningrad, 1948. 

5 Vezi şi studiul nostru, Caracterele specifice ale literaturii slavo-române, in 
„Romanoslavica“, IX, 1963. 

ë Ed. С. Popa-Lisseanu, Izvoarele istoriei românilor, I. 

7 Ibidem, vol. УП, р. 34. 

8 Al. Grecu (P. P. Panaitescu), Bulgarii în nordul Dunării în veacurile al IX-lea — 
al X-lea, în „Studii 91 cercetări de istorie medie“, 1—1, 1950, p. 223—236 (cu argumentarea 
despre adoptarea liturghiei slave la români în veacul al X-lea). 

În ultimul timp, o serie de savanţi, mai ales profesorul Bernstein 9, au 
reluat însă vechea teorie greșită a lui L. Miletici 10, după care clasa boierească 
din ţările române, pînă în veacul al XVII-lea, a fost de neam şi de limbă bul- 
gară, limba slavonă folosită în biserica, în cancelaria şi literatura din 
aceste ţări fiind deci limba maternă a acestei clase. 

Slavonismul la români a fost, după susţinătorii acestei teorii, un fe- 
nomen etnic şi nu unul cultural-feudal. 

Unicul argument al acestei teorii derivă din faptul, semnalat mai sus, 
că în limba cărților şi actelor slavo-române se găsesc elemente lexicale 51 
gramaticale ale limbilor slave vii. Să nu se uite însă că nici latina medie- 
vală, limba bisericească, de cancelarie și literară a clasei dominante în 
apusul Europei nu mai este identică cu latina clasică, că din punct de 
vedere sintactic, lexical, ea a fost adînc influenţată de limbile romanice me- 
dievale. 

Limba, slavă folosită în scris în ţările române, care poate fi denumită 
slavo-română, are un caracter compozit : cărţile religioase, cronicile, nomo- 
canoanele sînt redactate într-o limbă mai apropiată de slava bisericească. 
De 'asemenea, și în actele de cancelarie se disting două categorii în privința 
limbii slave: privilegiile solemne ale domnilor și corespondența curentă ; 
primele mai apropiate de textele bisericești, ultimele reprezentind o pă- 
trundere mai accentuată a limbilor slave vii (bulgară, sirbá, rusă apuseană). 
Aceasta se explică pentru că în mediul cancelariilor domnești şi boierești, 
precum si la oraşe se aflau scribi de meserie, de origine din țările slave, 
dar mai ales români care învățaseră o limbă slavă vie, pentru a face faţă 
nevoilor statului feudal cu limbă oficială slavonă. Canacterul arhaizant al 
celor mai multe texte slavo- române, precum şi aspectul lor compozit (cu 
elemente bulgare vechi şi noi, sîrbești și ucrainene) arată că avem a face 
cu un fenomen literar și nu cu unul etnic. 

Slavonismul la români, scrisul slavon în ţările române, nu i numai 
o chestiune de limbă, ci formează o problemă mai vastă de civilizaţie feu- 
dală. De aceea, ca metodă el nu poate fi înţeles şi nu trebuie să fie studiat 
numai prin rezultatele aduse de cercetarea limbii textelor slavo-române, 
fără a ţine seamă de datele istoriei culturii. 

Amintim că numele boierilor munteni şi moldoveni, în secolele 
XIV—XVII, pe care-i cunoaștem din actele interne, din corespondența 
diplomatică (în parte în limba latină), derivă în mare parte din limba 
română. Poreclele care sînt independente de calendarul bisericesc, gi con- 
stituie forma cea mai autentică a onomasticii unui popor, apar ca parte 
constituantă a limbii române: Limbă dulce, Cârpitul, Jumătate, Albul. E 
vorba de poreclele boierimii, care, conform teoriei amintite mai sus, ar 
urma să fie formată din slavi. Chiar numele de origine slavă ale unor 
boieri sînt trecute, în actele slavone din Ţara Românească, articulate cu 
articol românesc: Radul, Stanciul, Danciul etc. 

Toponimia satelor româneşti medievale corespunde, în parte, carac- 
terului etnic al clasei stăpînitoare, de vreme ce stăpînul, primul stăpîn feu- 


9 Vezi mai sus, nota, la p. 14. 
1? Vezi mai sus, aceeaşi notă. 

dal al satului, dă adesea numele său obștii ţărăneşti aservite. Aceste sate 
poartă numele propriu al stăpînului, la plural (deci înseamnă: oamenii 
lui N.). În actele slavo-române aceste sate sînt redate си articolul postpus 
al pluralului românesc : Bujorenii, Ciocăneştii, Cálimánestii, Bucureștii etc. 
Acest fel de denumiri, care apar în cele mai vechi aote slavo-române, for- 
mează un sistem românesc de denumire a satelor care constituiau stápiniri 
feudale. 

Multi lingviști au tendinţa de а face abstracţie, în cercetarea proble- 
melor de cultură, de datele precise ale izvoarelor istorice, singurele baze 
sigure ale cercetării istoriografice. Descrierile geografice, însemnările călă- 
torilor şi ale cronicarilor din secolele XIV—XV amintesc în chip foarte clar 
despre populaţia de limbă romanică, de „origine romană“, din cele trei 
țări româneşti, dar aceiași autori nu pomenesc niciodată nici un cuvînt 
despre existența unei pături de nobili slavi în aceleași țări, pe care le des- 
criu. Dacă slavii ar fi format atunci pătura stápinitoare în ţările române, ar 
fi atras în primul rînd atenţia cercetătorilor şi călătorilor. 

Germanul Schiltberger, care a călătorit în ţările române în 1396, 
spune că valahii „au o limbă a lor deosebită“, dar nu pomeneşte de slavi 
conlocuitori cu dingii!!, În 1409, o relaţie de curînd descoperită a lui 
Ioan arhiepiscop de Sultanieh arată, de asemenea, că valahii au limba 
lor apropiată de cea latină, „de aceia se fălesc cá sînt romani“ 12, Umanistul 
italian Poggio Bracciolini scrie în 1451: „În părţile Sarmaţiei de sus se 
află o colonie rămasă de la Traian, după cum zic ei, care, pînă astăzi, in 
mijlocul atitor barbari, au păstrat cuvintele latine din Italia, de unde au 
venit: Ei zic: oculum, digitum, manum“, iar contemporanul sáu, Flavio 
Biondo, în 1453, spune: „Valahii sau dacii ripensi, care sînt vecini cu Du- 
nărea, igi revendică o origine romană, dovedită prin limba lor, pe care 
odinioară ne-am bucurat s-o auzim*44, 

Laonic Chalkokondil, istoricul bizantin de la mijlocul secolului al 
XV-lea, descriind războaiele românilor cu turcii, arată că românii se trag 
din italieni ; limba lor este latina, alterată de vreme. Ei se aseamănă cu 
italienii, nu numai în privinţa limbii, ci şi ca obiceiuri, felul de a se hrăni, 
arme €tc.t. Cronicarul polon Ioan Dlugosz, care sorie istoria Poloniei în 
anii 1460—1480, interesîndu-se în special de istonia românilor, în relaţiile 
lor cu Polonia lagellonilor, vorbeşte despre „valahii, ai căror strămoşi sînt 
băștinași din Italia, de unde au fost alungaţi, au adoptat ritualul şi obi- 
ceiurile slavilor, ale lor proprii stricindu-se^19. Dlugosz ştia că românii sînt 
un popor romanic, care a adoptat cultura slavonă, deci o limbă străină, 
fără a se referi la o populație slavă din mijlocul lor, purtătoare a acestei 
culturi. 


и H. Schiltberger, Reisebuch, ed. Langmantel, Tübingen, 1885, p. 52. 

12 Text descoperit de S. Papacostea (Din volumul, sub tipar, Călători străini 
in țările române, vol. I, editat de institutul de istorie al Academiei R.P.R.). 

33 Ebhemeris Dacoromana, I, Roma, 1923, p. 358—360. 

14 Ibidem. 

5 L. Chalkokondil, Cronica, ed. Bonn, p. 77. 

16 I, Dlugosz, Historiae Polonicae libri, Leipzig, 1711, I—1, col. 1122. 

În sfîrşit, călugărul italian Della Valle, în 1532, cu prilejul vizitei 
sale la Tîrgovişte, afirmă că „limba lor (a locuitorilor, nn) este puţin deo- 
sebită de limba noastră italiană ; ei igi zic în limba lor romani, spunînd 
că au venit din vremuri străvechi de 1а Roma“77. Citatele de acest fel s-ar 
putea înmulți ; este evident că toti scriitorii din veacurile XIV—XVI саге 
au cunoscut, cei mai multi în chip direct, pe români, au fost impresionați de 
latinitatea limbii române ; nici unul nu vorbeşte de limba slavonă ca despre 
o limbă maternă a clasei stăpînitoare. 

Limba slavă nu este limba maternă a boierimii românești, ci о 
limbă străină, o limbă de cultură feudală, întocmai ca latina în țările ca- 
tolice, deci o limbă receptată. Folosirea unei asemenea limbi clasice (în 
evul mediu aceasta înseamnă în primul rînd limba bisericii) era menită să 
țină păturile populare departe de lumina culturii. Cultura slavonă la români 
n-a fost un fenomen etnic, ci un fenomen social. 

La origini, adoptarea slavonismului cultural în ţările române se 
explică prin prezența în aceste regiuni a daco-slavilor, dar după asimilarea 
acestora (în veacurile XI—XII) slavona rămîne o limbă de cultură a clasei 
stăpînitoare româneşti. 

În privinţa originilor slavonismului cultural la români, numai aceasta 
poate forma o explicaţie ştiinţifică ; nici supraviețuirea unei boierimi slave 
în societatea feudală românească, pînă în veacul al XVII-lea, nemenţionată 
de nici un izvor istoric, nici teoriile unor istorici burghezi şovini, după care 
românii s-ar trage din păstori balcanici emigraţi din mijlocul slavilor sudici 
în fara lor abia în secolul al XIII-lea—al XIV-lea aducind cu ei cultura 
acestora, р-ап valoare științifică. Este evident că păstorii de oi nu puteau fi 
purtătorii unei literaturi savante gi retorice, de origine bizantină, a unei limbi 
de cultură 18 si de ritual. De asemenea, cercetarea ştiinţifică a istoriei nu va 
putea reține nici ipoteza altor istorici, în special din școala burgheză româ- 
neascá, după care limba slavonă a bisericii române ar fi fost adoptată abia 
în veacul al XIV-lea, ca urmare a „influenţei“ exercitate asupra bisericii 
române de episcopiile slave de pe malul sudic al Dunării (Belgrad, Vidin, 
Silistra)!9. 

Principial, nu putem admite că dezvoltarea unei culturi, timp de opt 
secole, s-ar datori numai „influențelor“ din oraşele vecine și nu situaţiei 
şi evoluţiei interne a societăţii. De altfel, dacă este vorba de „influenţe“, 
cu rezultate hotăritoare asupra adoptării limbii liturgice și de stat de către 
români, atunci ne întrebăm de ce n-au adoptat românii ritualul latin, de 
vreme ce episcopiile catolice de rit latin se aflau încă din veacul al XI-lea, 
la Alba Iulia şi la Oradea, chiar pe teritoriul locuit de dingii, și care era 
necesitatea de a face apel la episcopiile exterioare acestui teritoriu, în ţările 
slave sud-dunărene ? 20 


17 Della Valle, în vol. citat, Călători străini în țările române, vol. I. 

18 între ultimii susținători ai acestei teorii, Ladislas Makkai, Histoire de Transyl- 
vanie, Paris, 1946. 

19 Această ipoteză a fost expusă de N. Bănescu, Vechiul stat bulgar gi țările 
române, Academia Română, memor. secţiei istorice, seria ПІ, tom. ХХІХ, 1947 si același, 
L'ancien état bulgare et les pays roumains, Bucureşti, 1947. 

2 Cf. Р. P. Panaitescu, Caracterele specifice ale literaturii slavo-române, 
ed. citată. 

Limba slavonă folosită de români, pînă în veacul al XVII-lea, n-a 
fost numai o limbă liturgică, cultura slavă nu deriva, la români, exclusiv 
de la biserică. Ea era limba oficială a statului feudal, în structura căruia 
se încadra și biserica, una dintre instituţiile feudale. În slavonă erau scrise 
privilegiile de proprietate ale nobilimii, poruncile domneşti şi boierești, cro- 
nicile, codicele de legi, tratatele de comerţ, inscripţiile de pe morminte și de 
pe monezi. Cei ce scriau aceste texte slavo-române erau în mare parte laici. 
Scribii de la curtea domnească, care-şi scriu numele pe privilegiile slavone, 
erau aproape toţi laici, unii chiar de neam boieresc, ca de pildă acel Bäi- 
seanu uricar (gramatic), căruia, în 1631, domnul Moldovei îi acordă un 
privilegiu de stăpînire a patru sate întregi $1 a părţii din alte patru sate, 
toate moștenite de la părinţi 21. 

În Transilvania, de asemenea, slavona era o limbă de cultură pentru 
românii din această provincie. Populaţia românească ега diferențiată 
social în epoca pe care o studiem în acest capitol. Clasa cnezilor şi a no- 
bililor „olahi“ formau о mică nobilime de limbă românească, păstrind în multe 
locuri, în special în Maramureș, Banat și în Тага. Oltului, privilegii ante- 
rioane cuceririi ungureşti. Cărţile bisericeşti, donațiile date de cnezi bise- 
ricilor ortodoxe, inscripțiile sînt scrise în aceeași limbă slavonă ca cea fo- 
losită în Tara Românească și în Moldova. În ultimul timp au fost desco- 
perite în bibliotecile şi arhivele din Transilvania numeroase cărți slavonesti, 
manuscrise datînd din veacurile ХЇП— ХУП, scrise pentru gi de către ro- 
mâni 22. Aceste descoperiri masive nu mai îngăduie mici o îndoială că românii 
din această (ага intrebuinfan și ei са limbă de clasă slavona, întocmai ca cei 
din Ţara Românească și din Moldova. 

Caracterul de limbă clasică, literară al limbii slavone la români nu 
înseamnă că ea era cunoscută numai de pătura extrem de subțire a preo- 
{Шог oficianti și a scribilor de profesiune. Întocmai ca latina medievală în 
ţările catolice, ca greaca literară şi franceza folosite în veacurile XVIII— 
XIX ca limbi de clasă stápinitoare în ţările române, slavona în veacurile 
precedente era o limbă vorbită de cărturari de membrii clasei stápinitoare, 
ai clerului, oamenilor de la curte, ai patriciatului orășenesc, alături de limba 
lor maternă. Slavona vorbită era adesea, cum s-a spus, formată dintr-un 
amestec al slavonei bisericești cu elemente ale limbilor slave vii. Ea se 
învăţa în școlile domneşti 23 şi mănăstirești $1 la diecii de cancelarie, care 
nu erau destul de învăţaţi spre a putea distinge ceea ce este clasic, bise- 
ricesc şi ceea ce fine de graiurile slave contemporane lor (același fenomen 
se petrece şi cu latina medievală, limbă de cancelarie și de cult, care nu 
mai este aceeași cu cea clasică). 

Avem dovezi directe că în secolele XV—XVII domnii si boierii vor- 
beau slavonește, alături de limba lor maternă, româna. În 1503, Nicolae 


(sub 21 ен R.P.R., Documente privind istoria României, A, Veacul XVII—6 
sub tipar). 

2 P. P. Panaitescu, Manuscrisele slave din Biblioteca Academiei R.P.R., I, 1958, 
p. VII; I. lufu, Manuscrise slave în bibliotecile din Transilvania şi Banat, in ,Roma- 
noslavica”, VIII, 1963, p. 461—468. 

23 P. P. Panaitescu, Husitismul $i cultura slavă în Moldova, în „Romanoslavica“, 
X, 1964, p. 999—934. 

Firley, ambasador polonez în Moldova, reproduce conversaţia avută cu 
Stefan cel Mare, care se desfăşura prin mijlocirea unui tálmaci, de unde 
rezultă că domnul Moldovei vorbea româneşte, iar solul latineşte. La un 
moment dat, Stefan enervat de pretenţia insistentă a solului ca să fie eva- 
cuată Pocuția, ocupată de moldoveni, trece peste tilmaci gi strigă solului, 
în „rusește“, adică în limba slavonă de redacţie rusească, folosită în can- 
celaria şi biserica Moldovei : „Am luat acea bucată (de ţară) și vreau să-mi 
rămînă mie“ 24, 

În 1620, Gaspar Gratiani, de origine croat, ajunge domn al Moldovei, 
numit de turci. Neştiind românește, el se adresa „sîrbește“ supușilor săi. 
Miron Costin, reproducind cuvintele lui îm limba în care au fost rostite, 
arată că marele vornic Bucioc le traducea în româneşte. Acest boier mol- 
dovean ştia deci şi românește şi slavonegte 25. 

Un alt aspect al ráspindirii slavonei în rîndurile membrilor clasei su- 
perioare în ţările române se lasă înţeles de faptul că privilegiile de comerţ, 
cuprinzând scutirile sau micgorárile de vamă acordate negustorilor în oraşe 
sau Ја bălți, emise de domnii români în veacurile XV—XVII, erau scrise 
în slavoneşte. Rezultă de aci cá vameșii de la oraşe, precum gi conducă- 
torii caravanelor de căruțe cu mărfuri ale negustorilor, trebuiau să fie gi 
ştiutori ai limbii slavone, pentru a putea înţelege şi revendica drepturile 
acordate de privilegiile domnești (la fel, şi în ţările catolice, privilegiile de 
comerț erau redactate în latineşte). 

Caracterul de limbă literară şi oficială de clasă al slavonei la români 
reiese clar aplicîndu-se metoda de cercetare a istoriei literare, adică prin 
studierea conţinutului ideologic al textelor slavo-române, precum si legarea 
acestui conținut de împrejurările sociale $i economice ale vremii în care 
au fost scrise. 

În general, se poate spune că literatura $1 scrisul slavon la români 
corespund cu perioada orînduirii feudale în istoria României, şi nu depă- 
şesc, cronologic, limitele acestei orinduiri. Ele dispar o dată cu transformă- 
rile sociale care premerg începuturilor destrămării feudale ?6. 

Începuturile scrisului slavon pe teritoriul ţării moastre corespund cu 
epoca pe care istoricii o fixează pentru inceputurile feudalismului în aceste 
țări, adică în veacul al X-lea. 

Cercetările arheologice din Republica Populară Română întreprinse 
în ultimul timp au scos la iveală inscripţii pe piatră şi grafite databile din 
acel veac. Aceste descoperiri infirmă, fără putinţă de replică, ipotezele isto- 
тісПог din vechea școală, care vedeau începuturile scrisului slavonesc la 
români abia în veacurile XIII—XIV, ca urmare a „influenței“ episcopiei 
bulgare din Vidin %. 

În săpăturile de la Bucov, lîngă Ploieşti, s-au găsit resturile unui 
atelier de fierărie cuprinzind fragmente de inscripţii slavone în alfabet 
chirilic şi o dată după era bizantină, cu lipsa cifrei unităţilor (641...), care 


Ж |, Bogdan, Documentele lui Stefan cel Mare, 11, Bucureşti, 1913, p. 479. 

% Miron Costin, Opere, E.S.P.L.A., București, 1958, p. 67. 

2 Pentru periodizarea epocii feudale la români, v, Istoria României, vol. П si III. 
27 Vezi mai sus, nota 19. 

poate corespunde numai cu anii erei noastre 902—911 2. Atelierul de la 
Bucov cuprinde ceramică derivată din așa-numita „ceramică de bucătărie“ 
din provinciile romane, cu unelte de muncă specifice populaţiei autohtone. 
Avem de-a face, desigur, cu un atelier în care lucrau supușii unui stápin, 
pe domeniul său, în apropierea unei curți caracteristice pentru epoca feu- 
dalismului timpuriu. Aceste inscripţii corespund, ca datare, cu cele aflate 
în Dobrogea, în satul Mircea Vodă (anul 943) şi de la biserica rupestră de 
la Basarabi (Murfatlar) din 992, ambele scrise slavoneşte, cu alfabet 
chirilic 2, 

Manuscrisele şi actele scrise slavoneşte în cele trei {агі române se 
pot împărţi în două categorii: prima, cea mai numeroasă, formează litera- 
tura receptată, copii făcute pentru români după textele sud-slave şi ruse 
apusene, traduse anterior din grecește în Bulgama, Serbia şi Ucraina. Aceste 
texte de origine bizantină, reprezentînd ideologia religioasă a Bizanțului, 
cuprind, în cea mai mare parte, scrieri religioase, fie cărţile uzuale ale 
cultului bisericesc în slavonește: evanghelii, psaltiri, apostoli, octoihuri, 
fie, pe de altă parte, comentarii ale părinţilor bisericii asupra unor teme 
morale şi mai ales teologice. 

Cele mai vechi manuscrise slavone aflate sau provenite din bisericile 
$1 mănăstirile româneşti, datează din secolele XIII—XIV, dinainte sau din 
vremea întemeierii statelor româneşti Тага Românească şi Moldova. Este 
vorba de Apostolul scris (copiat) de diacul Stefan, secolul XIII, Octoihul 
de la Caransebeş, provenit din Moldova, fragmentul de evanghelie găsit 
în biserica din Rîşnov (Transilvania) și fragmentul din Noul Testament, tot 
de acolo, Mineiul de la mănăstirea Neamţ %. 

Acest din urmă text, care cuprinde evidente românisme, a fost recent 
datat de unii cercetători ca provenind din veacurile XI—XII 31, datare care 
urmează încă să fie controlată. Pe de altă parte, posedăm un text cuprinzind 
rugăciunea (exorcismul) sfintului Sisinie, scris în slavonegte pe foite de metal 
de Gheorghe Bratul, un român din părţile Seveninului. Această copie slavo- 
română datează în mod sigur din veacul al XIII-lea 22. 

Cărţile de ritual scrise slavonește reprezintă nevoile practice ale bi- 
Sericii, ele devin tot mai numeroase în a doua jumătate a secolului al 
XV-lea, pe măsură ce biserica ortodoxă din ţările române trece de sub 
protecţia marilor boieri cu domenii bucurindu-se de imunitate, la o orga- 
nizatie centralizată cirmuitá de domn, care are grija înzestrării bisericii cu 
cărți de cult. 


% M. Chisvași-Comșa, Săpăturile de la Bucov, în „Materiale şi cercetări arheolo- 
gice”, VI, 1959, p. 574. 

29 Cf, Studiul colectiv, Inscripția slavă din Dobrogea din anul 943, în „Studii”, 
IV, 1951—3, p. 123—134, D. P. Bogdan, Добруджанская надпис, în „Romanoslavica“, Т, 
1958, р. 88—104, 1. Barnea și V. Bilciurescu, Șantierul arheologic Basarabi, în „Materiale 
şi cercetări arheologice“, VI, 1959, р. 541—566. 

" pui P. Panaitescu. Manuscrisele slave din Biblioteca Academiei R.P.R. I, 

p. VI—VII. 

3 р. Smochină, Unul dintre cele mai vechi texte slave scrise de un român 
(sec. XI—XII), în „Biserica Ortodoxă Română”, 1961, р. 1111—1141. 

3 Lazăr Ciomu, Un vechi monument epigrafic slav la Turnu Severin, în „Revista 
istorică română“, VIII, 1938, p. 210—234. 

Receptarea manuscriselor teologice, comentarii filozofice subtile, in- 
terpretări ale textelor, predici, toate scrise într-un stil retoric moștenit de 
la Bizanţ, pun problema păturii sociale căreia se adresau. Cele mai multe 
dintre aceste manuscrise slave provin din bibliotecile de mănăstiri, unde 
se copiau de meşteri ai caligrafiei chirilice, dar, precum se ştie, nu ni s-au 
păstrat bibliotecile boierilor, stiutori $1 ei ai limbii slavone. Cum am văzut, 
о parte dintre scribii de slavonie erau laici, de la curte şi din oraşe unde 
făceau școală. Pe manuscrisele cu cuprins teologic, ajunse la mănăstiri, se 
află însemnări ale cititorilor, dintre cari multi sînt boieri, precum si scribi 
de cancelarie. Trebuie să considerăm cultura slavonă din ţările române, în 
veacurile XIV—XVI, ca fiind unitară, reprezentind, cu caracterul ei as- 
cetic și mistic (influenţată de mișcarea isihastă bizantină), aspiraţiile întregii 
clase stăpînitoare românești şi nu rezervată numai mănăstirilor, ale căror 
legături culturale cu această clasă apar evidente în evul mediu. 

Tot din literatura slavă receptată, adică dintre manuscrisele slave, 
cu texte traduse din grecește sau redactate în tările slave ortodoxe şi co- 
piate pentru nevoile spirituale ale boierilor, clericilor si boierilor români, 
fac parte o serie de scrieri: cronicile bizantine ale lui Gheorghe Amar- 
tolos, Constantin Manasses, cronicile si rodosloviile sirbegti $i bulgărești, 
nomocanoanele si pravilele, cuprinzind dreptul roman gi cel bizantin %. 

Pentru a putea aprecia rolul literar și social al slavonismului la ro- 
mâni în evul mediu, trebuie în primul rînd însă să ne adresăm operelor 
originale redactate în ţările române de către români sau pentru români 
(la comanda unor clerici sau boieri), scrise în slavonește. Existenţa unei 
literaturi slavo-române originale, formează, cum este ușor de înţeles, ele- 
mentul principal al slavonismului cultural la români, din studiul căruia se 
pot scoate concluziile despre rolul şi caracterul acestei culturi. 

Despre limba acestor scrieri, oum s-a arătat mai sus, se poate spune 
că are un caracter compozit, cu o temelie de slavă bisericească, peste care 
se suprapun influențe ale limbilor slave vii și ale limbii române. 

Numărul acestor scrieri originale slavo-române nu este așa de con- 
siderabil ca acela al scrierilor medievale din ţările slave vecine: Ucraina, 
Bulgaria și Serbia, tocmai pentru că acolo limba acestor scrieri era apro- 
piată de a poporului si putea fi înţeleasă de pături sociale mai largi, pe 
cind la români slavona era o limbă străină, sorierile în această limbă adre- 
sîndu-se unei pături mai restrinse, care nu era în situaţia de а stîrni un 
larg avint creator. 

Rezultatele analizei genurilor cuprinse in literatura slavo-románá sint 
grăitoare pentru a înţelege caracterul de clasă al acestei literaturi. Dacă 
ne oprim la scrisul slavo-român în general, atunci trebuie să ţinem seamă 
şi de actele domnești şi particulare scrise în ţările române în slavoneste. 
Aceste acte, în marea lor majoritate, sînt acte de proprietate feudală, în 
mai mică parte acte diplomatice relative la relaţiile cu alte ţări. Ele ilus- 
trează caracterul de clasă al cancelariei slavo-române. 


33 P. P. Panaitescu, Manuscrisele slave din Biblioteca Academiei R.P.R., I, 1959, 
expunerea introductivă, 

Acelaşi lucru se poate spune despre literatura slavo-română ; ea cu- 
prinde, în genere, trei genuri : religios (imnuri, vieţi de sfinţi), istoric (anale 
şi cronici), Juridic (nomocanoane revizuite după cele slavo-bizantine), ase- 
mánindu-se în această privinţă cu literatura slavă receptată. 

Nu este cazul să expunem aci scrierile slavo-române din secolele 
XIV—XVII, ele sînt cunoscute și în prezentul studiu nu ne preocupă dedit 
caracterul lor general %. 

Reducerea acestei literaturi la cele trei genuri amintite mai sus 
indică de la sine că este vorba de o literatură a clasei feudale şi a cîrmuirii 
statului creat de dinsa. Literatura religioasă era destinată bisericii, sprijin 
al acestei clase, cît $1 a statului monarhic ; cronicile erau destinate să veş- 
nicească faptele războinice şi evlavioase ale membrilor aceleiaşi clase, 
pentru a putea fi invocate în justificarea tendinței de acaparare a pămin- 
tului şi a muncitorilor lui exercitate de aceiași nobili și boieri, în sfîrșit, 
cărțile de legi reprezentau justiția de clasă. Lipsa versurilor, a legendelor 
populare, а pamfletelor antifeudale gi antibisericegti şi în genere a litera- 
turii beletristice originale arată lămurit cá avem a face cu o producţie 
culturală exclusiv feudală %. 

Literatura religioasă originală slavo-română cuprinde imnurile reli- 
gioase ale lui Filos (Filotei), logofătul lui Mircea cel Bátrin, un laic din 
rîndurile marii boierimi devenit călugăr %, viaţa lui loan cel Nou de la 
Suceava, scrisă în 1402 de Grigore Tamblac, la porunca domnului Moldo- 
vei, Alexandm cel Bun, care adusese moaștele sfintului în capitala lui, 
pentru creşterea prestigiului domniei ?7, cîntările religioase cu texte slavone 
ale lui Evstatie de la Putna, la începutul secolului al XVI-lea (cu încer- 
cám de prezentare ritmică a textului slavon 9), precum gi lauda sfintului 
Mihail al Sinadelor, datorită unui laic, boierul Simion Dedulovici, vistier- 
nic din Tara Românească, scriitor de la începutul secolului al XVI-lea 39. 
Aceste scrieri slavo-române originale ilustrează colaborarea dintre biserică, 
boieri şi domnia feudală, reprezentind așadar preocupările exclusive ale 
clasei stăpînitoare, legate de ideologia religioasă medievală. 

Același lucru se poate spune şi despre istoriografia slavo-română. 
Analele şi cronicile moldovenești preced pe cele muntenești. Ele apar în 
timpul domniei lui Ştefan cel Mare, în a doua jumătate a secolului al XV-lea 
și reprezintă ideologia politică a vremii gi a curţii lui Stefan cel Mare. 

Începuturile formării unei pieţi interne, creșterea exportului de vite 
din Moldova au adus după sine о concentrare politică, o dată cu desfiin- 
tarea treptată a autarchiei economice și a imunitátilor marilor domenii 
boierești. Lupta eroică împotriva duşmanilor din afară, în special împo- 


9 Cf. Academia R. P. R., Istoria literaturii române, vol. Y, București, 1964, 
p. 285—993. 
35 Vezi ibidem, cu bibliografia chestiunii. 
3$ S, Teodor, Filotei monahul de la Cozia, imnograf român, in „Mitropolia Olte- 
niei", УІ (1954), р. 26—85. 
37 Viaţa sfintului Ioan cel Nou de la Suceava, de Grigore Tamblac, ed. Melhise- 
dec, in „Revista pentru istorie, arheologie si filologie", III (1887), ,P- 168—174. 
38^R. Pava, Cartea de cîntece a lui Evstatie de la Putna, în „Studii şi materiale 
de istorie medie“, V, 1962, p. 335—348. 
39 Manuscrisul slav nr. 278 al Academiei R.P.R., f. 7—8. 

triva cotropirii otomane, o luptă cu caracter european, introdusese Moldova 
în rîndurile statelor europene, într-o solidaritate şi o ideologie politică 
generală. | 

Pentru ducerea rázboiului, de care depindea у1а{а intregului popor, 
era nevoie de o concentrare a forţelor într-o putere centrală, adică a 
domniei. Literatura istorică, sub haina cronicilor slavone, începe sub 
stăpînirea lui Ştefan cel Mare, la cuntea lui, ca instrument ideologic al 
întăririi puterii centrale“, 

Dintre toate variantele cronicilor slave moldovenești, prelucrate în 
diferite epoci, Cronica slavonă anonimă a Moldoveiit înfăţişează forma 
cea mai apropiată a analelor de curte ale lui Ștefan cel Mare. Punctul de 
vedere politic al marelui domn luptător pentru independenţă şi civilizaţie 
cuprindea ideea stápinirii monarhice de drept divin, boierii datorindu-i 
supunere. În jurul domnului apar pe primul plan vitejii, oştenii privi- 
legiafi, mici proprietari, care, spre deosebire de banderiile feudale, depin- 
deau direct de domn. Lupta domnului împotriva turcilor este definită ca o 
apărare comună a creștinătății (kristianstvo), prin care se înţelege alianţa 
(ideală) a statelor creștine din Europa ; Ştefan apare în cronică în calitate 
de exponent al acestei alianţe. 

Istoriografia militantă a domniei în vremea lui Stefan cel Mare nu 
se putea .mărgini la cele cîteva exemplare de anale scrise în cancelaria 
domnească și copiate la mănăstiri și la curţile boierești, poate și la оїг- 
muirea oraşelor, ea s-a răspîndit asupra întregii ţări, са un imn de biruintá 
şi de îndemn la rezistenţă. Inscripţiile de la biserici, in special cea de la 
Războieni ? şi întinsa descriere istorică a campaniei împotriva Poloniei, 
din 1497, aflată pe marginile unui manuscris slavon donat de Ștefan unei 
mănăstiri 43, formează o explicare a acţiunii istorico-politice inițiată de 
domn si de sfetnicii dui. 

Cancelaria lui Ștefan alcătuieşte adevărate descrieri istorice despre 
evenimentele mai de seamă ale domniei, care sînt trimise prin ambasadori, 
în Polonia, Ungaria, Rusia si Germania, probabil citite şi în ţară, la bi- 
serici, în orașe şi la curţile boiereştitt, 

De o înaltă ţinută literară şi politică sînt desorierea bătăliei de la 
Baia, trimisă regelui Poloniei“ şi, mai ales, scrisoarea adresată de Ștefan 


40 p, P, Panaitescu, Les chroniques slaves de Moldavie au XU-e siècle, în ,Ro- 
manoslavica”, I, 1958, p. 146—168. Cf. si E. Stănescu, Cultura scrisă moldovenească în 
vremea lui Ștefan cel Mare, în vol. Cultura românească în timpul lui Ștefan cel Mare, 
Bucureşti, 1964, р. 9—95. 

^! Cronicile slavo-române din secolele XU—XUI, publicate de I. Bogdan, ediţie 
P. P. Panaitescu, Bucureşti, 1959, р. 1—23. 

42 Episcop Melhisedec, Inscripțiunea de la mănăstirea Războieni, județul Neamţului, 
în „Analele Academiei Române“, secţia istorică, seria II, tom. VII, 1885. . 

33 N. Iorga, Contribuţii la istoria bisericii noastre, în „Analele Academiei Române“, 
secţia istorică, seria II, 1911. 

^ P. P. Panaitescu, Contribuţii la istoria lui Ștefan cel Mare, în „Analele Acade- 
miei Române“, secţia istorică, seria III, tom. XV, 1984. 

45 Inspirația unică a acestor texte istorice: pagini de cronică, rapoarte diploma- 
tice, inscripţii ale fundațiilor domnești este evidentă, deoarece toate provin din aceeași 
oficină : cancelaria curţii domnești, care reprezintă gîndirea politică а lui Stefan în 
forma voită de dinsul. 

marelui cneaz al Moscovei, Ivan ПІ, pe 1а 1480—1484, în care domnul 
Moldovei descrie întreaga situaţie politică din Europa răsăriteană. După 
cucerirea Bizanțului, Serbiei, Bulgariei și Albaniei, turcii „au cotropit gi 
Marea Neagră, de cînd au cucerit Са а“. Iagellonii, „са si domnii Ţării 
Româneşti, s-au dat cu păgânii... şi în aceste locuri eu am rămas singur“. 

Se înţelege că Moldova a rămas singurul steag ridicat în lupta de 
apărare împotriva cotropirii musulmane. Soluţia pentru oprirea înaintării 
păgînilor nu putea fi alta, spune Stefan, dedit alianța Moldovei cu Rusia ^. 

Trăirea ţării într-un moment de supremă încordare nu se menţine 
la același nivel în secolul următor. Istoriografia slavonă continuă însă 
cu alt ritm: Analele de curte, sobre, cu caracter militar, continuă“, se 
desfăşoară de-a lungul vremii în cancelaria domnească, dar alături cu ele 
se scriu și opere literare, în stil bizantin. | | 

lmitind pe Constantin Manasses, cronicarul bizantin, istorici mol- 
doveni prelucrează, din porunca domnului, analele de cunte, transpunîn- 
du-le într-un stil retoric, destinat să dea o atmosferă de strălucire faptelor 
care nu mai sînt numai înregistrate, ci şi luminate, valorificate literar. 

Episcopul Macarie de Roman, care a scris, din porunca lui Petru 
Rareș, istoria Moldovei între anii 1504 şi 1552, era un mare învăţat în 
sensul medieval: a fost sol domnesc la Constantinopol“, a restructurat, 
pentru ţarul Ivan IV al Moscovei, pravila bizantină a lui Matei Vlastares, 
tradusă in slavonegte?. Urmașii şi elevii lui Macarie, egumenul Eftimie 
de la Căpriana $1 călugărul Azarie, care duc povestirea în slavoneşte a 
istoriei Moldovei pînă la 1575, sînt scriitori din vremea stabilirii regimului 
nobiliar centralizat în această ţară. Ei proslăvesc pe domnii ridicaţi de 
boieri, împotriva vechii dinastii a urmaşilor lui Petru Rareș si a domniei 
autoritare a lui loan Vodă (1572—1574), cel care a încercat să dobin- 
dească independența Moldovei şi a pierit eroic, ucis de turci, părăsit de 
boieri, faţă de care se arătase dîrz în apărarea cirmuirii centralizate 
domnești. „A fost, scrie Azarie, ca un nour întunecos şi în loc de ploaie 
s-a răspîndit singe, de la început rácnea ca un leu, să lingă sîngele boie- 
rilor nevinovaţi“. Aceşti doi cronicari reprezintă astfel politica noii boie- 
rimi, de acomodare cu turcii şi de tutelare a domniei. 

Si în Tara Românească istoriografia este pe rînd organul domniei 
autoritare şi al marii boierimi, în orice caz, al clasei stápinitoare, în cadrul 
limbii literare slavone. În această ţară, istoriografia apare mai târziu ca 
în Moldova, şi anume la începutul veacului al XVI-lea. Cronicile slavone 


46 N, I. Kazakova şi Ia. S. Luria, Антифеодальные еретические движения на Русц 
XIU—XUI века, Moscova 1955, p. 888; cf. şi V. Cerepnin, Из истории общественной 
мысли в России и Молдавии XU—XUI веков, în volumul colectiv «Вековая дружба», 
Moscova, 1961, р. 87—91. 

^! Aceste anale slavone de cancelarie din secolul al XVI-lea s-au păstrat numai 
în traducere polonă, în Cronica moldo-polonă (Cronicile slavo-române, ediţia citată) și 
în româneşte, încorporate în Letopiseţul Moldovei, de Grigore Ureche. 

8 Actele T. Holban, extrase din arhivele din Varșovia (1855, decembrie), folosite 
prin amabilitatea lui T. Holban. 

^9 A. Jatimirski, Благотворительность русских государей в Румынии, extras din 
«Руский Вестник», 1899, p. 4—5. 

50 Vezi textele slavone în Cronicile slavo-române, ediţia citată. 

din Тага Românească s-au pierdut în fonma lor originală și le cunoaștem 
numai în traducere românească, intercalate în compilaţia de cronici de la 
sfîrșitul secolului al XVIII-lea, cunoscută sub numele de „Letopiseţul 
Cantacuzinesc^?!, Din lectura capitolelor privitoare la istoria secolului al 
XVI-lea se desprinde lămurit traducerea a două cronici slavone, una din 
prima jumătate a veacului (ріпа în 1545), care expnimă vederile domnilor 
ce continuă, înconjurați de boieri credincioși, lupta împotriva turcilor (în 
special Radu de la Afumaţi), a doua, pînă în 1593 (cu Mihai Viteazul începe 
istoriografia în limba română). 

Această de-a doua cronică are un caracter vădit boieresc, de opoziţie 
faţă de unii domni învinuiți de cruzimi împotriva boierilor, dar favorabilă 
altora, care se supuneau facțiunii boierești, inspiratoare a cronicii 52, 

Tara Románeascá, mai săracă dedit Moldova în ceea ce priveşte 
istoriografia slavonă, a cunoscut însă forme literare înrudite cu istoria, 
mai libere pentru exprimarea “ideilor politice si sociale și mai ales pentru 
îmbrăcarea formelor artistice specifice gustului medieval. 

Cea mai veche este colecția de anecdote despre Vlad Țepeș, scrise 
în slavoneşte în mediul de pribegi munteni dintre foștii familiari feudali 
ai cumplitului domn, mort pentru ţară. Povestirile slavone despre Vlad 
Ţepeş sînt un răspuns la adresa celor săsești, cu același subiect, o colecţie 
de anecdote polemice împotriva acestui domn muntean. 

Păstrînd întocmai aceeași formă, povestirile slavone răspund celor 
dintii, prezentind pe Vlad ca un mare luptător împotriva turcilor si în 
același timp ca un apărător al ideii monarhiei centralizate, opusă marii 
boierimi anarhice, nefácind nici o deosebire, cu dreptatea luj, între boieri 
61 oameni de rînd. 

Traduse în rusegte (traducerea păstrează urme ale versiunii medio- 
bulgare), „Povestirile“ s-au bucurat de multă faimă in Rusia medievală 93, 

Tot ca o scriere de doctrină politică medievală trebuie considerate 
Învățăturile lui Neagoe Basarab către fiul său Teodosie, numai că această 
carte reprezintă sfîrşitul luptei dintre domnie şi boieri, cînd aceștia pun 
stápinire pe posturile de comandă ale statului centralizat, pe cînd Poves- 
tirile despre Ulad Ţepeş stau la începutul centralizării domnești, cînd 
domnul are de luptat cu boierii stápini pe domenii cu imunitate (așa-nu- 
mita fárámitare feudală). 

Învățăturile scrise în a doua jumătate a secolului al XVI-lea sînt 
o scriere pseudoepigrafă (atnibuită de un cleric de cultură bizantino-slavă 
unui domn slăvit din trecut). 


51 Istoria Ţării Româneşti, 1290—1690, Letopiseţul Cantacuzinesc, ediţia critică de 
С. Grecescu si D. Simonescu, București, 1960. Pasajele traduse din cronicile slavone din 
secolul al XVI-lea, la р. 42—54. 

52 Ibidem. 

53 Textul slav, în Cronicile slavo-române, ediţia citată ; cf. și J. Striedter, Die 
Erzählung vom walachischen Vojevoden Drakula, în „Zeitung für slavische Philologie" 
(Heidelberg), XXIX, 2, 1961, p. 398—427, şi recenzia critică a acestui articol de 
P. P. Panaitescu, în „Revue roumaine d'histoire“, II, 1963, 1, p. 253—259 (cu bibliografia 
chestiunii). Vezi și la. S. Luria, În legătură cu originea subiectului povestirilor despre 
Dracula (Vlad Тере5), în ,Romanoslavica", X, 1964, p. 5—18. 

Principala lor valoare stă în doctrina politică care tinde la păstrarea 
autorităţii centrale domnești împotriva asalturilor boierimii noi, stápina 
domeniilor producătoare de márfuri*, 

Sub o formă bizantină împrumutată de la misticii ortodoxiei, prin 
problemele puse, Învățăturile ar putea fi considerate, ca opera unui Machia- 
veli român şi răsăritean. Autorul nu se mulţumeşte cu cercetarea acţiunii 
domnești : diplomaţia, războiul, alegerea şi rolul sfetnicilor, judecata, ci 
une problema bazei sociale lărgite a puterii domnești. Pentru prima oară 
în literatura noastră se vorbeşte de rolul țărănimii ca sprijin al cirmuirii. 
„Acest venit, spun Învățăturile, încă nu este agonisit de tine (de domn, 
nn), ci tot l-ai luat din stăpinirea ta și ide la oamenii săraci ai tăi, pe care 
i-a dat dumnezeu sub mîna ta. Astfel socotește și orínduieste în fara ta, 
încît să faci ca să aibă şi aceia dreptate, liniște şi pace în zilele tale... De 
aceea, precum ai luat averea de la ţărani, așa se cuvine să le o și dai lor, 
pentru ca să le faci pace“ 55, 

Limba slavonă fiind la români o limbă literară, pe care o ştiau 
numai cei ce se aflau în situația de a o învăţa, era de la început o limbă 
de cultură. Analiza conţinutului literaturii slavo-române ne duce la ace- 
laşi rezultat : genurile literare cultivate în ţările române sînt numai acelea 
се interesau curtea voievodală, biserica, marea boierime, anumite pături 
orășenești : adică literatura religioasă, cea istorică, doctrina politică a 
cîrmuirii. La acestea se mai adaugă scrierea privilegiilor de proprietate 
feudală, adică limba si formularele de cancelarie, transcrierea codicelor 
de legi slavo-bizantine pentru nevoile statului centralizat domnesc (cea 
mai veche pravilă slavonă comandată de domnie în Тага Românească 
datează din 1451, în Moldova, sub Stefan cel Mare, din anii 1472 și 1495, 
prima pravilă slavonă tipărită în ţările române datează din anul 1544, la 
Tîrgovişte) 26, 

Apariţia tipografiilor în Тага Românească şi în Moldova, pentru 
tipărirea cărților slavone necesare bisericii, se situează pe aceeași linie de 
răspîndire a scrisului în limba slavonă, pentru întănirea centralizării sta- 
tului. Este caracteristic faptul са prima tipografie slavă din Tara Româ- 
nească a fost înființată de domnie în anul 1508, sub Radul cel Mare, prin 
aducerea tipografului muntenegrean Macarie. 

Este vorba de domnul care încearcă și izbutește, în parte, să scoată 
bisericile de pe domeniile fieudale de sub ascultarea stăpimilor de moşii și 
să le treacă sub controlul episcopilor, aflați, la rîndul lor, sub controlul 
domnilor. Tipografia slavonă (cu cele două perioade de activitate — 1508 — 


5 „Ştii cá nu te-au uns pe tine ca domn ei (boierii, p.n.), ci te-a uns Dumnezeu, 
ca să fii drept față de toţi“: Învățăturile, în Cronicile slavo-române, ediția citată, 
p. 278. 

55 Învățăturile, text slavon, în Cronicile slavo-române, p. 215—316, versiunea 
românească, Învățăturile lui Neagoe Basarab către fiul său Teodosie, prefaţă de N. Iorga, 
Vălenii de Munte, 1907; Învățăturile lui Neagoe vodă Basarab, versiunea grecească, 
ediţia V. Grecu, București, 1942. În „Romanoslavica“, VIII, 1963, se află publicate mai 
multe articole. reprezentind diferite opinii ale cercetătorilor despre autorul și vremea 
în care s-au redactat Învățăturile. 

56 Al. Grecu (Р. P. Panaitescu), Începuturile dreptului scris în limba română, în 
„Studii”, VII, 1954, p. 215—228. 


www.dacoromanica.ro 


Originile şi caracterul culturii slave la români 27 


1512 şi 1544—1547) corespunde cu acţiunea domnească de etatizare а 
bisericii şi-şi încetează definitiv activitatea о dată cu începuturile noului 
stat nobiliar, în a doua jumătate a secolului al XVI-lea”. 

Caracterul de clasă al literaturii slavo-române stă în legătură cu 
faptul că cei mai multi cititori ai ei erau boieri gi clerici. Poporul igi avea 
pe atunci propria sa literatură, orală, mult mai bogată decit cea în limbă 
străină a claselor stăpînitoare. Totuși, trebuie să admitem că s-au putut 
naşte contacte, pe о bază restrinsá, între cele două literaturi coexistente. 
În oraşe, un număr de oameni bogaţi, in special negustori, erau nevoiți să 
înveţe slavoneşte, pentru a face faţă legăturilor cu autorităţile domnești, 
iar la sate preoţi şi scribi ştiau slavona, pe care o foloseau în liturghie și 
în alcătuirea actelor publice. 

Tradiţia satelor românești cuprinde „șezători“, în care știutorii de 
carte împărtăşeau ţăranilor legende, fapte istorice, învățături din manus- 
crisele care ajungeau ріпа la дїп її. Pe baza acestui contact literar se explică 
prezenţa în literatura populară orală a legendelor aflate în textele manus- 
criselor slavo-române 58. 

„Cărţile populare“ traduse, în mare parte, în românește în veacul al 
XVI-lea, unele probabil chiar la sfîrşitul celui de-al XV-lea 5, cuprind 
şi așa-numitele „apocrife“, interzise de biserica ortodoxă. 

Aceste „cărți populare“ în limba română au fost studiate de mai 
multi istorici literari?, dar prezenţa şi ráspindirea lor în literatura slavo- 
română a rămas necercetată si neexplicată. 

Poporul nu le citea, neștiind slavoneste, biserica le interzicea 61, boierii, 
care aveau cultură teologică gi întreţineau legături strînse cu clerul înalt, 
le respingeau. Nu rămîn decît orășenii gi intelectualii satelor ca difuzori 
ai apocrifelor în limba slavonă, pe care le transmiteau negtiutorilor de carte. 

Între aceste cărți populare slavo-române se numără romanele istorice 
medievale (Alexandria, Varlaam şi Ioasaf), dar şi cărți de-a dreptul „eretice“. 

Mişcarea bogomililor din Bulgaria, care s-a ridicat împotriva statului 
şi a bisericii feudale, ca și a nobilimii privilegiate, a pătruns în veacul 
al XIV-lea și în Tara Românească, poate şi în Transilvania 62, 

O serie de cărți „apocrife“ bogomilice şi-au găsit locul în literatura 
slavo-română şi au circulat în slavonă în ţările române, cu mult înainte 
de a fi traduse în românește. Astfel sint Vedenia lui Isaia proorocul, 


57 I. Bianu, N. Hodoș și D. Simonescu, Bibliografia românească veche, vol. I şi IV, 
Liturghierul lui Macarie, cu o introducere de P. P. Panaitescu, București, 1961; pentru 
politica lui Radu cel Mare, vezi Viaţa şi traiul lui Nifon patriarhul, ediţia Tit Simedrea, 
București, 1937, р. 9—10. 

$8 Cf, N, Cariojan, Cărțile populare în literatura română, vol. I si II, Bucureşti, 
1929—1938 şi I. C. Chiţimia și Dan Simonescu, Cărţile populare în literatura românească, 
vol. II, București, 1963. 

59 Asupra acestei chestiuni, vezi mai jos, Partea a Il-a, capitolul 4. 

60 Vezi nota anteprecedentă. Pentru lucrările anterioare, în special ale lui 
B. P. Hasdeu, M. Gaster si N. Iorga, vezi bibliografia la I. C. Chitimia şi D. Simo- 
nescu, op. cit. 

61 Cf. lista cărţilor interzise de biserică in manuscrisul slav nr. 461 al Acade- 
miei R. P. R. 

62 Cf. Acad. R.P.R., Istoria literaturii române, vol. I, p. 244—245. 

copiată în 1448 de gramaticul moldovean Gavril93, precum $i Cartea 
secretă a lui Enoh, cunoscută prin caracterul ei bogomilic, copiată tot în 
veacul al XV-lea, atit în Moldova, cît şi în Tara Românească &. 

Răspîndirea cărţilor bogomilice, alături de alte producţii apocrife, 
toate în slavonește (Vămile văzduhului, Evanghelia apocrifă a lui Nico- 
dim, Legenda lui Ahodiţian, Revelajia lui Avraam, Coborirea Maicii Dom- 
nului în iad) şi altele a întîmpinat opoziţia bisericii ortodoxe, care a scos 
la iveală un index (copiat după cel rusesc) al „cărților tainice, care sînt 
eretice“, 

Totuşi, manuscrisele slave ale cărților „populare“, inclusiv cele 
eretice, s-au răspîndit în toate cele trei ţări româneşti, de unde au trecut 
în literatura românească orală a poporului 99. Acest fapt constituie o do- 
vadá cà literatura slavo-románá, cu tot caracteful ei de clasă, a aflat, pe 
calea indirectă a cititorilor de sat, o cale de pătrundere în masa mare a 
poporului, păstrînd însă, în privinţa actelor de cancelarie, pentru istorio- 
grafia de stat, pentru cărțile bisericeşti, caracterul de clasă în cadrul orín- 
duirii feudale. 

În aceste condiţii, lupta pentru promovarea limbii române, limba 
poporului, la rangul de organ al cîrmuirii şi de mijloc al exprimării li- 
terare nu poate fi considerată decît ca un aspect al luptei de clasă. 


63 Jordan Ivanov, Богомилски книги и легенды, Sofia, 1925, p. 131. 

& Ibidem, p. 165 şi manuscrisul slav al Academiei В.Р.В., nr. 552. 

55 Vezi mai sus, nota nr. 61. 

6 Cf. N. Cartojan, ор. cit, vol. I şi I. C. Chitimia şi Dan Simonescu, op. cit., 
vol. I, precum şi în prezenta lucrare, Partea a II-a, capitolul 4. 

ÎNCEPUTURILE SCRISULUI ÎN LIMBA ROMÂNĂ 
ÎN VECHEA ISTORIOGRAFIE 


Î nceputul scrierii în limba română, înlocuirea slavonei 
feudale și bisericești cu graiul poporului, formează o problemă capitală a 
istoriei culturale româneşti. 

Greutățile pe care le-a întîmpinat vechea istoriografie în cercetarea 
ei sînt de două feluri, unele provenind din lipsa de izvoare, altele din ideile 
preconcepute ale științei burgheze asupra dezvoltării istoriei culturale. 

Multă vreme, pînă în ultimele decenii ale veacului trecut, nu s-a 
putut determina care sînt cele mai vechi texte scrise româneşte; tipări- 
turile în limba română ale lui Coresi, la Braşov, în a doua jumătate a se- 
colului al XVI-lea erau socotite ca cele dintîi scrieri în limba poporului. 
De aceea, scriitori cu orizont vast de cercetare si cu idei originale, ca 
B. P. Hasdeu (în Cuvente den bătrîni)! şi Ovid Densușianu (Histoire de 
la langue roumaine) 2 pornesc de la această epocă pentru cercetarea începu- 
turilor limbii române. 

Descoperirea manuscriselor româneşti în grai rotacizant (Codicele 
Оотопе[еап, Apostolul Оотопејеап, Psaltirea Scheiană, ulterior Psaltirea 
Hurmuzachi), cu aspectul lor lingvistic arhaic, a produs la început oare- 
care confuzie în rîndurile istoricilor si ale filologilor. Astfel, I. Sbiera, 
care a editat Codicele Оотопејеат, se pronunţa, în studiul istorico-ling- 
vistic ce însoțea ediţia, pentru o datare străveche, veacul al XII-lea şi o 
localizare a compunerii la patriarhia de la Ohrida, în Macedoniaf. 

Dacă problema locului și a epocii în care au fost scrise textele rota- 
cizante a aflat un început de rezolvare la istoricii culturii noastre de la 
începutul veacului nostru, așa cum vom vedea mai jos, prin lucrările unor 
învăţaţi de seamă, totuși au persistat idei preconcepute în privința apari- 


1B. P. Hasdeu, Cuvente den bătrîni, Limba română vorbită între 1550—1600, I, 
București, 1878. 

2 Ovid Densusianu, Histoire de la langue roumaine, IL, Paris, 1938 (reprezintă 
o carte scrisă cu mult înainte), р. 1—8. 

3 Vezi descrierea acestor manuscrise, mai jos, Partea a Il-a, capitolul 2, în pre- 
zentul studiu. 

. С. Sbiera, Codicele Uoronejean, Cernăuţi, 1885, şi aspra recenzie a lui 

I. Bogdan, în „Convorbiri literare“, XX, 1886, р. 78—88. 

fei scrisului în limba română, a fenomenului social cultural în cadrul 
căruia s-a produs înlocuirea limbii slavone cu limba română. Aceste preju- 
decáti se pot defini astfel : biserica fiind păstrătoarea și creatoarea culturii 
medievale, în toată Europa, trecerea de la limba slavonă la cea română se 
reduce, ca fenomen fundamental, la „introducerea limbii române în bise- 
pică“ ; după biserică au urmat și ceilalţi. 

I. Bianu scria în 1904: „cartea era un instrument bisericesc“5. Noi 
socotim, dimpotrivă, că nu biserica, ci poporul a sávírgit înlocuirea limbii 
slavone cu cea română. Cine judecă sănătos, chiar lipsit de cunoaşterea 
materialului documentar, nu poate admite că slavona, limba bisericii, a 
fost înlăturată în centrele ei de rezistenţă : mănăstirile, episcopiile, curţile 
feudale, fără un impuls al celor care vorbeau si aveau nevoie să citească 
numai în limba română, singura cunoscută de ei. 

A doua prejudecată a şcolii istorice vechi este aceea a influențelor. 
Orice schimbare culturală nu se poate produce la un popor, mai ales la 
un popor mic са al nostru, decît prin „influenţe“ străine, în speţă a husi- 
tismului ceh, a Reformei săsești si ungurești, a catolicismului polonez. 
Această prejudecată este aga de curentă, încît o întîlnim și la cele mai 
luminate minţi de cercetători români din domeniul istoriei culturale 9. 

Їп 1904, I. Bianu a publicat un studiu intitulat Despre introducerea 
limbii româneşti în biserica românilori. Deși, precum se vede din titlu, 
autorul acestui studiu adoptă ideia că biserica stă la baza revoluţiei cul- 
turale a biruinfei limbii populare asupra celei stăine, de aspect literar, totuși 
prin cadrul de istorie culturală, prin punerea unor probleme noi, Bianu face 
un pas înainte pentru lămurirea apariției şi dezvoltării scrisului în limba 
потапа. Cl recunoaşte că primele texte româneşti sînt cele rotacizante, amin- 
tite mai sus, dar fixează sarierea lor la sfîrșitul domniei lui Stefan cel Mare, 
deci în ultimii ani ai secolului al XV-lea și în primii ani ai secolului următor, 
datare ce poate fi reținută. Limba acestor prime cărţi românești ar fi graiul 
din nordul Maramureșului, ele s-ar fi scris probabil în mănăstirile din Bu- 
covina, ceea ce nu a fost confirmat de cercetările lingvistice. 

Cauza schimbării stă, afirmă Bianu, în mevoia de a înţelege, care s-a 
măscut „între cei mărunți și numeroși“. 

După acest stadiu al textelor rotacizante, care constituie prima încer- 
care de a ridica limba română la „starea de limbă de carte“, a urmat, 
în secolul al XVI-lea, influenţa Reformei, „un vint nou venit din apus“. 

Totuși, spune Bianu, „Reformaţiunea a ajutat tipărirea de cărți ro- 
mânești, dar nicidecum n-a dat înttiul impuls la traducerea lor, căci, din 
contră, este probat că propagatorii reformaţi tipăreau, în cea mai mare 
parte, traduceri vechi“. 


5 L Bianu, Despre introducerea limbii româneşti în biserica românilor, Academia 
Română, „Discursuri de recepție”, XXVI, 1904, p. 6. 

6 O. Densusianu, op. cit, IL, p. 7: „L'emploi du roumain dans les monuments 
littéraires imprimés aprés 1560 n'apparit donc pas comme le résultat d'un mouvement 
détérminé par des causes inhérentes à la vie nationale des roumains ; il este plutót dà... 
à une impulsion étrangère”. Pentru susținătorii teoriilor „influențelor“ husite si luterane 
asupra scrisului românesc, vezi mai jos, în acest capitol. 

7 I, Bianu, of. cit. 

Si aceasta este adevărat, deci întreaga mișcare, Bianu n-o spune, dar 
lasă să se înţeleagă, își are rădăcinile în schimbările și progresele socie- 
(афі românești. 

Cu toate meritele sale, acest studiu rămîne cu concluzii neprecizate 
asupra momentului cînd s-a produs prima mişcare de scrieri în limba 
română, a împrejurărilor şi locului în care s-au scris cele mai vechi texte 
şi mai ales cu privire la rolul bisericii în această mișcare, pe care azi îl 
socotim înlăuntrul societăţii şi nu în afara sau deasupra ei. 


TEORIA HUSITĂ 


Tot în 1904, în anul publicării studiului lui Bianu, apare aşa-numita 
„teorie husită“ a începuturilor scrisului în limba română, datorită lui 
N. Iorga, în Îstoria religioasă a românilor pînă la 1688 8. Teoria lui N. Iorga 
asupra începuturilor scrisului în limba română a fost reluată şi în mai 
multe scrieri ulterioare ale aceluiași istoric, formularea ei cea mai completă, 
în cadrul culturii medievale românești se află expusă în capitolul intitulat : 
„Creaţiunea culturală“, în volumul IV (Cavalenii) din Istoria Românilor 
(apărut în 1937) $. 

Teoria husită a lui N. Iorga, care merită o discuţie amănunţită, se 
poate rezuma în felul următor: textele rotacizante (Iorga cunoaște numai 
trei dintre aceste manuscrise, Psaltirea Scheiană, Codicele şi Apostolul Uo- 
ronețean) sînt scrise într-o limbă arhaică, mai veche decît cea a tipăritu- 
rilor românești ale lui Coresi din a doua jumătate a veacului al XVI-lea. 

Socotind că traducerea în limba poporului a cărţilor religioase nu se 
putea face decît ca urmare a unei „influenţe“ venite din afară, rămîne să 
vedem care a fost curentul religios anterior Reformei (căreia, după N. Iorga, 
i se datorește activitatea de publicaţii românești a lui Coresi), propováduind 
folosirea limbii poponului și prezentînd posibilităţi de contact cu românii. 

Aceste condițiuni le îndeplinește numai husitismul, marea răscoală 
populară, cu fonme religioase, din Boemia, a cărei epocă de expansiune şi 
de biruinti datează din prima jumătate a secolului al XV-lea. 

Textele rotacizante sînt scrise în graiul maramureşean, în care se 
află fenomenul rotacismului (-n- intervocalic înlocuit cu -r- sau cu -nr-) 10, 
pînă tîrziu în veacul al XVII-lea, poate și mai tîrziu. Localizarea in Ma- 
ramureș a vechilor texte rotacizante formează un rezultat care rămîne сїз- 
tigat pentru istoriografie. Dar Maramureșul este provincia locuită de români 
cea mai apropiată de Boemia, leagănul husitismului, ceea ce confirmă şi 
argumentul tras din vechimea acestor texte anterioare tipăriturilor lui Coresi. 

Teoria aceasta a lui N. lorga trebuie înţeleasă în cadrul concepţiei 
generale a acestui istoric despre evul mediu românesc. Poporul român a fost, 


8 N. Iorga, Istoria literaturii religioase a românilor pină la 1688, introducere la 
„Studii şi documente cu privire la istoria românilor”, VII, Bucureşti, 1904, p. XV—XXIX. 

9 [dem, Istoria românilor, IV, p. 430—439. 

10 Pentru limba vechilor texte rotacizante, vezi mai jos, Partea a Il-a, capitolul 2. 

spune Iorga, un popor de ţărani, cu stăpînirea obştilor ţărăneşti libere asupra 
pămîntului. Feudalismul n-a apărut la noi decît de la mijlocul secolului 
al XVI-lea, ca urmare a creşterii economiei în bani, cînd boierii şi mănăs- 
tirile cumpără moşii şi se produce „criza financiară a secolului al XVI-1ea* t, 

Aplicînd această concepţie despre evul mediu românesc problemei 
începuturilor scrisului în limba română, lorga vede, mai ales în Maramureş, 
„0 ordine... care se ţinea de vechiul trai liber al satelor cu juzi-cnezi, cu 
voievozi de război, cu mărunți domni locali“ 12, 

Maramureşul era, totuşi, în secolele XIV—XVI, o regiune orga- 
nizată feudal, sub stăpînirea micii nobilimi românești, amenințate, de la o 
vreme, cu cotropirea marilor feudali din Ungariat?. 

N. Iorga a făcut o apropiere, de altfel nejustificată, între husiti, ţărani 
eliberaţi prin luptă, şi presupusa țărănime liberă de la noi. 

De fapt, teoria husită, adoptată, după Тогда, de o serie de filologi și 
de istorici ai culturii noastre!^, nu are nici un fel de bază documentară, de 
fapte concrete. Nu avem nici o ştire despre pătrunderea propagandei husite 
în Maramureș, nici o dovadă despre vreo concepţie religioasă husită în 
cărțile bisericeşti traduse în Maramureş în graiul românesc local, după 
texte slavone. 

Chiar în vremea cînd, în Transilvania de apus, în orașe sînt semnalati 
propagandigti husiţi, adică în anii 1431—1437, cînd un număr de husiti 
saşi şi unguri se refugiază în Moldova, despre existenţa lor în Maramureș 
nu aflăm nimic, nici în actele husite, care enumeră comunităţile lor, nici în 
acelea ale contrapropagatorilor catolici, care se laudă cu stîrpirea „ereziei“ 
în diferite părţi ale Transilvaniei. Nu cunoaștem nici un act, nici o dovadă 
despre adoptarea credinţei husite de vreun român. 

Maramureșul este aşezat, în adevăr, nu prea departe de Boemia, nu 
este însă vecin cu această ţară şi, mai ales, este de observat că nu era pe acolo 
un drum de trecere venind din Boemia spre Transilvania. 

Prezenţa husiţilor în Transilvania în veacul al XV-lea este incontes- 
tabilă, dar toate ştirile pe care le avem despre acești așa-ziși „eretici“ privesc 
pe foştii catolici depártati de la vechea lor credinţă. 

În anii 1436—1437, în eparhia catolică a Oradiei, inchizitorul Iacob 
de Marchia, ajutat de stápinii feudali ai regiunii, izbutește, într-un timp 
relativ scurt, să „dezrădăcineze erezia“. Nicăieri în rapoartele privitoare la 


и N, Iorga, Constatări istorice cu privire la viața agrară a românilor, Bucureşti, 
1908, capitolul VII: „Criza financiară din secolul al XVI-lea“. 

12 Idem, Istoria românilor, IV, p. 435. 

13 Vezi mai jos, capitolul următor. 

% Т, A. Candrea, Psaltirea Scheiană, 2 vol., Bucureşti, 1916; S. Pușcariu, Istoria 
literaturii române. Perioada veche, ed. a Il-a, Sibiu, 1930, p. 66; Al. Procopovici, Arhe- 
tipul husit al catehismelor noastre luterane, în „Făt-frumos”, II, Suceava, 1927; N. Dră- 
ganu, Douâ manuscrise vechi:  codicele Todorescu şi codicele Marțian, Bucureşti, 


1914, p. 6. 

% Z. Piclișanu, Fost-au români ardeleni husiți ?, în „Convorbiri literare”, LXV, 
p. 649—652: „Nu există nici o mărturie istorică, absolut nici una, care ne-ar oferi cea 
mai slabă indicație că o parte, cît de mică, din natia noastră de peste Carpaţi s-ar fi 
convertit la această erezie”. 

această acţiune de represiune nu se vorbeşte de foşti ortodocși trecuţi în 
rîndurile husitilor, ci numai de catolici, și deci unguri şi sagis, 

Marea ráscoalà antifeudalà din Transilvania din anii 1437—1438, 
cunoscută și sub numele de „răscoala de la Bobîlna“, fusese socotită ca o 
răscoală provocată de ideile și de îndemnul husit??. 

În ultima vreme, în istoriografie a revenit explicaţia husită a acestei 
mișcări fáránegti, în care românii au avut un rol hotăritor 18. 

'O mișcare antifeudală nu se împrumută, ea nu se poate naște decit 
din asuprire $i suferinţă, cînd cei aservi(i nu mai pot suporta jugul. Intro- 
ducerea nonei (a noua parte din produse) pretinsă ţăranilor și a decimei 
pentru biserica catolică, transformarea unor dări în natură în dări în bani 
au fost principalele motive ale răscoalei (motive care ni s-au păstrat în 
scris cu prilejul tratărilor dintre ţăranii răsculați şi conducătorii oastei 
feudale?, 

Mişcarea husitá nu a fost cauza răscoalei de la 1437, ţăranii nu s-au 
răsculat pentru că ideile husite au pătruns în Transilvania, ci pentru că se 
aflau asupriti de feudali și de monarhia feudală, 

Informaţiile ре care le posedăm azi despre rolul jucat de husiţi în 
Moldova în vremea domniei lui Alexandru cel Bun, relaţiile lor cu domnia, 
raporturile lor cu cultura slavonă din această ţară sînt mult mai bogate decît 
cele ce stăteau la îndemîna istoricilor mai vechi 21, Ele ne îngăduie să intele- 
legem raporturile dintre husitism şi cultura slavonă din ţările române și în 
general cu biserica ortodoxă. 

În 1431 se afla in Moldova un conducător spiritual al husitilor, anume 
Iacob, a cărui activitate este denumțată de către episcopul catolic loan de Baia 
într-o sorisoare adresată episcopului de Cracovia, Zbigniev Olesnicki. 

lacob, spune episcopul de Baia, a câștigat sprijinul domnului Moldovei 
şi în disputa teologică dintre dinsul $1 episcop, ţinută în fata lui Alexandru 
cel Bun, acesta a dat dreptate husitului şi a poruncit ca nimeni să nu se 
atingă, în {ага lui, de husiţi. Mai mult decît atîta, în relaţiile dintre husiti 
şi cirmuirea Moldovei se produce un fapt unic în istoria expansiunii husite 
în diferite {агі : comunitatea husită din Moldova devine comunitate privile- 
giată, apărată de un privilegiu domnesc, cu un șef recunoscut de domn, cu 
sediul fixat la Bacáu? Un privilegiu asemănător căpătaseră, la începutul 


16 Z, Picliganu, op. cit. 

i! N. Iorga, Istoria românilor, IV, р. 58. 

18 Cf. L. Demeny si I. Pataki, Husitské revolucni hnuti na uzemi Republiky 
Rumunske v privni polovine 15 stoleti, în volumul ».Mezinárodni ohlas husitvi“, 
Praga, 195. 

9 L. Demeny, Textele celor două înțelegeri încheiate în 1437 între răsculați şi 
nobili dub documentele inedite, în „Studii”, XIII, 1960, p. 91—112. 

20 T, Ionescu-Niscov, Husitica. dans T historiographie roumaine, in „Revue rou- 
maine d'histoire^, JII. 1964. 

м Cf, P. P. Panaitescu, Husitismul și cultura slavonă în Moldova, în ,Romano- 
slavica”, X, 1964. 

22 Şerban Papacostea, Ştiri noi cu privire la istoria husitismului în Moldova în 
timpul lui Alexandru cel Bun, în „Studii şi cercetări ştiinţifice“, seria istorie, filiala 
laşi, XIII, 1962, nr. 2, p. 253—258. 

domniei lui Alexandru, si armenii, cu episcopul lor Ovanes. Chiar după 
ce a intervenit Vladislav lagello, regele Poloniei, cerînd vasalului său din 
Moldova să înceteze cu protecţia acordată „ereticilor“, domnul moldovean 
şi-a continuat politica de sprijinire a husiţilor. Regele scrisese domnului că 
husifii sînt o primejdie pentru domnia lui, „veţi ajunge, întocmai ca în 
Boemia..., sub stăpînirea ţăranilor si a călugărilor“ 2, subliniind astfel latura 
socială, antifeudală a husitismului. 

Alexandru cel Bun nu pare a fi fost îngrijorat de asemenea amenin- 
țări. Totuşi, nimeni nu poate crede cá acest domn moldovean ar fi avut 
ceva comun cu ideologia religioasă $1 nici cu cea socială, antifeudalà a hu- 
sifilor. Politica religioasă а lui Alexandru se bazează pe sprijinul reciproc 
dintre biserica ortodoxă şi domnie. Pentru a atinge acest scop, domnul 
Moldovei se împacă cu patriarhia de Constantinopol, sprijinită de împă- 
ratul bizantin, se fundează atunci mitropolia Moldovei supusă patriarhiei, 
în Moldova domnul întemeiază mai multe mănăstiri, bogat dotate cu moșii, 
aduce la Suceava moaștele sfîntului loan de la Cetatea Albă, ca protector 
al cetății domneşti. 

Alexandru cel Bun, în politica socială s-a sprijinit pe marea boierime 
moldovenească, actele slavone ale acestui domn arată că el a dăruit nu- 
meroase sate, a confirmat stăpîniri mai vechi ale unor boieri care ajung să 
aibă sub oblăduirea lor pînă la cincizeci de sate, formînd domenii continui 
în acelaşi hotar. Toate aceste domenii boierești și mănăstirești se bucurau 
de privilegiul imunităţi, formau deci adevărate state in stat2*, Cum se poate, 
deci, ca un asemenea domn, cu o politică bine conturată, să fi sprijinit pe 
husitii revoluționari ? Explicaţia nu poate fi decît una : husiţii din Moldova 
nu constituiau o amenințare nici pentru statul feudal moldovenesc, nici 
pentru biserica ortodoxă de acolo, cu cultura ei slavonească. Dimpotrivă, 
Alexandru cel Bun cu boierii lui găseau un avantaj politic în sprijinul acor- 
dat „ereticilor“ : posibilitatea unui aliat din Boemia și din interiorul Un- 
gariei si Poloniei, în cazul unei agresiuni din partea acestor două ţări vecine. 

Instructori husiţi învăţară pe moldoveni sistemele militare ale tabo- 
iului boem : Iacob, conducătorul husit, spune un raport contemporan, „ит- 
blă pe cîmp cu gloate de oameni, învăţindu-i să conducă oastea și să adopte 
sistemele de luptă folosite de ereticii din Boemia“%. 

Motivul pentru саге cârmuirea moldoveană din prima jumătate а se- 
colului al XV-lea nu se temea de propaganda husită, precum nici biserica 
ortodoxă nu vedea primejduite poziţiile sale religioase şi cultura slavonă 
patronată de dinsa, este de ordin mai general și nu privește numai Moldova. 
Este vorba de atitudinea husiţilor faţă de biserica ortodoxă în general, 
precum şi de aceea faţă de limba și cultura slavonă. 

Principalul adversar împotriva căruia luptau husiţii era catolicismul, 
cu cultura sa latină legată de feudalismul dezvoltat din Europa centrală. 


23 Monumenta Medii Aevi historica res gestas Poloniae  illustrantia, ХП, 
p. 254—255 şi 987. 

% Documente privitoare la istoria României. A. Veacul XIV—XV, passim. 

3 Monumenta Poloniae Medii Aevi, loc. cit. 

Faţă de religia ortodoxă husiţii nu aveau aceeași dușmănie. Ortodocșii se 
aflau în luptă ideologică, ba şi politică, împotriva catolicilor (răscoala Litva- 
niei în 1431—1432, sub Swidrigaillo, împotriva Poloniei „avea ca motiv, măcar 
şi propagandistic, apărarea ortodoxiei). Husiţii, aflaţi în luptă grea cu catolicii, 
căutară un sprijin la şefii clerului ortodox şi la principii care profesau cre- 
dinfa răsăriteană. Încă din vremea cînd trăia Ioan Hus, întemeietorul miş- 
cării ce-i poartă numele, husiţii au încercat, in 1413, o apropiere și o co- 
laborare cu cnezii ruși din Litvania%. 

Mai tîrziu, se face o încercare oficială de unire a husitismului cu orto- 
doxia. În 1451—1452, un reprezentant al conducătorilor husiţi de la uni- 
versitatea din Praga, preotul Constantin, se prezintă la Constantinopole, în 
fata patriarhului de acolo şi a sinodului său, declarind că toţi husiţii, din 
toate locurile unde se află risipiţi, cer unirea cu biserica ortodoxă. Ni s-a 
păstrat răspunsul, în limba greacă, al sinodului constantinopolitan, în care 
prelaţii ortodocși, adresîndu-se conducătorilor husiti de la Praga, primesc 
propunerea lor şi-şi arată bucuria pentru unirea cu díngii?. În această 
scrisoare se face menţiune precisă despre husiţii din Moldova, care și ei, ca 
o comunitate deosebită, militează pentru unirea cu ortodocșii. „Ceea ce soco- 
tim de mare pref, scrie patriarhul de la Bizanţ, și ne pricinuiește mare bucu- 
rie, a fost raportul pe care el (preotul Constantin — nn) ni l-a prezentat 
şi în care ne indică numeroșii credincioşi (husiti) ce împărtășesc părerea lui 
despre dreapta credinţă şi cultul bisericesc şi anume cei care locuiesc în 
Moldova şi aceştia sînt refugiaţi, cei din Ungaria, din Boemia și mai ales 
cei din Anglia”, care înclină cu toţii spre credinţa ortodoxă“2. 

Rezultă din aceste informaţii cá husiţii din Moldova, cit şi cei din 
Ungaria, departe de a constitui о acţiune ide subminare a ortodocșilor, a 
temeiurilor culturale ale comunităţilor lor, căutau apropierea $i unirea cu 
díngii. Este caracteristic faptul cá în scrisoarea amintită a episcopului de 
Baia, în care denunţă activitatea husiţilor în Moldova, se vorbește de disputa 
teologică a acestora cu catolicii, nu însă şi cu clerul ortodox. 

În general, nu numai în Moldova, husifii nu erau şi nu puteau fi 
adversarii limbii slavone gi ai liturghiei slave-bisericeşti. Limba vehă face 
parte dintre limbile slave şi în acea epocă, la începutul secolului al XV-lea, 
dezvoltarea separată, literară, a acestor limbi nu era așa de înaintată ca 
să împiedice înţelegerea lor de către toţi vorbitorii diferitelor limbi slave. 
Liturghia slavonă nu putea fi considerată ca străină de înțelegerea popu- 
lară, pentru cei ce cunoșteau o limbă slavă vie. 

Hotáritor pentru înţelegerea atitudinii husiţilor față de slavonism este 
textul unei scrisori a lui Ieronim de Praga, un refugiat ceh, antihusit, adre- 
sată conciliului de la Basel, în 1434, denuntind progresele propagandei 
husite : ,,Cehii predicatori (husitii) cu predicile lor au răzvrătit adînc regatul 


% R, Heck si Ewa Maleczynska, Ruch husycki w Polsce, Wroclaw, 1953, p. 26. 
27 Antonin Salat, Constantinopole et Prague en 1452, in ,Rozpravy Ceskoslovensé 
Akademie véd", LXVIII, 1958, II. 
28 Adică secta lui Wykliffe. 
29 Antonin Salač, op. cit., р. 42—43. 

Poloniei $1 regatele Ungariei, Bosniei si Bulgariei, pentru că în aceste patru 
regate se înţelege limba cehă (adică se vorbesc în aceste {агі limbi slave, 
pe care cehii, cu limba lor le pot înţelege — nn). Si, în plus, aceşti husiti 
au răzvrătit şi alte ţări, în care se foloseşte limba rusă, adică Rusia Albă 
şi Roşie, Valahia (Moldova — nn), Slavonia, ţările Serbiei și Albaniei, Dal- 
maţiei şi Croaţiei, pentru că în toate -aceste ţări se înţelege limba cehă“. 
Pătrunderea husiţilor în estul și sud-estul Europei, în „răzvrătirea“ lor îm- 
potriva catolicilor %, se întemeia pe cunoașterea şi folosirea limbilor slave, 
între care și slava bisericească. 

Chiar lacob, conducătorul husiţilor din Moldova, în 1431, împotriva 
căruia se plinge episcopul catolic de Baia, era un adept al slavonismului. 

Episcopul catolic spune în scrisoarea amintită că, pentru a adormi 
bănuielile, ar fi bine ca propagatorul Iacob să fie chemat în Polonia, nu 
sub învinuirea de erezie, ci sub pretextul de „a fi examinat acolo şi să do- 
vedească destoinicia sa în cunoaşterea literelor (limbii $1 literaturii — nn) 
51ауопе“31, Rezultă de aci că slavonismul era, pentru lacob, o profesiune, 
pentru exercitarea căreia putea fi obligat să răspundă la un examen, la 
universitatea din Cracovia. Era, în consecinţă, probabil profesor de slavonie 
la şcoala domnească din Suceava, deci nu advensar al cărţilor slavone, ci 
un apărător şi propagator al lor. 

Din toate aceste texte rezultă cà husiţii în general și în ţările române 
în special nu s-au ridicat împotriva ortodoxiei şi a limbii slavone bisericești, 
așa cum se ridicaseră împotriva catolicismului şi a limbii latine. 

Husiţii din Moldova, din vremea domniei lui Alexandru cel Bun şi 
sub urmașii lui, nu erau moldoveni câștigați pentru credința husită, ci, pre- 
cum spune clar scrisoarea simodului din Constantinopol din 1452, despre 
unirea bisericii ortodoxe cu husiţii, „cei care locuiesc în Moldova şi aceştia 
sînt refugiaţi“. E vorba deci de husifi unguri şi sași, refugiaţi din Transil- 
vania, așezați în orașele din Moldova. 

Alexandru cel Bun n-avea motive să se teamă de ei pentru „răzvră- 
tirea“ ortodocșilor, care vorbeau româneşte şi ascultau liturghia în slavo- 
neste. . 

În aceste condițiuni, problema influenţei husite asupra începuturilor 
scrisului în limba română nu mai poate fi pusă pe temeiurile pe care o 
aşezase N. Iorga in 1904. Husiţii au fost aliaţii ortodocșilor, au apărat gi 
au cultivat slavonismul socotit înrudit cu limba cehă. Această atitudine se 
poate urmări documentar în raporturile lor cu românii în Moldova, sin- 
gura ţară în care „erezia cehă“, comunitatea husită, a căpătat un statut 
legal, devenind religie si naţiune privilegiată, la fel cu cea armenească. 

N. Iorga are marele merit de a fi expus o teorie cu caracter general, 
finind seamă și de datele dialectologiei, pentru a explica începuturile scri- 
sului în limba română. Ideia preconcepută că această revoluţie culturală 


30 Antonin Salač, of. cit, p. 827. 
31 Textul latin la $. Papacostea, of. cit. 
32 Antonin Salač, of. cit, p. 42—43. 

nu s-ar fi putut produce decit cu ivirea unei influenţe externe, o influenţă 
religioasă, iar, pe de altă parte, lipsa de dovezi pentru pătrunderea husitilor 
în Maramureș fac această teorie caducă pentru știința istorică actuală. 


TEORIA LUTERANĂ 


N. Iorga si ceilalți învăţaţi români, partizani ai teoriei husite, porni- 
seră de la afirmaţia că textele așa-numite rotacizante, din Maramureș, sînt 
scrise într-o limbă românească mult mai arhaică decât limba cărţilor lui 
Coresi, din a doua jumătate a secolului al XVI-lea. Așadar, spun ei, trebuie 
să explicăm începuturile scrisului în limba română, adică redactarea tra- 
ducerilor în grai rotacizant, printr- o „influenţă“ cu mult mai veche decît 
protestantismul, care predomina 1 în Transilvania, printre sași $1 unguri, în 
vremea lui Coresi. Această „influenţă“ anterioară au găsit-o, cum s-a văzut, 
în husitism, care-şi are epoca de expansiune în prima jumătate a secolului 
al XV-lea. 

La aceste consideraţii de istorie culturală gi religioasă răspund par- 
tizanii teoriei protestante, cei mai multi lingviști, în primul rînd Ovid 
Densușianu gi apoi, cu argumente mai bogate, Al. Rosetti 3. 

Rămînînd pe vechea poziţie a cercetătorilor dinaintea lor, după care 
începuturile scrisului românesc sînt rezultatul unor „influenţe“ din afară, 
exercitate asupra traducerilor cărţilor bisericeşti, privite separat de an- 
samblul vieţii culturale românești, totuși ei reprezintă un progres față de 
„teoria husită“, aducînd rezultate parţiale care rămîn în ştiinţă. 

Supunind textele rotacizante unui examen amănunţit, lingvigtii amin- 
tifi au ajuns la incbzierea că ele sînt rezultatul traducerii în grai maramu- 
reșan românesc a unor cărţi de cult slavon (Psaltirea şi Apostolul), stabi- 
lindu-se astfel în chip definitiv localizarea lor. 

În ceea ce priveşte datarea, Al. Rosetti a dovedit că afirmaţia impre- 
sionistă a lui N. Iorga despre arhaismul limbii cărţilor maramureșene nu 
se poate menţine. Deosebirea între aceste din urmă texte românești gi cele 
din a doua jumătate a veacului al XVI-lea se datorește diferenţelor dia- 
lectale între graiul maramuregan şi cel din sudul Transilvaniei. 

Este vorba de o distanţă în spaţiu și nu de o depărtare în timp. 

Rotacismul, cea mai caracteristică formă fonetică a vechilor texte 
maramureșene, se întilneşte și în scrisorile provenite din Maramureș, aflate 
în arhivele orașului Bistriţa, si datînd din veacul al XVI-lea%, 

Grafia chirilică, echivalenta sunetelor limbii române cu semnele al- 
fabetului chirilic, în genere fonetica $1 morfologia textelor rotacizante nu 
prezintă un stadiu mai vechi decit limba nomână scrisă în veacul 


33 А], Rosetti, Recherches sur la phonétique du roumain au XUl-e siócle, Paris, 
1926 si Idem, Limba română ín secolele XIII—XUI, Bucureşti, 1956, p. 53—61. 
3 Idem, Lettres roumaines de Bistritza, Bucureşti, 1926. 

al XVI-lea %. Așadar, datarea primelor traduceri de cărți bisericești în veacul 
al XV-lea, căutarea în acest veac a unei influenţe exteme care să fi provocat 
scrierea lor, în speță husitismul, nu mai este necesară. 

Deşi chestiunea este controversată, totuși folosirea traducerilor mara- 
mureșene de către Coresi pentru stabilirea textului cărților tipărite de 
dinsul la Brașov nu se poate contesta%6. Rezultă deci că scrierile rotacizante 
sînt mai vechi decît epoca activităţii lui Coresi ca tipograf, dar nu așa de 
vechi cum credea N. Iorga, care le data, cum am văzut, din prima jumătate 
a secolului al XV-lea. 

Pe această bază lingvistică s-a alcătuit teoria luterană a începuturilor 
scrisului în limba română. De vreme ce, după părerea susținătorilor ei, re- 
voluţia culturală nu se poate înţelege decît ca rezultatul unui impuls extern, 
această influenţă trebuie căutată mai aproape de epoca lui Coresi. 

Diaconul din Brașov tipărește cărţi românești începînd din anul 1561, 
dar luteranismul pătrunsese in Transilvania încă din prima jumătate a 
veacului ; sînt indicii despre prezența unor sași luterani în oraşele transil- 
vane încă din 1519. 

Ţinînd socoteală de aceste fapte, lingvigtii amintiţi, și în special 
Al. Rosetti, sînt de părere că cele mai vechi scrieri românești, cele maramu- 
regene, rotacizante, datează din prima jumătate a secolului al XVI-lea, 
după 1519, şi se datoresc tot luteranismului, în faza sa сеа dintîi de pä- 
trundere în Transilvania. 

Teoria aceasta, întemeiată pe identitatea de stadiu în evoluţia limbii: 
între traducerile maramureșene și tipăriturile româneşti ale lui Coresi. 
poate fi opozabilă teoriei husite, dar nu constituie o dovadă că cele dintîi 
texte româneşti au fost scrise sub influenţa luterană. 

Datarea limbii celor mai vechi traduceri, pînă la Coresi şi înaintea Іш, 
fonmează un terminus a quo, dar mu precizează cît de vechi ar putea fi acest 
stadiu al limbii. În lipsa unui material comparativ mai bogat, dar şi din 
cauza evoluţiei foarte încete a limbii, în această epocă, nu se poate afirma 
că limba secolului al XV-lea diferea de aceea scrisă şi vorbită în veacul 
urmátor??, 

Analiza lingvistică a textelor nu poate duce decît la o datare foarte 
largă, pe perioade lungi, iar problema cauzelor ivirii scrisului în limba 
poporului face parte din istoria culturii. 

Teoria luterană a începuturilor scrisului în limba română este lipsită 
de dovezi istorice. Totuși, apărătorii ei au expus două argumente cu caracter 
documentar, care însă nu rezistă criticii. 


35 Al. Rosetti, Limba română în secolele al XIII-lea—al XUI-lea, loc cit. 

36 Idem, Lexicul «Apostolului» lui Coresi comparat cu al «Codicelui Uoro- 
пе[вап», în „Grai şi suflet”, I, 1923, p. 100—106. Cf. St. Разса, Probleme în legătură 
cu începutul scrisului românesc, Versiunile românești din veacul al XUl-lea ale Aposto- 
lului, în „Cercetări de lingvistică“, Cluj, II, 1957, iunie—decembrie, p. 47—98, contestă 
transcrierea Apostolului lui Coresi după textul maramureșean. Vezi replica lui Al. Rosetti, 
Despre raportul dintre «Codicele Оотопејеап» şi «Apostolul» lui Coresi, în „Omagiu lui 
Iorgu Iordan“, Bucureşti, 1958, p. 745—751. 

37 Vezi mai pe larg pentru datarea textelor maramureșene, mai jos, Partea a II-a, 
capitolul 2. 


www.dacoromanica.ro 


Inceputurile scrisului în limba română în vechea istoriografie 39 


Cel dintîi priveşte „crezul“ (simbolul credinţei) din Psaltirea Scheiană, 
unul dintre vechile texte rotacizante. Se ştie că singura deosebire a simbo- 
Jului ortodox de cel catolic este derivarea, în acesta din urmă, a „sfîntului 
duh“, „şi de la fiul“, adaos care lipseşte în simbolul ortodox. În Psaltirea 
Scheiană, în simbolul care urmează după psalmi, citim: „(duhul sfántu 
din tatăl şi fiul“. Al. Rosetti arată că simbolul cu purcederea sfîntului duh 
„91 de la fiul“ se folosește în biserica luterană din Transilvania. Prezenţa 
acestei formule nu dovedește însă că Psaltirea Scheiană a fost scrisă cu in- 
fluenta luterană. Formula este de origine catolică, dar a rămas neschimbată 
şi la luterani, cît si la husiţi 38. Prezenţa ei în Psaltirea Scheiană dovedeşte 
o inriurire neortodoxă, despre care ne vom ocupa pe larg în alt capitol 39, dar 
nu constituie o dovadă în favoarea teoriei luterane, de vreme ce simbolul 
luteran este identic cu cel catolic şi cu cel husit. El trebuie pus în legătură 
cu catolicismul, singurul curent religios neortodox care se constată docu- 
mentar în Maramureş în secolele XV—XVI. 

Al doilea argument pe care se întemeiază Al. Rosetti pentru a de- 
monstra originea luterană a traducerii primelor cărţi româneşti este existența 
unui catehism, parţial luteran, copiat în grai rotacizant, Catehismul Mar- 
Han, numit aşa după bibliofilul care poseda manuscrisul ce-l cuprinde. 
Manuscrisul Martian datează din veacul al XVII-lea, totuşi Al. Rosetti il 
consideră ca fiind o copie după un catehism contemporan cu primele tra- 
duceri rotacizante din Maramureș. De vreme ce între aceste traduceri s-ar 
putea intercala si un catehism cu elemente ale credinţei luterane, ar reiegi 
că toate traducerile rotacizante s-au făcut sub influenţă luterană 4. 

În realitate, nu putem afirma că orice text rotacizant este neapărat 
contemporan cu Psaltirea Scheiană şi ou Codicele Оотопејеап ; rotacismul 
a continuat să formeze un caracter deosebitor pentru graiul românesc din 
nordul Transilvaniei şi din Maramureș, în tot veacul al XVI-lea şi în cel 
următor. Însuşi Al. Rosetti a publicat texte rotacizante din Maramureș, 
datînd din veacul al XVII-lea. 

Catehismul Marțian mu este decît o copie în grai românesc din nordul 
Transilvaniei a unei cărți tipărite pe la 1561—1562 la Braşov, în tipo- 
grafia diaconului Coresi, în grai sud-ardelenesc. Acest catehism cu influenţe 
luterane fusese tipărit si la Sibiu, tot în româneşte, în 1544 ^1, 

În chip firesc trebuie să socotim Catehismul Marțian din secolul al 
XVII-lea ca o copie a cărții tipărite anterior de două ori, care avea o mult 
mai mare răspîndire dedit presupusele manuscrise rofacizante pierdute. 
Deosebirile dintre Catehismul Marțian şi cel tipărit de Coresi sînt datorite 


38 Cf. Al. Rosetti, Filioque în Psaltirea Scheiană, în „Grai si suflet“, II, 
1925—1926, p. 155. 

9 Mai jos, Partea a Il-a, capitolul 8. 

40 Vezi analiza elementelor ortodoxe şi a celor luterane în Catehismul românesc 
din secolul al XVI- lea, mai jos. Partea a III-a, capitolul 3. Cf. şi A]. Resetti, Les caté- 
chismes roumains, în „Mélanges de linguistiuge et de philologie", Bucureşti, 1947, 

599—534. 
i 41 Despre catehismul tipărit la Sibiu, vezi mai jos, Partea a III-a, capitolul 1. 

copistului manuscrisului Marțian, şi nu reproducerii unui izvor comun. Sînt 
cu totul în acest manuscris patru adaosuri faţă de textul tipărit, la atîta se 
reduce toată deosebirea. Adaosurile, prin natura şi cuprinsul lor, nu pot fi 
socotite nicidecum completări necesare față de presupuse lacune din cartea 
tipărită de Coresi €. 

În copia Marțian se introduce numele lui Hristos în Decalogul lui 
Moise, ceea ce formează un anacronism ciudat, datorit desigur copistului 
incult. Tot în Decalog, copia Martian adaugă un pasaj despre „praznicele 
celia dumnezeeștile“, deși în cartea celor zece porunci zadarnic ar căuta 
cineva prezenţa sărbătorilor bisericești. Toate cele patru adaosuri sînt de 
aceeaşi natură. 

Alături de filologi ca N. Drăganu și O. Densuşianu, socotim că textul 
Catehismului Marțian este o copie în grai rotacizant după cel tipărit de 
Coresi 43, În acest chip cad amîndouă dovezile documentare invocate în 
favoarea originii luterane a primelor traduceri în românește din Maramureș. 

Problema originilor scrisului în limba română face parte din domeniul 
istoriei culturale și trebuie studiată cu ajutorul metodelor istoriei culturale. 
Dovezile documentare trebuie interpretate în cadrul mai general al istoriei 
culturii și al celei sociale, devreme ce cultura este şi ea o manifestare a 
vieţii sociale. 

O istorie a pătrunderii și răspîndirii Reformei religioase în Transil- 
vania în secolul al XVI-lea nu s-a scris pînă acum gi nici nu cunoaștem 
bine încercările reprezentanţilor luteranismului și ai calvinismului de a 
cîştiga pe români de partea lor în prima jumătate a secolului ®, 

În general, se ştie că Reforma a fost cunoscută întîi în orașele săsești 
din sudul Transilvaniei, in special la Sibiu, prin cărţile aduse de negustorii 
veniți din Germania, dar abia după 1530, data confesiunii de la Augsburg, 
se întăreşte luteranismul în aceste oraşe sud-ardelene. Oficialitatea politică 
a Ungariei şi apoi aceea a principatului Transilvaniei au încercat să stă- 
vilească Reforma ; încă în 1543, regenta Isabela interzice sibienilor exerci- 
tarea „ereziei“ 45, 

Dar prin acţiunea condusă la Braşov ide Ioan Honterus (de la 1529) 
se ajunge la cîștigarea tuturor sașilor la credinţa lui Luther, in timp ce 
calvinismul se răspîndea mai ales în rîndurile nobilimii de limbă maghiară ^6. 


^! Vezi ediţia fotografică a acestui catehism, la I. Crăciun, Catehismul românesc 
din 1544, urmat de celelalte catehisme româno-luterane, Sibiu-Cluj, 1945—1946. 

43 Cf. N. Dráganu, în „Dacoromania“, IV, 2, р. 1091—1101, și О. Densuşianu, 
în „Grai și suflet“, I, 1923, p. 167: „Nu cred totuşi ca prima traducere a Catehismului 
să fi fost făcută în graiul rotacizat“. 

44 Cf. Imre Revész, Reformajiunea înire românii din Transilvania (in limba ma- 
ghiară), Debrețin, 1937, şi recenzia din „Anuarul Institutului de istorie“, Cluj, VII, 
p. 727—799; Idem, La réforme et les roumains de Transylvanie, în „Archivum Europae 
centro-orientalis“, III, 1937, ambele cu caracter govinist-burghez ; Z. Picliganu, Legăturile 
românilor ardeleni cu reformaj[iunea, în „Cultura creștină“, I, p. 515 și urm. 

55 Arhivele de stat din Sibiu, Doc. lit, nr. I, p. 272. 

46 Vezi bibliografia la nota anteprecedentă. 

Despre cîştigarea românilor transilvăneni Ја credinţa reformată po- 
sedăm puţine ştiri. Conducătorii Reformei din Germania se interesau de ro- 
mâni. Filip Melanchton, unul dintre fundatorii Reformei, scria în 1539 că 
noua credinţă a pătruns şi la români “7, fără să dea însă alte precizări. În 
1555, același Melanchton dădea de veste că Filip Stancar, conducătorul 
sectei „unitarienilor“, „s-a dus la valahi“ 9, ceea ce înseamnă probabil 
Moldova, de vreme ce mai tîrziu îl aflăm în Polonia. 

Societatea românească din Transilvania, mai ales în sudul şi în sud- 
vestul ţării, avea unele elemente receptive pentru o reformă a bisericii pe 
plan social antifeudal, deoarece în veacul al XVI-lea, începind în special 
de la mijlocul veacului, cuprindea o pătură socială orășenească (Вгаѕоу- 
Schei, Făgăraș, Sibiu, Sebeșul Săsesc, Caransebeş şi altele) 9, dar temeliile 
sale economice se aflau în strînsă legătură cu țărănimea (comerţul linii şi 
comerțul de tranzit în ţările române de peste munţi) 50, așa că m-a putut 
fi cîștigată pentru luteranism sau calvinism. 

Izvoare contemporane bine informate recunosc totalul eşec al pro- 
pagandei Refonmei la români, în veacul al XVI-lea. Cronica săsească din 
Braşov, vorbind de hotărîrea municipalităţii de a converti pe românii de 
acolo la luteranism, spune categoric : „acest lucru a fost însă de puţin folos“ 
(es half aber wenig)9?!, Decisivă în această privinţă este declaraţia lui 
Ştefan Bathory, regele Poloniei, fost principe al Transilvaniei (1571—1576). 

În 1583, propagandistul catolic Antonio Possevino se sfătuia cu regele 
polon în privința acţiunii pentru catolicizarea românilor din Transilvania. 
Possevino, în raportul către Vatican, reproduce cuvintele lui Ştefan Bathory, 
fruct al experienţei sale ca principe al Transilvaniei : „Regele este de părere 
că aceasta (convertirea românilor — nn) este imposibilă în marginile pu- 
terilor omenești, din cauza stăruinţei în schismă (ortodoxie — nn) a acestui 
popor aspru și aproape barbar. Deși în Transilvania a predominat timp așa 
de îndelungat religia catolică si apoi reforma... şi aceste religii se bucurau de 
cea mai mare libertate, totuşi nici măcar un singur valah nu a putut fi 
convertit“ (non pure si sia convertito un valacco) 52. Nu este nevoie să 
subliniem caracterul hotăritor al unei asemenea mărturii. 

Aceste date cu privire la legăturile Refonmei cu românii din Transil- 
vania în veacul al XVI-lea 93, oricât de schematice, me îngăduie să tragem 


41 Imre Révész, ор. cit. (versiunea franceză), р. 292, 

48 B. P, Hasdeu, Istoria toleranfei religioase la români, ed. a Il-a, București, 1868. 

49 Cf. Istoria României, vol ЇЇ, p. 880; St. Meteș, Relaţiile comerciale ale Тат 
Românești cu Ardealul bină ín veacul al XUIII-lca, Sighișoara, 1921; Radu Manolescu, 
Schimbul de mărfuri dintre Тата Românească și Braşov, în prima jumătate a secolului 
al XUI-lea, în „Studii și materiale de istorie medie”, II, 1957, p. 345—390. 

50 St. Metes, op. cit. 

51 Quellen zur Geschichte der Stadt Brasso, IV, p. 100. 

52 A, Veress, Documente privitoare la istoria Țării Româneşti, Moldovei şi Tran- 
silvaniei, ЇЇ, p. 274—276. | 

53 Pentru legăturile Reformei cu românii din Transilvania, vezi mai jos, Partea 
a 1-а, capitolul 2, pentru legăturile Reformei cu Moldova, Șerban Papacostea, Moldova 
în epoca Reformei, in „Studii”, XI, 1958—4, p. 55—78; A. Oțetea, Wittenberg et la 
Moldavie, în vol. „Renaissance und Humanismus in Mittel und Osteuropa“, 1, Berlin, 1962, 
p. 302—321. 


www.dacoromanica.ro 


49 Începuturile şi biruinţa scrisului în limba română 


unele concluzii în legătură cu ipoteza originii luterane a primelor texte 
religioase românești, aşa-numitele texte rotacizante. 
eforma religioasă nu а izbutit să cîştige pe români, cu toate impul- 

surile venite din afară ei au respins-o. Ar fi deci de neînțeles că o revo- 
lutie culturală aga de importantă, cum este începutul scrierii în limba po- 
porului, să se fi datorit mișcănii care la români a înregistrat un eşec total. 

Refonma în Transilvania, în prima sa perioadă de dezvoltare, tocmai 
epoca din care datează susţinătorii teoriei luterane traducerea celor mai 
vechi texte românești, se ivegte si se întăreşte în centrele orășenești din 
sudul Transilvaniei. În această parte a ţării se găsea în stare de formaţie 
o pătură orășenească românească. Ar fi, deci, paradoxal ca tocmai atunci 
Reforma să fi iniţiat traducerea cărţilor bisericeşti numai în-graiul românesc 
din Maramureș, „un colţ“ de ţară, cum îl numește N. Iorga X, unde nu se 
constată pătrunderea Reformei în această epocă şi unde există o pătură 
orășenească de limbă româmă. 

Este clar că traducerile rotacizante se datoresc altor împrejurări și 
altei epoci decît aceea a Reformei. 


TEORIA CATOLICĂ ȘI CEA AUTOHTONĂ 


Dacă teoria husită şi cea luterană a originilor scrisului în limba ro- 
mână, deşi așezate ре poziţii neștiinţifice, fiind însă susţinute de învăţaţi 
de seamă, au însemnat totuși pași înainte pentru rezolvarea problemei, apoi 
celelalte teorii emise asupra aceleiași chestiuni, studii mai mult impresio- 
niste, nelegate de cunoașterea dezvoltării istoriei culturale a ţărilor române, 
de istoria limbii şi de dialectologie, nu merită o discuţie mai amănunţită. 

Teoria catolică se datorește slavistului Ше Bărbulescu 55 şi se bazează. 
pe faptul de ordin general că propaganda catolică la români a fost mai 
veche, de mai mare amploare şi de mai lungă durată decît husitismul și 
decît luteranismul. Catoliaii au admis, în anumite regiuni gi în unele îm- 
prejurări, folosirea limbii populare în biserică şi traducerea unora dintre 
cărţile de cult. Totuşi, nu se poate vorbi, pe baza propagandei catolice, de 
o revoluţie culturală în favoarea limbii poporului, care a fost tolerată, dar 
nu promovată, catolicismul fiind prin esenţa lui conservator și latin. Nu de 
acolo ne putem aștepta la o iniţiativă pentru traducerea cărţilor bisericeşti în 
româneşte, în plină perioadă feudală, ci cel mult la îngăduirea folosirii 
acestor cărţi, dacă ele existau. 

Teoria catolică, asa cum este expusă de I. Bărbulescu, se menţine 
numai în generalităţi, fără fapte precise, fără a propune o datare și © 
localizare a primelor scrieri românești. Numai prezenţa formulei „şi de la. 


55 N. Iorga, Istoria românilor, ТУ, p. 434. 
55 Т, Bărbulescu, Studii privitoare la limba și istoria românilor, Bucureşti, 1902 
şi același, Curente literare la români în epoca slavonismului cultural, Bucureşti, 1928. 

fiul“ în Psaltirea Scheiană, relevată şi de Bărbulescu, o socotim în adevăr 
rezultatul unei influenţe catolice, așa cum se va vedea mai jos. 

Teoria autohtonă, adică afirmarea originii interne a începuturilor 
scrisului românesc, a fost admisă de mai mulţi cercetători. 

Dar autorii acestor teorii, M. Ѕеѕап, T. Palade, St. Ciobanu și alţii 56, 
fac abstracţie de rezultatele pozitive dobindite de cercetătorii anteriori, de 
datele lingvisticei și de “împrejurările istorice їп care ar fi fost posibilă 
apariţia scrisului în limba poporului. Ei fac simple afirmaţii despre un 
„proces Че ordin psihologic“ şi despre „un teren prielnic de dezvoltare“ (al 
limbii române) 57, fără a-și da seamă că biruinţa limbii poporului presupune, 
în chip necesar, o luptă socială. T. Palade vede „un curent vulgar românesc 
care sintetiza dorinţa românilor de a întrebuința în biserică limba lor“ „și 
anume în veacul al XV-lea“. St. Ciobanu spune că „este evident că în 
secolul al XV-lea poporul românesc а fost perfect pregătit pentru un înce- 
put de literatură scrisă în limba lui proprie. În secolul al XV-lea el dispunea 
de o clasă bine pregătită de cărturari“. 

Cunoaştem pe acești cărturari, ei erau însă scriitori de limbă slavonă. 
După Ciobanu, în secolul al XV-lea, „conştiinţa naţională era și mai clară“ 
în Transilvania, ,multámitá luptelor, pe care le duce poporul de acolo“ 58, 
Constiinfa naţională în secolul al XV-lea este, firește, un anacronism. 
Problema începuturilor scrisului în limba română este din domeniul isto- 
riei, dar istoricii nu pot face abstracţie de rezultatele studiilor de dialec- 
tologie si de lingvistică, așa cum face Milan Segan, cînd datează vechile 
texte rotacizante din Moldova lui Alexandru cel Bun 9, sau са Т. Palade, 
care datează „curentul românesc vulgar“ încă dim veacul al XIV-lea 99, 

Lingvistica a ajuns la rezultate pozitive cînd a stabilit că aceste texte 
sînt scrise in dialect nord-ardelean, maramureșan, și că limba lor nu e prea 
depărtată în timp de aceea a tipăriturilor lui Coresi. A nu ţine seamă de 
loc de aceste rezultate înseamnă a face operă de diletant, nu de ştiinţă. De 
reținut din studiul lui St. Ciobanu este numai cercetarea pe care o face 
asupra situaţiei din Maramureș în veacul al XV-lea, cînd nobilimea ro- 
mână era în conflict (desigur un conflict feudal, pentru stăpînirea moșiilor 
$1 nu naţional, cum crede Ciobanu) cu nobilimea maghiară venită din pro- 
vinciile regatului Ungariei, precum și ou cea ucraineană, ceea ce creează 
în Maramureș o ambiantá favorabilă pentru acţiunea de traducere a textelor 


56 M. Seșan, Originea şi timpul primelor traduceri româneşti ale sf. Scripturi, 
1939, extras din „Candela“, anul L. Idem, Introducerea limbii române în biserică, în 
„Mitropolia Ardealului“, Sibiu, 1957, p, 818—835; Idem, Introducerea limbii române în 
biserică, în „Studii teologice“, XI, 1959, р. 57—60; Т. Palade, Cind s-a scris întăi ro- 
mánegti ?, în „Arhiva“, XXVI, 1915, p. 187 şi urm., p. 235 şi urm. ; Şt. Ciobanu, Incepu- 
turile scrisului ín limba románeascd, în „Academia Română, memor. sec. literare”, 
seria III, tom. X, 1941. 

57 M, Segan, Originea şi timpul primelor traduceri, p. 181. 

55 Şi. Ciobanu, ор. cit., p. 32. 

59 M, Seșan, Originea gi timpul primelor traduceri, p. 133. 

"C'T. Palade, op. cit., p. 25 (a extrasului). 

bisericești în româneşte, dar, adaugă greșit Ciobanu, aceste traduceri se 
făceau numai din motive didactice, pentru a ajuta la înțelegerea şi la învă- 
tarea limbii slavone 9t, 


* 


Acesta era stadiul la care ajunsese istoriografia noastră veche în 
cercetarea problemei începuturilor scrisului în limba română, principala 
problemă culturală a istoriei noastre medievale. Fără a o așeza în cadrul 
dezvoltării sociale a istoriei românești, fără a renunţa la explicaţia origi- 
nilor externe, a „influențelor“, asupra începutului scrisului nostru, istoricii 
şi Lingviștii din vechea școală mu puteau ajunge la o soluţie organică a pro- 
blemei, dar au izbutit, totuși, să lămurească localizarea primelor texte româ- 
nesti cunoscute în Maramureș şi să le dateze, între limite foarte largi, din 
secolul al XV-lea pînă la mijlocul celui următor, publicind gi ediţii critice 
ale acestor manusorise. 

Acestea sînt punctele de reper, de la care trebuie să pornească, pe 
baze metodice materialiste, orice cercetare nouă a chestiunii. 


ët Şt. Ciobanu, op, cit., р. 84—87. 

TRANSFORMĂRILE SOCIALE ȘI ECONOMICE 
ÎN CADRUL ORÎNDUIRII FEUDALE LA ROMÂNI 
ÎN SECOLELE XV—XVI 


S ocietatea românească din a doua jumătate a secolu- 
lui al XV-lea şi din prima jumătate a secolului următor, rămânând în cadrul 
orînduirii feudale, a trecut prin adînci transformări economice, sociale şi 
politice. Vechea noastră istoriografie nu a înţeles istoria societăţii româneşti 
ca o evoluţie datorită împrejurărilor economice și politice, ci vedea o sin- 
gură formă statală și socială neschimbată de-a lungul veacurilor 1. 

Este meritul noii istoriografii, bazate pe cencetarea materialistă a 
istoriei României, de a fi pus în lumină schimbările sociale din ţările ro- 
mâne, datorite evoluţiei economice din veacurile al XV-lea—al XVI-lea 2. 

Aceste împrejurări economice şi sociale formează un aspect esenţial al 
istoriei noastre, a tuturor celor trei {агі româneşti, fără cunoaşterea cărora 
nu se pot înţelege caracterele istoriei culturii din aceeaşi vreme. 

Pînă la mijlocul secolului al XV-lea, organizarea economică şi socială 
în ţările române (ca, de altfel, in Rusia, Polonia, Ungaria, cu unele 
diferenţe cronologice) se afla sub semnul fărămițării feudale, ceea ce în- 
seamnă predominarea marilor domenii feudale, cuprinzind adesea nume- 
roase sate în acelaşi hotar, adevărate mici principate autonome. Autonomia 
acestor domenii se inscrie în dreptul recunoscut de domnie, al imunităţii, 
denumită, în Тага Românească, ohaba, în Moldova, uric. Nici un dregător 
domnesc, nici cei fiscali, nici cei judecătoreşti, nici administrativi, nu putea 
călca pe moşia cu imunitate (ocina) ; aşadar, toate funcţiile de stat, inclusiv 


1 Cf. C. Giurescu, Studii de istorie socială, București, 1943, ed. a I-a, р. 42: „În 
raporturile rumânilor cu proprietarii (am zice azi, relaţiile feudale — nn) nu se constată, 
în toată epoca pe care am studiat-o, nici o schimbare ; ; situaţia lor este aceeaşi pe vremea 
lui Mihai Viteazul ca şi două secole mai înainte“. 

2 Privirea generală asupra epocii, în Istoria României, vol. IL, cf. şi Barbu Cîm- 
pina, Dezvoltarea economiei feudale зі începturile luptei pentru centralizarea statului în 
a doua jumătate a sec. ХО în Moldova si Таға Românească, București, 1950; V. Costă- 
chel, P. P. Panaitescu, A. Cazacu, Viaţa feudală în Тата Românească уі Moldova, 
Bucureşti, 1957; St. Ștefănescu, Evoluţia proprietății feudale în Тата Românească pînă 
în secolul al ХОП-1еа, în „Studii“, XI—I, 1959, Din istoria Transilvaniei, vol. I, 
ed. a Il-a, Bucureşti, 1961. 

cele militare, se îndeplineau de feudal (boier, nobil, mănăstire), їйрїп al 
moşiei. lmunitatea domeniilor era urmarea autarhiei economice. 

Producţia domeniilor, cea agricolă cât si creșterea vitelor, nu se vindea, 
decît în mică măsură, ea era destinată consumului intern, adică al ѕіарі- 
nului moșiei cu familia sa și cu oamenii săi de curte, precum și indestulàrii 
nevoilor producătorilor ţărani. Neexistind o piaţă de schimb mai impor- 
tantă, produsele meșteșugărești, necesare curților boierești $1 mănăstirești, 
erau fabricate de supușii acestora şi nu erau cumpărate de la oraş. 

În aceste condițiuni, schimbul dintre sate şi orașe era foarte redus, 
orașele erau niște simple centre de schimb, nu de producţie, aspectul lor 
era semirural, orășenii făceau agricultură pe farina orașului, întocmai ca 
țăranii. 

A doua epocă a feudalismului românesc o formează instaurarea sta- 
tului centralizat domnesc. Domnia, sau mai bine-zis cirmuirea lui Ioan de 
Hunedoara in Transilvania, a lui Vlad "Țepeș, apoi, mai tîrziu, a lui Radu 
cel Mare, în Tara Românească, a lui Stefan cel Mare în Moldova, sint 
formele concrete ale acestei centralizári a cîrmuirii statelor românești. 

Domnia se sprijină, ca şi mai înainte, pe o parte a marii boierimi și 
pe biserică, dar izbutește să înfrîngă imunitatea, ridicind de pe moşiile 
odinioară ohabnice venituri în bani si în produse, ca și oameni de oaste. 
E drept că mănăstirile, în special în Moldova, rămîn scutite ріпа la mij- 
locul secolului al XVI-lea. Cauzele care stau la baza trecerii de la fără- 
mifarea feudală la regimul centralizat domnesc sint, fireşte, de ordin eco- 
nomic si se pot rezuma la creșterea producţiei agricole, la producţia de pe 
moşii în vederea vânzării pe piaţa orașelor și pe cea externă. Cea mai veche 
vînzare de grîu moldovenesc este atestată documentar din anul 1448, cînd 
domnul ţării scutește de vamă carele cu grîu ale mănăstirii Pobrata, trimise 
la Cetatea Albăf. 

Imunitatea politică a domeniilor feudale se destramă, pe măsură ce 
se destramă şi autarhia economică a acestor moșii boiereşti. Grinele pro- 
duse pe moşii se vind acum la oraș, iar produsele meșteșugarilor liberi 
din tirguri se vind la ţară, în satele boierești, ca și în cele răzășeşti. 

Unificarea cîrmuirii în mîinile domniei nu s-a făcut numai pe baza 
cîștigării adeziunii unora dintre boierii mari şi a bisericii episcopale, ci şi 
prin ridicarea altor pături sociale. Era de aşteptat ca marea boierime, care 
atîta timp tutelase pe domn, să nu voiască a ceda de bună voie poziţiile 
sale politice, supremaţia în statul feudal. Același lucru se produce şi în 
Transilvania, în secolul al XV-lea, cînd Ioan de Hunedoara are de luptat 
cu forţele marilor stăpîni de moşii din Ungaria, care îi contestă situaţia 
de comandant al oștilor și al ţării 9. 

Cea mai importantă pătură socială care contribuie la centralizarea 
domnească a statului este mica nobilime. Luptind în războaie sub comanda 
directă a suveranului ţării, micii stăpîni de moșii formează oastea cea mică 


3 Ms. slav al Academiei R.P.R. nr. 535, însemnare despre supunerea mănăstirilor 
la bir sub Ilie Rareş (1546—1551). 

4 Moldova în epoca feudalismului, I, Chişinău, 1961, p. 17. 

5 Cf. C. Mureşan, Joan de Hunedoara şi vremea sa, Bucureşti, 1957. 

domnească alături de oastea banderiilor, a cetelor ridicate de boierii mari 
de pe moșiile lor. În Tara Românească și în Moldova, din rîndurile micii 
boierimi se ridică așa-numiții viteji, cavalerii lui Vlad "Ţepeş si ai lui 
Ştefan cel Mare; în Transilvania se ridică nobilimea cnezilor români. 
Cnezii în Transilvania şi în Banat sînt de fapt, întocmai ca în Тага Româ- 
nească si în Moldova, urmașii unei pături de stăpîni de pămînt fără privi- 
legiu domnesc, datînd dinaintea fundării celor două state româneşti de 
dincoace de Carpaţi şi, în Transilvania, dinainte de cucerirea acestei ţări 
de către statul unguresc. Cnezii formau o categorie socială şi nu o ma- 
gistratură, cum au afirmat istoricii burghezi, români si unguri. Cnezii stá- 
pîneau, ereditar, sate sau părţi din sate, împreună cu rudele lor de sînge, 
aveau pe moșie un lot rezervat pe care le făceau clacă sătenii, datori și 
cu dijma în natură faţă de cneazul lor. Cnezii puteau înstrăina, în total sau 
in parte, cnezatul lor, care era denumit „dominium“, proprietate feudală, 
puteau să-l vîndă, să-l dăruiască, să-l dea de zestre fiicelor. 

Afară de privilegiul de imunitate pe care-l aveau numai nobilii, 
cnezii erau stăpîni de moșii după sistemul feudalismului timpuriu, ei alcă- 
tuiau în istoria României forma începătoare a feudalismului. 

O dată cu formarea statelor feudale, proprietatea cnezială începe să 
se destrame, o parte din cnezi sînt recunoscuţi ca nobili, ca boieri, ca stă- 
pinitori privilegiați ai satelor. În Moldova şi în Tara Românească devin 
boieri, în Transilvania (si în Banat și Maramureș) ca proprietari privilegiați 
ai satelor, „cu drept cnezial^ (mai ales cei ce avuseseră merite militare). 
O parte dintre cnezi, în schimb, se văd supuși marilor feudali, care aca- 
parează pămînturile și pe locuitorii lor, rămînîd cu rosturi subalterne pe 
fostele lor moşii б. 

În secolul al XV-lea, cnezii din Maramureș, cei din Banat, din Hu- 
nedoara, apărători ai ţării împotriva turcilor, colaboratori militari ai lui 
Ioan de Hunedoara, ajung la o stare privilegiată şi la o bunăstare mate- 
rială care le îngăduie să ţie piept încercărilor de cotropire ale nobilimii 
mari 7. În Moldova şi în Тага Românească, mica boierime grupată în jurul 
domnului pătrunde în rîndurile marii boierimi, achizitionind moșii şi ocu- 
ріпа înaltele demnități ale sfatului domnesc, dar, în acelaşi timp, gi mai 
ales, boierii mici rămași în situaţia loy de stápini ai unor porțiuni reduse 
de pămînt, părți din satele neprivilegiate, formează o pătură socială mi- 
litară şi cu rosturi din ce în ce mai importante în statul feudal. Acești 
boieri mici sînt cunoscuţi, în cronicile moldovenești, sub numele de „ţară“ 
(termen care corespunde cu cel din feudalismul apusean, „terrigenes“, stă- 
pini de pămînt, nefácind parte din marea nobilime). 

În 1523, după cum spune Letopiseţul lui Grigore Ureche, din cauza 
regimului autoritar al lui Ștefăniță Vodă, „boierii şi lăcuitorii ţării Mol- 
dovei“... „cu toţii s-au rădicat asupra lui“, dar „lui Stefan vodă i-au venit 


6 Despre situaţia socială a cnezilor, vezi pe larg, Р. P. Panaitescu, Objtea [йтй- 
nească în Тата Românească şi în Moldova, Bucureşti, 1964. 

7 Despre împrejurările sociale în Maramureș, în veacul al XV-lea, vezi pe larg, 
mai jos, Partea a Il-a, capitolul 3. 

tara întru ajutoriu“ 8, Deci, pe de o parte erau boierii cu oamenii înarmaţi 
din satele lor (,lácuitorii^), pe de altă parte domnul, care a biruit, cu 
ajutorul „ţării“, adică mica boierime. 

Dar, pe lîngă creşterea puterii militare și economice a micii boierimi 
şi a cnezilor ardeleni, sfîrşitul secolului al XV-lea şi începutul celui ur- 
mător văd şi ridicarea economică a altei pături sociale, care reprezintă, 
cum se va vedea în capitolele următoare ale prezentei lucrări, un factor 
important în promovarea scrisului în limba română : este vorba de orășeni. 

Creşterea producţiei agricole a domeniilor feudale și a celei megte- 
şugărești în oraşe, aduce după sine intensificarea relaţiilor între orașe $1 
sate, adică formarea unei pieţe de schimb, cu proporţii, deocamdată, numai 
locale, pe ţinuturi. Tot atunci se constată un rol important al cetelor mi- 
litare orășenești înglobate în oastea domnească. 

Secretarul sultanului Mahomed 11, Angiollelo, scrie că în oastea lui 
Stefan cel Mare se aflau numeroşi armeni, adică orăşeni din tîrgurile 
Moldovei ?. 

Se stie că marele Domn a dat mai multe privilegii oraşelor Moldovei 
și a sprijinit pe negustorii moldoveni împotriva abuzurilor ce sufereau din 
partea autorităţilor din ţările vecine 10, 

Acelaşi avînt economic se constată, de pe urma creşterii producţiei, 
în orașele muntene îi. 

În ceea ce priveşte Transilvania, este probabil, deși chestiunea este 
încă nestudiatá, că fenomenul social ce apare în întreaga sa lumină în se- 
colul al XVI-lea, întărirea suburbiilor românești cu populaţie românească 
sătească, datează de la sfîrșitul veacului al XV-lea. Clădirea marii biserici 
de piatră a comunității orășenești românești, din Scheii Braşovului, da- 
tează tot din această vreme 12, 

Așadar, la sfârşitul secolului al XV-lea, chiar mai devreme în Tran- 
silvania, se constată o încercare de centralizare a statului, în dauna imu- 
nitátilor feudale, fapt care stă în legătură cu creșterea importanţei econo- 
mice și politice a două pături sociale: mica nobilime și orășenimea. Aceste 
schimbări economice și sociale n-au putut rămîne fără urmări nici pentru 
dezvoltarea culturii românești. 

Dar, pe lingă creşterea producţiei agricole gi meșteșugărești în toate 
cele trei {агі române, în secolele XV şi XVI se mai produce un fapt po- 
litic hotáritor prin adîncile şi numeroasele sale urmări în toate domeniile, 
războiul de o sută de ani cu turcii, în Тага Românească, de la bătălia de 
la Rovine (1394) pînă la supunerea definitivă a lui Vlad Călugărul (1484), 
în Moldova, în toată domnia lui Ștefan cel Mare, рпа la expediţia sul- 
tanului Soliman Magnificul în această {ага (1538), în Transilvania, de la 


8 Grigore Ureche, Letopisețul Țării Moldovei, ediţia P. P. Panaitescu, ed. a Il-a, 
Bucureşti, 1958, p. 146. 

9 Donado da Lezze, Historia turchesca, ediţia I. Ursu, Bucureşti, 1909, p. 89. 

19 V, Costăchel, P. P. Panaitescu, A. Cazacu, ор. cit., p. 67. 

it Lia Lehr, Dezvoltarea orașelor în Tara Românească şi în Moldova, fn seco- 
lele XUI—XUII-lea (in curs de publicare). 

12 Vezi mai jos, Partea a IIIa, capitolul 2—3. 

loan de Hunedoara, pînă la supunerea lui loan Zapolia către acelaşi 
sultan otoman. 

Războiul cu turcii a însemnat o mare sforfare populară românească 
din toate cele trei ţări, el a fost purtat cu forte populare, faţă de rezerva 
unei părţi a nobilimii și a boierimii. Năvălirea turcilor, care se repeta la 
scurte intervale, necesita altfel de oaste decît aceea a steagurilor feudale, 
care porneau greu şi în care domnia nu putea avea întotdeauna încredere. 
Pentru a respinge pe turci era nevoie de o oaste permanentă, adică stind 
permanent la dispoziţia domnului. Cronicarii contemporani declară că după 
primele ciocniri cu turcii, Stefan cel Mare şi-a format o oaste, din care 
„сеа mai mare parte erau ţărani“ 13, 

La fel şi Vlad Tepes în Tara Românească, aflat în conflict deschis 
cu marea boierime, luptă împotriva turcilor cu oameni liberi de jos, dintre 
care cei mai meritogi sînt ridicaţi la rangul de viteji, cavaleri 14. 

În Transilvania, războiul cu turcii are urmări sociale însemnate: 
pentru a constitui o apărare permanentă a ţării era neapărat nevoie ca 
mica nobilime şi cnezii din părţile de margine să fie întăriţi şi privilegiați, 
ca să poată forma o forţă militară de șoc, la sosirea dușmanilor. Astfel se 
explică întărirea păturii cneziale românești din părţile Hunedoarei, din 
rîndurile căreia se ridicase însuși Ioan de Hunedoara, din valea Hațegului 
şi a Streiului, precum gi cei de mai departe, din Maramureş. Ioan de Hu- 
nedoara a apărat Transilvania, Ungaria și toată Europa cu o oaste 
ridicată de cnezii români 5, Aceşti cnezi, răsplătiți cu privilegii, pot lupta 
împotriva încercărilor de cotropire dinăuntru, din partea nobilimii mari şi 
a bisericii, pot funda mănăstiri şi ridica mici castele, vremea luptei cu 
turcii este vremea lor. 

Necesităţile militare ale lungii lupte pentru păzirea independenţei 
ţărilor române împotriva Imperiului Otoman au contribuit şi ele, întocmai 
ca $1 creșterea producţiei, la întărirea micii nobilimi şi a altor pături 
populare de oameni liberi. 

Dar trebuie să ţinem seamă şi de alt aspect al luptei seculare împo- 
triva turcilor. Ea a cerut o sforţare eroică a întregului popor român. Ro- 
mânii din diferitele {агі locuite de dînşii s-au întîlnit pe același cîmp de 
luptă. Oştenii din cele trei ţări ştiau că lupta lor era pentru ţară, pentru 
toate țările amenințate de cotropirea turcească, {агі care, conform concepției 
medievale, formau o unitate denumită „creștinătatea“ (termenul apare în 
cronica lui Stefan cel Маге) 15, în luptă cu „păgînii“. Aceste împrejurări 
fac ca luptătorii dintr-o oaste cu o misiune aga de finaltă $1 de generală 
să capete neapărat o demnitate umană mai înaltă, care-i ridică deasupra 
umilintii predicate de biserică. Ei nu ştiu slavoneşte, dar nu mai pot con- 
sidera limba lor ca obiect de dispreţ şi nedemnă de a fi scrisă. 


13 I. Dlugosz, Historiae Polonicae libri, Leipzig, Il, 1712, col. 526. 

14 Cronicile slavo-române, ediţia P. P. Panaitescu, Bucureşti, 1959, p. 207—209. 

15 St. Pascu, Rolul cnezilor din Transilvania în lupta antiotomană a lui lancu de 
Hunedoara, în „Studii şi cercetări de istorie”, Cluj, VIII, 1957, p. 26—67. 

16 Cronicile slavo-române, ediţia citată, р. 18. 

Începuturile scrisului în româneşte, cu toate bazele sale economice 
şi sociale, аге și o latură de conştiinţă românească. Nu poate fi vorba, se 
înţelege, de o conştiinţă naţională, în vremea orînduirii feudale nu se 
poate naşte o asemenea conştiinţă, dar un sentiment de demnitate romá- 
пеаѕсӣ, de preturire mai înaltă a limbii româneşti nu este exclus la primii 
scriitori de cărți româneşti (din timpul marilor lupte împotriva turcilor). 

Prima jumătate a secolului al XVI-lea, în privinţa dezvoltării so- 
cietăţii româneşti nu se poate despărţi de sfîrșitul veacului precedent. Din 
punct de vedere economic continuă creşterea producţiei, atît a agriculturii, 
cît şi a megtegugurilor orăşeneşti, care au aceleaşi urmări în viața socială 
şi politică : centralizarea domnească a statului feudal їп luptă cu boieri- 
mea mare, dar sprijinită de boierimea mică și de orășeni. Războiul cu 
turcii, de pe poziţia independenței statului, continuă. Dar la mijlocul vea- 
cului (la 1538 pentru Moldova, la 1541 pentru Transilvania, ceva mai de- 
vreme pentru Tara Românească, unde treptata creştere a asupririi tur- 
ceşti nu prezintă un moment hotáritor) dependenţa tributară de mai înainte 
a ţărilor române față de Imperiul Otoman se transformă într-o depen- 
den(à politică şi o exploatare economică a tuturor produselor muncii po- 
porului român 7. 

Exploatarea turcească a ţărilor române se manifestă sub forma tribu- 
tului mult sporit faţă de perioada precedentă, a darurilor şi extorcărilor 
de sume de bani, pentru sultan, familia lui şi pentru toţi demnitarii oto- 
mani, câți au un cuvînt de spus pentru soarta acestor ţări. Dar, această 
exploatare se face mai ales simțită prin monopolul turcesc asupra cumpă- 
rării produselor agricole (gi a vitelor) din Tara Românească si Moldova, 
mai puţin din Transilvania. Această situaţie face ca produsele ţărilor 
române să fie vindute la un preţ mai mic decât acela а] pieţii europene de 
atunci, de vreme ce era fixat de turcii cumpărători, fără posibilitate de 
concurenţă. 

Scăderea preţurilor impusă de turci înseamnă, cum e uşor de înţeles, 
o piedică în calea dezvoltării economice, apoi şi a celei politice a ţărilor 
române. Cei care au suferit mai mult de pe urma exploatării turceşti au 
fost ţăranii, muncitorii pămîntului. Atit ţăranii liberi, constituiți în stră- 
vechile lor obștii, cit şi cei aserviti boierilor şi mănăstirilor, muncind singuri 
lotul lor de pămînt, nu puteau, decît rar, să producă manfă pentru piaţă, 
peste producţia necesară pentru întreţinerea proprie și a familiei, pentru 
împlinirea imenselor dări în bani 91 în natură cerute de stat, ca gi pentru 
obligaţiile faţă de stăpînul feudal, cînd е vorba de obştea aservită. 

De cele mai multe ori, în veacul al XVI-lea, în a doua jumătate, 
țăranii liberi, moșneni şi răzeși, cit şi oamenii liberi aşezaţi cu învoială pe 
moşiile boierești, nu puteau face față obligaţiilor fiscale, mai ales celor 





7 M, Berza, Haraciul Moldovei şi Țării Româneşti în sec. XUI—XUIII-lea, în 
„Studii si materiale de istorie medie“, II, 1957, şi același, Variaţiile exploatării Țării 
Româneşti de către Poarta Otomană în secolele XUI—XUIII, în „Studii”, XI, 1958, p. 2. 

în bani, mult crescute din cauza exploatării otomane, si urmarea insolva- 
bilităţii ţăranilor era aservirea lor, vînzarea lor са robi 8. 

În contrast cu ruina economiei ţărăneşti, aceeași situaţie, urmare a 
exploatării otomane, produce îmbogățirea boierilor, măcar a unei părţi a 
boierilor, aceia care încep să folosească sistemul clăcilor agricole pe do- 
meniile lor. 

Deşi vînzarea cu preţuri scăzute, de monopol, a produselor moșiilor 
către turci forma o piedică serioasă pentru creșterea economiei țării, totuși 
comerțul cu ргіпе şi vite exportate în Imperiul Otoman constituia un venit 
apreciabil pentru boierii mari şi pentru mănăstiri. Aceasta se explică prin 
sistemul de exploatare a domeniilor feudale. Stápinii feudali nu investeau 
nimic în moșiile lor. Pámintul îl moșteniseră, braţele de muncă erau gra- 
tuite, produsele agricole proveneau din dijme (zeciuială de pe recolta $1 
creşterea vitelor de pe loturile cultivate de ţărani în chip ereditar, delnite, 
jirebii, sesii), precum $1 din «асі, munci gratuite ale ţăranilor depen- 
denti pe rezerva seniorială, delnita boierească. Se înţelege că în aceste 
condițiuni, oricît de scăzute ar fi fost preţurile de vînzare ale produselor, 
ele alcătuiau un venit însemnat pentru stăpînii de sate gi de ţărani depen- 
denti. Vitele și grinele se vindeau pe piața internă, cît și pe cea externă, 
a Imperiului Otoman. 

În special Constantinopolul si armata turcească erau hrănite cu grîul 
adus din aşa-numitul ,grinar al Imperiului“, adică din ţările române. 

La sfîrşitul secolului al XVI-lea, în timpul războiului pentru inde- 
pendentá condus de Mihai Viteazul, una din cauzele încheierii păcii cu 
turcii, în 1597, a fost necesitatea reluării comerțului Ţării Româneşti la 
Dunăre 1. | 

Pentru a avea un surplus de grine în vederea vinzării, boierii gi 
mănăstirile nu se puteau mulțumi cu dijmele (a zecea parte din produse) 
datorate de ţăranii din satele lor, ci au făcut apel la claca agricolă, obli- 
баһа ţăranilor de a lucra gratuit un număr de zile pe partea din moşie 
rezervată boierului, de pe care acesta lua venitul întreg. Dar pentru aceasta 
stăpînii de domenii aveau nevoie de braţe de muncă stabile, căci pînă 
atunci ţăranii cînd erau nemulţumiţi puteau fugi pe altă moșie sau la 
orașe, unde deveneau oameni liberi. 

Prin „legătura lui Mihai Viteazul“ toţi ţăranii de pe moșii erau 
legati de glie, li se desfiinţează dreptul de strămutare. Astfel, depen- 
denţa devine un fel de robie, precum spunea încă din 1845 Nicolae Băl- 
cescu, „robia este o consecuență neapărată a clăcii“ 24, 

Reunirea în mîinile boierilor a principalelor produse ale ţării avu, 
cum este ușor de înţeles, urmarea ca aceştia să dispună de întreaga putere 


18 P, Р, Panaitescu, Objtea țărănească în Tara Românească şi Moldova, Bucu- 
resti, 1964. 

19 Hurmuzaki, Documente, XII. p. 344. 

2 P, р, Panaitescu, Dreptul de strămutare al țăranilor în ţările române, în „Studii 
şi materiale de istorie medie", I, 1956. p. 63—122. 

2 N. Bălcescu, Opere, 1, Ed. Academiei R.P.R., Bucureşti, 1953, p. 137. 

politică în rîndurile lor. Regimul de centralizare a statului iniţiat de domn 
nu se prăbușește, dar cînmuirea de la centru se face de un număr de boieri 
mari (care puteau cumpăra şi pe turci, pentru aprobarea privilegiilor lor), 
pe cînd domnii, după stingerea vechilor dinastii, sint aleşi dintre boieri și 
sînt tutelati de oligarhia boierească. 

Astfel, regimul statului centralizat domnesc face loc celui boieresc, 
tot centralizat. Noul regim, ale cărui baze se aşază în a doua jumătate 
a secolului al XVI-lea, nu mai este la fel cu cîrmuirea boierească din 
vremea fărămiţării feudale, cînd boierul ега stăpîn pe moșia sa garantată 
prin dreptul de imunitate. Boierii din a doua jumătate a secolului al XVI-lea 
şi din veacul următor sînt o boierime nouă, acea parte din boierime care 
schimbase sistemul de exploatare al moșiilor, adică, pe lîngă dijmele în 
natură luate de la ţărani, îi obligau și la clacă (rentă în muncă), pentru 
producţia de grine de vînzare în ţară gi în Imperiul Otoman. Acești boieri 
noi transformă moşiile lor în întreprinderi de producţie de marfă pentru 
piaţă, ei devin, prin banii de care dispun, nu numai fruntașii vieţii econo- 
mice, ci şi stăpîni politici ai celor trei ţări române, tratează direct cu turcii, 
peste capetele domnilor, aleși de altfel tot de dînșii 22. 

Acest proces al predominării boierilor (nobililor) în viața economică 
si de aici în cea politică, drept urmare a introducerii sistemului de clacă în 
exploatarea moșiilor si a corolarului său, legarea de glie a ţăranilor, se 
produce aproape simultan în toate ţările Europei răsăritene de la est de 
Elba, datorit aceloraşi împrejurări, cu diferenţele specifice situaţiei din 
diferitele ţări. 

În ceea ce privește oraşele, în a doua jumătate a secolului al XVI-lea, 
se poate constata o lentă creştere a populaţiei, o diferenţiere а meșteșugu- 
rilor si apariția primelor bresle meșteșugărești în orașele din Moldova și 
Тага Românească 2%. În 'Transilvania breslele apar, în orașele mari, încă din 
secolul al XIV-lea, acolo orașele au un caracter de centre de producţie 
meșteşugărească, stápine, în privința aceasta, şi pe piaţa celorlalte două (агі 
româneşti, unde tîrgurile semirurale, abia acum, în a doua jumătate a seco- 
lului al XVI-lea, pot juca un rol mai însemnat pentru satisfacerea nevoilor 
pietii. 

Dar faptul istoric mai de seamá pentru problema pe care o studiem, 
căutarea bazei sociale a începuturilor scrisului în limba română, este evi- 
denţierea elementului românesc în orașele transilvănene, unde se formează 
noi suburbii cu meșteșugari și negustori, ce {їп legătura cu comerţul trans- 
carpatic. Aceşti orășeni români sînt adesea foarte bogaţi, îşi zic jupani, clă- 
desc biserici de piatră, împrumută și schimbă bani 24. Acest fenomen, pe 
care l-am semnalat mai sus în începuturile sale în prima jumătate a seco- 
lului al XVI-lea, ia acum, în a doua jumătate a veacului, o dezvoltare mai 
mare, cu urmări importante pentru dezvoltarea culturii și pentru unificarea 
ei în cele trei {агі romîne. 


2 Istoria României, vol. III, Partea I, cap. 2—3. 
23 Lia Lehr, ор. cit. 
2% Vezi mai jos, Partea a III-a, capitolul II. 

În chip schematic, transformările sociale din cele trei ţări române, în 
secolele XV—XVI, se pot rezuma astfel: fărămiţarea feudală, predomi- 
narea boierimii cu domenii ce se bucură de imunitate, face loc, către sfîrșitul 
veacului al XV-lea, regimului centralizării domneşti (în Transilvania din 
prima jumătate a veacului). Acest regim se sprijină pe ridicarea unor noi 
pături sociale, mica nobilime şi orăşenii. 

Războiul cu turcii contribuie la întărirea micii nobilimi militare, a 
cnezilor şi a boiernaşilor. Începînd însă din a doua jumătate a secolului 
al XVI-lea, ca urmare a exploatării turceşti, cînmuirea centralizată a bo- 
ierimii înlocuiește pe cea domnească ; este vorba de o boierime (nobilime) 
nouă, aceea care schimbă sistemul de exploatare a domeniilor, angajîndu-se 
in procesul de producţie a grinelor-marfă pentru piaţă. 

Este ușor de înţeles care au fost urmările pentru istoria culturală ale 
acestor transformări sociale. Am arătat că limba slavonă a fost în cultura 
românească medievală, limba literară a clasei stápinitoare, a boierilor, a 
statului feudal, a bisericii care se angrenează în formele acestui stat. Ridi- 
carea unor noi pături sociale înseamnă intrarea în procesul de creaţie cul- 
: turală al umor oameni care nu ştiau slavoneste şi, desigur, nu voiau să înveţe 
slavoneşte, limba literară a stápinilor. 

În acest sens putem considera lupta pentru limba română ca o formă 
a luptei de clasă. 

În epoca regimului domnesc centralizat (sfîrşitul secolului al XV-lea 
pînă la mijlocul celui următor), mica boierime şi orășenimea sînt purtátoa- 
rele de cultură ale limbii române scrise. Dar împrejurările descrise mai sus 
nu pot încă duce la o rupere de tradiţie. 

În Moldova si în Tara Românească domnia şi boierimea erau legate 
de tradiţia ortodoxă, reprezentată prin marile mănăstiri şi prin biserica 
episcopală, centre ale culturii literare slavone. Totuşi, şi în aceste două ţări, 
se poate distinge, în această epocă, o opoziţie împotriva limbii slavone din 
rîndurile micii boierimi şi ale orăşenilor. 

În Transilvania, situaţia era oarecum deosebită, acolo limba slavonă 
nu era limba statului feudal şi nici nu exista o puternică organizaţie mo- 
nastică ortodoxă care să se impuie asupra întregii țări. În schimb, ridicarea 
importanţei economice şi militare a nobilimii aneziale românești cu auto- 
nomiile sale locale, în Maramureş, în Banat şi în sudul Transilvaniei, for- 
marea unor pături de intelectuali ai satelor, a îngăduit ca acolo să se 
dezvolte mai devreme ca dincoace de Carpaţi curentul pentru limba 
poporului. 

În orice caz, începuturile scrisului în limba română nu pot fi despăr- 
{Че de ridicarea, în împrejurările amintite, a micii nobilimi și a orașelor. 

Transformările menţionate, de la mijlocul secolului al XVI-lea sînt 
mai adinci ca cele din perioada precedentă. Formarea statului boieresc se 
întemeiază, cum s-a văzut, pe o boierime nouă, aceea care, prin mijlocul 
clăcii, a schimbat sistemul de exploatare а moșiilor, intrînd în circuitul 
schimbului cu oraşele. Această boierime nu mai era cea din secolele prece- 
dente, în mare parte sărăcită și distrusă. Boierii noi, din nevoile ce aveau 

pentru comerţ, cât şi pentru cultura lor personală, erau interesaţi în adoptarea 
scrisului în limba poporului. În orice caz, ei nu se simțeau legati de tradiţia 
veacurilor precedente, nici ei, nici domnii care deveniseră emanafia lor 
(Petru Șchiopul şi Mihai Viteazul, care amîndoi scriu româneşte). 

Un fapt social care a determinat în mare măsură difuzarea, dacă nu 
şi scrierea textelor româneşti, a fost formarea și întărirea păturii orăşeneşti 
românești in Transilvania. Ca toti orășenii din toată Europa, ei au fost 
sprijinitorii scrisului în limba poporului, care reprezenta un instrument prac- 
tic „pentru tranzacţiile lor comerciale $i pentru nevoile lor culturale, în 
opoziţie cu clasa feudală. 

Amalizind cu atenţie istoria socială a României în secolele X V—XVI 
distingem germenii nu numai ai unei evoluţii culturale, dar gi ai unei 
revoluţii în această direcţie. Rezultatele cercetărilor noii noastre şcoli 
istorice dovedesc că în această vreme au existat schimbări și mișcări so- 
ciale care au putut determina o revoluţie culturală la români, adică adop- 
tarea limbii române în locul celei slavone 25, 


2 А], Rosetti si B. Cazacu, Istoria limbii române literare, vol. I, București, 1961, 
p. 42: „traducerea în românește a cărţilor religioase este un act revoluţionar, pe care 


numai necesităţile interne, desigur, nu-l pot explica. Era deci necesar un impuls venit 
din afară“ 

CIND S-A SCRIS INTII ROMANESTE ? 


O limbă este mijlocul de „exprimare al gîndului unei 
colectivități omeneşti. Între exprimarea primară prin sunete și cea secun- 
dară prin semne grafice nu există deosebire de stadiu de civilizaţie ; de 
vreme ce o limbă se vorbește, este cu putință ca ea să fie transmisă și prin 
forma scrisului. 

Granița între treptele de cultură atinse de o limbă nu trebuie căutată 
între limba vorbită și cea scrisă, ci între cea scrisă întîmplător pentru nevoi 
momentane și cea folosită pentru conservarea unui fapt, unei tranzacţii, 
unui gînd, destinate colectivităţii, precum şi viitorului. O asemenea limbă, în 
care se scriu atît contracte cât și porunci ale stăpînirii, inscripții pe piatră 
şi pe lemn, cărţi de legi și de literatură, cărţi bisericești, scrisori politice și 
de afaceri, poate fi denumită limbă de cultură (spre deosebire de limba 
literară, care cuprinde în definiţia ei un criteriu estetic) 1 

Limba română nu a putut fi scrisă de la începutul formării sale deoa- 
rece nu era încă o limbă de cultură. 

Limba română în evul mediu, pînă către sfârşitul secolului al XV-lea, 
nu era o limbă a cărţii, dar putea fi transmisă prin mijlocul scnisului în 
texte nedestinate conservării gîndirii. 

Terminologia românească privitoare la scris prezintă aceeași particu- 
laritate са şi cele relative la viaţa socială, la meşteşuguri, la agricultură, la 
religie : cîteva cuvinte latine pentru noţiunile fundamentale, alături de o 
serie de cuvinte de origine slavonă. 

În românește se spune a scrie, din latinul scribere (scriptură în vechea 
limbă românească înseamnă orice fel de relatare scrisă, fel de a scrie, mi- 
sivă, carte). În legătură cu acest din urmă cuvînt e de observat că româna, 
spre deosebire de toate celelalte limbi romanice, nu denumeşte scrierea în 
volum dintr-un derivat al latinului liber, ci din charta, în latineste „hîrtie“, 
„foaie de hirtie“. Acest fapt pare a arăta că legătura de tradiţie a poporului 
român, la începuturile sale, cu scrierea latină s-a făcut mai mult prin texte 


1 Despre formarea limbii literare românești, vezi mai jos, Partea a IV-a, capito- 
lul 4. Cf. Al. Rosetti și B. Cazacu, Istoria limbii române literare, I, Bucureşti, 1961. 

scurte pe foi de hîrtie, decît prin volume de orice fel 2. Rámine însă incon- 
testabilă continuitatea scrisului românesc de la cel roman (latin) pînă la 
biruinţa lui asupra celui slavon de clasă. Este şi aceasta o dovadă a conti- 
nuităţii de civilizaţie în istoria poporului român 3, 

Dar alături de moştenirea latină, limba română a împrumutat din 
slavonă o serie de cuvinte care fac parte din aceeași terminologie a scrisului. 
Dacă „a scrie“ este un verb derivat dim latinegte, apoi „a citi“, derivă din 
slavoneste. „Literă“ în limba noastră de azi este un neologism, luat din fran- 
țuzeşte, în limba veche românească, precum si în limba poporului, se zice 
„Slovă“, din slavoneşte. Cel ce scrie, scriitorul public, pentru care scrisul 
este un meșteșug, se numeşte „pisar“, tot din slavoneşte, iar mai tîrziu „gră- 
mătic“, din grecește. 

În istoria scrisului românesc se găseşte un moment crucial, care for- 
mează si o problemă destul de complicată pentru istorici gi filologi, aceea 
a adoptării alfabetului slav la scrierea limbii române. Se ştie са toate textele 
în românește cunoscute, pînă în prima jumătate a secolului al XIX-lea, sînt 
redactate în alfabet chirilic, afară de rare excepţii nesemnificative, pentru 
că au caracter întimplător gi individual. 

După biruinţa limbii populare asupra celei slavone în istoria noastră 
culturală, tradiţia slavonă s-a conservat sub forma alfabetului. Dacă admi- 
tem, pe baza terminologiei privitoare la scris, indicată mai sus, că intot- 
deauna s-a scris româneşte, atunci trebuie să căutăm un moment istoric, în 
care alfabetul latin al băștinașilor romanizați din Dacia a fost înlocuit cu 
cel slavon. De observat că această problemă este deosebită de aceea a adop- 
tării de către români a limbii slavone ca limbă oficială, literară, a clasei 
stăpînitoare, ea privește limba română și folosirea ei în scris. 

Cel dintii învăţat саге a pus această problemă şi a încercat s-o re- 
zolve pe cale filologică a fost 1. Bogdan în articolul intitulat: De la cine 
şi cînd au împrumutat românii alfabetul chirilic? 4 Autorul pornește de 
la un fapt istoric, influenţa politică a celui de-al doilea imperiu bulgar asu- 
pra teritoriului "Țării Românești de mai tîrziu. Alfabetul chirilic folosit la 
scrierea limbii române cuprinde unele particularităţi specifice bulgă- 
resti, literele m şt, ЖА, nazalele a, ж etc. Așadar, alfabetul chirilic a 
fost împrumutat pentru scrierea limbii române din limba bulgară. Alfabetul 
slav cuprinde un număr de litere (semne) care nu-şi găsesc corespondență 
exactă în alfabetul latin și anume: b, A, Ж, =, b, Ч, io, W, Ц. 

Aceste semne au o echivalență fonetică deosebită în diferitele faze 
prin care a trecut limba, bulgară, de la primele texte cunoscute și ріпа 
astăzi, şi anume: limba veche bulgară (secolele X—XII), medio-bulgară 
(secolele XIII—XV), nouă bulgară (secolul al XV-lea şi unmătoare). 


2 St. Разса, Contribuţii la istoria începutului scrisului românesc, în „Cercetări de 
lingvistică“ (Cluj), 1, 1956, р. 79—60. 

О. Densuşianu, Semantism anterior despărțirii dialectelor române, în „Grai si 
suflet”, II, 1925, p. 78—81, socotind aprioric că românii nu știau a scrie în înaltul ev 
mediu, crede că verbul a scrie s-a păstrat în limba română prin înțelesurile sale derivate 
(a zugrüvi, a desemna si apoi scris-soartă). Cum se face atunci cá acest cuvint a căpătat, 
după veacuri, înţelesul său primitiv din latină ? (Cf. Ştefan Pașca, op. cit., p. 79, nota 2.) 

4 I. Bogdan, De la cine şi cînd au împrumutat românii alfabetul chirilic? în 
„Omagiu lui Titu Maiorescu”, Bucureşti, 1909, p. 585—594. 

Literele amintite, specifice alfabetului slav, folosite la scrierea limbii ro- 
mâne, corespund cu valoarea lor fonetică din limba medio-bulgară, care a 
pierdut vocalele nazale din vechea bulgară a şi x (4 $1 е), semnele respective 
avînd valoarea fonetică î şi ea), semnul Ъ cu valoarea de diftong (în noua 
bulgară corespunde însă cu е). 

Aceeași valoare o au semnele respective şi în scrierea limbii române 
cu alfabet chirilic, atît în cuvintele românești intercalate în texte slave, 
cit 91 în textele independente românești. Alfabetul slavon adaptat limbii 
române, spune I. Bogdan, formează un sistem de transcriere a sunetelor 
acestei limbi împrumutat din medio-bulgară, și anume din veacul al XIV-lea. 

Alţi cercetători, urmînd demonstraţia lui 1. Bogdan, au ajuns la 
același rezultat, cu diferente cronologice, I. Bănbulescu admitind ca punct 
de plecare al adoptării alfabetului chirilic veacul al XII-lea 5, iar Al. Ro- 
setti, veacul al XIII-lea“. În cartea sa despre limba română în secolele 
XIII—XVI, acest din urmă autor, studiază cuvintele româneşti din textele 
slavo-române (hrisoave domneşti), în care ele apar sub forma unor nume 
românești de locuri (de ex. Fíntinea, Direptate, Cetatea, Copăcel etc.), 
porecle personale (Cirpitul, Bărbos, Uşurel, Oulpar etc.), precum şi mește- 
șuguri şi demnități (aurar, birar, vulpar, ciubotar, portar, spătar etc.) şi cu 
desinente gramaticale româneşti 7. 

Rezultatul acestor studii asupra foneticii alfabetului chirilic adaptat 
la limba română se poate rezuma astfel: s-a scris româneşte în veacurile 
XIII—XIV (după Ilie Bărbulescu și în al XII-lea), a existat un punct de 
plecare al scrisului românesc în haină chirilică, cînd acest alfabet a fost 
împrumutat cu valoarea fonetică a literelor din limba medio-bulgară. 
Această adaptare ar fi rămas în scrisul românesc chirilic ca o tradiție gra- 
fică pînă la sfîrșitul epocii de folosire a literelor chirilice în româneşte. De 
aici rezultă un corolar: începuturile scrisului românesc datează din mo- 
mentul adoptării alfabetului chirilic de către limba română, adică din veacu- 
rile: XII—XIII sau al XIV-lea. 

Socotim că în această demonstrație se ascunde o greşeală de metodă 
filologică. Analiza comparativă a valorii fonetice a literelor slave în medio- 
bulgară si în cuvintele româneşti din actele slavo-române din secolele 
XIV—XV nu poate duce la nici o concluzie asupra epocii în care s-a 
scris întîi românește. Nu poate fi vorba de un punct de plecare al tradiţiei 
ortografice a scrisului chirilic în românește. Aceasta ar presupune o desprin- 
dere a scrisului românesc de cel slavon, urmîndu-și fiecare drumul deosebit, 
începînd de la data adoptării alfabetului slav de către limba română. Cit 
timp toate scrisorile de stat, cărțile de legi și acelea ale bisericii din ţările 
române se redactau în slavonă, nu poate fi posibilă v astfel de desprindere 
a grafiei textelor românești de cele slavone interne. Tot ce știm despre 
limba română din secolele XIV—XV se rezumă la cuvintele românești 
intercalate în actele si cărțile slavone interne. Este de la sine înţeles că grafia 


5 Ше Bărbulescu, Fonetica alfabetului cirilic în textele române, Bucureşti, 1904. 

6 Al. Rosetti, Limba română în secolele al XIII—XUI-lea, Bucureşti, 1956. 

7D. P. Bogdan, Glosarul cuvintelor româneşti din documentele slavo-române, 
Bucureşti, 1946. 

acestor cuvinte izolate urmează întru totul pe aceea a contextului slavon, că 
fonetica alfabetului slav este aceeași pentru cuvintele slave gi pentru cele 
româneşti intercalate. 

Limba textelor slavo-române, începind din secolul al XIV-lea este 
modio-bulgară ; fiind vorba de o limbă literară, ea păstrează un aspect mai 
arhaic decit acela al limbii bulgare vorbite, limbă populară (neobulgară), 
în care Ъ are valoare de e şi nu de diftong, $i care introduce articolul post- 
pus. Prin urmare, cuvintele româneşti scrise cu chirilică, incluse în textele 
slavo-române de redacţie medio-bulgară, folosesc grafia și valoarea fo- 
netică a literelor din contextul slav. 

Întocmai ca în acest context, în cuvintele românești ж are valoarea 
î sau în, A înseamnă e sau ia, 'b, b în interiorul cuvintelor înseamă d sau î, 
b înseamnă ea. 

Din aceste constatări rezultă că în secolele XIV—XV scrisul românesc 
chirilic (în formele sporadice de care am vorbit) este încă legat de scrisul 
slav din țările române, cu caracter de limbă literară şi de cancelarie. Gon- 
tactul scrisului românesc cu cel slavon nu este încă rupt în acea epocă. 

Metoda cercetării valorii fonetice a literelor chirilice în româneşte 
nu poate fi un criteriu pentru data primelor texte românești scrise în alfabet 
slavon. Veacurile XIII—XIV, cînd se vorbea medio-bulgara nu pot fi so- 
cotite ca un terminus post quem pentru adoptarea alfabetului chirilic de 
către limba română, căci contactul culturii noastre cu limba slavo-bulgară 
nu s-a făcut numai într-un anumit moment, ci a fost continuu un lung şir 
de veacuri. 

Evident că scrierea limbii române cu alfabet chirilic a urmat grafia 
bulgară, în evoluţia ei, ca limbă literară şi bisericească la noi. Dacă s-a 
scris românește gi înainte de secolele XIII— XIV, atunci acele texte pier- 
dute, care nu au ajuns la noi, intrebuintau desigur literele chirilice cu va- 
loarea lor fonetică din vechea bulgară. 

Pînă în veacul al XVI-lea nu s-a putut forma o tradiţie grafică a 
scrisului românesc chirilic, deoarece acest scris avea un caracter sporadic, 
neoficial, nu era folosit decît în textele neculturale, dependente, cel puţin 
din punct de vedere grafic, de scrisul slavon, limba oficială a stăpânirii 
feudale?. 

Contrar concluziilor lui I. Bogdan în studiul său amintit despre adop- 
tarea alfabetului chirilic de către limba română, cuvintele românești inter- 
calate în textele hrisoavelor slave ale domnilor români din secolele XIV— 
XVI, atît în Moldova, cât și în Tara Românească, prezintă o totală in- 
consecvență în grafia lor chirilică. Chiar în cuprinsul aceluiași act, la 
cîteva rînduri distanță, același semn este folosit pentru sunetele deosebite, 
sau, invers, acelaşi sunet este redat prin semne chirilice diferite. Vom da 


8 Cf. P. P. Panaitescu, Influența literară slavă la români. Cu prilejul unui studiu 
al d-lui Ilie Bărbulescu, în „Revista istorică română“, II, 1932, р. 289—299 și P. Cancel, 
Cind au împrumutat românii alfabetul chirilic? în „Lui N. Iorga, omagiu”, Bucureşti, 
1921, p. 67—70. 

numai cîteva exemple, care se pot ușor înmulţi, culese din documentele 
slavo-române ?. 

Pentru valoarea fonetică a lui ж: emmarS$a, rămna, raSuocm, folosit, 
deci, pentru sunetele echivalente lui î, dm, şi d. 

Citeva exemple din cele mai vechi documente din Tara Românească: 
CXACTEO cSAcTEO înseamnă : județ, cuvînt adoptat de limba de cancelarie 
românească, adesea sub forma prescurtată : sud. 

b egal cu e, precum şi cu еа. нєготнна, нБготнна, кол®рина, Болернна. Alte 
citeva exemple de inconsecventà : KHA3$, кпЪзь. тисмена, THCMAHA, Дакачанн, 
AAEZUÉEUH, ЧАСТНЫН, VéCT!IaH, O'RK'ITHUI, ръкелец, PZKOACA, PRASAEH, KATS, EATIO- 

În documentele slave moldoveneşti : натед$ лова, nr bain, pBA San, peA bio, 
MOEHAR, царни, pSnTSn. 

De observat că asemenea inconsecvente în scrierea cuvintelor ro- 
mánesti corespund cu inconsecvenfele ortografice din contextul slavon, în 
care ele sînt cuprinse. 

Din aceste constatări se poate trage concluzia că în veacurile XIV—XV 
nu se formase încă o tradiţie pentru scrierea în limba română cu alfabet 
chirilic. Această scriere în limba populară nu rupsese contactul cu scrierea 
$1 ortografia limbii slavone interne, limba literară şi de cancelarie a clasei 
stăpînitoare şi a statului feudal. Dependenţa scrierii românești de cea 
slavonă se constată nu numai din analiza cuvintelor românești din actele 
slavone, singurele „texte“ româneşti ce posedăm pînă către sfîrșitul se- 
colului al XV-lea, dar $1 din faptul cá alte scrieri românești din această 
epocă nici nu posedăm, ceea ce arată marea lor raritate. 

Această situaţie a limbii populare în primele veacuri ale orînduirii 
feudale în istoria României se explică şi prin împrejurările tehnice relative 
la arta scrisului. 

În evul mediu, în toate ţările continentului nostru, scrisul nu era, 
ca mai tîrziu, un mijloc general de exprimare posedat de orice om cu o 
cultură chiar rudimentară. Domnii și boierii nu știau să iscălească (primele 
iscălituri domnești datează de la mijlocul secolului al XVI-lea, atit în 
Тага Românească cit şi în Moldova 10). Cu atit mai puţin cunoşteau scrisul 
membrii claselor neprivilegiate ţinuţi în ignoranță de sărăcia lor gi de 
apăsarea feudală. Scrisul era în acele veacuri un meșteșug. Cine voia să 
scrie, se adresa scribilor (pisarilor, grămăticilor) publici. Faptul că scrierea 
era un meșteșug ca oricare altul se dovedește din calitatea caligrafică a 
tuturor documentelor si cărţilor (toate în limbă slavonă) provenite din Тага 
Românească şi din Moldova, pînă la mijlocul secolului al XVI-lea. (În 


9 'Textele originale ale documentelor slavo-române din secolele XIV—XV, M. Costă- 
chescu, Documente moldovenești înainte de Ștefan cel Mare, I—II, laşi, 1931—1982 ; 
I. Bogdan, Documentele lui Stefan cei Mare, 1—11, Bucureşti, 1913—1914; P. P. Panai- 
tescu, Documentele Țării Româneşti, Bucureşti, 1938. Unele exemple extrase din 
D. P. Bogdan, op. cit. 

10 Cea mai veche iscălitură a unui domn al Țării Românești, cunoscută azi, este 
aceea a lui Radu Paisie, pe un hrisov din 8 ianuarie 1539 (Academia R.P.R., Documente 
privind istoria României, veacul XUI—2, B. p. 257), iar în Moldova, a lui Despot Vodă 
din 1563 (Ibidem, Veacul XUI, 2, p. 163). 

Transilvania situaţia era oarecum deosebită, deoarece acolo limba statului 
şi a bisericii catolice era cea latină. Totuşi şi acolo cărţile bisericii, inscrip- 
fille şi actele cnezilor români se scriau în această epocă în slavonește.) 

Textele frumos scrise în semiuncială slavonă, cu o caligrafie artis- 
tică, chiar cînd lipseşte numele scribului, arată clar că au fost alcătuite 
de un artist specialist al scrisului. Un număr de membri ai clasei stápi- 
nitoare știau slavoneste, dar pentru scrierea ei recurgeau la aceşti meste- 
sugar caligrafi care erau scriitori ai limbii slavone și depindeau, în 
această epocă, de curtea domnească, de boieri şi de mănăstiri, adică de 
centrele în care predomina cultura veche slavonă. Numai mai tirziu meş- 
teşugul scrisului şi-a lărgit sfera de activitate, în mediile orășenești şi 
printre intelectualii satelor t. " 

Aceasta nu exclude existenţa în acea epocă a unor texte românești, 
dintre acelea care nu sînt destinate păstrării: bruioane premergătoare 
textelor slavone, raportate, scrisori particulare. Nici una dintre acestea nu 
s-a păstrat. Trebuie să ne mulţumim cu cuvintele proprii, cu titluri de 
dregători, cu cîteva întorsături de fraze în interiorul actelor slavone ieşite 
din cancelarii si din bisericile ortodoxe. Toate aceste fragmente românești 
sînt dependente de scrisul slavonesc, din punctul de vedere al ortografiei. 
O tradiţie grafică a scrisului chirilic românesc nu se întrevede încă, pînă 
către sfîrşitul secolului al XV-lea (epocă ce reprezintă, cum s-a văzut, 
sfîrșitul fárámitárii feudale). Abia de atunci începe folosirea limbii popu- 
lare româneşti pentru scrieri care se păstrează, destinate deci unei colecti- 
vităţi ; acte publice, cărţi literare, bisericeşti. Tot abia de atunci începe 
descátugarea scrisului românesc chirilic de cel slavon, în privința orto- 
grafiei. 


+ 


Deşi nu ni s-a păstrat, dinainte de sfîrşitul secolului al XV-lea, nici 
un act, nici o inscripţie, nici o carte scrisă în românește, totuși avem cîteva 
indicaţii indirecte că asemenea scrieri au existat. 

Cea mai veche informaţie despre unul sau mai multe texte scrise 
în româneşte se află în manualul „Despre scriere“ al lui Constantin Kos- 
tenfchi, denumit „Filozoful“, scriitor sirb care a redactat acest manual de 
ortografie chirilică în jurul anului 1420. 

Vorbind despre învățătorul său, patriarhul de Тігпоуо (in Bulgaria), 
Eftimie, Constantin „Filozoful“ spune că faima acestui ierarh bulgar se 
întinde „pînă la rîul Marita, şi în părțile Scitiei, $i în Zagorie". 

După interpretarea autorizată a istoricului ©. Jiretek, Scitia trebuie 
înțeleasă ca regiunea de la nord de Dunăre (iar Zagoria este Bulgaria 
dintre Dunăre şi munţii Balcani). Rezultă de асі că autorul sîrb avea le- 
gături, primea informaţii din ţările române. În capitolul al X-lea, con- 
sacrat literei slavone Б Constantin spune că această literă reprezintă în- 
totdeauna un diftong (ea), si nu trebuie confundată cu e, cum facunii scriitori, 


11 Vezi mai jos, Partea a IV-a, capitolul 2. 

şi ca argument adaugă : „Aşa, în limba română ( Елашкынм їЄзыкөл\), se orto- 


grafiază (se scrie corect : праворешн), bea (eb) cu Ъ şi nu cu е“??. 

Este vorba de verbul românesc a bea, de ortografierea lui în alfabet 
chirilic. Constantin filozoful cunoștea limba română, văzuse texte scrise 
în românește cu alfabet chirilic, si extrăsese din ele un exemplu. De vreme 
ce autorul sirb afirmă că există o regulă ortografica a folosirii literii Б 
în scrierea limbii române, era necesar ca el să fi cunoscut mai multe texte 
româneşti şi să nu se fi mărginit la unul singur, care putea fi greşit. 

Socotim са menţiunea aceasta într-o carte cu caracter gramatical 
formează cea mai veche menţiune documentară despre existența unor texte 
româneşti în chirilică. 

Sint si unele date și mai vechi despre folosirea unor scrisori sau note 
scrise în românește, dar acestea nu au precizia mentiunii lui Constantin 
filozoful si pot da naștere la diferite interpretări. Astfel, în 1396, epis- 
сори Transilvaniei Maternus scrie municipalităţii din Sibiu că regele Un- 
gariei Sigismund a trimis un sol al său lui Vlad, domnul Ţării Românești. 
Episcopul cere sibienilor să trimită și ei, împreună cu solul regal, pe un 
bárbat priceput, care va avea calitatea de sol al Sibiului, către același 
domn muntean. Acest sol al orașului „să fie cunoscător al limbii române“ 
(idiomate Olachali suffultum), si să cerceteze în taină despre turci „și 
alte noutăţi, pe care veţi binevoi să ni le transmiteţi şi nouá* 2, 

Este de observat că solul sibian urma să ştie românește, nu slavo- 
negte. Socotim că, deși o parte a însărcinărilor lui se puteau îndeplini pe 
cale orală, este exclus ca instrucţiunile soliei ce trebuia prezentată dom- 
nului vecin, răspunsurile acestuia, informaţiile culese, transmiterea lor 
pentru episcopul Transilvaniei să nu necesite gi texte scrise, bineînţeles 
în româneşte, limba pe care o stia solul și pentru cunoștința căreia fusese 
designat ca trimis diplomatic. 

Din a doua jumătate a secolului al XV-lea posedăm două informații 
despre niște acte scrise românește. În 1485 Ştefan cel Mare se închină 
ca vasul regelui Poloniei, Cazimir, la Colomiia, în Pocuția, și conform 
obiceiului se încheie cu acest prilej, între cei doi suverani, un tratat de 
alianţă. Textul tratatului s-a păstrat în arhivele polone, în trei exemplare 
contemporane, unul în slavoneşte şi două în latinește t4, Pe exemplarul 
latin se află unmătoarea însemnare: Haec înscribcio ex Valachico in la- 
tinum versa est, sed rex Ruthenica lingua scriptam accepta. („Acest act a 
fost tradus din româneşte în latinegte, dar regele a primit exemplarul 
scris în slavonește“.) Pe celălalt exemplar latin, exemplarul destinat regelui 
polon, se află de asemenea o însemnare arătînd са vensiunea aceasta a 
fost tradusă din slavonă (ruthenica lingua). A existat, cu prilejul elabo- 


12 Constantin Kosteneţchi, Сказанїе изьмвлєнно о писмєнєх („Expunere despre 
scriere”), ediţia О, Anghelov ; Crapa българска литература („Vechea literatură bulgară“), 
Sofia, 1922, p. 582—533, 536—537. Cf. şi G. Pascu, Istoria literaturii şi limbii române 
din secolul XUL, Bucureşti, 1921, p. 10. 

З F, Zimmermann, C. Werner, G. Müller, Urkundenbuch, YII, Sibiu, 1902. 

. 165—166. 
i м Y, Bogdan, Documentele lui Stefan cel Mare, ЇЇ, Bucureşti, 1914, p. 370—378. 

rării tratatului moldo-polon, un bruion, un text premergător scris în 
românește pentru uzul domnului Moldovei şi al curţii sale, care ştiau 
desigur slavoneşte, dar pentru o materie așa de delicată de care depindeau 
situaţia și libertatea ţării lor aveau nevoie de un înscris al cărui înţeles 
să nu dea naștere la interpretări nesigure gi diverse. Numai limba maternă 
le oferea un teren sigur în acest sens. O confuzie a cancelariei în redactarea 
по е1 despre prototipul „valah“, confuzie între română şi slavonă, limba 
oficială în ţările române, nu poate fi vorba, căci autorul însemnării face 
o deosebire limpede, în aceeași frază, între limba română (valachico) si 
slavonă (ruthenica lingua). 

Această ştire despre existența unui bruion românesc al tratatului de la 
Colomiia, folosit ca ajutător pentru redacţia definitivă, după redactarea că- 
reia nu a mai fost păstrat în arhive, ne deschide perspective asupra scrisului 
românesc din secolul al XV-lea. 

În acest veac limba română era folosită și în cancelaria domnească, 
pentm acte care nu rămîn, dar care se află în chip necesar la baza emi- 
terii actelor de stat 15, 

Zece ani mai tîrziu, se află în registrele de socoteli ale orașului 
Sibiu, pe anul 1495, însemnarea, în latinegte : sacerdoti wallachicali pro 
diversis litteris eodem linguagium scriptis dedit dominus magister civium 
florinos... („Judeţul orașului a dat... florini unui preot român pentru alcá- 
tuirea mai multor scrisori în aceeaşi limbă (a lui)“ 16). 

Scrisorile oficiale, tratate, acte comerciale, dintre ţările române 
(Tara Românească si Moldova) si orașele ardelene, în veacul al XV-lea 
erau de obicei redactate în slavoneste, citeodatá și în latinește. Nu cu- 
noagtem, în cuprinsul acestei corespondențe, scrisori româneşti, dar și de 
acestea trebuie să fi fost, dovadă indicatia precisă din socotelile Sibiului. 
Ele nu s-au păstrat în arhive, pentru că reprezentau interese momentane, 
acte care nu trebuiau să fie conservate. 

În afară de aceste ştiri destul de puţine, cercetătorii vechii noastre 
literaturi au încercat să interpreteze şi alte cîteva informaţii din secolul 
al XV-lea, ca formînd dovezi despre scrisul românesc în acea vreme, pe 
care însă nu le putem reţine. Una din ele ar fi cîntecul de luptă al lui 
Ștefan cel Mare, alcătuit de însuși marele domn, în versuri românești şi 
copiat de învățatul mitropolit Dosoftei cu mîna lui pe o Psaltire din 1670 17, 
Versurile, cu ritmul poeziei românești din secolul al XIX-lea dinainte de 
Eminescu, n-au fost niciodată văzute de nimeni, afară de singur Has- 
deu, care le-a publicat şi, desigur, lucrul nu este unic în activitatea acestui 
talentat scriitor, le-a alcătuit el însuşi 18, 

De asemenea, s-a dovedit că privilegiul de negof acordat de sultanul 
Baiazid П, în 1489, negustorilor din Polonia nu a fost redactat în ro- 


15 Cf, I. С. Chiţimia, Les plus vieilles traces de la langue roumaine, în „Româno- 
slavica“, I, Praga, 1948, p. 117—127. 

16 St. Metes, Relaţiile comerciale ale Ţării Româneşti cu Ardealul pînă în veacul 
al XUlll-lea, Sibiu, 1921, p. 6, nota 1 gi S. Puşcariu. Istoria literaturii române. Epoca 
veche, ediţia a Il-a, Sibiu, 1980, p. 219, 

17 Publicat de B. P. Hasdeu în ziarul „Buciumul”, II, 1864, p. 856. 

18 Sextil Puşcariu, loc. cit., le socotește totuși autentice, 

máneste, cum spune un inventar de mai tîrziu al arhivelor regale polone. 
Actul a fost regăsit în arhive şi este alcătuit în limba italiană medievală, 
uşor de confundat de un meștiutor cu limba română 1%. De altfel, dintru 
început se ridică o îndoială: de ce ar fi scris sultanul regelui Poloniei în 
limba română, care nu era o limbă internaţională nici măcar pentru 
tranzacţiile comerciale. 

În sfîrşit, o scrisoare din 1475, din Buda, scrisă de un meamt în 
limba lui, vorbeşte despre izbinda lui Stefan cel Mare asupra turcilor si 
adaugă că s-a primit o scrisoare în românește (wallachisch geschriben) 
despre luptele din Asia (informaţiile erau false). Autorul german nu vă- 
zuse scrisoarea, dar îi vorbise despre ea un compatriot de al său; nu o 
primise nici acesta, dar afirma că o văzuse. Informaţia provine de la oa- 
meni care nu ştiau româneşte, dar auziseră despre veşti venite din Moldova, 
foarte probabil în limba slavonă, limba literară a acelei (агі 20; 

Oricât de puţine ar fi informaţiile ce le posedăm despre existenţa 
unor scrieri în românește în veacul al XV-lea, din cele cîteva indicaţii 
amintite, cîte nu pot fi puse la îndoială, rezultă că s-a scris românește în 
acel veac. Limba poporului nu era încă, pe atunci, un instrument de cul- 
tură, nu se întrebuința pentru scriptele cu un oarecare grad de penma- 
mență, care se păstrează, şi nu se dezrobise încă în privinţa variațiilor or- 
tografioe de scrisul slavon. 

Cînd această dezrobire s-a produs, cînd aproape simultan s-a început 
a se scrie româneşte în cărţile bisericeşti, în cele populare de circulaţie 
universală, în inscripţii, în scrisori gi contracte, aceasta a însemnat o re- 
volufie culturală, rezultatul unei răsturnări de valori în viaţa socială a 
feudalismului românesc. 

Dar revoluţia culturală, în primele ei manifestări de la întiîile ei 
traduceri din slavoneşte, trebuie să fi pornit de la ceva. Acești traducă- 
tori, care începeau să scrie cărți românești tălmăcind opere grele, poetice, 
ca Psaltirea, ştiau că se poate scrie şi cum se scrie româneşte. De aceea, 
vechile $1 umilele însemnări românești, pe care de obicei după folosirea lor 
momentană se distrugeau, au locul lor în istoria culturii românești. Deși 
necunoscute si piendute, ele stau la temelia revoluţiei cu care începe dez- 
robirea scrisului în limba populară. 


19 Т, C. Chiţimia, ор. cit. 
2 N. Iorga, Acte și fragmente, III, р. 95; cf. acelaşi, Istoria Românilor, IV, p. 437. 

TEXTELE ROTACIZANTE MARAMURESENE 


M. anuscrisele. Astăzi toti lingvigtii sînt de acord са 
cele mai vechi texte cunoscute scrise româneşte sînt tnaducerile (din slavo- 
nește) ale cărților bisericești саге formează un grup caracterizat prin feno- 
menul dialectal al rotacismului (n intervooalic înlocuit cu r sau cu nr. : bire, 
sărătate, buîră, cire, menre) t, îmbinat cu folosirea lui r sonans sau vibrant 2, 
$i cu numeroase împrumuturi lexicale ungurești. Aceste texte, prin caracterele 
amintite, formează un grup distinct şi sînt unmătoarele : 

a) Codicele Фотопејеап (manuscrisul românesc nr. 448 al Academiei 
R.P.R)?, provenind de la mănăstirea Voroneţ, cuprinde „Apostolul“ şi 
„Epistolele“ ; 

b) Psaltirea Scheiană (manuscrisul românesc nr. 449 al Academiei 
R.P.R.) provine din biblioteca D. Sturdza Scheianu, cuprinde „Psaltirea“ 
urmată de cîntările scriptuare si de Simbolul Credinței ; 

c) Psaltirea Voroneţeană (manuscrisul românesc пг. 693 al Academiei 
R.P.R. 5) cuprinde „Psaltirea“ în text paralel slav şi românesc ; 

d) Psaltirea Hurmuzachi (manuscrisul românesc nr. 3077 al Acade- 
miei R.P.R.) $ cuprinde „Psalmi“ fără cîntările scriptuare, provine din bi- 
blioteca lui E. Hurmuzachi 7. 

S-a dovedit că toate aceste manuscrise, afară de Psaltirea Hurmu- 
zachi, sînt copii ale unor manuscrise mai vechi8. Din 'cercetarea paleo- 
grafică a manuscrisului Psaltirii Voroneţene, putem afirma că această 


1 Cf. Al. Roseti, Limba română în secolele al XIII-lea — al XUl-lea, Bucureşti, 
1956, p. 108—113. 

2 Ibidem, р. 116—117. 

з Ed. I. G. Sbiera, Codicele Vovronețean, Bucureşti, 1887. 

4 Ed. cu facsimile, I. Bianu, Psaltirea Scheiană, I, Bucureşti, 1889 şi I. A. Candrea, 
Psaltirea Scheiană comparală cu celelalte Psaltire din secolele XUI şi ХОП, 2 vol. 
(studiu și text), Bucureşti, 1916. 

5 Publicată de G. Giuglea, în „Revista pentru istorie, arheologie și filologie“, 
XI, 1910, p. 444—467; XII, 1911, p.194—209, 475, 487 și de С. Găluşcă. Slavisch- 
rumánisches Psalterbruchstiick, Halle, 1913. 

6 Pină acum nepublicată. 

7 Pentru toate aceste manuscrise, vezi si N. Cartojan, Istoria literaturii române 
vechi, l, Bucureşti, 1940, р. 49—53. 

8 Al. Rosetti, op. cit, p. 58. 

Fig. 1. Psaltirea Hurmuzaki. Ms. românesc 3077, p. 111. 

copie s-a alcătuit în Moldova, în secolul al XVI-lea, mai probabil în a 
doua jumătate. Într-adevăr, această datare se raportă la scrierea semiun- 
cială mică şi dreaptă folosită în manuscrisele slave numai în Moldova. 
Psaltirea Scheiană şi Codicele Voroneţean sînt scrise tot în semiuncială, 
însă cu influenţă de cursivă, scris caracteristic pentru a doua jumătate a 
secolului al XVI-lea în manuscrisele din Transilvania. Cit priveşte Psal- 
tirea Hurmuzachi, ea se deosebeşte şi ca filigrane (despre саге vezi mai 
jos) de celelalte trei texte. Scrisul este neregulat, cu litere semiunciale 
amestecate mult cu cursive, l-am putea numi un scris lipsit de tradiţia 
grafică a marilor mănăstiri, un scris specific pentru manuscrisele slave 
ardelenești şi maramureșene, care se întinde pe un spaţiu de mai multe 
secole 9. Psaltirea Hurmuzachi, cum a arătat în chip convingător І. A. Can- 
drea, este manuscrisul original al traducătorului din slavoneşte și nu o 
copie 19 

Nu vom introduce în această listă a celor mai vechi texte românești 
alte citeva texte gi fragmente rotacizante cunoscute, care ar putea fi de 
origine mai попа. 

Este evident, din cauza asemănării dialectale gi a stadiului unitar 
al limbii acestor patru texte, că ele reprezintă resturile ajunse pînă la 
vremea noastră ale unui curent unitar de traducere şi de răspîndire a 
scrierilor bisericeşti în limba română. Asemenea manuscrise, pe hîrtie, 
folosite zilnic în biserici, nu se păstrează multă vreme $i numai rare 
resturi pot supravieţui uzurii timp de mai multe secole. Nici chiar cărţile 
de cult tipărite în secolul al XVI-lea în cîteva sute de exemplare nu 
s-au păstrat complet şi cele care au ajuns pînă la noi se păstrează doar 
în unicate sau în trei-patru exemplare cel mult. Așadar, a fost un curent 
de traduceri şi de răspîndire a acestor texte rotacizante, de proporţii mult 
mai mari decât slabele urme pe care le posedăm. 

Datarea şi localizarea textelor rotacizante enumerate mai sus ur- 
mează să lămurească această problemă capitală a istoriei culturale ro- 
mânești. 


Localizarea textelor rotacizante. Asupra locului unde au fost tra- 
duse cele patru texte de care ne ocupăm, argumente serioase de ordin lingvis- 
tic me indică Maramureşul şi nordul Transilvaniei. Cel mai însemnat 
este fenomenul rotacismului, care se íntilneste în secolele XVI—XVII în 
scrisorile provenite din Maramureș si astăzi chiar sporadic in Tara Oa- 
şului îi. 


9 P. P. Panaitescu, Manuscrisele slave din biblioteca Academiei R.P.R., I, Bucu- 
resti, 1959, p. XI. Psaltirea Hurmuzachi cuprinde însemnări de ale cititorilor, din seco- 
lele XVI—XVII, unele în slavonă, mroasnaaa нїємннк($)нмА Nekura mí (,latá, am dat sim- 
briasului, anume Nichita, 82 (de aspri“) (f. 125); сна кннга wrua „Macarie si má rugo 
molitvă-te ca lui dumnedzău din cere, ca mai marelui nostru“ (ortografie moldove- 
ncascá, sec. XVI), f. 125; азъ ema „рап Toader marele bolearin și după aceea...“ (pe 
copertă, m din urmă, scris moldovenesc). 

A. Candrea, ор. cit., I, р. L—LIII; Al Rosetti, op. cit., p. 53. 

ч ГА Cuhea, ре valea Izei, în 1957, am auzit pe un tânăr spunînd cá bátrinii 

vorbeau odinioară cu cire. bire, „dar acum am învăţat toti rumâneşte”. 

Particularităţile fonetice, са r sonans (scris rr in vechile texte rota- 
cizante), pe lîngă unele elemente fonetice comune cu Moldova: sunetul 
č, în gicem, scris dzicem, existenţa unor ungurisme specifice în vocabu- 
larul vechilor texte rotacizante, са: a felului, fuglu, hălăstui, izeclean, 
ulăluitoriu 12, ne îndreaptă spre Maramureş, unde găsim întrunite aceste 
aspecte de limbă. Alături de aceste observaţii ale lingviştilor care au 
studiat vechile texte rotacizante 13, trebuie să accentuăm și marele număr 
de cuvinte de origine slavă din textele acestea, care provin exclusiv din 
ucraineană şi polonă. 

lată cîteva exemple luate din lexicul Psaltirii Scheiene: plagcá 
(„mantie“), nenăvideşte („urăşte“), tătuşii („părinţii“), severul („nordul“), 
фойпојіа (,talpa* » uclani („a se abate“), postimpi („a se apropia“), ostimpi 
(„a se depărta“)!t 

Fiecare dintre aceste fenomene de limbă luat separat depășește re- 
giunea Maramureşului ; astfel rotacismul se întinde şi în Tara Oașului, 
їп Тата Moților, în nordul Transilvaniei ©. Pronunţarea lui £g $i dz se 
întilneşte şi în Moldova, împrumuturi din vocabularul unguresc şi la ro- 
mânii din Transilvania, si din vocabularul ruteano-polon în Moldova de 
nord, dar, luate împreună, ele concordă toate numai pentru Maramureș. Nu- 
mai acolo avem în acelaşi timp şi rotacismul, г sonans, £ (dzice), alături de 
o puternică influenţă lexicală ungurească şi a limbii ucrainiene şi polo- 
neze. De aceea, trebuie să înlăturăm din aria în care s-au scris primele 
texte în limba română Munţii Apuseni, Tara Oașului şi o mare parte a 
Transilvaniei de nord, regiuni în care influenţa limbii ucrainiene este 
mai slabă gi în care, in genere, nu se aud sunetele „moldoveneşti“ 16. 

Dacă studiul limbii ne duce în chip necesar la această concluzie, ea 
este întărită si de faptele de ordin istoric-social. Maramureșul a fost în 
primele decenii ale secolului al XVI-lea şi în parte şi după aceea o {ага 
de feudalism românesc, pe cînd în dioceza Oradiei cu Munţii Apuseni si 
în comitatele vecine din estul și sudul Maramureşului predominau marile 
domenii ale bisericii catolice, ale feudalilor mari de la curtea regală. 
Maramureşul cuprindea mici mănăstiri ortodoxe stápinite de feudalii locali, 
pe cînd în regiunile vecine, cu unele excepţii, predomina stăpînirea feudală 
a bisericii catolice. Aceste condițiuni sociale, asupra cărora vom reveni 


12 Т, A, Candrea, Psaltirea Scheiană, I, p. XCII. 

133 Ibidem, p. LXXIX—XCIII ; Sextil "Puscariu, Zur Rekonstruktion des Urrumă- 
mischen, extras din „Festschrift Meyer Lübke“, I, Halle, 1910, р. 31—42; Al. Rosetti, 
Limba română în secolele al XIII—XUI-lea, p. 105—107, 183—184, 188. 

11 P, Olteanu, Contributii la studiul elementelor slave din cele mai vechi traduceri 
româneşti, în vol. „Limbă și literatură“ al Societăţii de științe istorice $1 filologice, 
VI, 1962, analizează amănunţit elementele lexicale slave din textele româneşti rotaci- 
zante. Ipoteza autorului după care scriitorii acestor texte maramureşene ar fi tradus 
după manuscrise slave moraviene sau slovace ar trebui verificată prin comparatia cu 
numeroasele manuscrise slave bisericeşti (în parte din secolul XV), provenind din biseri- 
cile maramureșene, azi aflate în Biblioteca Academiei R.P.R., seria slavă, și în Biblio- 
teca de stat din Sibiu, descrise de I. Roman. 

15 Sextil Pușcariu, of. сй. 

16 S, Puşcariu, op. cit, a lărgit aria textelor maramureșene și dincolo de margi- 
nile Maramureşului. 

pe larg, au făcut cu putinţă în Maramureş o mişcare culturală românească 
de neconceput în comitatele din vecinătate. 

Faptul că vechile texte rotacizante sint scrise într-un dialect redus 
ca răspîndire geografică, arată cà opera de traducere a cărţilor bisericești, 
din care fac parte, a fost rezultatul unei iniţiative datorite bisericii feudale 
locale $i nu unei biserici episcopale, a diocezei de {ага sau de provincie mai 
mare. Aceasta indică iarăși Maramureșul, {ага cu autonomie românească, 
oarecum izolată. 

Trebuie să ţinem seamă de faptul de ordim general că înlocuirea 
limbii slavone cu cea românească înseamnă o alunecare de la tradiţia 
păstrată de marea boierime, de curtea domnească şi de marile mănăstiri. 
De aceea începuturile curentului cultural care a promovat această schim- 
bare nu trebuie căutate în focarele culturii feudale, ci, dimpotrivă, în 
provincii excentrice, unde se putea naşte un asemenea curent sprijinit pe 
mica nobilime și pe intelectualii satelor, adică tocmai cazul Maramureşului. 


Datarea primelor traduceri. Problema începuturilor scrisului ro- 
mânesc este în primul rînd o problemă a cauzelor care au determinat 
această schimbare în vechea noastră cultură. Dar pentru a putea căuta 
împrejurările sociale şi de cultură care au determinat biruinţa limbii ro- 
mâne este, fireşte, mecesar să fixăm cadrul geografic cronologic al fe- 
nomenului, pentru ca, după aceea, să putem studia împrejurările sociale 
dintr-un anume loc, într-o anumită vreme. În ceea ce privește locul, cer- 
cetările lingvistice completate cu consideraţiile sociale expuse mai sus duc 
la o indicație destul de precisă : Maramureşul ca centru al vechiului curent 
de traduceri în limba română. 

Dar datarea fenomenului cultural prezintă greutăţi mai mari: putem 
afirma că în această privinţă datele lingvistice sint neândestulătoare. Cei 
mai mulţi istorici, istorici literari și filologi, care s-au ocupat cu da- 
tanea vechilor texte rotacizante, au pornit, cum am văzut, de la ideea pre- 
concepută a unei influențe husite, catolice sau luterane asupra culturii 
româneşti, care ar fi inițiat curentul de traduceri şi au datat textele după 
epoca în care aceste influenţe s-ar fi putut manifesta. Metoda de cercetare 
ştiinţifică cere însă procedeul invers: întîi să fixăm aspectul fenomenului: 
cultural în cadrul geografic şi cronologic, şi numai după aceea să studiem 
cauzele sale. 

Limba vechilor texte rotacizante nu ne poate da o dată precisă, pen- 
tru că limba evoluează încet şi deosebirile esenţiale, mai ales în vremile 
de cultură puţină, cum a fost perioada feudală, se produc la secole de 
distanţă. 

Putem socoti ca dobindite pentru știință rezultatele aduse de studiile 
lui O. Densusianu si mai ales de ale lui Al. Rosetti, după care vechile texte 
rotacizante nu prezintă deosebiri în privinţa stadiului de dezvoltare al limbii, 
nici în fonetică, nici în morfologie, faţă de textele datate din secolul 


al XVI-lea 77. 


17 Cf. Al. Rosetti, Recherches sur la phonétique du roumain au ХОІ-ёте siècle, 
Paris, 1929, p. 35 şi urm., polemică cu I. A. Candrea asupra acestei chestiuni. 

În privinţa lexicului, este fireşte greu să deosebim cuvintele arhaice 
de cele dialectale. Există adică în vechile texte rotacizante cuvinte care nu 
se mai regăsesc în textele sud-ardelene, tipărite de Coresi la Braşov, sau 
în altele similare, dar e posibil ca lipsa aceasta să se explice prin carac- 
terul strict dialectal maramureșan în secolul al XVI-lea al acelor cuvinte 
şi nu prin vechimea mai mare a textelor. Nu avem, e drept, destul material 
comparativ ; în cele cîteva scrisori românești maramureșene din arhivele 
Bistriţei de la sfîrşitul secolului al XVI-lea lipsesc o sumă de cuvinte rare 
din textele vechi rotacizante, ceea ce nu este însă hotáritor, căci vocabu- 
Таги! povestirilor si imnurilor bisericeşti este mai bogat ca al scrisorilor. 

Totuşi, aceste angumente lingvistice nu pot detenmina decit un terminus 
ad quem pentru datarea textelor rotacizante. Aceste texte pot fi datate din 
veacul al XVI-lea, dar eventual şi mai înainte. Nici Al. Rosetti, nici un alt 
lingvist, nu au dovedit că fonetica și morfologia, ca si vocabularul vechilor 
texte rotacizante sînt exclusiv din veacul al XVI-lea gi nu au stabilit da- 
tarea lor pe baza unei comparații cu un material de texte din secolul 
al XV-lea, arátind că limba din veacul precedent ar avea alte particu- 
larităţi $1 deci nu am putea admite datarea textelor de care este vorba şi 
din acea vreme. 

Dimpotrivă, însuşi Al. Rosetti, studiind limba română din veacul 
al XV-lea pe baza fragmentelor româneşti aflate în textele slavone din 
acea vreme, ajunge la următoarea concluzie : „Cu excepţia notatiei lui ё 18, 
care e atestată în mod normal în toate textele din secolul al XVI-lea, 
constatăm că trăsăturile caracteristice ale limbii din secolele al XIII-lea—al 
XV-lea sînt asemănătoare cu ale limbii din veacul al XVI-lea, repar- 
бра dialectalá а faptelor fiind aceeasi in aceste douá perioade. Їп conse- 
cintá, putem spune că în răstimpul dintre secolul al XIII-lea si secolul 
al XVII-lea, aspectul limbii române este unitar. Uniformitatea aceasta 
este, desigur, în parte numai aparentă și datorită lipsei noastre de infor- 
malie mai amănunţită. Căci pentru secolele al XIII-lea şi al XIV-lea nu 
dispunem aproape de пісі o informaţie, iar datele din secolul al XV-lea 
sînt foarte sărace“ 

'Iinind seamă de aceste consideraţii, gi agezindu- -ne pe o poziţie de 
prudenţă științifică, vom putea trage 'eoncluzia cá studiul limbii vechilor 
texte rotacizante nu ne poate procura о datare sigură. După limbă, aceste 
texte pot fi din prima jumătate a secolului al XVI-lea ; se admite că ele 
au slujit de izvor tipăriturilor lui Coresi în a doua jumătate a veacului, 
— dar terminus post quem poate fi aşezat măcar în a doua jumătate a 
veacului al XV-lea. Din punct de vedere lingvistic nu există nici o piedică 
împotriva datării acestor texte din ultimul deceniu al secolului al XV-lea 
sau din primele două decenii ale secolului al XVI-lea, deci înainte de 
pătrunderea Reformei din Transilvania 2. 


18 A]. Rosetti, Limba română în secolele al XIII-lea—al XUl-lea, p. 48: ğ mol- 
dovenesc nu apare cu un semn grafic deosebit în cuvintele româneşti (moldoveneşti) 
incluse în textele documentelor slave din secolul al XV-lea, ci este redat prin ж ceea 
ce dovedeşte că sunetul exista în limba vorbită. 

19 Ibidem, р. 48. 

2 Al. Rosetti, Despre data primelor traduceri românești de cărți religioase şi despre 
curentele culturale din secolul al XUl-lea, în „Limba română”, X (1961), p. 241—245. 

Acestea sînt rezultatele, destul de elastice, în privinţa datării, pe care 
ni le pot furniza studiile lingvistice. Pe lingă acestea, este de ţinut în seamă 
şi faptul că vechile traduceri maramureşene au fost folosite de Coresi în 
tipografia sa, unde au fost corectate gi modificate din punct de vedere 
dialectal 21. Aceasta arată că în vremea lui Coresi, in а doua jumătate а 
secolului al XVI-lea, textele maramureşene erau încă vii, adică folosite în 
bisericile unde au fost găsite de orînduitorii tipografiei din Braşov. Cir- 
culaţia pe atunci a unor asemenea texte manuscrise nu poate să fi fost 
veche de un veac si jumătate, din perioada husită, ci constituie faţă de 
opera tipografică a lui Coresi o continuitate 22. 

Așadar, socotim, bineînţeles cu multă aproximaţie, că începutul curen- 
tului de traduceri ale textelor maramureşene trebuie fixat cel mai tîrziu la 
sfîrşitul veacului al XV-lea. 

Lexicul textelor maramureşene reflectează о societate feudală cu 
resturi ale orînduirii obstilor sătești : societatea cnezială din Maramureş, 
care dispare acolo în secolul al XVI-lea, prin pătrunderea feudalismului 
din regatul unguresc. 

Exemplele ce urmează, extrase din lexicul vechilor texte maramu- 
reşene, nu urmăresc stabilirea unei cronologii a acestor texte, ci numai 
fixarea mediului social în care s-au produs. În privința terminologiei so- 
ciale, termenii: ginl, ginture (şi în Psaltirea Scheiană şi în Codicele Uo- 
ronelean), în sens de „neam“, termeni care privesc resturi ale orînduirii 
gentilice, schimbaţi în tipăriturile lui Coresi cu termenul: rude. Giude[ul 
este în Psaltirea Hurmuzachi „boierul“, „seniorul“ în general, deci cirmui- 
torul și judecătorul domeniului feudal (dar în Psaltirea Scheiană apar şi 
boiarii, termen care nu este folosit în Transilvania). Ocina este stăpînirea 
ereditară a pămîntului şi textele vechi rotacizante au pe lîngă aceasta şi o 
terminologie specifică pentru moştenirea pămîntului: ocinătoare, moste- 
nire, a ocina, a mogLeni (Codicele Voroneţean). Aceleaşi locuri din Psaltirea 
Scheiană care au cuvîntul ocină sînt redate în Psaltirea Hurmuzachi prin 
parte, care reflectă o organizaţie de stápinire în deválmágie ; agrele sint 
şi ele părţile de moşie. 

Expresiei : „mu cu sile“ din Biblia de la 1688 îi corespunde in Codi- 
cele Üoronejean : „nu cu vamă“, căci pentru acei oameni „vama feudală“ 
(dijma) este forma specifică a silniciei. Șerbul este şi „robul“ și „sluga“ ; 
vocabularul textelor maramureșene nu cunoaște nici pe iobag, nici pe vecin 
şi socotim că aceasta se datoreşte faptului că, deşi erau iobagi din Maramu- 
res în secolul XIV—XVI, totuși ei nu se distingeau clar din punct de ve- 
dere social, nefiind legati de glie, deci liberi de a se strámuta. Їп Psaltirea 
Scheiană lipsește termenul domn (este însă „doamnă“ și „а domni“). Domn 
în Psaltirea lui Coresi înseamnă „nobil“, „stăpin“, corespunde cu boiarü 
Psaltirii Scheiene şi cu giude[ul din Psaltirea Hurmuzachi. Există însă 
cneazul (Psaltirea Hurmuzachi), egal cu giudeful, deci stăpînul feudal local. 
„Mişelul“, „supusul“, îi datoreşte credinţă ; cel ce fringe legámintul feu- 
dal, este ,hiclean^, „песгейіпсіоѕ“. 


?! Vezi Partea a Ш-а a prezentului studiu. 
2 Cf. P. P. Panaitescu, Interpretări româneşti, Bucureşti, 1947, p. 235. 

Din terminologia agricolă aceste texte nu cunosc plugul, noţiunea 
respectivă este redată în Codicele Üoronefean cu un termen, desigur foarte 
arhaic, plugarul se numeşte lucrătoriul. Dar, în genere, întîlnim numeroși 
termeni agricoli: sămăna, răsadi, [erind, verză, vir („уіп“). 

În Psaltirea Scheiană hrana prin excelenţă este „griul“, griul redă 
în acest text noţiunea de hrană în general. 

Din punct de vedere politic, traducătorii, ştiau că féra, ferina — sînt 
numele stăpînirilor politice. Din terminologia militară oaste înseamnă 
„război“ (Psaltirea Scheiană), armata este „glotirea“, priveghere este 
„straja“ si avem şi timpanu („toba“), arc, bucină (corespunde cu „trimbița“ 
la Coresi), tolba. Folosirea termenului gloată, oaste, este un semn că socie- 
tatea în care s-au făcut traducerile nu cunoștea marile oști feudale, ci mai 
mult cetele, gloatele mici. La aceeași sugestie ne duce gi termenul s/egariul, 
„comandant de oaste“ in genere, care este (în Psaltirea Voronețeană) şeful 
banderiului feudal, nu comitele regal. Din punct de vedere cultural şi 
religios, reținem termenii: hârtia, cartea, cartulariu, tălmăcie, piscupia 
(„episcopia“). 

Din aceste scurte observaţii nu reiese ca justă concluzia lui N. Iorga, 
singurul istoric care a cercetat din punctul de vedere al istoriei sociale lexi- 
cul textelor vechi maramureșene: „În alegerea cuvintelor prin care se 
exprimă noţiunile de cultură și de viaţă socială din Scriptură, se vede 
cercul sătesc, țărănesc, conservativ, în care trăia traducătorul“ 2, 

Traducătorii care folosesc curent termenii: uric, („pămînt cu privile- 
giu“), cetate, gospodin, stegar, hiclean, a domni, ocină, giudef (cu înţeles 
Че „stăpîn cu drept de judecată“), nu trăiau într-un mediu exclusiv de obşti 
sătești, ci mai ales într-un mediu feudal. Nu este însă mediul marii feuda- 
litáti, ci al unei mici nobilimi locale, care a păstrat obştea pe ginturi, unde 
boierul nu este „domnul de pămînt“, ci „giudeţul“ local și cneazul care 
cirmuiegte pe cei ce lucrează pămîntul folosit „în parte“ şi conduce ca 
stegar micile cete cu buciume. El este stápin pe uric și ocină, pămînt 
moştenit. 

Limba textelor vechi rotacizante corespunde unui anumit stadiu al 
feudalismului, care se potriveşte cu situaţia din Maramureş în secolul 
al XV-lea și la începutul secolului al XVI-lea (în genere pînă la răscoala 
condusă de Gheorghe Doja, despre care vezi mai jos). 

Toate acestea ne dau putinţa să intrevedem un mediu social şi cul- 
tural dintr-o epocă destul de lungă, dar fără elemente mai precise de 
datare. 

Critica de dată a textelor poate da rezultate pe baza metodei obiș- 
nuite a criticii textelor: însemnările copiştilor, cercetarea ortografiei şi а 
filigranelor etc. Dar interpretarea datelor rezultate din aplicarea criticii 
textelor este valabilă numai pe baza analizei dialectice a împrejurărilor eco- 
nomice, sociale şi politice, în cadrul cărora se situează acele texte. De vreme 
ce posedăm pentru textele rotacizante cele mai vechi siguranţa că au fost 


% N, Iorga, Istoria literaturii române, I, ediţia a Il-a, p. 117. 

scrise în spaţiul maramureşan si în vremea care curge aproximativ de la 
ultimele decenii ale secolului al XV-lea pînă la mijlocul celui următor, 
aflarea unor împrejurări revoluţionare, sociale gi culturale, care ar explica 
promovarea limbii populare în locul celei slavone, chiar în marginile acestui 
spaţiu geografic şi cronologic, constituie o dovadă, un argument hotăritor, 
mai ales cînd e confirmat de analiza textelor. Dovezile pe care se sprijină 
explicarea fenomenelor istorice nu sînt, cum cred uneori erudiții, numai 
faptele brute, ci şi acelea ce reies din legătura necesară dintre împrejură- 
rile sociale gi cele culturale 2. 


FILIGRANA PSALTIRII HURMUZACHI 51 CRIPTOGRAMA 
PSALTIRII „SCHEIENE 


Singurele elemente tehnice de datare mai precisă a vechilor texte 
rotacizante sint filigrana hîrtie: Psaltirii Hurmuzachi şi criptograma саге 
se află la sfîrșitul psalmilor din Psaltirea Scheiană ?5. 

Socotim că amîndouă reprezintă indicaţii serioase pentru datarea 
textelor, dar pentru că interpretarea lor nu a fost făcută întotdeauna pe 
criterii de cercetare ştiinţifică, s-a aruncat o îndoială neîntemeiată asupra 
valorii acestor elemente de datare a textelor vechi maramureșene. 

Hirtia Psaltirii Hurmuzachi, singurul autograf al traducătorului pen- 
tru textele vechi rotacizante, are o filigrană, aceeaşi în tot volumul : ancora. 
Ancona este filigrana care aparţine unei fabrici de hîrtie din Veneţia. Cea 
mai apropiată formă cu aceea din Psaltirea Hurmuzachi este reprodusă în 
catalogul de filigrane al lui С. M. Briquet sub numárul 436 %. 

Filigrana ancorei apare in hîrtia Psaliirii Hurmuzachi destul de vi- 
zibil, de mai multe ori ?. Forma ei este aceea а unei ancore cu ax vertical, 
pe care se vede si mînerul orizontal, de obicei în această filigrană foarte 
dezvoltat, dar în acest caz, prin excepţie, redus la o simplă umflătură pe 
cele două părţi ale axului. Umflátura de pe axă, adică stilizarea mânerului, 
nu e exact redată în reproducerea lui I. A. Candrea (Psaltirea Scheiană, |, 
p. ACIV), care îi dă forma unui inel; ea seamănă în realitate cu cea din 
exemplarul reprodus de Briquet (nr. 436), aproape cu totul identic. Această 
filigrană datează, după catalogul citat, din anul 1501. Faptul că între ea $ 


2 Cf. Al. Rosetti, Despre data primelor traduceri româneşti, în „Limba română”, 
X (1961), p. 241—245 cere „probe documentare“ pentru dovedirea legăturii cauzale 
dintre împrejurările sociale și culturale din Maramureș și ivirea, tot acolo, a unui curent 
de traduceri în limba română. Existenţa unei lupte, despre care va fi vorba mai jos, 
pentru autonomia bisericească și feudală românească în Maramureș formează ea însăși o 
dovadă că atunci s-a pornit și lupta pentru cartea bisericii în limba populară. 

% Filigrana reprodusă de 1. A. Candrea, Psaltirea Scheiană, Y, p. XCIV. Cripto- 
grama tot acolo, planșa VI, în anexe. 

% C, M. Briquet. Les filigranes. Dictionnaire historique des marques du papier, 
vol. IV, Paris, 1907. 

21 Psaltirea Hurmuzachi (ms. nr. 3077 al Academiei R.P.R.), f. 18 (nerelevat de 
Candrea), 99—100, 107—108, 109. 

filigranele din Psaltirea Hurmuzachi sînt unele deosebiri de formă, foarte 
ușoare, nu poate aduce îndoială asupra datării hârtiei. Filigranele în seco- 
lele XV—XVI se făceau din sînmă sau din lemn și se lipeau pe pastă, de- 
plasarea lor putea aduce la fiecare nou tiraj pe hîrtie uşoare modificări. 
În cazul pe care îl studiem, nu este nici o îndoială că în Psaltirea Hurmu- 
zachi avem de-a face cu acelaşi tiraj de hîrtie. 

Filigranele cu ancoră venețiană se întîlnesc la manuscrisele slave 
scrise în ţările noastre, fără însă să avem identitate completă cu fili- 
grana 436 din 1501, în special între anii 1504 şi 1528 28. 

În privința datării textelor pe baza filigranelor, trebuie să ţinem 
seamă de regula stabilită de Briquet. Acest specialist în filigrane a stabilit, 
pe baza unui număr de 1000 de piese din secolul al XVI-lea şi pe 882 de 
piese din secolul al XV-lea, că maximum de timp de socotit de la fabri- 
carea hîrtiei pînă la folosirea ei în cărţi sau manuscrise este de 15 ani. În 
genere, acest timp este mai scurt (60% din hírtia fabricată în secolul 
al XVI-lea a fost folosită pină la 5 ani de la fabricare şi numai 12% 
peste 10 ani, pentru secolul al XV-lea raportul este aproape la fel). Distanţa 
geografică de la locul fabricării pînă 1а locul unde s-a scris manuscrisul 
nu intră la socoteală, deoarece în Europa orice marfă putea străbate peste 
tot continentul în mai puţin de un an %. 

După cercetătorul rus N. P. Lihaciov, timpul maxim pe care-l pot 
socoti cercetătorii între data fabricării hîrtiei şi aceea a folosirii ei la scris 
trebuie redus la 10 ani 20. 

Aşadar, redactarea Psaltirii Hurmuzachi, care este autograful tradu- 
cătorului, trebuie datată din anii 1500—1515. 

Dacă ţinem seamă de faptul că au fost mai multe traduceri indepen- 
dente rotacizante ale Psalmilor şi că Psaltirea Hurmuzachi nu este neapă- 
rat prima traducere alcătuită în Maramureş, ar trebui să împingem înce- 
puturile curentului de traduceri în limba română ceva mai mult în trecut, 
poate pe la 1490. 

Este remarcabil faptul că cel de-al doilea element de datare a ve- 
chilor texte rotacizante ne duce la aceeaşi epocă şi că între cele două ele- 
mente de datare există o concordanţă perfectă. 

Criptograma din Psaltirea Scheiană se termină cu trei cifre chirilice. 
Că aceste trei semne sînt cifre şi nu litere, care ar face parte din textul pro- 
priu-zis al criptogramei, rezultă din faptele următoare: semnele se află 
la sfîrşitul textului criptogramei și întotdeauna criptogramele, așezate pe 
foile rămase albe din manuscris, reprezintă însemnarea copistului manus- 
crisului, cu numele, eventual locul și împrejurarea în care a scris. La sfir- 
șitul unei asemenea însemnări se află în chip necesar data, cu cifrele ei. 
Aceste trei semne chirilice, spre deosebire de tot restul textului cripto- 
gramei, sînt, fiecare separat, acoperite cu o titlă, semnul folosit întotdeauna 


2 Manuscrisele slave ale Academiei R.P.R. nr. 538—539 din Moldova, 1504, 
nr. 8 din Moldova, 1515, nr. 505 din в 1523, nr. 21, tot din Moldova, 1528. 

9с M Briquet, op. cit, I, p. XVII—XX. 

9! Ibidem, 1, p. XX. 

în paleografia slavă pentru prescurtări şi pentru distingerea cifrelor de 
litere. Cînd e vorba de prescurtări, titla acoperă un grup de litere, cuvîntul 
respectiv prescurtat ; cînd e vorba de cifre, care în scrierea slavonă sînt 
tot litere în ordinea alfabetului, fiecare semn are o titlă separată, cum 
este cazul şi cu cele trei semne amintite din Psaltirea Scheiană. 

După cum a arătat învățatul paleognaf rus Al. Iaţimirski, cifrele cu- 
prinse într-o criptogramă ale unui text slav nu sînt criptografiate, adică nu-și 
pierd semnificaţia din şirul cifrelor, ci rămîn cu valoarea lor iniţială 31. 

De adăugat că numai prima dintre cele trei cifre are, legat de dinsa, 
un semn special folosit pentru cifrele slave care indică miile. 

Așadar, indiferent de textul criptogramei, putem cerceta data de la 
sfîrșitul ei, care nu este scrisă în alfabet secret și înseamnă data scrierii 
sau a copierii manuscrisului. Această dată se citește foarte ușor ; faptul că 
a fost citită greşit de I. Bianu, M. Gaster şi C. Macürek 22 se datorește nu- 
mai lipsei unei experienţe mai vaste a acestor cercetători în domeniul pa- 
leografiei slave din ţara noastră. Cifrele nu pot da naştere la nici o con- 
troversă sau îndoieli ; ele sînt în număr de trei: prima este 3 (scrisă ca un 
С moldovenesc, ca în tot textul Psaltirii Hurmuzachi), celelalte două sînt 
к gi г, deci 7023, anul erei bizantine, care corespunde cu anul erei noastre 
1515, eventual 1514, dacă e vorba de o lună între septembrie gi decembrie. 
Data 1515 reprezintă un fapt sigur gi bine precizat %. Ea nu este aceea a 
copierii Psaltirii Scheiene, care, precum a dovedit 1. A. Candrea, este o 
copie, şi anume (pe baza filigranelor) datînd din a doua jumătate a secolu- 
lui XVI-lea % ; criptograma a fost copiată după un manuscris original sau 
o copie din 1515. Ea este data alcătuirii traducerii sau a unei copii după 
originalul traducătorului, ceea ce nu putem afirma cu siguranţă %. 

Constatăm că atît criptograma din Psaltirea Scheiană, cît şi filigrana 
din Psaltirea Hurmuzachi ne duc la aceeaşi epocă, începutul secolului 
al XVI-lea. Un fapt remarcabil este de subliniat în legătură cu acest re- 
zultat : datarea textelor vechi rotacizante pe această bază nu se potriveşte 


31 Al. Iaţimirski, Славянския и русския рукописи pymbinrkux библиотек, in «Сбор- 
ник отделения русского языка и словгсности Акад:мии Наук», 79, p. XXXIX. 

32 Т, Bianu, Psaltirea Scheiană, București, 1889, p. VII: 1482, 1485; M. Gaster, 
in „Archivio Storico Italiano", XII, pl. 197: 1585; C. Macürek, La date de l'apparition 
de la «Psaltirea Scheiana» roumaine, în „Revue historique du sud-est européen", I, 1924, 
p. 64—65: 1482. 

33 Aceastá lecturá a fost adoptatá pentru prima oará de Sextil Pugcariu (,Daco- 
romania“, III, 1924, 471), care spune însă că scriitorul a uitat să facă semnul pentru 
„Mii”. Totuşi semnul există în text, el este legat de prima cifră, ca în majoritatea 
documentelor slavo-române ale vremii. Înainte de data 7023 se află patru litere din 
criptogramă, care reprezintă probabil cuvintele v lét (în anul), precedate de o cifră în 
clar, un 4 cu titlă, deci: 30, ziua lunii. 

34 I. A. Candrea. ор. cil, I, XCII—XCVI. 

55 К. Pava, Criptograma din Psaltirea Scheiană, în „Studii şi materiale de istorie 
medie“, ПІ, 1959, р. 365—372, încearcă o descifrare completă а criptogramei, asupra 
căreia nu ne putem pronunţa. Autorul a văzut bine că data în cifre de la sfîrşitul cripto- 
gramei este dată în clar, şi, bineînţeles a citit: 7023 (admitind cá data lunii ar fi 
octombrie, a scăzut 5509 ani, pentru a obţine data erei noastre: 1514). 

cronologic nici cu epoca influenţei husite, nici cu momentul influenţei lute- 
rane. În 1500—1515, influenţa luterană nu se simte încă în Transilvania ; 
Martin Luther nici nu-și începuse pe atunci activitatea de reformă a bise- 
гісі. Pe de altă parte, vremea de înflorire şi de expansiune a husitismului 
cade în prima jumătate a secolului al XV-lea, după 1415 (data arderii lui 
Ion Hus) si pînă in 1440; pătrunderea husitilor în Transilvania $і in Mol- 
dovada se produce între anii 1431 și 1437 36, În jurul anului 1500 opera de 
propagandá activá husitá se stinsese de mult. 

Reiese din datarea pe care am obținut-o cu mijloace tehnice cá nu 
mai putem căuta nici în influenţa husită, nici în cea luterană cauza gi im- 
boldul pentru traducerea scrierilor bisericești în românește. Ele trebuie deci 
căutate în împrejurările vieţii feudale din Maramureș între anii 1490 și 
1515, cînd se petrec în această ţară transformări sociale $ politice ce pot 
explica adoptarea limbii poporului ca limbă oficială a bisericii, în locul 
celei slavone. 


35 Vezi mai sus, р. 39—42. 

Capitolul III 


LUPTA PENTRU AUTONOMIA BISERICII ROMÂNE 
DIN MARAMUREȘ 


7а) eudalismul în Maramureş în secolele ХІО— ХО. 
Marammreşul este o „ţară“, în sensul vopular românesc al acestui cuvînt, 
adică o regiune maturală aproape închisă, mărginită de munţi gi păduri 
(] ara Oltului, a Loviştei, a Oașului). În actele regatului unguresc din vea- 
cu al XIV-lea el se numea „terra Maramurisiensi“, ceea ce însemna nu 
numai o situație geografică, ci şi o regiune cu o situație socială și politică 
specială 1. Tara se bucura de venituri speciale, economia ei era bazată pe 
exploatarea sării, pe marile pășuni din munţi (descensus) şi pe vînat, ca gi 
pe agricultura pe văi 2. Tànanii aveau privilegii de a folosi pentru nevoile 
proprii sarea din hotarul lor și din slatinile, izvoare sărate, din care se adu- 
cea sarea cu butoiul 2. 

Aceste împrejurări au îngăduit Maramureșului să rămînă pînă în 
primele decenii ale secolului al XVI-lea o ţară caracterizată prin predomi- 
narea feudală a unei mici nobilimi locale, cu organizarea ei datînd dinain- 
tea pătrunderii reprezentanţilor puterii regale şi a nobilimii mari din alte 
părți ale regatului. Această mică nobilime românească, neprivilegiată (de 
rege) la început, nerecunoscută de orînduirea feudală a regatului, o for- 
mează cnezii. 

Maramureșul a fost multă vreme o {ага în mare parte stăpînită de 
cnezi. Cnezii nu erau, cum credeau mulţi istorici 5 nişte dregători aleşi, ci 
erau adevăraţi stápini feudali ereditari. Un text juridic maramuregan din 
secolul al XVII-lea defineşte foarte clar cnezatul, adică stăpînirea cnezi- 
lor, în felul următor: „Cnezatul era dreptul de a exercita stăpînirea pe 
moşiile sale, în chip neatîrnat de magistratura publică“ (deci imunitate). 


1 Al. Filipașcu, Istoria Maramureşului, Bucureşti, 1940, 361. 

2 I. Mihaly, Diplome maramureșene, Sighet, 1900, p. 398 (1457), concurenţa sării 
regale maramureșene cu cea polonă; 615—618 (1498), pentru pășune, p. 75; din 1380: 
„descensum eorum (al unor cnezi) în alpibus habitum“. 

3 După tradiţia locală. 

4 între alţii şi Al. Filipaşcu, ultimul care s-a ocupat de istoria Maramureşului 
(ор. сії.) 

Cnezi au drept de judecată, în calitate de „domni feudali“. „Supuşii lor 
plăteau tribut stăpînirii ţării, dar totuşi erau supuși juridictiel cnezilor“ 5. 

Deci, cnezatul era un dominium, stăpînire de moşie, iar locuitorii erau 
supugii stăpînului, ceea ce însemna regim feudal. 

Deosebirea faţă de nobilii regatului stătea în aceea că moşiile stä- 
pinite de cnezi nu erau scutite de bir (tribut), darea în bani către rege. Si 
actele de confirmare regale, care însemnau privilegii de recunoaștere a unei 
stări de fapte anterioare, definesc cnezatul са o stăpînire, cum dovedesc ter- 
menii de dominium, possessio, legate de cnezat$. 

Stápinirea cnezialá era ereditară, era deci o proprietate feudală 7 ; 
cnezii, ca toti stăpînii feudali, pot înstrăina cneziatul prin tranzacţii parti- 
culare, îl pot vinde, împărţi, dona sau schimba 8. 

Stápinirea cnezială, spre deosebire de cea nobiliară, era exercitată їп 
devălmășie, ceea ce arată purcederea ei din obştea sătească. Exista o obşte 
familiară a cnezilor stăpini, familie mare cu fraţi, rude colaterale, nepoti, 
aşezată ca stăpînă asupra obştei dependente a ţăranilor 9. 

Este evident că о stápinire în devălmăşie nu poate fi confundată cu 
o magistratură de stat, magistratura din principiu se exercită individual. 
Din aceste stápiniri in comun ale domeniilor feudale, care erau identice ca 
regim cu cele din Moldova și Тага Românească, dar nu cu stăpînirea no- 
biliară din Ungaria, se trag mai tirziu composesoratele nobiliare din Ma- 
ramureș, dintre care unele s-au menţinut ріпа anroape de zilele noastre 10. 

În stăpînirile in deválmágie ale cnezilor din Maramureș nu puteau 
mosteni si nici lua zestrea femeile, ca în Moldova, ci numai bărbaţii, ca în 
Tara Românească, Ungaria şi Polonia. Într-un act juridic din 1454 se pre- 


5 І Mihaly, op. cit, р. 7: ,Kenesiatus erat jus dominium exercendi in suis bonis, 
independens a publico magistratu. Subditi eorum praestabant regnatibus tributa, sed 
jurisdictioni ваеш kenesiorum suberant". 

$ I. Mihaly, ор. cit, p. 418—414 (1454): kenesiatum possessionis Kohnya.. in 
cuius pacifico dominio.. ab antique prestitisse; ibidem, p. 367—369 (1453): „very 
legitimi et perpetui kenezy.. in pacifico dominio ipsius keneziatus" ; ibidem, p. 945—246 
(1419) : .,kenesiatum valachorum nostrorum regalium in eadem possessionem Iood,.. cum 
cunctis eiusdem possessionis utilitatibus, pertinenciis et jurisdictionibus.. antiquis limi- 
tum*. La 1451 loan de Hunedoara întărește lui Mihai de Dolha si altora două sate cu 
imunitate „more et ad instar kenesiorum valachicalium", ibidem, p. 362. 

7 La 1458 Ioan de Hunedoara confirmă cnezatele lui Mihai din Sácel și Nan din 
Visáu, căci, „ab antiquo et temporibus divorum regum... legitimi et perpetui kenessy 
fuissent" (Filipascu, op. cit, р. 46—47). 

3 I. Mihaly, op. cit, p. 48—49 (1360): Stan, fiul lui loan, cneaz de Sarasáu, dă 
ginerelui său ca zestre o parte din knezatul său; p. 189—140 (1419): Mic de Urmetău 
cu fraţii dăruiesc o parte din cnezatul lor lui Vlad kenezul; p. 599—600 (1490): „Calina 
a lui Vancea din Vánesgti pune zálog două sesii din acel sat“. 

9 Idem, ор. cit, p. 489—490 (1468). La Moiseni sînt confirmati ín cnezatul 
moșiei 11 persoane, care-l au cu drept de moștenire; ibidem, p. 182—183 (1412), San- 
drin al lui Ваа si Petru al lui Stefan sînt confirmaţi în stăpînirea (dominium) cneza- 
tului lor „cu frații si rudele de sînge”, cărora acel kneziat le aparţine, cu dependentele 
$i drepturile; ibidem, p. 269, 270 (1493), moșia Ieud este recunoscută prin privilegiu 
теѓа] lui Valentin, fiul lui Theodor si fiii, lui Mihai, fiul lui Ioan, Teodor, fiul lui Dra- 
gomir, fratelui sáu Bobosie şi încă altor patru; ibidem, p. 276—279 (1429) la Jipa 
aflăm îndicati cei 49 de stăpîni in devălmășie, o adevărată obşte răzăşească. 

10 A] Filipașcu, op. cit., p. 24. 

cizează cu prilejul unui proces de zestre: „în districtul Maramureşului este 
acest obicei ca fiicelor noastre să le dám, nu moșii, ci avere mobilă“ 11. 

În genere, deşi erau domenii cneziale care cuprindeau mai multe sate, 
proprietatea românească cnezială din Maramureş era caracterizată prin stă- 
pîniri reduse; cnezii formau o nobilime mică neprivilegiatá, sau partial 
privilegiată de coroană £. 

Această mică nobilime cnezială păstrase anume obiceiuri juridice 
gentilice, cum este acela al jurătorilor, reprezentanţii obştilor locale, pen- 
tru judecarea litigiilor 9. Erau însă stăpîni feudali în adevăratul înţeles al 
stápinilor de domenii din perioada feudală. 

Cnezii aveau cetăţi sau mici cetátui pe domeniile lor. Ambroziu de 
Dolha îşi zidise un castel de piatră pe moşia lui la 1471 ^, la Rozavlea este 
şi azi un deal numit: Cetăţuia, mai sus de Oncești era fostul sat, numit 
„Sub cetate“ 15, curţile dominiale sint pomenite în satele cnezilor in se- 
colul XV 16, Sătenii din sate erau iobagii cnezilor şi se foloseau cu drept 
ereditar de delnitele (sessia) lăsate lor în posesie şi care cuprindeau pe în- 
tinsul moşiei un lot de pămînt arabil și drept de folosință a pădurii, pä- 
şunii şi apei 17. 

Cnezii aveau fiecare ceata lor militară, cu care ajutau pe rege 18. Nu- 
meroși cnezi maramureşeni fură răsplătiți de Ioan de Hunedoara pentru 
participarea lor la războaiele cu turcii conduse de dinsul 19. 

Din toate aceste fapte rezultă că exista în Maramureş o străveche 
nobilime locală, ridicată din obstile satelor, recunoscută parţial şi treptat 
de regele Ungariei și care, afară de privilegiul scutirii de bir, de care se 
bucura nobilimea regatului, era întru toate o mică nobilime feudală româ- 
neascá. Maramureșul era deci organizat feudal, stăpînit în secolele 
XIV—XV de cnezii locali 2. 


и ү Mihaly, ор. cit, p. 194: „Quia filiabus nostris non possessione tenemur, 
sed rebus“. 

12 [bidem, p. 581—582 (1486) românul Ioanikis din Seleşteu cu fratele, fiii și 
nepoţii stápinesc o pătrime din moşia satului ; ibidem, p. 333—334 (1448) Ana, fiica lui 
Mihail din Sarasáu stăpîneşte „o parte" în acea moșie; ibidem, p. 273—274 (1428) 
stăpinire a unei jumătăţi dintr-o treime dintr-o delnitá (sessio). 

13 Ibidem, p. 588—584 (1476): La Giuleşti si Sarasău judecă „octo proborum et 
nobilium virorum per ipsos partes equaliter electi“. 

14 A] Filipaşcu, op. cit, p. 72—78. 

15 Observaţii la fata locului. 

16 f. Mihaly, op. cit., p. 460 (1464) : Petru Gherbeș din Sarasău avea acolo domum 
et curiam („casa şi curtea“). 

17 ү Mihaly, op. cit, p. 223 (1418), la Sarkad erau 11 „sessiones iobagionales 
populosas et quinque deserta", la Macaria 25 de sesii de iobagi; ibidem, р. 582—584 
(1486), mai multi nobili valahi vînd la Selişte si la Moisei trei sesii, iar iobagii vor avea 
obligaţii faţă de stăpîni „după chipul celorlalţi iobagi” ; ibidem, р. 621—622 (1498), la 
Leordina se pun zălog trei sesii, una nobiliară (cultivată de stăpîn cu claca) și două 
iobagionale ; ibidem, p. 524—525 (1478), la Birsana se vind două sesii iobagionale și 
separat locul de moară. 

18 Ibidem, p. 185—189 E Cnezatul din Herince a dat ajutor regelui cu 
láncile sale; ibidem, p. 222—224 (1418), Bogdan din Dolha cu oamenii săi înarmaţi 
pune pe fugă pe trimigii comitatului veniţi pe moşia lui. 

19 Ibidem, p. 335—336 (1448) şi Al. Filipaşcu, ор. cit, p. 70—71. 

2 Cf. şi D. C. Arion, Cnejii (chinejii) români, Bucureşti, 1938. 

Provincia Maramureşului se bucura de o autonomie militară şi fiscală, 
sub voievodul românilor din Maramureş (valahilor), ca si sub alți voie- 
vozi locali. 

Mulţi istorici au făcut o confuzie între cnezi şi voievozi, socotind că 
voievozii făceau parte din aceeași categorie, numai cu un grad mai înalt 24, 
Dar deosebirile dintre cnezi şi voievozi sint evidente: mai întîi, voievozii 
nu sînt ereditari, deci nu constituie o categorie socială, pe cînd cnezii sînt 
o categorie socială 2. Voievozii erau aleşi ; privilegiile reginelor Elisabeta 
şi Maria ale Ungariei sînt date „tuturor acestor valahi ai nostri, ca să aibă 
dreptul să aleagă și să numească ca voievod al lor pe cel pe care îl va voi 
comunitatea valahilor“ 2%. În această calitate voievodul era un şef local 
militar ales de cnezi şi de obstile săteşti libere. Voievozii puteau fi în acelaşi 
timp si cnezi, stápinind adică moşia lor24. Voievozii, spre deosebire de 
cnezi, îndeplineau o magistratură, și anume nu în devălmăşie, ci indivi- 
dual. Ei erau voievozi ai valahilor, deci o institutie românească aflată gi 
recunoscută de regatul unguresc. Unul dintre acești şefi militari locali era 
voievodul Maramureşului, al românilor din Maramureș 2, dar se aflau în 
cuprinsul Maramureșului și alți voievozi mai mici. Se poate spune că voievo- 
datul Maramureşului era în secolele XIV—XV forma autonomiei militare 
a cnezilor de acolo. Dar încă de la începutul secolului al XIV-lea se în- 
fiintase un comitat al Maramureşului, deci o organizaţie militar-adminis- 
trativă şi Juridică sub un dregător numit de rege. 

Această organizaţie a coexistat multă vreme cu cea a voievodatului, 
căci în evul mediu mai multe jurisdicții pot coexista pe acelaşi teritoriu. 
Voievodul îşi exercita fireşte autoritatea numai asupra cnezilor privile- 
giati, scoși de sub cîrmuirea directă a dregătorilor regali. Voievodul vala- 
hilor şi comitele regelui au ajuns firește de mai multe ori în conflict. Unul 
dintre aceste conflicte a fost cauza strămutării voievodului Bogdan în 
Moldova. În alte împrejurări, regele a fost nevoit să numească pe voievod 
comite, adică să cedeze cîrmuirea comitatului nobilimii locale româneşti. 
Asa a fost cazul cu voievozii comiti ai Maramureşului, Balc şi Drag, la 
sfîrşitul veacului al XIV-lea 26. 

Situaţia socială a Maramureşului în secolele XIV—XVI nu trebuie 
privită static, ea se afla în plină evoluţie: marea proprietate feudală în- 
cepe, din a doua jumătate a secolului al XIV-lea, să înghită mica proprietate 
cnezială : la 1368 fiii lui Giula stăpîneau împreună șase sate în Mara- 


24 De pildă Al. Filipascu, op. cit., p. 37: „voievodatele erau împărţite în cnezate, 
învestite cu atribuţii de ordin militar şi administrativ“. Cnezatele erau domenii feudale 
$i nicidecum subdiviziuni ale voievodatelor (m. m.). 

2 ү. Mihaly, op. cit, p. 191—193 (1413), Sandru $i Elie, fiii lui George voievod, 
nu erau voievozi ei înşişi. 

23 Ibidem, p. 55, şi Al. Filipaşcu, op. cit, p. 64. 

2 T. Mihaly, op. cit, p. 77 (1383), fiii lui Stanislau voievodul valahilor stăpînesc 
Бева Kereczke si Cuşniţa în Bereg. 

5 I. Mihaly, op. cit., р. 26—27 (1349): „Ige (Тика) voievode olacorum de Mara- 
morisio” şi ibidem, p. 45—48 (1360): „luga voievoda noster maramoresiensi" ; ibidem, 
p. 56—59 (1365): Balc, voievodul Maramureșului. 

% Cf. despre comitatul Maramureșului, Al. Filipaşcu, op. cit., passim. Despre Balc 
și Drag, vezi mai jos. 

mures 27, iar la 1415, Nicolau, fiul lui Stanislau de Urmezeu, cu fraţii, stä- 
pinea în parte sau în total treisprezece sate 28, Satele în care nu rezida stà- 
pînul erau administrate de pîrcălabi %. 

Cel mai spectaculos aspect al ridicării marii proprietăţi feudale ma- 
ramuresene din rîndurile cnezilor locali a fost acela al familiei Drag-Balc 
din Cuhnea (azi Cuhea) de pe valea Izei, în a doua jumătate a secolului 
al XIV-lea. Dim rîndurile acestei familii se ridicară Dragoș, apoi Bogdan, 
întemeietorii Moldovei. Urmașii lui Dragoș, Drag si Balc (fiii lui Sas, el 
însuși fiul lui Dragoş), fiind alungaţi din Moldova de către Bogdan, se 
întorc în Maramureş, unde fac o carieră strălucită, ei capătă, în urma ser- 
viciilor militare făcute regelui Ungariei, numeroase moșii, nu numai în 
Maramureș, ci şi în părţile Ciceului, Ungurașului şi în Sălaj, „devenind cei 
mai puternici magnați ai Ungariei“ 30, 

Balc, apoi Drag ocupă diferite demnități feudale: comiti ai Mara- 
muregului, ai Sătmarului, ai secuilor, magister equitum etc. 3t. Drag singur 
avea în Maramureş opt sate, precum și orașul Teceu ??, fraţii cîrmuiau la 
Hust, la Sighet, la Chioara, avînd peste tot moșii %. 

Puterea lui Balc decade la 1401, cînd acesta se răscoală împotriva 
regelui Sigismund de Luxemburg ; el moare probabil la 1405 %. 

Din Drag, marele magnat maramureșan de la sfîrşitul veacului 
al XIV-lea, se trage familia Dragffy, a cărei epocă de glorie a fost la 
sfîrşitul veacului următor. În 1473, Nicolae Dragffy, nepotul lui Drag, stä- 
pinea șaisprezece sate în Maramureş %, iar fiul său, Bartolomei, avea douá- 
zeci de sate sau părţi de sate în aceeași provincie, їп 1480 5%. În 1493 Bar- 
tolomei Dragffy este numit voievod al Transilvaniei, demnitate pe care o 
deţine ріпа la 1498, deci întreaga Transilvanie ajunsese sub oblăduirea 
acestei familii maramureşene. Bartolomei era cuscrul lui Ștefan cel Mare 
din Moldova, fiica lui se căsătorise cu Alexandru, fiul marelui domn %, iar 
în 1497 el interveni în Moldova cu oastea Transilvaniei, în ajutorul lui 
Ştefan, са să apere ţara vecină împotriva agresiunii conduse de Ioan Albert, 
regele Poloniei 99. Desigur, va fi ştiut să apere şi interesele Maramureșului 
său natal, așa cum vom vedea mai jos. 

Dar alături de ridicarea nobilimii locale la stăpîniri întinse, pătrunde 
în Maramureş şi nobilimea din regat. Matias Corvin dărui mamei sale, 


7 |. Mihaly, op. cit., p. 6l. 

?8 Ibidem, p. 201—203. 

2 Ibidem, p. 315—317 (1450), Gheorghe, pírcülabul de Moisei; ibidem, р. 462 
(1464), Andrei, numit pircilab de Crăciunești. 

% A] Filipașcu, ор. cit, p. 55. 

3t Ibidem, p. 56 si I. Mihaly. op. cit, p. 65—67, 69—70, 73—74. 

52 I, Mihaly, op. cit, p. 89, 94, 117. 

33 Ibidem, p. 114—115. x 

% Al. Filipașcu, op. cit, p. 65. 

35 I. Mihaly, op. cit., p. 517. 

36 Ibidem, p. 552—558 si Al. Filipaşcu, ор. cit, p. 74 (la p. 57, genealogia fami- 
liei Dragffy). 

37 Cf, A. Veress, Fontes rerum transylvanicarum, IV, Budapesta, 1914, p. 41—49. 

38 I. Lupaș, Der siebenbürgische woiwode Bartholomäus Dragffy, in „Zur Ge- 
schichte der Rumänen“, Sibiu, 1943, p. 154—161. 

Elisabeta, opt sate in Maramureş 99. De asemenea, şi oraşele privilegiate 
cu colonişti străini se întăresc în nordul Maramureşului (Shiget, Visk, Hust, 
Teceu, Cîmpulung), si conflictele pentru cotropirea pămîntului cnezilor de 
către moşiile oraşelor sînt destul de dese 40. 

În această situație o parte dintre cnezi decad, ei devin oameni pri- 
vilegiati, cu îndatoriri militare, dar fără iobagi, simpli membri ai obştilor 
săteşti. Aceşti cnezi deveniți țărani se numesc ,nemegi* 4t, 

Cronicarul moldovean Simion Dascălul, interpolatorul lui Ureche, 
ştia că în vremea lui, în secolul XVII, mare parte dintre maramuregeni erau 
nemeși și crede că au fost privilegiați din vremea luptelor legendare ale lui 
Ladislau cel Sfînt cu tătarii: „Le-au împărţit hotară și ocine si locuri de 
sate şi tîrguri gi i-au nemigit pre toţi, adecă slugi cráegti, unde și pănă 
astăzi trăescu la Maramores* €. 

Si astăzi sint oamemi în satele din Maramureş care știu că sint din fa- 
mili de nemesi (familiile Chendis, Baba, Bulfu la Ieud), şi au pentru 
aceasta în biserică strane rezervate, deși prin situaţie nu se deosebesc de 
ceilalţi țărani 9. Proprietatea pămîntului în Maramureş ега în таге parte 
o proprietate de obşti sătești (de pildă la Ieud), în care vechii cnezi sáráciti 
intrau ân rîndul foştilor lor supuși, ca membri ai aceleiași comunităţi. 

Faptul care a determinat grăbirea schimbării situaţiei sociale în Ma- 
ramures, căderea nobilimii cneziale, puternică încă în a doua jumătate a 
secolului al XV-lea, deși lovită de marii feudali şi de orășeni, a fost 
războiul țărănesc din 1514, condus de Gheorghe Doja. Cnezii Maramu- 
теѕепі, nemulţumiţi cu apăsarea fiscală a comiţilor regali аі Maramure- 
șului, aderă la mişcarea țărănească. După înfrîngerea marii răscoale, re- 
gele dà un act general de confiscare a moșiilor micii nobilimi maramureșene. 
Diploma de confiscare afirmă cá: „nobilii din comitatul Maramureșului 
au luat partea ţăranilor (rusticis adhaesise) şi pentru că aproape toţi no- 
bili maramuregeni au ţinut partea ţăranilor (partem rusticorum tenuisse) 
'$i au participat la acţiunile lor perfide şi primejdioase“, li se confiscă mo- 
şiile. Între cei loviți ca trădători figurează principalii anezi gi nobili ro- 
máni: loan din Petrova fost vice comite al Maramureșului, Bogdan din 
Cuhea, Ше Pop din Vişeu, cnezii din Birsana, Giulești, Fereşti, Sarasău, 
Berbești, Budeşti, Apşa de Sus si de Mijloc “<. 

Verbóczy, autorul Tripartitului şi alti nobili din regat, care bene- 
ficiaseră de donaţii ale moșiilor confiscate în Maramureș, nu le pot deţine 
mult timp, ele se întorc, pe diferite căi, la vechii stăpîni. Totuşi, căderea 


39 I. Mihaly, ор. cit, p. 470—471. 

4 Ibidem, p. 79, 301—304 (1436). 

41 Ibidem, p. 505—507, nemeş Danciul (1471); ibidem, p. 858—355, Dumitru 
nemeg (1450). 

Grigore Ureche, Letopiseţul țării Moldovei, ediţia P. P. Panaitescu, ediţia a Il-a, 

Bucureşti, 1958, p. 69. | 

43 Constatări în timpul călătoriei autorului în Maramureș. 

54 Hurmuzachi, Documente, 1l—3, p. 202, cf. şi p. 233; N. Iorga, Istoria Homá- 
rilor din Transilvania, 1, p. 115; Al. Filipascu, op. cit, p. 105. 

răscoalei dăduse o puternică lovitură situaţiei economice şi autonomiei 
cneziale-feudale a Maramureșului. De aceea socotim că și opera de tra- 
ducere a cărților bisericeşti în româneşte, care se leagă de vechea organi- 
zatie feudală autonomă românească din Maramureş, trebuie să fie căutată 
înainte de răscoala condusă de Gheorghe Doja. 


Biserica feudală din Maramureş. Biserica din Maramureş în secolele 
XIV—XV a fost o biserică feudală, în sensul că bisericile şi mănăstirile 
de acolo erau proprietatea cnezilor feudali din această provincie şi nu în 
proprietatea statului feudal sau a bisericii episcopale. 

Bisericile de lemn din sate sînt trecute, în această epocă, în inventa- 
rul domeniului, alături de pămînt, pădure şi de clădirile de locuit 9. Bi- 
sericile de lemn din Maramureş sînt prin stilul lor imaginea vieţii feudale 
a cnezilor, feudale prin turnul mare cu balcon, turn de cetate si de obser- 
vare, si prin aşezarea lor în locuri înalte, dominante, dar ele trădează prin 
materialul ieftin din care sînt clădite, lemnul, lipsa de mijloace a unei 
mici nobilimi locale. Bisericile de lemn nu fin veacuri întregi, după сї- 
teva generaţii ele trebuiesc înnoite. 

După căderea cnezilor maramureşeni, bisericile au trecut în grija 
obştilor sătești, care au refăcut şi au conservat vechile clădiri feudale, 
luîndu-le în grija lor 46. Popii acestor biserici, în veacul al XV-lea, ieșeau 
ei înșiși în mare parte din rîndurile cnezilor, stápini de moșii ^7. 

Nu numai bisericile din sate erau stápinite de cnezi, dar și mănăsti- 
rile. Existenţa unui mare număr de mănăstiri mici, cu avere proprie 
pentru întreţinere, aşezate pe domeniile cneziale și fiind proprietatea feu- 
dalilor maramuregeni, este caracteristică pentru viața Maramureşului în 
secolele XIV—XV. Mănăstirile, spre deosebire de bisericile parohiale 
destinate numai cultului, erau centre de învăţare a scrisului, centre de 
scriitori bisericeşti, în care se formau şi scribii laici. în Maramureş exista 
o viaţă mănăstirească de mare amploare gi dependentă exclusiv de cnezii 
români. Numărul mare de mănăstiri în Maramureş are о semnificaţie spe- 
cială pentru cultura provinciei, ea îngăduia formarea unei culturi feudale 
autonome a regiunii 48, 


45 I, Mihaly, op. cit, p. 223 (1418). La Sarkud: două capele de lemn, una cato- 
lică, alta ortodoxă, ambele cu cimitire, cf. ibidem, p. 546—547 (1479): lista pagubelor 
pricinuite la Bocicou, în care se trece $i prădarea bisericii, pentru care se cer 
despăgubiri. 

46 Cf. V. Brătulescu, Biserici din Maramureș, în „Buletinul Comisiunii Monumen- 
telor Istorice”, XXXII, 1941. 

5? I. Mihaly, op. cit, p. 307—308 (1438), pop Nan avea moşie la Giuleşti; 
ibidem, p. 849 (1450), pop Costea era împreună cu fraţii săi stăpînul moșiilor Apşa de 
Jos şi Apșa de Mijloc. Cf. Al. Filipagcu, op. cit, p. 40: „preoţii în Maramureş în 
secolul XV se recrutau dintre familiile nobile de voievozi”. 

48 I, Mihaly, op. cit, p. 100 (1390), mănăstirea de pe moșia lui Balc şi Drag de la 
Rona. Mănăstiri se pomenesc la Birsana (1391), Cuhea (1414), Biserica Albă (sec. XV), 
Ieud (sec. XV), Al. Filipaşcu, op. cit, p. 165—168. 'Filipaşcu numără 17 mănăstiri 
în Maramureş. 

Urme de mănăstiri de sat, feudale, care s-au risipit, se amintesc în 
tradiţia populară la Corneşti, Sirbi, Budești, Sieu, Birsana, Rozavlea, 
Ieud, Gibesti 4. 

Cea mai importantă dintre mănăstirile din Maramureș a fost cea 
de la Peri (Sf. Mibail), fundată de cei doi mari feudali, Balc şi Drag, a 
căror ridicare economică şi politică am amintit-o mai sus. 9i mănăstirea 
Peri stătea sub acelaşi regim feudal, ca şi celelalte mănăstiri din Mara- 
mureș, era adică dependentă de ctitorii stăpîni ai domeniului și nu de 
vreo eparhie episcopală sau arhiepiscopală. Dreptul de stavropighie, au- 
tonomie bisericească şi economică, fusese recunoscut mănăstirii Peri de 
patriarhul Antonie de Constantinopol în 1391, la cererea fundatorilor, 
Balc şi Drag. În acest privilegiu, patriarhul recunoaşte mănăstirii Peri 
şi egumenului ei o situație excepţională; un fel de drept episcopal de 
jurisdicție nu numai asupra marilor domenii ale lui Balc şi Drag, funda- 
torii mănăstirii, dar și asupra tuturor bisericilor românești din comitatele 
şi ţinuturile Bereg, Ciceu, Unguragul (Balvanios), Sătmar, Bihor, Ugocea, 
o parte din Bistriţa şi Maramureș. Egumenul va supraveghia (cu preve- 
derile dreptului canonic) pe preoţii şi tot poporul, va judeca pricinile 
dintre preoți, va sfinți preoţii şi bisericile. El va fi numit de stăpînii feu- 
dali, Balc si Drag, cu avizul călugărilor 5. 

Ni s-a păstrat și confirmarea actului de donaţie a domeniului mă- 
năstirii, făcută de Balc și Drag, care au acordat mănăstirii trei sate din 
uricul lor (proprietate ereditară cu imunitate), anume Tarasău, Crivici şi 
Peri (Crușevo), precum și o moară, în tara (zemlia) Cimpulungului. 

Urmașii lui Balc și Drag, anume Dumitru voievod al Maramureşului 
şi fratele său Alexandru meșter, confirmă la 1404 donația părintească. Este 
caracteristic faptul că actul de confirmare nu este dat de autoritatea re- 
gală în latinegte, ci în slavona bisericii, de „Radul“, vice-span al Mara- 
mureșului, de „jupan“ Branco, de Toader si Sandru nemegi de la Sarasău, 
Ivanciuc, Dragomir, Dan, Nan din Săpînţa, mai mulţi preoţi şi alţii, deci 
o adunare feudală locală 5!, 

Ca urmare a ridicării din mijlocul cnezilor români maramuregeni 
a familiei Dragffy biserica din Maramureș obţine nu numai autonomie de- 
plină, nu numai moșii importante, dar și o dieceză aproape episcopală, 
care se întinde mult dincolo de graniţele Maramureşului, peste o întinsă 
regiune din nordul Transilvaniei, locuită de români ortodocși și care co- 
respunde în mare parte cu aria în care se vorbea dialectul rotacizant. 


^9 Cf. S. Reli, Biserica română din Maramureş, Blaj, 1938, p. 136 gi urm. și 
constatări personale în Maramureș, precum şi date comunicate de A. Nistor, directorul 
Muzeului Maramureșului din Sighet. 

% I. Mihaly, op. cit, р. 109—111; Al. Cziple, Documente privitoare la episcopia 
din Maramureş, în „Analele Academiei Române“, mem. sect. ist., seria II, tom. XXXVIII, 
1914, 35—36. A. Petrov, Древней, шя грамоты no Карпатско Русской uepkau, 1391—1490, 
Praga, 1930, p. 107. 

5i A. Petrov, op. cit, p. 156—157. Cf. N. Iorga, O mărturie a celor mai vechi 
moldoveni, în „Analele Academiei Române”, mem. sect. ist, seria III, VI, 1925. 

În cursul veacului al XV-lea se emit mai multe privilegii şi porunci 
regale pentru mănăstirea din Peri gi garantarea moșiilor ei9?, Pînă la 
sfîrşitul veacului al XV-lea mănăstirea îşi păstrează moșiile, drepturile 
şi privilegiile, care sînt puse în discuţie numai în momentul marelui conflict 
cu episcopia de la Muncaci, despre care va fi vorba în paragraful următor. 

Este clar, chiar din datele prezentate foarte pe scurt în rîndurile de 
mai sus, că biserica română din Maramureş se afla în veacul al XV-lea 
într-o situaţie cu totul excepţională (faţă de cea din alte părţi ale Tran- 
silvaniei). Această situație se poate caracteriza astfel: ега o biserică 
feudală autonomă, cu viaţă mănăstirească locală foarte intensă, aflată sub 
oblăduirea mănăstirii Peri, de fapt sub oblăduirea familiei de latifundiari 
şi dregători, urmaşii cnezilor Balc şi Drag. 

Viaţa mănăstirească а dat naştere unei școli de scriitori, diecii ; unii 
dintre ei făcînd parte din familiile de cnezi, precum diacul loan care 
împreună cu alți opt stăpînea la 1451 moșia Ieud 9. Aceşti dieci obişnuiesc 
să scrie în românește, în corespondența Maramureșului cu municipalitatea 
din Bistriţa, care пі s-a păstrat pentru sfîrşitul veacului al XVI-lea și 
începutul celui următor 5%. Cărturarii maramuregeni știau slavoneşte si 
româneşte (o parte din bisericile maramureșene au păstrat pînă azi inscripții 
slavone, de pildă la Cuhea, Călinești şi altele 55). 

De observat de asemenea mulţimea scenelor derivate din apocrifele 
bisericeşti, care se văd în picturile bisericilor din Maramureş 5, dovadă 
circulaţia, în scris desigur, a acestor legende în Maramureşul medieval. 

Pătrunderea catolicismului în Maramureş, la mijlocul secolului al 
XV-lea se constată prin clădirea mănăstirii (claustrum) catolice de la Te- 
metea, pomenită la 1465, cu posesiuni în satele din Maramureș, la Sarasău 
61 Sápinta 3. Pe de altă parte, încă de la 1450, Ioan de Hunedoara numește 
pe Simon, plebanul de la Hust, „vicar general al Maramureşului“ 58. 

Am arătat mai sus că în mai multe sate din Maramureș, ca de pildă 
la Sarkad în 1448, pe lîngă bisericile ortodoxe se aflau şi biserici catolice, 
clădite şi acestea tot din lemn. Pătrunderea catolicismului în Maramureș 
a influențat desigur în primul rînd familiile bogate ale celor care aveau 
stápiniri întinse și puteau ambiţiona, dacă adoptau catolicismul, la obti- 
nerea unor dregătorii însemnate ale regatului. Astfel au fost unii din ur- 
magii lui Drag si Balc, membri ai familiei Dragffy, precum vom vedea 
în cele următoare, 


52 I. Mihaly, op. cit., p. 306 (1438), confirmare a graniţelor „religiosorum virorum 
kalugerorum" ; ibidem, p. 376—379 (1456), graniţa moşiei mănăstirii cu a orașului Cim- 
pulung. În acel an mănăstirea Peri stápinea și moșia Peri, unde 'cládise două mănăstiri 
filiale (ibidem, p. 398—394). Cf. si ibidem, p. 395 (1457), 402—404 (1458), 406, pentru 
vitele mănăstirii luate de orășenii din Cimpulung. 

53 Ibidem, p. 855—357 (1451). 

54 Al. Rosetti, Lettres roumaines de Bistritza, Bucureşti, 1926, p. 54—55, 60—61, 
72—73 si Al. Filipascu, ор. cit, p. 126—128. 

55 V. Brătulescu, of. cit., p. 46. 

56 La Ieud, biserica din vale; visul muierii lui Pilat (V. Brătulescu, op. cit. 
p. 115), la Corneşti: Maica Domnului pune la loc femeii mîinile care i se tăiaseră 
(ibidem. p. 39); la Călinești: Coborirea lui Isus în iad (ibidem, p. 54). 

57 I. Mihaly, ор. cit, p. 465—469. 

58 Ibidem, p. 344—845. 

Acesta este cadrul de istorie socială şi culturală care a precedat și a 
făcut cu putinţă apariţia primelor scrieri românești în Maramureș, prin 
existența unei, feudalitáti autonome locale şi a unei biserici feudale stă- 
pînite de onezii români, cu mămăstiri, proprietatea lor feudală, şi a unei 
şcoli de dieci cunoscători ai limbilor slave şi române. 

Rámine să vedem care a fost criza care a provocat revoluţia cultu- 
rală a biruinţii limbii române în Maramureş. 


Lupta pentru autonomia bisericii române din Maramureş (1491—1498). 
În istoria Maramureşului din secolele XV—XVI nu întîlnim decit o sin- 
gură criză cu substrat social, legată de lupta pentru stăpînirea feudală a 
regiunii, care să poată explica o reformă așa de însemnată ca înlocuirea 
în biserică a limbii slavone cu aceea a poporului. Este vorba de lupta 
pentru supremaţia asupra bisericii din Maramureș între nobilimea de ori- 
gine cnezială gi episcopia ruteană din Muncaci, în ultimul deceniu al se- 
colului al XV-lea. 

Nici o altă împrejurare din istoria politică şi socială a Maramure- 
gului în secolele amintite nu se potriveşte cu substratul necesar al unei 
reforme interne bisericești si culturale, cum este începutul scrisului în 
limba română, ca lupta aceasta dintre biserica autonomă feudală, stápi- 
nită de cnezi gi episcopia slavonă. O asemenea luptă a dus în chip firesc la 
ruperea cu slavonismul reprezentat de episcopie și la afirmarea limbii popu- 
lare dialectale a cnezilor maramureşeni, proprietarii feudali ai bisericii din 
Maramureş, aşezată pe domeniile lor. 

Pentru cnezi, pentru nobilimea maramureșeană, era vorba, nu atît 
de apărarea unui bun spiritual, oit de aceea a marilor venituri și domenii ale 
bisericii, pe care ei le stápineau în calitate de ctitori. Pentru a afinma indi- 
vidualitatea bisericii lor feudale și mai ales pentru a nu fi siliţi să mai apeleze 
la izvorul de cărţi slavone, recunoscindu-i în acest chip supremaţia, cnezii 
maramuregeni s-au văzut siliți să рше să se scrie сате bisericii în limba 
lor, si anume in dialectul local, ceea ce subliniază caracterul mic feudal al 
acestei refonme la începuturile ei. 

Avem dreptul să socotim că în a doua jumătate a secolului al XV-lea 
biserica din Maramureş continua să fie organizată pe temeiul privilegiului 
patriarhului Antonie de Constantinopole, din 1391, adică pe recunoașterea 
drepturilor aproape episcopale date egumenului de la Peri, ctitoria familiei 
Balc-Drag. Privilegiul patriarhal nu fusese recunoscut oficial de regii 
Ungariei, el funcţiona pe baza autorităţii feudalilor locali, pînă în 1494, 
data primului act regal de confirmare. Cel dintii privilegiu regal pentru 
biserica românească din Maramureș a fost dat de regele Matias Corvin 
la 20 martie 1479, prin care scuteşte pe vecie de toate dările datorite fis- 
cului regal pe toţi preoții „valahi“ din comitatul Maramureşului. Aceasta 
o face „la rugămintea $1 stăruința credinciosului nostru, cuviosul Ioanichie 
episcop de Nandor Alba“ (adică Belgradul sârbesc) 5. 

Intervenţia mitropolitului de Belgrad pentru biserica Maramureșului 
înseamnă că el exercita o supremație episcopală asupra ei, care se explică. 


59 A. Popov. op. cit, p. 160—161; Al. Cziple. op. cit., p. 36—37; I. Mihaly, op. cit., 
p. 586—587 ; Magazinul istoric pentru Dacia, ТЇЇ, 1846, p. 166—169. 


www.dacoromanica.ro 


88 Inceputurile $i biruința scrisului în limba română 


prin faptul că Belgradul se afla atunci în stăpînirea Ungariei gi că sârbii, 
dependenţi de acest scaun, prin familia Brancovici 9), posedau uriașe do- 
menii în Zarand, lîngă Satu-Mare şi la Muncaci, deci în imediata veci- 
nătate a Maramureșului “t, 

Supunerea bisericii feudale autonome a Maramureşului unei autori- 
{аф episcopale va fi fost posibilă numai în cazul cînd avantajele dobindite, 
scutirea de dări, ar fi compensat eventualele îndatoriri faţă de episcop. Dar 
asemenea îndatoriri deveniră foarte grele și se transformară într-o ade- 
vărată acaparare a veniturilor mănăstirești şi preofegti, cînd supremaţia 
scaunului de la Belgrad a fost înlocuită cu aceea a noii episcopii rutene 
înființată la Muncaci. Data şi împrejurările fundării acestui nou scaun 
episcopal la nord de Maramureş sînt necunoscute. 

În 1488 exista la Muncaci o mănăstire cu un egumen, anume Luca, 
și acesta obţine atunci un privilegiu pentru mănăstire de la regele Matias 
Corvin 62, Pe atunci, autoritatea egumenului nu se întindea dincolo de mo- 
şiile mănăstirii 9. Dar trei ani mai tîrziu, în 1491, a fost emis actul regal 
care recunoaşte privilegiile episcopiei rutenilor din Muncaci 94 

Este foarte probabil, cum arată istoricul A. Popov, specialist în istoria 
bisericii Rusiei Subcarpatice, că înfiinţarea episcopiei rutene de la Muncaci, 
între 1488 şi 1491, se datorește aşezării în mănăstirea Sf. Nicolae din acel 
oraş a unui aşa-zis „episcop rătăcitor“, venit acolo din țările rusești 65, 
Acest nou episcop capătă importante privilegii, atît de la regele Vladislav 
al II-lea al Ungariei, cit şi de la ducele Ioan Corvin, fiul natural al lui 
Matias şi stăpînul oraşului Muncaci. Regele, în 1491, acordă episcopiei 
dreptul de a lua decima (zeciuială în bani) de la preoţii ruteni, precum 
şi de la toţi ortodocşii care se află sub oblăduirea sa, precum şi veniturile 
episcopale, fără a preciza însă limitele eparhiei episcopale, ceea ce dădea 
posibilităţi de abuzuri. De subliniat că actul regal a fost dat în urma unui 
conflict grav, pentru care episcopul s-a plins regelui. Anume, poporul (se 
înțelege din Maramureş) a refuzat să dea venitul, „al lui gi al bisericii“, 
ceea ce provoacă plingerea episcopului, „cu mare învinuire“ (gravi cum 
querela) 9. 'l'inind seamă şi de dezvoltarea ulterioară a conflictului şi de 
situația locală, sîntem în drept să presupunem că cearta cea grea a iz- 
bucnit între episcop și cnezii şi nobilii maramureşeni cu mănăstirea lor 
autonomă de la Peri, care avea drepturi anterioare de a nu fi supusă nici 
unui episcop. 

Dar privilegiul dat de rege episcopului de Muncaci la 1491 a suferit 
o falsificare, după cum a arătat istoricul A. Popov. Anume, în text se 
menționează reşedinţa episcopului Ioan al rutenilor „în mănăstirea ferici- 


60 în 1479 era despot al sîrbilor din Ungaria Vuc Brancovici. 

61 A. Bunea, Ierarhia românilor din Ardeal şi Ungaria, Blaj, 1904, р. 122—163. 

62 A. Petrov, op. cit., p. 162—168. 

65 Ibidem, р. 158—159, actul din 1458 pentru moşiile mănăstirii Muncaci. 

95 Ibidem, p. 164—167 ; două acte cu data 31 iulie 1491. 

8 Ihidem, p. 145—147. 

66 A. Popov, op. cit, p. 166—167; I. Mihaly, of. cit, p. 600—601; Al. Cziple, 
op. cit, p. 37—38; Magazinul istoric pentru Dacia, lll, p. 169—171; Al. Filipascu, 
op. cit., p. 77. 

tului Nicolae din Muncaci“ ; acest text a fost răzuit şi înlocuit cu: „în 
mănăstirea fericitului Mihail arhanghel, din Maramureş“ (Peri) 87. 

Era o încercare a episcopului de a pune mîna prin fraudă pe bogata 
mănăstire maramureşană, ctitoria lui Drag şi Ва1с 68, Falsul a fost exe- 
cutat îndată după obţinerea diplomei regale, căci în 1493 episcopul Ioan 
este învinuit de falsificare de documente 9, Acest act, care lovea în stá- 
pînirea spirituală şi mai ales materială a cnezilor maramuregeni, nu putea 
să nu ridice o puternică împotrivire. 

Doi ani mai târziu, in 1493, episcopul Ioan de Muncaci e chemat la 
judecată în faţa lui loan Corvin, stăpînul Muncaciului. Plebanul catolic 
Dionisiu din Muncaci învinuieşte pe episcop că ia decima de la iobagi, 
chiar catolici, pe baza unor documente falsificate de dînsul. El enumeră 
privilegiul lui Theodor Coriatovici, cneazul Podoliei din 13607, al „ma- 
relui despot al sîrbilor“, ale lui loan de Hunedoara, Matias Corvin, care, 
toate, după cercetare sînt declarate false 7. 

Probabil încurajat de înfrîngerea episcopului la judecată, anul ur- 
mător (1494), egumenul Ilarion de la mănăstirea Peri se prezintă la Kosice 
(Cagovia) în fata regelui Ungariei Vladislav II, căruia îi înfăţişează ve- 
chiul privilegiu în greceşte, pentru autonomia bisericii, dat de Antonie 
patriarhul fraților Balc şi Drag în 1391. Egumenul obține de la rege un 
privilegiu de confirmare, în care diploma patriarhală este reprodusă în 
traducere latină şi întărită în numele regelui. Regele Vladislav adaugă 
însă că egumenul de la Peri şi urmașii lui vor fi pe viitor datori cu supu- 
nere şi ascultare episcopului de Muncaci, precum şi arhiepiscopului 'Ттап- 
silvaniei (arhiepiscopo vero de Transilvania) 72. Sensul acestui act este 
anularea privilegiilor obţinute și pretinse de Ioan de Muncaci asupra bise- 
ricii din Maramureş în general şi asupra mănăstirii Peri în special. 

Întărirea diplomei patriarhului din 1391 însemna autonomia mate- 
rială acordată bisericii maramureșene, căci patriarhul dădea „autoritate“ 
egumenului din Peri „asupra tuturor veniturilor zisei mănăstiri“. Această 
autoritate, cu dreptul de a sfinți preoţii $1 cu judecată canonică, se întindea 
în Maramureș, Sălaj, Sătmar, Ugocea, Ciceu şi Unguraș. Aşadar se menţine 
situaţia episcopală a egumenului din Peri, împotriva pretențiilor episcopu- 


67 A. Popov, op. cit., p. 166 și notele, 

$8 Nici unul din istoricii románi care s-au ocupat cu acest document (v. nota 
anteprecedentă) n-au obse;vat falsul. Cf. și Zen. Piclegeanu, O carte despre episcopia 
Maramuresului, în „Cultura creștină“, I, 1911, p. 100—102 si Al. Filipașcu, op. cit., p. 77. 

8 Si nu după 1516, cum crede A. Popov, ор. cit., p. 135, care spune cá episcopul 
n-ar fi putut falsifica diploma decît după moartea regelui emitent. Dar diploma servea la 
tranzacţiile locale $i nu se întorcea la scaunul regal. 

70 Pentru acest document, vezi anexa la A. Popov, op. cit., p. 179—215, cu textul 
documentului fals și analiza lui. 

71 A. Popov, ор. cit., p. 168—171. Însuşi documentul lui Ioan Corvin a fost socotit 
fals de unii cercetători. A. Popov arată cà este autentic 

7! Originalul, diploma din 4 mai 1494 a regelui ungar Vladislav II, în „Revista 
istorică română”, XIII, 1934, p. 101—105. A. Petrov care nu cunoștea originalul și a 
publicat o copie din set. XVIII, socotea menţiunea arhiepiscopului Transilvaniei ca o 
interpolaţie a copistului din sec. XVIII, privind pe episcopul român de Făgăraș. Alte 
ediţii, Al. Cziple, op. cit, p. 38—39, I. Mihaly, op. cit, p. 606—607, Magazinul istoric 
pentru Dacia, ПІ, 1846, p. 172—179. Cf. si S. Reli, op. cit., р. 65—66 si Al. Filipaşcu, 
op. cit, p. 78. 

lui de Muncaci și dreptul lor exclusiv asupra veniturilor, daniilor şi dij- 
melor preoțești. Autoritatea recunoscută de rege episcopului de Muncaci 
asupra mănăstirii Peri era pur spirituală, de vreme ce se întărea actul 
de autonomie dat de patriarh si autoritatea aceasta spirituală era gi ea 
mărginită de cea superioară a „arhiepiscopului“ catolic de Transilvania. 

Dar privilegiul regal din 1494 nu se márgineste numai la atîta: în 
traducerea latină a actului patriarhal grecesc din 1391, intercalată în pri- 
vilegiul regal, se constată o serie de abateri voite, deosebiri și adevărate 
falsificări ale textului primitiv. Egumenul Ilarion şi protectorii lui, ca şi 
adversarul lor, știau să mînuiască falsificarea diplomelor, profitînd pro- 
babil de slaba cunoştinţă de grecește a cancelariei regale. Trei sînt deose- 
birile mai însemnate între textul grecesc din 1391 și traducerea latină 
intercalată în privilegiul regal din 1494. Mai întîi alegerea egumenului se 
făcea їп actul original de către ctitori cu soborul mănăstirii, pe cînd în 
traducerea latină se face și de „toţi oamenii mari şi mici din acele depen- 
dinte (ale mănăstirii), cari se vor aduna în loc deschis“, deci o adunare 
populară, care probabil corespundea cu un obicei introdus în veacul 
al XV-lea. 

În al doilea rînd, s-au intercalat în traducerea diplomei cuvintele 
care lipsesc în original: „dacă vreunul dintre supușii noștri (ai patriarhu- 
lui), arhiepiscop sau episcop, ar veni în zisa mănăstire (Peri) sau în ţinutul 
dependent, aceia să fie în ajutorul egumenului“. Fraza este îndreptată 
direct împotriva episcopului de Muncaci, care, se înţelege din text, dacă 
va veni la mănăstire, nu va putea porunci, ci va da numai ajutor, adică 
sfaturi, nu i se recunoaşte nici un fel de drept real, ci egumenul este 
declarat neatîrnat de orice episcop local sau arhiepiscop. 

Mai este şi a treia deosebire, pe lîngă altele mai mici, pe care n-a 
observat-o pînă acum, ca importanţă şi semnificaţie, nici unul dintre cei 
ce au studiat diploma. 

Deşi ambele texte, cel grecesc gi cel latinesc, vorbesc de fraţii Balc 
şi Drag, totuși în fraza în care se dă binecuvîntarea patriarhală ctitorului 
pentru fundarea mănăstirii, este pomenit Drag singur 75. În 1494 familia 
Dragffy, a urmaşilor lui Drag, avea, cum am arătat, cea mai mare auto- 
ritate în Maramureş și Transilvania. Rezervarea drepturilor de fundator 
al mănăstirii lui Drag singur, deci și urmașilor săi, întărește cu exclusivi- 
tate acestora stăpînirea veniturilor mănăstirii şi protecţia asupra bisericii. 
Aceasta însă înseamnă un lucru care ni se pare evident: este dovada că 
în spatele egumenului de la Peri se afla puternica familie maramureșeană 
Dragffy. Bartolomei Dragffy, voievodul de atunci al Transilvaniei, rămă- 
scse ctitor al mănăstirii, fiind urmaş direct al lui Drag, și aceasta, în regi- 
mul feudal, îi rezerva drepturi materiale importante. El a fost deci acela 
care a obţinut ca regele, al cărui sfetnic era, să primească pe egumenul 
numit de dinsul, de la Peri $1 să caseze privilegiul dat anterior episcopului 
de Muncaci. Prin anume schimbări introduse în privilegiul de la 1391, 
Bartolomei Dragffy obţine recunoaşterea autonomiei totale a bisericii ma- 


73 A. Popov, op. cit., analiza deosebirilor din cele două versiuni ale diplomei din 
1391, la p. 124—131, textul paralel latin și grecesc la p. 151—155. 

rarauregene. Numai prin intervenția puternicului nobil maramureşean, 
voievod al Transilvaniei, se poate explica această biruinfá, care nu putea 
fi decit rezultatul unei înalte influenţe la curte. Că această influenţă derivă 
de la Bartolomei Dragffy şi de la familia lui se vede nu numai din їтрге- 
jurarea cà pe atunci acesta era voievod al Transilvaniei, dar gi din men- 
țiunea străbunicului sáu Drag singur, în traducerea actului patriarhiei, 
la locul amintit. 

Nici trecerea mănăstirii sub autoritatea superioară a arhiepiscopiei 
Transilvaniei, care era în legătură cu voievodul Transilvaniei, nu s-a putut 
face fără ştirea şi îndemnul aceluiaşi Bartolomei Dragffy. 

Lupta dintre episcopia de Muncaci şi biserica feudală maramureşeană 
nu a încetat însă. În 1498, moiembrie 24, regele Vladislav ЇЇ dă o poruncă 
comitelui, vice-comitelui şi judecătorilor nobililor din Maramureș. El arată 
că Ilarion (Hilarie), egumenul mănăstirii Sf. Mihail din Maramureş (Peri) 
căpătase de la dinsul confirmarea diplomei patriarhale din Constantinopol 
pentru libertăţile şi drepturile mănăstirii. 

Totuşi, în vara trecută, Ioan episcop de Muncaci, pe baza unor pri- 
vilegii căpătate pe nedrept de la rege (actul amintit din 1491, care fusese 
anulat), „a vrut şi a silit să ia taxă (dijmă) şi să рше mina în chip abuziv 
pe venitul zisei mănăstiri“ (Peri). Se pune atunci în mișcare procedura 
judecății regale: regele cheamă în fata lui amîndouă părțile, „pentru ca 
să facem judecată asupra acestei chestiuni“. Egumenul de la Peri vine din 
Maramureș la Buda, se înfăţişează regelui, pe cînd episcopul nu cutează 
să se prezinte si pierde procesul. Regele poruncește deci dregătorilor săi 
să nu îngăduie ca episcopul să ia veniturile mănăstirii şi să nu se atingă 
întru nimic de drepturile şi privilegiile ei 74. 

În privilegiul regal din 1494 episcopul de Muncaci nu fusese pomenit 

nominal ca violator al drepturilor mănăstirii, ci se confirmaseră numai 
aceste drepturi autonome faţă de orice episcop; acum, însă, la 1498, se 
ajunge la o mare judecată la curtea regală, cu izbînda totală a bisericii 
feudale maramureşene, susținută desigur de Bartolomei Dragffy. Este 
momentul culminant al crizei, cînd biserica aceasta a cnezilor români se 
desparte total de autoritatea episcopiei slave de la Muncaci. 
Nu cunoaștem, din lipsă de documente, urmarea conflictului bise- 
ricesc, în realitate un conflict feudal. Abia în 1551, cînd Maramureşul era 
sub stăpînirea Habsburgilor, episcopul de Muncaci capătă drept de juris- 
dic(ie asupra Maramureşului, iar în 1556 obţine stăpînirea mănăstirii Peri 
şi a averii sale ”. 

Lupta pentru autonomia bisericii din Maramureş a urmat și după 
acea dată, dar nu este cazul să ne ocupăm de această fază a conflictului. 
De fapt, cnezii maramureşeni fuseseră înfrînţi şi pierduseră autonomia lor 
feudală la 1514, cu prilejul răscoalei conduse de Gheorghe Doja. 


71 A. Petrov, op. cit, p. 174—175; Al. Cziple, ор. cit, р. 39—40; I. Mihaly, 
op. cit, p. 624—625; Magazinul istoric pentru Dacia, III, 1846, p. 181—183, cf. si 
S. Reli, op. cit, p. 68; Al. Filipascu, op. cit, p. 79; G. G. Rafiroiu, Mănăstirea din 
Peri, Oradea, 1934. 

75 S. Reli, op. cit, p. 70. 

Reiese din cele spuse mai sus că între 1491 și 1498 se produce o criză 
feudală şi bisericească în Maramureș, cu lupta care ajunge ріпа la tronul 
regal, între episcopia slavă de Muncaci şi biserica feudală a cnezilor ma- 
ramuregeni. Lupta pentru autonomia bisericească, pentru apărarea moşiilor 
bisericilor feudale, se deplasează şi pe plan cultural. Pentru a afirma 
autonomia deplină a bisericii și mai ales faţă де secarea izvorului de pro- 
curare a manuscriselor slave, s-a recurs la introducerea limbii române 
in biserică. Aceasta însă nu s-a putut obține decît și printr-o deviere de 
la autoritatea bisericii ortodoxe. 


Încercarea de unire a bisericii maramureșene cu catolicismul. În pri- 
vilegiul din 1494, regele Ungariei, deşi confirmă diploma de autonomie 
a patriarhului de Constantinopol, declară că biserica din Maramureș, prin 
mănăstirea Peri, va fi supusă spiritualicegte, atît episcopului de Muncaci: 
cit si arhiepiscopiei Transilvaniei 76, 

Сна vreme: acest document nu se cunoștea decît in copie, unii isto- 
rici au putut crede cà în această copie s-a strecurat o greșeală: Transil- 
vania, în loc de Transalpina 7, dar după descoperirea originalului, în care 
este scris ,Transilvania^, nu mai rămîne nici o îndoială. Arhiepiscopul 
de Transilvania era episcopul catolic de Alba Iulia, care singur avea titlul 
„al Transilvaniei“. Este adevărat că în ierarhia catolică episcopul de Tran- 
silvania n-a fost niciodată arhiepiscop, dar în raport cu episcopul oriental 
de Muncaci el a putut fi şi a fost arhiepiscop, întrucît episcopul de Muncaci 
a fost supus lui ca la arhiepiscopul său“ 78, 

Istoricii noștri mai vechi, care au văzut în acest arhiepiscop de Tran- 
silvania pe un ierarh român, au greșit, căci pe atunci nu exista un arhi- 
episcop român al Transilvaniei. Încercarea unor cercetători de a dovedi 
că arhiepiscopul de Transilvania pomenit în diploma de la 1494 a fost 
episcopul de la Vad, din mănăstirea înfiinţată de domnul Moldovei pe 
domeniul sáu de lîngă Ciceu, ridică serioase obiecţii 79 Mai întîi nu sint 
dovezi că episcopia de Vad exista în 1494, primul episcop este pomenit 
în 1523. Acest episcop nu avea titlul de arhiepiscop, datorit, după unii, 
unui „lapsus al cancelariei regale“. În actul regal „arhiepiscopul de Tran- 
silvania“ este așezat ca titlu deasupra episcopului de Muncaci, dar docu- 
mentele nu vorbesc de această supunere : de ce ar fi episcopul de Muncaci, 
în orașul regal, inferior episcopului adus de domnul Moldovei într-o mică 
mănăstire ? Dar mai este încă o obiectie, măcar tot asa de serioasă, Men- 
fiunea arhiepiscopului de Transilvania se află în diploma regelui catolic 
al Ungariei. Putea regele să denumească pe episcopul de Vad arhiepiscop 
prin excelenţă al Transilvaniei, fără nici o menţiune, la care ne-am aștepta 
în asemenea caz, ca de pildă: „episcop schismatic, de rit grecesc, al 
valahilor de la mănăstirea Vadului“ ? 


76 Diploma din 14 mai 1494 a regelui ungar Vladislav ЇЇ, în „Revista istorică 
română”, XIII, 1943, р. 101—105. 

7 Cf, А. Bunea, op. cit, p. 165—175. 

78 Ibidem, p. 178. 

7) Z. Piclişanu, În jurul ierarhiei românilor ardeleni în secolul XU, in „Revista 
istorică română“, XIII, 1943, р. 14—15. 

În lipsa uneia dintre aceste precizări, ierarhul din 1494 rămîne să fie 
înțeles ca singurul arhiepiscop cunoscut de rege in Transilvania gi în acest 
caz nu poate fi vorba decît de şeful ierarhiei catolice. Aceasta este con- 
cluzia la care trebuie să ráminem: în 1494 biserica ortodoxă din Mara- 
mureş, ca pref al recunoaşterii autonomiei sale, a liberei folosințe a ave- 
rilor sale, a fost supusă de regele Ungariei ierarhiei catolice din Tran- 
silvania. 

Am arătat că inspiratorul privilegiului regal din 1494 pentru biserica 
maramuregeaná a fost Bartolomei Dragffy, voievodul Transilvaniei, care 
era şi ctitor, stăpîn feudal al mănăstirii Peri. Numai el a putut avea des- 
tulă trecere să smulgă regelui anularea privilegiilor date episcopiei de 
Muncaci, judecarea la Buda a episcopului cu egumenul de Peri şi recu- 
noaşterea autonomiei bisericii maramureşene. 

Ca urmaș direct al fondatorilor, senior al bisericii feudale din Mara- 
mures, avea interes s-o facă. Bartolomei Dragffy era însă catolic. În 1370 
trecuse la catolicism Gheorghe, unul dintre fiii lui Drag, apoi la o dată 
pe care n-o putem determina mai de aproape familia Dragffy se face 
catolică 80, Bartolomei Dragffy n-ar fi putut să fie numit voievod al Tran- 
silvaniei de către regele Ungariei dacă n-ar fi fost catolic. 

Așadar, supunerea bisericii maramureșene sub oblăduirea superioară 
a ierarhiei catolice din Transilvania a fost rezultatul iniţiativei lui Barto- 
Jomei Dragffy, cel care în actul din 1494 reiese ca singur ctitor al mănăs- 
tirii Peri, prin excluderea abuzivă a lui Balc din actul patriarhal confirmat. 
De vreme ce recunoașterea supremaţiei bisericii catolice asupra celei ma- 
ramureşene se află într-un act regal, care, în acelaşi timp, întărește diploma 
patriarhului de Constantinopol, nu poate fi vorba de o trecere la catoli- 
cism a cnezilor din Maramureş şi a bisericii lor, ci numai de recunoaşterea 
deocamdată a unui drept de supraveghere. Cnezii au admis acest lucru, 
deoarece era singurul mijloc pentru a salva domeniile şi autonomia bise- 
ricii lor de cotropirea încercată de episcopia de Muncaci. 

Dar influenţa catolică asupra bisericii maramureșene în momentul 
luptei acestei: biserici cu episcopia de Muncaci nu se reduce numai la sta- 
bilirea supremaţiei ierarhice a episcopiei catolice. Episcopia catolică a cerut 
bisericii maramureșene să primească dogmele fundamentale ale bisericii 
catolice, cuprinse în simbolul credinţei (crezul). 

Socotim că există o legătură care nu poate fi nesocotită între recu- 
moaşterea supremaţiei bisericii catolice asupra celei maramureșene, în 
anul 1494, şi prezenţa „simbolului credinţei“ catolice la sfîrșitul Psaltirz 
Scheiene. 

Se ştie că singura deosebire între simbolul credinței (atanasian sau 
de la Niceia) la catolici şi la ortodocşi este formula despre duhul sfînt, care 
la catolici „purcede“ de la tatăl şi de la fiul, iar la ortodocși numai de 
la tatăl, restul simbolului fiind la fel. În Psaltirea Scheiană citim : „(duhul) 


8% AL Filipascu, op. єй, p. 63. Bartolomei Dragffy este fondatorul unei biserici 
catolice la Abrud, lîngă Satu-Mare (I. Lupaș, ор. сй, p. 160—161). 

sfántul айп tatăl si fiul“ 81, deci formula catolică. Forma de expunere a 
simbolului redată în Psaltirea Scheiană este rezultatul felului de exprimare 
al traducătorului şi nu poate servi ca element de comparaţie cu alte texte. 
Simbolul credinţei în Psaltirea Scheiană este un adaos al traducătorului 
(limba este aceeași ca a textului ,Psalmilor^), este un text care nu face 
parte de obicei din Psaltire. Nici una dintre „Psaltirile“ manuscrise sau 
tipărite slavoneste în (ага noastră nu are Ја sfîrşit simbolul credinţei 2. 
„Psaltirile“ formau de obicei o colecţie de texte: psalmii, urmaţi de cîn- 
tările scriptuare, uneori раг din molitvelnice, parcise, parte din Treb- 
nic, ceaslovát, dar niciodată simbolul credinţei, afară de unicul caz al 
Psaltirii Scheiene. Aceasta înseamnă că „simbolul“ nu făcea parte din 
textul slav pe саге l-a tradus traducătorul Psaltirii Scheiene în româneşte, 
сі a fost înadins adaos la sfîrşitul acestei cărți de către traducător 83. Deci, 
adaosul nu este întîmplător, el reprezintă o profesie de credință. Traducă- 
torul Psaltirii Scheiene atrage atenţia în special asupra acestui adaos, cînd 
spune cu ameninţare, la sfîrşit: „Cel ce nu va tiné acele tare și vrătos, 
nu va dobîndi spásenie' 84 Psaltirea Scheiană atrage atenţie specială asu- 
pra crezului, cu o frază adăugată de traducător, după care, cel ce nu va 
admite întru totul acest simbol nu va căpăta mîntuirea (spásenia) sufle- 
tului. Poate traducătorului şi nu textului tradus i se datorește $1 fraza con- 
firmativă, care urmează imediat după textul simbolului: „Așa iaste slă- 
vită derepta credinţă creştinilor“ 85, 

Profesia de credință adăugată înadins la sfîrşitul Psaltirii (aceasta 
este tradusă din slavonește după o „Psaltire“ ortodoxă) reprezintă, prin 
menţiunea „diîn tatăl si fiul“, dogma catolică, deci a fost introdusă în 
carte si în cultul bisericii de cineva care recunoștea această dogmă. Acest 
fapt pentru biserica Maramureșului nu poate fi pus în legătură decît cu 
recunoaşterea supremației arhiepiscopiei catolice „de Transilvania“ în 1494, 
în privilegiul regal pentru această biserică 9б, 


81 Psaltirea Scheiană, ed. I. A. Candrea, II, p. 337. 

8 Cf. Manuscrisele slave ale Bibliotecii Academiei R.P.R., nr. 1—3, 172—175, 
916—993, 995—996, toate din secolele XV—XVI. 

8 Că adăugarea „Simbolului credinţei” se datorește în Psaltirea Scheiană tradu- 
cătorului, scriitor rotacizant, a arătat Al. Rosetti, Filiogue din Psaltirea Scheiană, în 
„Grai si suflet”, II, 1925—1926, p. 155. 

*^ Psaltirea Scheiană, ed. I. A. Candrea, loc. cit. 

85 Ibidem. 

8% Al. Rosetti, op. cit., şi același, Limba română în secolele XIII—XUI, p. 197—199. 
arată că simbolul cu purcederea sfintului duh „și de la fiul“ se folosește gi în biserica 
luterană din Transilvania. Firește, prezenţa acestei formule în „Simbolul credinţei” nu 
este opozabilă teoriei luterane a începuturilor scrisului românesc, nici celei husite. Sim- 
bolul cu „de la fiul” este catolic, nu este ortodox, dar a fost folosit și de luterani și de 
husiţi, aşa cà nu poate data textele și determina influenţele, dar poate fi pus în legă- 
tură cu influenţa catolică, singura pe care o găsim documentată în Maramureş, spre deo- 
sebire de cea luterană și husită. Simbolul catolic în Psaltirea Scheiană trebuie pus în 
legătură cu supunerea bisericii maramureșene episcopiei de Transilvania, în 1494. 
M. Segan, „Simbolul“ din Psaltirea Scheiană, in „Prinos patriarhului Nicodim“, Bucu- 
regti, 1946, p. 231—235, spune că prezenţa simbolului athanasian în Psaltirea Scheiană 
ar fi un adaos catolic, fără legătură cu textul traducerii psalmilor, dar nu explică în 
ce împrejurări și de ce s-a făcut acel adaos. Cf. idem, Originea și timpul primelor tra- 
duceri româneşti, Bucureşti, 1939, şi critica lui А]. Rosetti, Limba română în secolele 
XIHI—XUL, p. 197—199. 

Socotim că ierarhia catolică din "Transilvania, sub supravegherea 
căreia se afla biserica manamuneșeană, a îngăduit introducerea limbii ro- 
mâne ca limbă de cult la românii din Maramureş, cu condiţia introducerii 

„simbolului credinţei“ catolice în cărţile de cult. Biserica catolică m-avea 
de ce să sustie slavonismul şi nu putea, în condiţiile de atunci, cum nu a 
stăruit nici mai tirziu, cu prilejul unirii, să se introducă liturghia latină 
în biserica română. Ea a admis deci iniţiativa pornită din interior, de la 
cnezii $1 călugării români din Maramureş, de a folosi limba română şi 
de a traduce cărţile în limba română. 

Nu știm cît timp a ţinut supremaţia catolică, ea pare a fi fost tem- 
porară, probabil pînă la răscoala din 1514, îndreptată gi împotriva feu- 
dalismului bisericesc, 


Primul curent de traduceri în româneşte. Am pornit în prezenta cer- 
cetare de la datele stabilite de studiile lingvistice cele mai autorizate: 
primele texte româneşti au fost scrise în dialectul maramureșean și nord 
ardelean, limba lor poate fi datată din secolul al XVI-lea dar şi de la sfir- 
şitul veacului precedent. 

Am cercetat apoi istoria Maramureșului în acea epocă şi am aflat 
cadrul în care s-a putut dezvolta acolo începutul scrisului românesc. Acest 
cadru este constituit din existenţa în această provincie în veacurile XIV-XV 
а unei stăpîniri a pămintului de către mica nobilime cnezială și formarea 
în Maramureş a unei biserici româneşti cu caracter pur feudal, autonomă 
faţă de biserica episcopală. Erau biserici şi mănăstiri cu domeniile lor, 
stăpinite de nobilimea locală. Spre deosebire de celelalte ţinuturi româ- 
nești din Ungaria, Maramureșul, ţară de autonomie feudală locală, cne- 
zială, era şi o ţară de mănăstiri, aflate în posesia feudală. Nu numai 
principala anănăstire, Sf. Mihai din Peri, ci şi celelalte mănăstiri maramu- 
reşene pot fi socotite centre cărturărești pentru traducerea cărţilor bise- 
riceşti, de aci multiplicitatea traducerilor româneşti în dialect rotacizant. 
Sub oblăduirea mănăstirii din Peri se formează încă din 1391 un fel de 
eparhie autonomă feudală, care cuprinde nu numai Maramureșul, ci şi 
alte regiuni ca: Bistriţa (fără oraș), Unguragul, Sălajul, Ugocea gi altele, 
unde se întindeau domeniile familiei lui Drag şi Balc. 

Această regiune a eparhiei feudale corespunde in mare parte cu 
ţinutul in care se vorbea dialectul rotacizant în secolele XV—XVI şi explică 
de ce cărţile au fost scrise în acest dialect. 

Primele traduceri de cărți bisericeşti poartă pecetia feudală, adică a 
unei regiuni în care nu predomina biserica episcopală, sînt cărţi urite, 
sărăcăcioase, fără dedicatii şi epilog, destinate uzului local, scrise în dia- 
lect. Niciodată un episcop, dependent de ierarhia generală, n-ar fi admis 
pentru biserică scrieri în dialect local. 

Momentul, criza care a determinat desprinderea de liturghia slavă, 
a fost conflictul bisericii cnezilor maramureşeni, cu centrul la Peri, cu 
episcopia slavo-ruteană de la Muncaci, încercarea acestei episcopii înfiin- 
fate în anii 1488—1491 de a acapara supremația, veniturile şi moșiile stă- 

pinite de mănăstirile maramureșene şi de cnezi, ctitorii, seniorii acelor 
manastiri. 

Lupta aceasta, care a fost dusă în spatele mănăstirii Peri de cnezii 
maramureșeni atingi în interesele lor, în frunte cu voievodul Transilvaniei, 
Bartolomei Dragffy, urmaşul direct al fondatorului mănăstirii, are un ca- 
racter de apărare a drepturilor feudale. Ea a căpătat o mare amploare și 
cuprinde mai multe faze: întîi, recunoașterea drepturilor episcopiei de 
Muncaci asupra Maramureșului, apoi anularea actelor regale gi întărirea 
vechilor drepturi de autonomie, în urma unor demersuri făcute la rege, 
întîi la Kosice, apoi în capitală, la Buda. 

Criza a ţinut, după documentele pe care le posedim: şapte ani, de 
la 1491 la 1498. La această din urmă dată despărţirea bisericii maramu- 
regene de cea episcopală de la Muncaci este totală, biserica română rămîne 
sub oblăduirea spirituală a bisericii catolice din Transilvania, care admite 
inițiativa traducerii cărţilor în limba română, dovadă prezența simbolului 
credinţei catolice într-una din cărţile româneşti maramureșene : Psaltirea 
Scheiană. 

Socotim ка lupta împotriva episcopiei de la Muncaci a contribuit la 
reforma introducerii limbii +oporului în scrierile bisericeşti. Alt moment, 
alte împrejurări politice, sociale, culturale, care să explice această schim- 
bare esenţială nu aflăm în toată istoria Maramureșului din secolul XV-XVI. 

Desigur că izvorul de procurare al cărţilor slavone pentru bisericile 
din Maramureș erau centrele de cultură bisericească, în care se foloseau şi 
se vorbeau limbile slave vii, în speţă vechea mănăstire de la Muncaci, unde 
se stabili apoi, pe la 1490, episcopia. Ruptura cu episcopia a însemnat 
pentru cnezii şi pentru biserica maramureșeană secarea acestui izvor. Pe 
de altă parte, trebuie să ţinem seamă de dorința patronilor mănăstirii 
din Peri şi ai bisericii maramureșene de a afirma autonomia, individuali- 
tatea bisericii lor. Pentru acest scop, au mers atît de departe, încît au 
admis, măcar şi temporar, supunerea spirituală a bisericii lor sub ierarhia 
catolică a Transilvaniei. Manifestarea individualitátii separate a bisericii 
feudale din Maramureș şi din ţinutul învecinat, nord transilvan, se putea 
face în chip hotărît prin adoptarea unei limbi noi a bisericii, nu limba 
română, căci nu е vorba de o manifestare naţională, ci dialectul local, 
dialect românesc maramureşean. 

La fel, în veăcul al IX-lea, moravii, spre a-și afirma despărțirea bise- 
ricii lor de aceea a feudalilor germani, au adoptat pentru întîia oară litur- 
ghia slavă îm biserică. 

Nu ştim dacă limba poporului în biserica maramureșeană a fost in- 
trodusă total în locul celei slavone. Cunoaștem traducerile Psaltirü, Fap- 
telor apostolilor, ale unor părţi din Evanghelie, dar liturghia, cartea care 
să arate că slujba se ţinea în româneşte gi nu în slavoneşte în bisericile din 
Maramureș, nu s-a aflat încă între cărţile scrise în dialect rotacizant. 

Fapt este că, cercetînd cu metodă istorică, pe baza mărturiilor isto- 
rice, începuturile scrisului în limba română, am aflat o ipoteză valabilă 
asupra împrejurărilor cînd s-a putut produce această schimbare în cultură. 

Asupra datei cînd începe curentul de traduceri, vom socoti cà anul 
1498, data cînd se recunoaște autonomia deplină a bisericii maramureșene, 
data câștigării procesului împotriva episcopului de Muncaci, este vremea 
de la care începe curentul de traduceri, începutul scrisului în limba română. 

Traducerea cărţilor bisericești cu mijloacele de atunci a ţinut desigur 
mai mulți ani şi s-a întins în cele două decenii de la începutul secolului 
al XVI-lea. Această datare corespunde cu datele materiale pe care le-am 
obţinut din studiul manuscriselor primelor texte româneşti: filigrana 
Psaltirii Hurmuzachi din 1505 şi criptograma Psaltirii Scheiene din 1515. 

Concluzia principală care reiese din această cercetare este aceea că 
opera de traduceri a vechilor cărţi slavone în limba poporului, începutu- 
rile scrisului în limba română, se datoresc unei infiative interne și nevoilor 
societăţii româneşti din Maramureș și nordul Transilvaniei ; ea se explică 
prin împrejurările sociale, economice din sînul acestei societăţi, în cadrul 
societăţii feudale și nu, cum a afirmat vechea istoriografie, са rezultat al 
influențelor venite din afară. 

CARTILE POPULARE 


C ărțile populare din veacul al XUl-lea. Poporul 
român a gustat şi a folosit întotdeauna ca hrană spirituală așa-numitele 
„cărţi populare“, literatură scrisă, în care predomină legendarul şi fantas- 
ticul în dauna faptului istoric și al dogmatismului bisericii oficiale. Istoricii 
literari români au cercetat în numeroase rînduri, în scrieri analitice şi de 
sinteză, aceste „cărţi“ în privința modelelor lor literare, apusene şi orientale а 
clasificării şi a periodizării lor £. 

Mai puţin lămurită a rămas problema rostului acestei literaturi scrise 
în procesul trecerii literaturii române de la slavonism la limba poporului. 
Principial, înainte de orice analiză critică, apare ca evidentă teza priori- 
tății traducerii sau alcătuirii cărţilor destinate maselor populare, faţă de 
acelea ale cărţilor stăpînirii, religioase sau laice. De altfel, în această pri- 
vinfá avem pilda celorlalte literaturi medievale din Europa, în special din 
apusul continentului, în care tocmai cu scrieri de acest fel se începe lite- 
ratura scrisă în limba poporului 2. 

Cărţile populare româneşti se cuprind în manuscrise și tipărituri 
care se întind cronologic pe un foarte lung spaţiu de timp, chiar pînă în 
zilele noastre 2. Pentru începuturile acestei literaturi în limba română nu ne 
pot folosi decît cele mai vechi manuscrise de cărți populare datînd de la 
sfîrşitul secolului al XVI-lea şi de la începutul celui următor, toate, pe 
cît se pare, copii după manuscrise mai vechi. 

Aceste „cărţi populare“ românești, cele dintíi transmise în copii care 
s-au păstrat pînă în vremea noastră, sînt adunate, cele mai multe, în anu- 
mite „codice“, compuse din scrieri populare diverse, reproduse unele după 


1 Principalele ediţii însoţite de studii asupra cărţilor populare româneşti: 
B. Р. Hasdeu, Cuvente den bătrîni, ЇЇ, Leipzig—Bucureşti, 1880; M. Gaster, Literatura 
pobulară română, Bucureşti, 1888 ; N. Iorga, Livres populaires dans le sud-est de l'Europe 
et suntout chez les roumains, Académie Roumaine, Bulletin de la section historique, XIV, 
1928; N. Cartojan, Cărţile populare în literatura românească, 1, Epoca influenței sud- 
slave, Bucureşti, 1929; І. C. Chitimia şi D. Simonescu, Cărţile populare în literatura 
românească, 1—11, Bucureşti, 1963. 

2 Vezi introducerea la prezentul volum. 

3 Vez IL C. Chitimia si D. Simonescu, Introducere la volumul citat. 

altele, uneori de diferite тайпі, așa-numitele Codex Sturdzanus, Codex 
Neagoianus, Codicele Todorescu, Codicele Martian, Codicele de la Cohalm ^. 

Toate aceste colecţii de scrieri diferite, mici biblioteci portative, cu- 
prinzind cele mai vechi copii de „cărţi populare“, au fost scrise în Transil- 
vania, ceea ce constituie un indiciu foarte important asupra locului unde 
s-au început traducerile în românește a cărţilor populare 5. 

S-au propus diferite clasificări ale acestor sorieri cu 'cuprins foarte 
diferit ; adoptind pe cea propusă de N. Cartojan, ca cea mai metodică, si 
referindu-ne mumai la acele aflătoare în manuscrise dinaintea mijlocului 
secolului al XVII-lea, se impune în primul rînd ca gen literar deosebit gru- 
pul legendelor apocaliptice, adică scrierile apocrife (nerecunoscute de bi- 
serică), privind „lumea de apoi“, soarta sufletelor oamenilor, după moarte. 

O parte dintre aceste legende care apar în manuscrise privesc lupta 
Satanei cu Dumnezeu, pentru stăpînirea sufletelor oamenilor. Adam, ое] 
dintîi om, a făcut un contract scris („zapis“) cu diavolul, vinzindu-i, în- 
tocmai ca Faust, sufletul său, în schimbul dreptului, concedat de diavol, de 
a putea lucra pământul. La venirea sa pe lume, Hristos sfarmă zapisul lui 
Adam. Apocahpsul apocrif al apostolului Pavel cuprinde descrierea cum- 
plitelor chinuri în care se zbat pácátogii din iad, spre deosebire de cei 
vrednici care se bucură de frumuseţile paradisului. Independentă de această 
scriere este Călătoria Maicii Domnului în iad, in care sint descrise pedep- 
sele suferite de păcătoși, pe cicluri, de la cele mai uşoare la cele mai grele, 
pe măsură ce se afundá mai adînc în lumea infernală, întocmai ca in 
Divina comedie a lui Dante. Apocalipsul sfîntului loan Bogoslovul descrie 
sfîrşitul lumii acesteia, cu cumplitele semne prevestitoare ale acestui eve- 
niment, iar în legenda intitulată Moartea lui Avraam, patriarhul biblic, 
înainte de moarte, vede căile ce duc spre iad și spre rai. În sfîrșit, Legenda 
Duminicii vorbeşte despre o piatră căzută din cer la lerusalim, și care 
cuprindea o epistolă avertisment de la însuși Hristos, cu ameninţarea cu 
grele pedepse pentru omenirea care merge pe calea păcatului. 

A doua serie de cărți populare este compusă din vieţi de sfinți cu 
caracter apocrif. Cartojan le cuprinde în „literatura hagiografică“, dar 
hagiografia, vieţile sfinţilor, formează o literatură religioasă recunoscută 
şi patronată de biserică, deci nu poate intra în capitolul „cărţilor populare“ 
apocrife, parte însă din vieţile de sfinţi au un caracter legendar și mu sînt 
recunoscute de biserica ortodoxă. 

Legenda sau măcar „rugăciunea“ sfântului Sisinie (Sisoe), precum și 
aceea a sfintei Vineri (Paraschiva) au, în popor, în evul mediu, rolul de 
exorcism : cine le citește, le recită sau măcar le ţine asupra sa este ferit de 
amăgirile si de loviturile diavolului și ale puterilor infernale. 

Povestirile cu scopuri morale (Literatura didactică) urmăresc ca, prin 
legende, anecdote alegorice, să recomande o anumită morală, care nu se 
potrivește întotdeauna cu acea а bsericii. Astfel, Fiziologul, care de origine 


4 Codex Sturdzanus, ediţia B. P. Hasdeu, op. cit.; Codex Weagoianus, ediţia 
I. Bianu, în „Columna lui Traian“, IX, 1883; Două manuscripte vechi: Codicele To- 
dorescu şi Codicele Marțian, ediţia N. Drăganu, Bucureşti, 1914; Codicele de la Cohalm, 
ediția E. Simionescu, Iaşi, 1924. 

5 Vezi mai jos, p. 107—108. 

probabil egipteană, a avut o largă răspîndire în evul mediu, în toată Europa 
apuseană, cît si în cea răsăriteană. Ea cuprinde desorieri de animale, reale 
şi fantastice, cu anecdote moralizatoare în legătură cu aceste animale. 
Floarea darurilor (Fiore di virtu) este o scriere a lui Tomasso Gozzadini din 
Bologna, din secolul al XII-lea, compusă din precepte morale directe sau 
prezentate în chip alegoric, în parte reproduse după scrierile filozofice, 
istorice sau chiar literare ale scriitorilor antici $1 medievali laici. 

Cele mai importante, ca întindere şi bogăţie de teme literare, dintre 
cărţile populare sînt în literatura moastră veche aşa-numitele „romane 
populare“, gen de povestire în care se îmbină legendele fantastice cu date 
istorice reale, tendinţele moralizatoare cu critica alegorică a societăţii 
vremii. 

„Romanele“ medievale formează un gen literar foarte apreciat și 
răspîndit încă din secolele XI — XII, dar în limba română traducerea si 
prelucrarea lor datează de la sfîrşitul veacului al XVII-lea, din vremea 
contactului mai strîns dintre literatura noastră şi cea europeană. Sînt însă 
două excepţii majore, două așa-zise „romane“, a căror pătrundere la noi se 
face prin filiera bizantină şi slavonă, şi care tin de prima grupă (ca vechime) 
a cărților populare româneşti. Este vorba de Varlaam şi Ioasaf şi de Alexan- 
dria. Traducerea acestor cărți în româneşte s-a executat, foarte probabil, 
în veacul al XVI-lea $. 

Varlaam şi loasaf este viaţa lui Budha, fondatorul religiei care-i 
poartă numele și care a trăit în India în veacul al VII-lea înaintea erei 
noastre, legendă transmisă la noi prin filieră bizantimă şi slavonă. Era un 
fiu de rege, spune legenda, pe care tatăl său l-a vrut senin și fericit şi l-a 
arescut într-un castel, unde cunoştea numai oameni frumoși și sănătoși, fru- 
musefea florilor şi anmonia muzicii. Dar oamenii nu pot trăi în afara lumii 
şi Ioasaf, fiul fericit, întîlneşte boala, bátrinetea şi moartea. Dezamăgit de 
această lume a plîngerii, Ioasaf se leapădă de împărăție, se face pustnic, 
propovăduiește o întoarcere mistică a sufletului la viaţa spirituală, care 
face pe om să treacă meatins prin durere și nenorocire. 

Alexandria, povestea ,romanfatà^ a lui Alexandru Macedon, este un 
basm istoric cuprinzind cuceririle si luptele, în Europa, Asia si Africa, ale 
acestui cuceritor de ţări si de neamuri, învingător asupra imensei impáráfii 
a perșilor, apoi a indienilor. 

Acestea sînt vechile cărţi populare româneşti, ce urmau să fie îm- 
bogăţite си alte teme în veacurile al XVII-lea şi al XVIII-lea. După perio- 
dizarea literaturii cărţilor populare la români, stabilită cu pătrundere de 
I. С. Chitimia și Dan Simonescu pe baza temelor literare predominante în 
fiecare epocă, în prima epocă, pînă la începutul secolului al XVII-lea 
„abundă textele apocaliptice şi hagiografice de proveniență apocrifă“, în 
secolul al XVII-lea cărţile populare intră într-o epocă de tranziţie între 
spiritul religios gi cel laic, cînd predomină romanul popular alături de 


6 Pentru datarea acestor cărți, cf. I. Chiţimia şi Dan Simonescu, ор. cit, I, 
p. XXXIV şi II, p. 228. Socotesc cá exista o traducere românească mai veche a roma- 
nului Varlaam şi Ioasaf, decit aceea a lui Udrigte Năsturel (1649). Acest roman a făcut 
parte din literatura slavo-română, a fost folosit în Învățăturile lui Pseudo-Neagoe 
Basarab, precum şi în pictura bisericilor moldovenești din secolele XV—XVI. 

cărţile cu prevestiri, în sfirgit, în secolul al XVIII-lea se răspîndesc, în 
cadrul acestui fel de literatură, opere laice grecești, orientale, cît şi 
apusene 7. 

Pentru a putea preciza rolul cultural al „cărţilor populare“ în istoria 
culturii românești medievale, precum şi în procesul de afirmare a scrisului 
românesc, este neapărat necesar să stabilim caracterul social al acestor 
scrieri : întrucît reprezintă ele gîndirea maselor populare deosebimdu-se 
de aceea a clasei stápinitoare. 

De la început se ridică o piedică în calea catalogării cărţilor „popu- 
lare“, în rîndul celor care reprezintá poporul cu felul său de a cugeta si de 
a simţi, și anume faptul că ele constituie o literatură scrisă, în vremea cind 
poporul de la sate era ţinut în ignoranfá gi nu ştia, cu puţine excepții, să 
citească. Însuşi B.P. Hasdeu, cel care a studiat cel dintîi la noi în chip 
ştiinţific cărţile populare românești, a avut o şovăire în fața acestei carac- 
teristice formale a literaturii „populare scrise“. „Oricum ar fi, spune edi- 
torul Cuventelor den bălrîni, cartea poporaná reprezintă deja un pas făcut 
din sfera literaturii poporane în sfera literaturii culte“ 8. 

Obiecția existenței formei scrise este numai aparentă și primul ar- 
gument împotriva ei stă în interdependenta dintre cărțile populare scnise 
şi literatura populară orală, pusă în lumină, mai întîi, tot de către Hasdeu ?. 

Cintecele, povestirile, basmele, colindele şi descintecele populare ro- 
mánegti culese din diferite locuri ale țării, cuprind numeroase elemente, 
identice cu acelea ce se întîlnesc în cărțile populare scrise. 

Povestea calului Ducipal din basmele noastre împrumută numele ca- 
lului názdrávan al lui Alexandru, legendele dualiste ale zapisului lui Adam 
sau ale mergerii Maicii Domnului în iad se regăsesc în literatura populară 
românească nescrisă, și sînt întruchipate іп picturile bisericilor de stat, 
asemenea şi descrierea animalelor fantastice din Fiziolog şi multe altele 10. 

Calea pe care aceste figuri și teme din cărțile scrise au trecut în li- 
teratura nescrisă a poporului este aceea а șezătorilor şi а povestitorilor de 
sat, a celor cîţiva ştiutori de carte din satele medievale cărora li se cere să 
spuie şi să cînte ceea ce ştiu. La noi, са și aiurea, n-au fost numai cîntăreți 
de la curţile feudale, ci şi aceia de la sate. 

Dar legătura dintre literatura cărților medievale și aceea a cântecelor 
şi povestirilor orale nu stă numai în aceasta. Cărţile populare n-au fost 
pur şi simplu receptate, traduse în românește din slavonă, mai tirziu din 
grecește, ele n-au rămas numai nişte scrieri străine de creația populară 
românească, așa cum au crezut mulți cercetători. S-a dovedit pe temeiuri 
incontestabile că în „cărţile populare“ românești, așa cum apar in cele mai 
vechi manuscrise din veacul al XVI-lea, s-au produs prelucrări adinci 
datorite traducătorilor sau copiștilor români. În aceste prelucrări араг 
versuri populare româneşti („cintecul zorilor“ în Alexandria, ,cintecul 
pustiei“ în Varlaam si loasaf), figuri de eroi din legendele românești (în- 
cepind cu Dragoș vodă şi Ștefan vodă) etc. 


7]. C. Chitimia si Dan Simonescu, op. cit, IL. p. XXVIII—XXIX. 
8 B. P. Hasdeu, op. cit., II, p. XIX. 
9 dac p. XXI si urm. 


10 Т. C. Chifimia şi Dan Simonescu, op. cit, I, p. XVI. 

De asememea, prelucrările româneşti ale cărţilor populare cuprind şi 
deosebiri formale faţă de originalul slavon, suprimări de pasaje, rema- 
nieri în aşezarea materialului. 

Așadar, aceste cărţi reprezintă o versiune nouă, românească, a unor 
scrieri de circulaţie internaţională tt, 

Existenţa unei versiuni românești a cărţilor populare medievale se 
datorește, în mare parte, influenței, adaptării materialului folcloric creat 
de poporul mostru la aceste scrieri. Prin urmare, asistăm nu numai la tre- 
cerea povestirilor și a figurilor din literatura scrisă pentru popor în litera- 
tura orală a maselor sătești, dar și la fenomenul invers, al trecerii elemen- 
telor folclorice în literatura „cărţilor populare“, o dată cu trecerea lor sau 
cu prilejul copierii lor în diferite părți ale ţării £. 

Prin esența lor, „cărţile populare“ sînt scrieri neconformiste, în sensul 
că ideile şi tendinţele lor nu se potrivesc си acelea ale clasei stăpînitoare 
din orânduirea feudală. 

Poporul, păturile sociale neprivilegiate, aveau dintru început o ati- 
tudine de opoziţie, de rezistență faţă de stăpînirea feudală, în orice caz o 
gîndire morală și socială deosebită de aceea a curţii domneşti, a boierilor, 
a bisericii episcopale. Aceste instituţii și păturile sociale care le reprezentau 
apărau dogmatica şi morala bisericii, pe care se sprijinea orinduirea 
feudală. 

Biserica propovăduia umilinţă și supunere pentru cei mici, perma- 
nenfa privilegiilor pentru cei mari, ea sfinfea pe domni gi pe episcopii feu- 
dali, întreținea mănăstirile bogate în domenii $1 în gerbi. 

Dimpotrivă, cărțile populare cuprind o ideologie саге nu se potriveşte 
cu aceea a stăpînirii, ba chiar, în multe cazuri, à se opune. În acest sens ele 
constituie o literatură vie, a poporului, şi nu o simplă receptare din lite- 
raturi străine. 

Precum s-a arătat mai sus, cele mai vechi dintre cărţile populare 
traduse și adaptate în limba română sînt „legendele apocaliptice“ în care 
se descriu, cu un sentiment de teroare şi întuneric în adevăr medievale, 
iadul cu rîul său de foc, în care se chinuiesc oamenii păcătoşi. Această 
viziune infernalà se întruchipează şi plastic pe pereţii externi ai multor 
biserici, unde se vede rîul de foc al, iadului cu cei ce înoată într-îmsul. 

Mulţi cercetători au socotit că așa-numitele cărţi apocaliptice au fost 
răspîndite de biserică pentru a speria pe cei ce nu se supun bisericii şi 
stăpînirii, nutrind gînduri de răzvrătire. Astfel, N. Cartojan afirma că 
aceste cărți au fost traduse si răspîndite de clerici și de călugări cu „năzu- 
inta de a întări în sufletul maselor populare instinctele morale, indreptin- 
du-le gîndul dincolo de bunurile trecătoare ale acestei lumi pămîntești“ 12. 

Ar fi însă ciudat са propaganda bisericii pentru ráspindirea doctri- 
nelor sale „morale“ și sociale să se fi întemeiat pe nişte cărţi denumite, 
cu drept cuvînt, din punctul de vedere bisericesc, „apocrife“, adică acelea 
care nu cuprind dreapta credinţă ; deoarece „apocrif“ înseamnă pentru 
biserică eretic. 


11 Т, C. Chiţimia şi Dan Simonescu, of. cit, I, p. XVIII—XX. 


12 Ibidem, |, p. XXIV—XXVIII. 
13 N. Cartojan, Istoria literaturii române vechi, I, Bucureşti, 1940, p. 65. 

Este, desigur, posibil ca multi preoţi inculti, mai ales în regiunile 
unde nu se făcea simțită mai puternic autoritatea centrelor episcopale și 
influenţa marilor mănăstiri feudale, focare de cultură teologică, să nu 
poată distinge ceea ce este ortodox de scrierile eretice, dar de aici pînă 
a atribui bisericii difuzarea acestor scrieri este o cale lungă. 

Este evident că aprocrifele, care nu sînt recunoscute de biserică, re- 
prezintă o doctrină opusă ortodoxiei oficiale. Viziunea iadului în apocrife 
este egalitară, nu respectă ierarhia feudală: În iad se chinuiesc deopotrivă 
cei bogaţi $1 cei săraci. În iad, după „revelaţia“ эсгіегПог apocrife, se în- 
tilnesc impárati 51 regi, boieri $1 nobili nemilostivi, precum și episcopi şi 
prelati care nu și-au făcut datoria. În lumea apocaliptică se vede o jude- 
cată dreaptă care va atinge în chip egal pe toţi, spre deosebire de ierarhia 
nedreaptă a acestei lumi. 

Una dintre aceste cărţi apocaliptice, pomenite mai sus, intitulată 
Adam şi Eva, sau Zapisul lui Adam, care este de origine bogomilică, 
are o tendinţă hotárit antifeudală, Adam încheie cu Satana un zapis (con- 
tract), prin care cedează acestuia din urmă sufletul său și al tuturor urma- 
şilor săi. În schimb, primul om lucrător al pămîntului, Adam, capătă de la 
diavol dreptul de a munci pămîntul, deoarece pămîntul era stăpînirea 
acestuia, spiritul răului şi al păcatului. 

Se petrec lucrurile în acest apocrif întocmai ca în relaţiile feudale: 
omul, țăranul, pentru a putea munci pămîntul, este nevoit să încheie cu 
stăpînul moşiei un zapis, prin care se vinde, el si urmaşii lui ca iobag pe veci. 
Stăpînul feudal, care robeste pe ţăran, în schimbul concedării de pămînt, 
este identificat cu spiritul răului. Apocriful despre zapisul lui Adam se 
termină cu ruperea zapisului de către Hristos, spiritul binelui. 

Astfel, această carte medievală prezintă robilor pămîhtului nădejdea 
unei eliberári. Nu rămîne îndoială că cititorii vremii vor fi văzut în acest 
înțeles alegoria scrierii. 

Elemente de gîndire antifeudale, poate fără voie la prima redactare, 
dar evidente din comparatia lumii desorise în cărțile populare cu realitatea 
socială, se regăsesc şi în paginile altor scrieri de acest fel, traduse și pre- 
lucrate în românește. 

În Varlaam şi Ioasaf se înfăţişează contrastul între o lume care se 
desfată în frumusețe, bogăție și fericire, izolată de cei multi și lumea aces- 
tora, cuprinsă de sărăcie, de boală și de robie. Contrastul este așa de vădit, 
încît, cînd fiul de împărat descoperă această lume, pentru el pînă atunci 
total necunoscută, el se vede nevoit să părăsească lumea lui, pe care nu o 
mai poate suferi. Cei ce citeau în româneşte viaţa lui Budha nu puteau să 
nu facă o apropiere cu orinduirea in care trăiau și unde puteau vedea 
aceeași deosebire între viața stăpînilor si aceea a supușilor. 

Şi lectura Alexandriei, istoria apocrifă a cucenirilor lui Alexandru 
cel Mare, putea da naștere la concluzii necorespunzătoare cu doctrina po- 
litică și socială a stăpînilor feudali. 

Într-o vreme (în veacul al XVI-lea) cînd boierimea din ţările române 
căuta o înţelegere cu turcii, supunindu-le фага, oa să-și poată păstra pri- 
vilegiile, apare o scriere în care se povesteşte cum a răsărit un erou, ca 

din basme, învingător asupra împărăției perșilor, stápinitoare peste multe 
popoare care şi-au pierdut libertatea, inrobitoare a mulțimilor. 

Apropierea cu Imperiul Otoman apare evidentă, N. Iorga a arătat 
cu dreptate că Alexandria a fost un îndemn și un model pentru fapta eroică 
a lui Mihai Viteazul și a oștenilor săi 14. 

Cărţile populare au fost în adevăr în vechea cultură românească 
scrieri alcătuite pentru popor, în parte de către popor, reprezentind nevoile 
lui spirituale. În consecinţă, problema vremii E a împrejurărilor in care s-a ` 
inceput a se scrie in románeste astfel de cárti face parte din cercetarea 
asupra începuturilor scrisului în limba română. Ele reprezintă, prin exce- 
lentá, o poziţie opusă literaturii clasei stăpînitoare, ca subiecte, forme gi ten- 
dinte sociale şi morale. Literatura stăpînilor se scria în slavonă, era firesc 
ca aceea a maselor neprivilegiate, cărţile populare, să fi adoptat, foarte 
devreme, înaintea altor genuri, limba poporului, nu numai pentru că citi- 
torii lor nu ştiau slavonește, dar $1 ca urmare a poziţiei lor opuse spiritului 
în care se scria literatură de clasă în limba bisericii și a curţii. 


Teoria, originii bogomilice a cărţilor populare româneşti. Bogomilismul 
a fost o mişcare religioasă și socială care apare în Bulgaria medievală în 
secolul al X-lea, înrudită cu sectele dualiste din partea apuseană a Asiei, 
maniheismul, masalianismul, paulicienii, secte care negau perfecțiunea și 
permanenfa felului de viaţă al societăţii creștine, socotind dimpotrivă cá 
lumea este arena unei lupte neîncetate între bine și rău, răul fiind forma 
predominantă a vieţii materiale pe pămînt 15. 

Credinţele bogomililor despre creația lumii de către Satana, despre 
profe(üle asupra sfîrșitului ei, despre lupta între bine gi rău, au pătruns 
în cărțile populare scrise în veche bulgară, îmbinate cu alte legende apo- 
crife $1 totodată și în literatura populară orală a slavilor de sud 16. 

Bogomilismul a fost o mişcare social-religioasă cu rădăcini populare 
adinci, tocmai pentru că reprezenta opoziţia obştilor ţărăneşti împotriva 
asupririi crescînde a feudalismului. 

Existenţa unei literaturi bogomilice de povestiri și legende populare, 
răspîndirea cărților populare prin bogomili, a dat naştere teoriei despre 
originea bogomilicá a cărţilor populare românești, їп special ale welor cu 
caracter apocrif şi apocaliptic. B. P. Hasdeu a fost cel dintii învăţat care 
a emis această teorie, pomind de la apoorifele sorise în grai rotacizant, în 
așa-numitul Codex Sturdzanus (Rugăciunea sfintului Sisinie, Călătoria Maicii 
Domnului în iad, Cugetări în ora morţii, Apocalipsul sfintului Pavel). „De 
la 950 pînă la 1650 — spune Hasdeu —, în curs de şase secoli, bogomilismul 


4 N, Iorga, Faze sufleteşti şi cărți reprezentative la români, în „Academia Ro- 
mână“, mem. sect. istorice, seria II, tom. XXXVII, 1908. 

15 Pentru istoria bogomilismului, lucrarea de bază, cu toată bibliografia, D. An- 
ghelov, Bogomilstvoto v Bălgariia, ediția a Il-a, Sofia, 1967 şi acelaşi, Bogomilstvoto v 
istoriiata na slavenshite narodi, Sofia, 1968, extras din „Slaveanska filologia", V; їп 
literatura științifică occidentală: С. Obolensky, The bogomils. A study in Balkan neo- 
manichcism, Cambridge, 1948 ; St. Runciman, The medieval Manichee, Cambridge, 1947 ; 
A. Vaillant et Н. Puech, Le traité contre les Bogomiles de Cosma le prâtre, Paris, 1945. 

16 J, Ivanov, Bogomilski knigi i legendi, Sofia, 1925. 

а putut să exercite o influență oarecare, mai mare sau mai mică, dar tot- 
deauna directă, asupra învecinaţilor români“ 17, 

N. Cartojan admite ca bogomilice numai un număr de şase cialuri 
de legende românești, orale, privitoare la crearea lumii de către Satana, la 
lupta dintre Satana şi Dumnezeu, culese în zilele noastre din diferite locuri 
ale ţării, precum gi legenda despre Adam și Eva, din cărţile populare scrise, 
despre care am vorbit mai sus. 

În ultimul timp, istoriografia noastră materialistă, printr-un studiu 
al lui A. Balotă !8, a lărgit orizontul problemei bogomilismului la români, 
care nu se pune numai pe temeiul analizei teologice a textelor, ci pe aceea a 
atitudinii sociale a cărţilor populare şi a literaturii orale. Um puternic 
curent antifeudal se poate distinge, cu intrepătrunderi reciproce, în litera- 
turile medievale populare românească gi bulgară, curent care presupune la 
bază existenţa unei mișcări comune sociale și religioase: bogomilismul. 

Indiferent dacă reprezintă exact dogmatica bogomilică, aceste pro- 
duse literare populare sînt rezultatul gîndirii antifeudale adoptate de masele 
asuprite. Comunitatea de cultură româno-bulgară în domeniul literaturii 
antifeudale se explică prin transferul repetat de populaţie bulgărească pe 
teritoriul românesc, în special în Transilvania, în evul mediu. 

Principalele, obiecţii ce se pot aduce împotriva teoriei bogomilice a 
cărților populare românești sînt lipsa de dovezi despre existenţa unor co- 
munităţi de bogomili români de pe teritoriul de azi al Republicii Populare 
Române, apoi apariţia relativ tîrzie a cărţilor populare române, în manus- 
crise datind din veacul al XVI-lea, epocă în care puterea de expansiune 
a luptei sociale a bogomililor se stinsese, iar cele cîteva comunităţi supra- 
vieţuitoare în sudul Dunării renuntaserá la o astfel de acţiune antifeudală 19. 

Fără a putea rezolva în chip definitiv controversa înrturirii bogomilice 
asupra apariţiei cărţilor apocrife, sîntem în situaţia de a vărsa la dosarul 
chestiunii două elemente noi sau puţin folosite de cercetători: indicații 
despre lupta clerului românesc împotriva bogomililor din Тага Românească 
în veacul al XIV-lea și despre prezenţa cărţilor bogomilice în literatura 
slavo-română 20, 

Viaţa sfîntului 1 heodosie de Tirnovo, care a trăit în Bulgaria 1а 
mijlocul veacului al XIV-lea, arată lupta acestui ierarh bisericesc impo- 
triva bogomililor, luptă căreia şi-a închinat întreaga activitate. Faima lui, 
spune biograful său, unul dintre ucenicii lui, s-a întins nu numai între 
bulgari, ci $1 între „sîrbi, maghiari și români“ (vlahi) 21. 

Theodosie fiind cunoscut peste tot ca adversar gi predicator împotriva 
bogomililor, rezultă cá problema luptei cu acești „eretici“ se punea si la 
români, care căutau sfat şi argumente la ierarhul bulgar. 


17 B. P. Hasdeu, Cuvente den bătrîni, ПІ, p. 257. 

в A. Balotă, Bogomilismul $i cultura maselor populare din Bulgaria şi ţările 
române, în „Romanoslavica”, X, 1964. 

19 Cf, și G. Ciuhandu, Bogomilismul $i românii, Sibiu, 1932. 

2 Indicate în partea redactată de autorul prezentului volum, din storia literaturii 
române, І, p. 935—237. 

?! Textul reprodus de D. Anghelov, Stara bálgarska literatura, Sofia, 1922, p. 477. 

Înalta ierarhie bisericească din Bulgaria şi cea din Тата Românească 
ducea o luptă comună împotriva „ereziei“ bogomilice, primejdioasă pentru 
temelia ideologică a feudalismului în amîndouă ţările, așa cum reiese din 
corespondenţa patriarhului Evtimie de 'Тїгпоуо. În scrisoarea adresată, 
pe la 1380—1390, lui Nicodim, stareţul mănăstirii Tismana, patriarhul 
bulgar îl sfătuiește şi-i arată cum trebuie să se poarte preoții ca să îm- 
piedice căderea credincioșilor în „eresul masalienilor^ (denumire savantă 
a bogomililor). În aceeași corespondență, patriarhul Evtimie scrie mitro- 
politului Antim al Таги Românești, spunîndu-i cá „neorînduielile vremii 
de acum și turburările rele ne-au cuprins pe noi aici, ca şi pe voi acolo“ 22. 

Știm care erau tulburările care îngrijorau atunci pe conducătorii bi- 
sericii bulgare : este vorba de acțiunea bogomililor. Patriarhul spune precis 
că aceste mişcări se produceau şi aici gi acolo, adică în Bulgaria şi în Tara 
Românească. 

Pe de altă pante, în manuscrisele slavo-române din veacul al XV-lea 
se cuprind o serie de scrieri specifice credinţei bogomililor, redactate sau 
prelucrate de ei. 

Manuscrisele slave copiate în ţările române în acea vreme cuprind 
VYedenia proorocului Isaia (cel mai vechi manuscris, copiat în Moldova, în 
1448), cu descrierea celor şapte cicluri ale paradisului $1 înfățișarea iadului, 
unde se văd aruncate coroanele şi schiptrele împăraţilor și ale domnilor ?З, 

De asemenea, scrierea bogomilică intitulată Cartea tainică a lui Enoh, 
scriere apocaliptică, care se ocupă cu lupta neîncetată a lui Dumnezeu cu 
Satanail, se păstrează în două manuscrise slave, unul moldovenesc, celălalt 
muntean, ambele copii din veacul al XVI-lea 2%. 

Astăzi, cînd știm că literatura slavo-română, adică scrierile slavone 
copiate în ţările române, fac parte din literatura noastră medievală, nu 
sînt cărţi străime, este clar că prezența legendelor bogomilice în această 
literatură fonmează un fapt cultural intern, o dovadă despre pătrunderea 
bogomilismului literar, încă din veacul al XV-lea, în ţările române. 

Dar problema traducerii cărților populare, precum $i a prelucrării lor 
în româneşte, nu poate porni de la bogomili, mai ales că secolul al XIV-lea 
este o epocă prea timpurie pentru traduceri masive ale cărţilor populare în 
românește. 

Deşi cărţile populare bogomilice au pătruns în literatura slavo-română 
şi probabil în cea românească nescrisă, încă din veacul al XIV-lea, ele nu 
pot sta la baza întregii creaţii şi а receptării literaturii apocrife şi a roma- 
nelor populare românești. 

Originea cărților populare româneşti. Problema originii cărţilor popu- 
lare românești rămîne încă deschisă. Este vorba de locul, data şi impreju- 
rárile apariţiei în scris în românește, a primelor scrieri de acest fel, 

Literatura slavo-română (cărţile slave scrise în ţările .române) cu- 
prinde destul Че numeroase scrieri populare, de caracter apocaliptic, ha- 
giografic, romane populare, în afară de cele bogomilice, amintite mai sus. 


2 E. Kaluzniacki, Werke des Patriarchen von Bulgarien Euthymius, Wien, 1901, 


p. 240. 
2 Iordan Ivanov, op. cit, p. 181. 


% Ibidem, p. 165 gi ms. slav, Academia R.P.R., nr. 552. 

Cea mai veche dintre aceste scrieri este exorcismul sfântului Sisinie 
(Sisoie), intitulat: Rugăciunea pentru alungarea diavolului, scrisă pe un 
sul subțire de metal, се urma să fie purtat de gât, ca amulet, obiect păstrat 
la Muzeul din Turnu Severin. Textul slavon, ca limbă, datează din secolul 
al Xllil-lea. Din el rezultă că a fost scris pentru un oarecare Gheorghe 
Bratul, numele unui român 25. | 

Dintre apocrifele slavo-române menţionăm Evanghelia apocrifă a lui 
Nicodim (cel ce a îngropat trupul lui Hristos 26), Legenda lui Afrodi[ian 
(în legătură cu închinarea magilor 27), Povestirea despre proorocul Daniil 
şi împăratul Nabuhodonosor, Revelația lui Avraam %, precum gi romanele 
medievale Alexandria, medio-bulgară, şi Viaţa lui Varlaam şi loasaf, în 
manuscrise copiate în fara noastră 2. 

Manuscrisele slavo-române cuprinzind texte ale cărţilor populare 
datează în genere din secolele XV—XVI și provin cele mai multe din Mol- 
dova, citeva din Tara Românească. 

Nu cunoaștem cărţi apocrife şi romane populare in slavonește, pro- 
venind din Transilvania, fapt însă nesemnificativ, pentru că bibliotecile 
ortodoxe din această {ага sînt incomplete, lipsite de foarte multe dintre 
manuscrisele lor cele mai vechi. Toate aceste texte sînt copiate după ver- 
siuni sud-slave, mai ales bulgărești. 

Întrebarea care se pune pentru istoricul literar în faţa acestor texte 
slavone este motivul apariţiei lor în limba cultă a claselor stăpînitoare. 
Scrieri antifeudale, apocrife, antiortodoxe, apar, totuși, în limba literară 
a stăpînilor. Totuși, se poate da o explicaţie acestei situaţii: literatura 
slavonă la români, cu tot caracterul ei de clasă, nu era impermeabilă faţă 
de literatura poporului. Precum s-a constatat că o serie de teme din lite- 
ratura „cultă“ au trecut în сеа orală populară, tot astfel se poate admite 
că si unele legende populare, precum gi cărți copiate pentru popor, şi-au 
găsit loc între copiile executate pentru clasa „cultivată“, în limba ei lite- 
rară : slavona. 

În orice caz, trebuie să admitem că așa-numitele cărți populare au 
trecut, în literatura veche a ţării noastre, printr-o fază slavo-română. În 
acea epocă, în secolele XIV—XV, cărțile populare slavonești puteau fi 
citite și cerute de oameni din diferite pături sociale: orășeni, boieri din 
mica nobilime, povestitorii satelor, al căror mol cultural de intermediari în- 
tre cele două literaturi, cea populară si cea a clasei stăpînitoare, nu poate 
fi deajuns subliniat. Acești „povestitori“ de sat (si poate gi în tirguri) nu 
erau în chip mecesar popi, aşa cum credea N. Cartojan, pe baza faptului că 
unele dintre manuscrisele cărţilor populare sînt copiate de preoţi 30. 

Preoţii ortodocși din secolele XV—XVI nu aveau cultură teologică și 
puteau uşor cădea în greşeala difuzării unor texte apocrife, condamnate de 


25 Lazăr Ciomu, Un vechi monument epigrafic slav la Turnu Severin, în „Revista 
istorică română“, VIII, 1938, р. 210—938. 

2 Ms. slav, Biblioteca Academiei R.P.R., nr. 447 (sec. XVI Moldova). 

27 Ms. slav nr. 678. 

2 Ms. slav nr. 639 si 649. 

2 Ms. nr. 337 (Alexandria), 132, 158, 311 (Varlaam şi Ioasaf). 

30 N. Cartojan, Istoria literaturii române vechi, 1, p. 65. 

biserică, pe care le socoteau autentice. Dar aceste cazuri nu se pot gene- 
raliza ; traducătorii cărților apocrife rămîn în general anonimi, ei puteau fi 
negustori din sate şi oraşe, mici dregători gtiutori de slavonește şi alţii. 

Asupra locului sau regiunii în care s-au făcut cele mai vechi traduceri 
în româneşte ale cărților populare, se poate face următoarea observaţie 
interesantă : pe cînd cărţile acestea, în textele slavo-române, provin din 
Тага Românească și din Moldova, în schimb traducerile românești se află, 
în covirgitoare majoritate, în manuscrise copiate în Transilvania. Explicaţia 
acestui fapt stă, după A. Balotă, în prezenţa în acea epocă (pînă la mijlocul 
secolului al XVI-lea) a unor colonii de bogomili în satele ardelenești 31. 
Pe de altă parte, Transilvania era pe atunci, spre deosebire de Ţara Româ- 
nească și de Moldova, о ţară in care vigilenţa teologică ortodoxă era mai 
slabă, ortodoxia nu era biserica statului feudal, adică a stăpînirii, episco- 
patul era ocupat intermitent și supus presiunilor catolicilor și ale reforma- 
filor. De aceea, controlul bisericesc, pregătirea teologică erau acolo mai slabe, 
dar revolta poporului român împotriva asupririi, prin glasul apocaliptic al 
legendelor, vestitor al pedepselor, era mai puternică. 

O parte dintre codicele manuscrise românești ale literaturii apocrife 
din Transilvania, copiate în secolul al XVI-lea și la începutul celui urmă- 
tor, sînt scrise în grai rotacizant, întocmai ca gi Psaltirea Scheiană şi Codi- 
cele Voroneţean. Astfel, Codicele Sturzanus, de care s-a amintit mai sus, 
publicat de Hasdeu, confine o serie de apocrife copiate de popa Grigore din 
Măhaci (pe Mureş) între anii 1580 şi 1619, în speţă: Legenda Duminicii şi 
aceea a lui Avraam, redactate în grai rotacizant, nord-ardelean sau mara- 
mureşean 32. De asemenea, un fragment de manuscris ardelean în românește 
cu grai rotacizant (vedenia infernului), publicat în fotografie de N. Iorga, 
cu o limbă foarte arhaică, datînd din secolul al XVI-lea, se adaugă la textele 
rotacizante apocrife %. 

Existenţa apocrifelor românești în manuscrisele cu grai rotacizant a 
făcut ре mai mulţi cercetători să conchidă la înglobarea lor în același curent 
de traduceri cu tălmăcirea primelor cărţi bisericești maramureșene 3“. 

Cu alte cuvinte, alături de Psaltire, de Apostolul maramureșean, 
pe care le-am datat din anii 1490—1514, s-au tradus, tot în Maramureș, în 
aceeași vreme, datorită aceluiași curent de cultură, și o serie de povestiri 
„populare“. 

În favoarea acestei ipoteze stau mai multe argumente: textele apo- 
crife rotacizante, copiate în a doua jumătate a secolului al XVI-lea sînt 
copii târzii ale unor texte vechi (legendele din Codex Sturdzanus derivă din 
același arhetip anterior, folosit şi de copistii Codicelor Todorescu şi Marțian, 
codice de scrieri apocrife româneşti 35). 


31 А, Balotă, of. cit. 

2 B, P. Hasdeu, Cuvente den Bátríni, II, p. 1—18. 

33 N. Iorga, Istoria românilor, V, p. 114—115. 

34 N. Cartojan, Istoria literaturii române vechi, 1. р. 65; Al. Rosetti, Limba то-« 
mână în secolele XIII—XUI, Bucureşti, 1956, p. 65. 

35 AL. Rosetti, Mélanges de linguistique et de philologie, Copenhaga-Bucuresti, 
1947, p. 527. 

Bisericile de lemn din Maramureş cuprind în pictura lor murală o mare 
abundență de scene luate din povestirile şi legendele apocrife, cu o eflores- 
centá care nu se întilmește nicăieri în aga măsură 3%. Aceasta arată că legen- 
dele amintite aveau, în Maramureş, un cîmp larg de ráspindire. 

Marea vechime a textelor apocrife româneşti se impune cercetătorilor 
şi din considerente de istorie culturală generală. Aceste scrieri sînt destinate 
poporului 91 reprezintă mentalitatea lui în vremea orînduirii feudale. Este 
deci de așteptat ca ele să fi fost dintre cele dintîi traduse în limba poporului. 

În ţările apusene și centrale ale continentului nostru, acestea sînt pri- 
mele cărţi în limba poporului, împreună cu romanele populare și cîntecele 
populare scrise 37. Este puţin probabil са istoria culturii româneşti să fi urmat 
o altă cale decît aceea a altor popoare. 

Avem deci motive să credem că cele mai vechi traduceri de cărți apo- 
crife în româneşte datează din ultimele decenii ale secolului al XV-lea şi 
de la începutul secolului al XVI-lea, intocmai ca şi traducerile cărţilor bise- 
ricești în grai rotacizant. 

Dar aceasta nu înseamnă că toate cărţile apocrife cuprinse în codicele 
ardelenesti din secolul al XVI-lea şi al XVII-lea derivă din curentul mara- 
mureşean și că numai de acolo a pornit curentul de traduceri, care s-ar fi 
răspindit apoi în toate provinciile româneşti. 

Fenomenul cultural-social al apariției limbii române scrise a fost gene- 
ral românesc, numai că în Maramureş anumite împrejurări speciale, despre 
care am vorbit, au îngăduit traducerea cărţilor bisericeşti în limba populară. 

Apocrifele din Codex Sturdzanus publicate de B. P. Hasdeu sînt incluse 
în două părți ale acestui manuscris, una copiată de popa Grigore din Mä- 
haci între 1580 și 1619, în dialect rotacizant, alta mai veche, copiată înainte 
de 1550, nerotacizantă, în grai transilvănean meridional. Chiar în prima 
parte a codicelui se află legenda apocrifă a Sfintei Vineri în graiul din 
sudul Transilvaniei, tradusă din limba bulgară sau sirbá. În partea a doua 
a acestui codice se află o serie de scrieri apocrife, pe care Hasdeu le credea 
pe toate de origine bogomilică. Este vorba de Exorcismul sfîntului Sisinie, 
Călătoria Maicii Domnului în iad, Apocalipsul sfîntului Pavel, traduceri 
din limbile sud-slave, în graiul românesc din sudul Tramsilvaniei. Același 
lucru: se poate spune despre legendele apocrife cuprinse în celelalte codice 
de acest fel, Codicele Teodorescu, Marțian, Neagoianus, Codicele de la 
Сараїт, redactate în grai sud-ardelean. După cum a arătat Al. Rosetti, 
nu poate fi vorba de aceleași traduceri românești copiate în diferite graiuri 
ale copiștilor, ci de existența unor traduceri independente unele de altele, 
după versiuni slavone intrucitva deosebite 28, 

Aceasta ne duce la concluzia existenţei unui curent de traduceri ale 
apocrifelor în românește, în sudul Transilvamiei, alături și concomitent cu 
cel nordic. 

Am arătat că, după rezultatele dobindite pinà acum, traducerile cele 
mai vechi ale apocrifelor se grupează mai ales în Transilvania, unde contro- 


3% V, Brătulescu, Biserici maramureșene, în „Buletinul Comisiunii monumentelor 
istorice”, XXXII, 1941. 

37 Vezi mai sus capitolul introductiv. 

38 A] Rosetti, Mélanges de linguistique et de philologie, p. 521—525. 

lul teologic ortodox era mai slab са în celelalte două ţări românești. Totuşi, 
nu se poate nega existenţa unui astfel de curent, cu o putere de difuzare 
mai redusă, atit în Tara Românească, cit şi în Moldova, la începutul seco- 
lului al XVI-lea. ` 

Pentru Tara Românească posedăm un fragment dintr-un apocrif romá- 
nesc, intercalat într-un manuscris slavon cuprinzînd alte scrieri apocrife în 
slavonește. Prezenţa apocrifelor slave alături de cele româneşti în același 
codice este semnificativă pentru originea celor din urmă, traduse dim lite- 
vatura slavo-română. Manuscrisul nr. 494 (seria slavă) al Academiei R.P.R. 
cuprinde o copie tirzie a unui apocrif românesc, datînd ca limbă din seco- 
lul al XVI-lea şi descriind convorbirea păcătoșilor rătăciţi prin vadurile 
infernului, cu arhanghelul Mihail. Reproducem o parte dim acest text inedit : 
.rauolui le posegi toţi cei cinile trécurá. E păcătoşii vadul greşiră și stri- 
gară: Arhanghele Mihaile, se se mugară : treci-ne rourele de foc. Elu lá 
zise: O, vai de voi pácátogilor, dará voi cindu vadul veti tréce ? Ieará ei 
grăiră, cu milă se rugar(ă) : svente arhanghele Mihaile, să-ţ damu noi avu- 
fia nostrá de pre pămîn(n)tu, argintul $1 auru şi toată bunătatea nostră, de 
ne trece răurele de foc, că noi vadere le amu greșitu. Svéntul arhanghelu 
Mihailu, elu le zis(e) : O, vai de voi, omeniloru, păcătoșiloru şi necuratilor, 
ce sá- m fie mie bun auru зе márgáretarul si avugtu vostru de pre pámántu, 
cindu trágul se-au tráguitu si ușile se-au închisu şi sorele au apus. Iará voi, 
pácátogilor și necuraţilor, la trágu n-aţi apucatu să vă tráguiti și negotu să 
neguţați, dară voi in raiu cum să intrati* ? 39, 

Avem, așadar, și un text muntean al vedeniilor infernale, care carac- 
terizează atmosfera sumbră, medievală a vremii, a primelor traduceri româ- 
nești din povestirile apocaliptice. 

În Moldova, un manuscris miscelaneu cuprinde, între alte scrieri, şi 
cunoscuta culegere de sfaturi morale ale părinţilor bisericii şi ale filozofilor 
laici, Floarea darurilor (Fiore di virtu). Textul acestui manuscris este slav 
51 român (traducere interliniară), iar o însemnare slavonă a fazelor lunii 
începe cu anul 1523, ceea ce ar putea fi o indicație despre data copierii ma- 
nuscrisului, sau a redactării traducerii 40, 


39 Manuscrisul slav al Academiei R.P.R., nr. 494, f. 35—36. 

4 Manuscrisul românesc al Academiei R.P.R., nr. 6420. Cf. N. Smochină, O tra- 
ducere românească din secolul al XU-lea a cărții «Floarea darurilor», în „Biserica ®тіо- 
doxă română”, 1962, р. 6—7, p. 712—741; Ms. 6420 cuprinde un Antologhion slavon 
(f. 1—332 v.), o serie de rugăciuni-urări în slavoneste, cu titluri românești, în parte cu 
caracter laic („pentru sănătatea lui voievod, pt. s. maicii lui vodă, pt. s. doamnei, pt. s. 
feciorilor, pt. s. boiarilor, cînd vor vrea să íncalece..^ etc.) Urările laice sînt despărțite 
de cele religioase cu subtitlul românesc: „decice incepum sănătățile“ (f. 333—361 v.), 
podobiile în slavonegte (f. 862—376), colecţie de table pentru calcularea elementelor 
variabile ale calendarului (slavonește, f. 377—420), gromovnicul slavon (f. 421—456 v.). 
Floarea darurilor, text paralel românesc și slavon, în slavă: „sveatoi darovanie” 
(f. 457—627). Data 1523, propusă de N. Smochină, pentru alcătuirea acestui codice este 
nesigură, deoarece colecţia de table cronologice slavone este adunată din diferite texte 
scrise de diferiţi autori: Filip (monahul), Matei (Vlastaris), Gheorghe Ternoievici gi cîțiva 
anonimi la date deosebite. Ultima tablă, la f. 420, începe cu anul 1592 și se termină cu 
anul 1613. Prima dintre aceste date este, probabil, aceea a scrierii acestui manuscris. 
Deci, traducerea românească a Florii darurilor datează dinainte de 1592. E tot ce putem 
afirma, pînă acum, cu preciziune. 

Pe de altă parte, o traducere slavă a Florii darurilor, aflătoare azi în 
Biblioteca Lenin din Moscova, poartă la titlu indicaţia (în slavonește) : „Car- 
tea Floarea darurilor si a relelor, tradusă dim limba italiană (0051) în ro- 
máneste (voloski) sau bogdánesgte, de Gherman românul (vologin), iar după 
aceia din româneşte în slavonă de Veniamin rusul, în anul 1592“ 4t, 

Pe baza identificării lui Veniamin rusul cu un cunoscut gramatic de 
la sfîrșitul secolului al XV-lea, traducător al Bibliei, precum si a lui Gher- 
man cu un boier al lui Ştefan cel Mare, s-a ajuns la datarea primei tradu- 
ceri a Florii darurilor în româneşte din anul 1492, în loc de 1592, dată care 
s-ar datori erorii unui copist 42. 

Chestiunea datării traducerii Florii darurilor în românește rămîne 
deschisă. În ce ne privește, credem că traducerea acestei cărți cu concepții 
de Renaștere (punerea pe același plan a gîndirii antice cu aceea a părinţilor 
bisericii) nu poate fi contemporană cu aceea a sumbrelor cărți apocaliptice. 

Socotim, însă, că primele traduceri românești din cărţi populare, în 
special cele apocaliptice şi apocrifele, reprezintă cea dintii fază a scrisului 
în limba poporului român, alături de traducerile maramureșene ale cărților 
bisericeşti. Ele se datoresc aceluiaşi curent social-cultural, care se manifestă 
concomitent în diferite părţi ale ţării, dar mai ales in Transilvania. 


^1 Cf, N. Cartojan, Fiore di virtu în literatura românească, în „Academia Ro- 
mână”, „mem. sect. literare, seria III, t. IV, 1928 şi N. Smochină, op. cit. 
2 N, Smochină, op. cit, p. 718—715. E greu de admis cá o dată aflată în titlul 
ent sá fi fost greșită cu o sută de ani. Gherman de la 1492 era pârcălab şi nu 
pisar, iar Veniamin scriitorul din veacul al XV-lea nu era rus, ci croat. 

SCRISUL ÎN LIMBA ROMÂNĂ ÎN PRIMA JUMĂTATE 
A SECOLULUI AL XVI-lea 


„Simultaneitatea apariţiei scrisului în limba romînă. 
Cărțile rotacizante manamureșene pot fi considerate ca începutul curentului 
pentru scrisul în limba poponului în istoria noastră. Ele datează, cum s-a 
văzut, din anii 1490, 1515. Înainte de aceste traduceri s-a scris desigur spo- 
radic în românește, scribii de slavonie au intercalat în documentele alcă- 
tuite de dânșii nume de oameni şi de locuri în limba ţării, precum și unele 
expresii în aceeași limbă, atunci cînd nu puteau găsi pe cele potrivite în 
limba literară, în slavonește ; unele acte urgente, menite să slujească inte- 
rese momentane, se puteau, uneori, redacta în românește, dar acestea toate 
nu constituiau un curent cultural și nici un obicei. 

Este greşită ideea susținută de mai mulţi lingviști si filologi (Al. Ro- 
setti, St. Разса) 1 despre existenţa scrisului românesc laic cu două veacuri 
înaintea celui bisericesc, adică din veacul al XIV-lea, pe cînd cel religios 
ar fi apărut în al XVI-lea, sub influența Reformei. 

Metoda de cercetare care izolează în compartimente fenomenele isto- 
nice este contrară celei dialectice, care consideră toate manifestările socie- 
tàtii ca un tot indivizibil şi си înrturiri ale unora asupra altora. 

Curentul de scrieri româneşti laice, anterior traducerilor maramure- 
şene, nu a existat deoarece, dacă ar fi fost, s-ar fi păstrat măcar o pagină, un 
rînd soris româneşte din secolele XIV—XV. Dispariţia totală a rezultate- 
lor materiale ale acestui pretins curent cultural este un fapt profund carac- 
teristic, ea aruncă о bănuială serioasă asupra fiinţănii lui. Secolele XIV—XV 
sint în istoria culturii românești vremea scrisului-meșteşug, al caligrafilor 
de profesiune, care scriau slavoneste, cînd cunoașterea literelor nu era încă 
o fonmă a culturii individuale. Cuvintele românești incluse în textele sla- 
vone mu reprezintă, cum s-a crezut, o veche tradiţie grafică românească ci, 
dimpotrivă, o strinsá dependenţă de evoluţia grafiei slavone. 

În aceste condițiuni, sîntem în drept să vonbim de apariția simultană a 
scrisului românesc, în diferitele domenii ale scrisului, atît în cel religios, cit 


1 Al. Rosetti, B. Cazacu, Istoria limbii române literare, vol. І, Bucureşti, 1961, 
р. 42—43; St. Разса, Contribuţii la istoria începutului scrisului românesc, în „Cercetări 
de lingvistică“ (Cluj), 1, 1956, р. 79—80. 

şi în cel laic. O dată cu traducerea primelor cărţi bisericeşti în româneşte, 
în Maramureș, sau la dată foarte apropiată de acest fenomen cultural situat 
în nordul țării noastre, apar alte traduceri în româneşte în diferite alte părţi 
ale pămîntului nostru. 

Aşa cum se va arăta în cele următoare, avem a face cu o dublă simul- 
taneitate : mai întii între apariția scrisului în limba populară în același timp 
(sau la o vreme foarte apropiată) în regiuni ale ţării depărtate între ele şi 
fără contact cultural permanent, dovadă a unei evoluţii sociale asemănă- 
toare. Societatea românească ajunsese la un nou stadiu de evoluţie în ca- 
drul orînduirii feudale, care necesita înlocuirea, desigur treptată, a tradiţiei 
slavone cu scrisul românesc 2. 

Dar simultaneitatea apariţiei scrisului românesc nu are numai acest 
aspect geografic, ci se manifestă şi sub forma scrierilor de caracter diferit, 
scrisori, cărţi de legi, cărţi literare („cărți populare“), cronici, inscripţii gi 
traducerea cărților bisericeşti. 

Filologii care, în cercetarea începuturilor sorisului în limba română, 
au făcut o distincţie între traducerea cărţilor bisericești în româneşte şi scri- 
sul laic în limba populară, au considerat lucrurile din punctul de vedere а! 
istoriei bisericii în ţările catolice. În aceste ţări, conducerea bisericească, 
Vaticanul, a susţinut cu intransigenţă liturghia latină, acolo unde fusese 
instaurată de la începutul evului mediu, făcînd concesii numai în „noile 
plantaţii“ ale bisericii romane. De aceea, Низ, Luther, Calvin, inovatorii 
care chemau pe dumnezeu în limba poporului, au fost consideraţi ca eretici. 

Așadar, lucnurile trebuie să se fi petrecut la fel în ţările române, unde 
limba slavă n-ar fü putut fi scoasă din biserică decit în urma acţiunii unei 
„erezii“. Astfel s-a ajuns la formularea tezei după care traducerea cărţilor 
bisericii în românește ar fi fost un fenomen cultural deosebit de acela al 
scrisului laic 8. 

Totuşi, în biserica ortodoxă nu s-a fonmulat nici o condamnare a in- 
troducerii limbii române în biserică. Nici o bulă patriarhală, nici o concluzie 
sinodală din {ага sau din orientul ortodox nu a rostit o hotărîre în favoarea 
slavonismului în biserica română. O asemenea hotărîre nici nu se putea lua 
pe temei canonic, limba slavonă nu făcea parte din limbile așa-zise „sfinte“ 
(greaca, latina, ebraica), iar patriarhii, conducătorii spirituali ai bisericii 
ortodoxe, nu erau slavi, ci greci, care nu aveau mici un sentiment de solida- 
ritate cu cultura slavonă bisericească. Să nu se uite că, precum s-a arătat, 
biserica ortodoxă română din Maramureș depindea direct, în virtutea pri- 
vilegiului patriarhal din 1391, de patriarhul grec din Constantinopol. 

De vreme ce nu a întîmpinat nici o opoziție canonică, nici din Transil- 
vania, nici din Тага Românească gi Moldova, introducerea limbii române 
în biserică nu poate fi considerată ca o revoluţie bisericească pentru că nu 
a fost combătută, în secolele XVI—XVII, de conducerea bisericească a 
vremii. Marile mănăstiri feudale din Moldova si Tara Românească, stápine 
pe imense averi și supuși, curțile domnești și ale marilor boieri, păstrau sla- 
vonismul ca semn de cultură superioară faţă de poporul disprețuit. Dar 


2 Vezi mai sus, Partea І, capitolul 2. 


3 Vezi nota anteprecedentă și O. Densusianu, Histoire de la langue roumaine, ЇЇ, 
Paris, 1938, p. 7—8. 


www.dacoromanica.ro 


Scrisul în limba română în prima jumătate a secolului al XUI-lea 117 


această situaţie nu se raportă numai, mici mai ales, la limba bisericii, ci şi la 
limba de cancelarie şi la cea literară. 

Rezultă din toate acestea că primele traduceri de cărţi bisericești în 
românește se încadrează într-un curent general în favoarea scrisului în limba 
poporului, 

Cărţile bisericești românești nu mai pot fi despărțite de apariţia scri- 
sului laic, care se iveşte simultan sau aproape simultan cu ele, așa cum se 
va vedea în cele următoare. 

Traducerea cărţilor religioase în graiul poporului, o dată cu începutul 
scrisului laic în aceeaşi limbă, nu a fost o revoluţie bisericească, ci o revo- 
lutie socială. Ea face parte din lupta împotriva marii boierimi feudale, a 
domniei sprijinită de această clasă, a ierarhiei bisericești, a căror limbă ofi- 
cială era cea slavonă. 

Începutul în această direcţie l-au făcut cnezii maramureşeni cu tra- 
ducerile din slavonește ale aga-numitelor texte rotacizante, care datează din 
anii 1490—1515. Apoi urmează, în prima jumătate a secolului al XVI-lea, 
poate cu rădăcini mai vechi, pînă acum mecercetate, o serie de scrieri româ- 
nești, în Тага Românească, în Moldova şi în Transilvania, cuprinzind 
scrisori, cărţi bisericești, „cărţile populare“. Aceste cărţi sau scrisori datează 
dintr-o vreme prea timpurie pentru a putea fi atribuite influenţei protes- 
tante şi provin dintr-un spațiu geografic prea larg pentru a fi datorite altei 
cauze decit schimbărilor sociale din interiorul societăţii feudale româneşti. 


Scrisoarea lui Neacşu din Cîmpulung. Cea mai veche scrisoare cu- 
noscută pînă acum, redactată în româneşte, este scrisoarea unui oarecare 
Neacşu din Cîmpulung (Tara Românească), adresată lui Iohannes Benkner, 
judele sas al Brașovului ^. 

Scrisoarea, afară de un preambul în slavoneste, este scrisă în româneşte 
cu literă chirilică, nu are dată, dar poate fi ușor datată prin evenimentele 
politice 1а care face aluzie, anume pornirea oștilor turceşti, în frunte cu 
sultanul Soliman II, pe Dunăre, împotriva Belgradului, care a avut loc în 
februarie 1591 5. 

De observat mediul social din care provine acest Neacşu : este un oră- 
sean din Câmpulung ё, probabil un negustor, care are legături (comerciale) 
cu „un om de la Nicopole“ ; ginerele sáu, Negre, îi aduce veşti din fara 
turcească. Grafia este cursivă, nu semiuncială ca în actele celor mai multi 
pisari de slavonie de pe atunci. Transcrierea sunetelor românești în alfabet 
chirilic este nesigurá și inconsecventă : 1 páratul, tn ajutor, t sus, Въѕъгавь, 
Котъпеаѕсъ, domnia, Sofia, RSMS c58 npnnera“, dovadă că autorul scrisorii 
nu cunoaştea vreo tradiţie grafică a adaptării alfabetului chirilic la sunetele 
limbii româneşti. 

Alături de sorisoarea lui Neacșu din Cimpulung, nu mai avem alte 
texte românești din Tara Românească, databile din „prima jumătate a seco- 
lului al XVI-lea, cu excepţia cîtorva însemnări româneşti pe marginea unor 


4 Hurmuzachi — Iorga, Documente, XI, p. 843; un facsimil la Sextil Pușcariu, 
Istoria literaturii române, ediţia a Il-a, Sibiu, 1930, p. 68. 

5 Zinkeisen, Geschichte des Osmanischen Reiches, II, Gotha, 1854, 
р. 616—617. 

6 N. Iorga, of. cit, îl numește, fără motiv, „boierul Neacşu“. 

acte de proprietate feudală, scrise în slavoneşte. De oarecare interes, între 
acestea, este fraza (de cincisprezece cuvinte, trei dintre ele fiind slavone), 
scrisă pe marginea hrisovului lui Mircea Ciobanul, din 23 ianuarie 1548, 
Beneficiarul hrisovului este un oarecare Badea din Pleșești. După obţinerea 
privilegiului domnesc s-au încheiat anumite socoteli, plătindu-se datorii, 
drepturi de preemtiune, care trebuiau stinse ; „aspri gotovi 380 date ot Voi- 
neag, preonă lui Stam i Oprei pusă [zálog ?] de Badea de ceastá parte“ 7. 
Tranzacţia care privea pe Badea era o parte din întărirea dnepturilor sale, 
un adaos la hrisov, deci un text care urma să rămiie, să formeze um act ju- 
ridic. Un astfel de act era redactat intiia oară în româneşte. 


Traducerea evangheliei în româneşte. Atunci, în primele decenii ale 
secolului al XVI-lea a fost tradusă în românește, din slavonește, „evanghe- 
lia“, principala carte a bisericii creştine. Pentru istoria bisericii române acest 
fapt, deschiderea porţilor bisericii pentru cei mulţi care nu știau slavoneste, 
191 are importanţă. Dar cu mult mai mare însemnătate are pentru istoria 
culturii în general. 

În toate ţările medievale apariţia „evangheliei“ în limba poporului 
reprezintă un progres, bineînţeles încă în cadrul orînduirii feudale. Această 
carte a fost, nu numai o mingiiere pentru gindirea omenească, dar și o. 
ináltare, о înnobilare a acestei gândiri. 

Cuprinsul literar al acestei cărţi necesită, pentru a fi tradus, un instru- 
ment potrivit, perfecţionat, o limbă, dacă nu literară, măcar maleabilă, nuan- 
tată. Dintre toate cărțile de atunci, în acest sfîrşit de ev mediu, era cea mai 
citită de către cititorii de toate categoriile sociale, cea care avea mai mare 
influenţă asupra formei de cugetare gi de exprimare. Este incontestabil că 
traducerea evangheliei în româneşte a marcat un moment istoric, care pînă 
acum n-a fost precizat, nici cronologic, nici geografic. Vom încerca, în cele 
următoare, să cercetăm această problemă esenţială pentru începuturile scri- 
sului în româneşte. 

Cea mai veche evanghelie în româneşte, de care dispunem azi, este cea. 
tipărită de Coresi și de Tudor diac, la Braşov, între 3 mai 1560 şi 30 ianua- 
rie 15618. 

Ca toate cărţile tipărite de diaconul Coresi, ea reprezintă numai difu- 
zarea unui text tradus anterior în româneşte şi care a circulat mai întîi in 
manusoris în diferite părți ale ţării. 

Între textele maramureșene, rotacizante, nu se află si evangheliile, este 
puţin probabil ca o astfel de traducere a lor, azi necunoscută, să fi existat. 
Mijloacele de care dispuneau diecii din Maramureș, adică o limbă nelimpe- 
zită, săracă si nemlădioasă nu le puteau ingádui ambiția de a se apropia de 
această carte, care le punea atîtea probleme de stil şi de lexic ?. 

S-a dovedit, credem, în chip definitiv, că traducerea „evangheliei“ în 
româneşte s-a executat după cea slavonă tipărită de ieromonahul Macarie în 
Tara Românească, din porunca lui Neagoe vodă Basarab, in 1512, aşezarea 


7 Publicat de N. Iorga, în „Convorbiri literare“, XXXIV, 1900, p. 331—332. 
8 Tetraevanghelul lui Coresi, ed. Florica Dimitrescu, Bucureşti, 1963. i 
9 Pentru textele maramureșene, vezi mai sus, Partea a Il-a, cap. 2. 

materiilor, trimiterile la zilele de sărbători, calendanul liturgic în slavoneşte 
(în ediţia românească) fiind identice 10. De aici rezultă cá prima traducere a 
evangheliei în româneşte s-a făcut după anul 1512, data originalului slavon. 
Pe de altă parte, Coresi, în epilogul la Întrebarea Creștinească Li, vorbeşte 
despre traducerea anterioară a evangheliei, ре care „neşte creştini buni soco- 
tirä şi scoaseră cartea de în limba sirbeascá pre limba rumânească“ 12. 

Coresi nu ştia cine erau traducătorii cărţii tipărite de dînsul, negtiinfá 
care dovedeşte că era vorba de un manuscris adus din altă parte, alcătuit 
n. de demult. În orice caz, Coresi nu poate fi socotit ca traducătorul „evan- 
gheliei“. 

Datarea traducerii „evangheliei“ precoresiene se poate obţine, aplicind 
metoda denumirii monedelor amintite în text. Pasagiul din evanghelia lui 
Matei (17,27) sună astfel în traducerea tipărită de Coresi: „deşchide gura 
lui şi vei afla cruce“ ; în traducerea din zilele noastre (din grecește, a lui 
Gala Galaction) același pasaj sună; „deşchide gura şi vei găsi un statir“ 
(monedă grecească veche, de argint). Numele monedei а fost tradus prin 
„cruce“, pentru că în vremea traducerii se foloseau monede cu insigna crucii. 
Moneda cu insigna crucii a circulat în Transilvania $1 în Ungaria în secolul 
al XV-lea, iar în cel următor, numai pînă in 1526 9, Tot în textul Evan- 
gheliei tipărite de Coresi, întîlnim numele lingoului, al talantului, cu denu- 
mirea „som, тп som, somul“ (Matei, 18, 24; 22, 19; 25, 16—25). Sommo 
este o monedă genoveză şi venețiană, folosită în tot Orientul, ca şi în țările 
române, în secolele XIV—XV. Ultima menţiune pe care o cunoaștem în 
aceste {агі este din Moldova, din anul 1518 ff. 

Din aceste date reiese că traducerea românească a evangheliei datează 
dintre anii 1512—1518, cel mai tîrziu din 1526 (desigur, înainte de pătrun- 
derea influenței luterane în Transilvania). 

Asupra locului în care s-a făcut traducerea aceasta, atît denumirea de 
„cruce“, după o monedă ungurească, precum şi din cite observaţii se pot face 
privind limba, ne îndreaptă spre regiunile sudice ale Transilvaniei. 

Tot din prima jumătate a secolului al XVI-lea posedăm o ştire despre 
existența în Moldova a unei traduceri româneşti a „evangheliei“. Ínvátatul 
german Nicolas Pflüger scria la 11 martie 1532, din Polonia: „un oarecare 
doctor 15 din Moldova, om în vîrstă, care nu vorbeşte nemţeşte, ci latina și 
polona, a venit la Wittemberg, ca să-l vadă şi să-l asculte pe Martin Luther, 
vrînd să îngrijească de tipărirea celor patru evanghelii și а (epistolelor) lui 


10 Tetraevanghelul lui Coresi, ediţia citată, p. 25 (introducere). 

и Т. Crăciun, Catechismul românesc din 1544, Sibiu, 1946 (reproduce în fotocopii 
întreg textul Catehismului tipărit de Coresi). 

1? Ibidem, p. 163. 

13 Iacobus Rupp, Numi Hungariae, П, Buda, 1846, pl. XV şi urm. 

14 M, Costăchescu, Documente moldoveneşti de la Ștefăniță vodă, Iaşi, 1943, p. 85 
(26 decembrie 1518): un sfegnic de 16 somi de argint (text slav). H. Tiktin, Dicționar 
german-român, sub voce, crede, greşit, că somi în textul lui Coresi ar fi o formă dialec- 
tală pentru sumă. 

15 Acta Тотісіапа, XIV, Poznan, 1952, p. 203, semnalat de Șerban Papacostea, 
Moldova în epoca Reformei, în „Studii“, XI, 1958, nr. 4, р. 55—78, cf. Al. Rosetti, 
Cu privire la datarea primelor traduceri româneşti de cărți religioase, în „Limba română“, 
VII, 1958, nr. 2, p. 20—22 (traduce cuvîntul „doctor“ prin „om învăţat“, este însă vorba 
de un titlu universitar). 

Pavel, în limba română, polonă şi germană, ca şi cum da universitatea din 
Cracovia nu ar fi atîţia doctori învăţaţi. Mă mir totuşi că un doctor bàtrin 
s-a lăsat aşa ademenit de acel seducător (Luther), са să se lase chemat de 
aşa de departe, din {ага lui pînă la Wittemberg". 

Se afla deci atunci în Moldova o traducere românească a „evangheliei“ 
şi a „epistolelor“ (care fac parte din Apostol). Din text nu rezultă cine a 
făcut această traducere, În orice caz, nu doctorul în chestiune, care, după 
cite reiese din sorisoare, era un editor de scrieri în mai multe limbi. El a 
adunat, spre a fi publicate împreună cu evanghelia românească gi pe cea 
polonă şi pe cea germană. 

„Evanghelia“ germană fusese tradusă şi tipărită de Luther însuși, 
dedi cóea ce propunea doctorul aşezat în Moldova era o nouă ediţie a unor 
texte vechi, în parte cunoscute. Nu era un învățat român, asemenea învăţaţi 
nu erau pe atunci în Moldova. Titlul său universitar de doctor, deci dintr-o 
universitate străină, cunoașterea limbii germane şi polone, în același timp 
cu cea latină, legăturile sale personale cu Luther, călătoria sa la Wittemberg, 
ni-l indică a fi un străin, așezat vremelnic în Moldova. În aceste condițiuni, 
el nu putea fi traducătorul evangheliei în româneşte ; pentru aceasta ar fi 
fost necesară o cunoștință adîncită a limbii, imposibilă pentru um străin. 
Doctorul aduna texte ale evangheliei în diferite limbi, între care socotea ca 
fiind de preţ şi cel românesc, pe care voia să-l editeze împreună cu altele. 
Evanghelia în româneşte o cáutase si o găsise în Moldova, între scrierile 
româneşti datorite curentului intern de înlocuire a limbii slavone cu cea 
română. 

Această traducere fusese desigur alcătuită înainte de anul 1532, data 
scrisorii, cind se aflase în Polonia despre venirea doctorului în Germania. 

Se pune întrebarea dacă evanghelia din Moldova, datind din primele 
decenii ale secolului al XVI-lea, este deosebită de cea sud ardeleană, care 
a slujit drept bază ediţiei lui Coresi în 1561. În situaţia de azi a cercetă- 
rilor, neavînd la indeminá manuscrisele evangheliei precoresiene, nu ne 
putem pronunţa. Dar toate aparențele sînt în favoarea identităţii traducerii 
din Moldova cu cea din sudul Transilvaniei. - 

Legăturile politice, comerciale, deplasările de oameni, relaţiile dimtre 
ierarhiile bisericeşti 91 mănăstirile din cele trei {агі româneşti erau prea 
intense în veacul al XVI-lea pentru ca să nu se afle peste tot, în rindurile 
oamenilor cărturari şi în ale conducătorilor bisericii, despre un fapt cultural 
aşteptat de айпа: apariţia evangheliei românești. 

Nici nu ne putem închipui că sforțarea pe care o necesita această tra- 
ducere, ştiinţa de carte excepţională cerută de acest început să se fi irosit 
simultan în două {агі româneşti, din nestinta unora despre ceilalți. Este 
foarte probabil că traducerea „evangheliei“ în românește la începutul seco- 
lului al XVI-lea a fost una, care s-a răspîndit apoi, din sudul Transilvaniei 
în Moldova, de unde a luat-o în copie doctorul din 1532 şi poate și în 
"Тага Românească. 

Chiar dacă „evanghelia“ n-a fost tradusă în româneşte în Moldova, 
prezenţa acestei traduceri acolo, în prima jumătate a secolului al XVI-lea, 
înainte de activitatea tipografică a lui Coresi, este un fapt cultural semm- 
ficativ. 

Pe atunci, pentru ca o carte manuscrisă să fie adusă de peste granițe 
înseamnă că era necesară şi folosită. În primele decenii ale secolului al 
XVI-lea se citea „evanghelia“ în românește în Moldova şi nu numai acasă, 
€i şi în anumite biserici, căci această carte, după cum se vede din ediţia 
tipărită, era scrisă pentru slujba ortodoxă, cu indicaţiile liturgice după 
ritualul răsăritean. 

Existenţa unui curent de traduceri în limba română în Moldova, 
în prima jumătate a secolului al XVI-lea se confirmă prin descoperiri 
recente în arhivele mănăstirești. La mănăstirea Dragomirna, unde au fost 
adunate numenoase manuscrise slavone vechi aduse şi din alte mănăstiri 
bucovinene, se află un manuscris slav datînd din această epocă şi în care se 
cuprinde un fragment de lexic slavo-român, contemporan cu textul sla- 
von 16. Acest lexic numárind numai puţine cuvinte, se pare dintre cele mai 
rare, prezentind dificultăţi pentru traducători, arată cà de pe atunci se 
pregăteau instrumentele necesare pentru o operă de traduceri. 


Catehismul românesc din 1544. Un alt moment în istoria scrisului în 
limba română îl formează apariţia primei cărți tipărite în româneşte. Această 
carte este Catehismul românesc din anul 1544. Din nefericire, nu mai pose- 
dăm azi nici un exemplar din această carte, аза că nu putem trage concluzii 
asupra semnificației sale ideologice şi a valorii sale în istoria culturii. Infor- 
maţii despre catehismul din 1544 sînt indirecte şi dau naştere la controverse. 

În socotelile orașului Sibiu, cu data 1544 iulie 16, sînt trecute unmă- 
toarele, la capitolul cheltuielilor : „Eodem die, ex voluntate dominorum, dati 
sunt m (agistri) Philippo Pictori pro impressione cathechismi valachici, bibale, 
florenos 2“. („În aceeaşi zi, după hotănirea domnilor, membrii sfatului oră- 
șenesc, PPP. ) s-au dat magistrului Filip Pictor pentru tipărirea catehismului 
românesc bacșiș 2 florini). 

А doua informaţie despre acelaşi Catehism românesc se află într-o 
scrisoare din 1546 scrisă de preotul sas A. Wurmloch din Bistriţa unui cu- 
noscut al său din Silezia: „lranslatus est cathechismus in linguam wala- 
chicum atque impressus Cfbinii (que urbs nobis saxonibus in Transilvania 
est metropolis) caracteribus ut vocant racianicus, qui referunt formam grae- 
carum literarum. Et multi ex sacerdotibus amplectuntur eum libellum tam- 
quam sacrosanctum, multi autem prorsus contemnunt" 17, (S-a tradus cate- 
hismul in limba română și s-a tipărit la Sibiu, (capitala noastră a sașilor 
din Transilvania), cu litere sirbegti, care seamănă cu cele greceşti. Multi dintre 
preoți au îmbrățișat această carte, socotind-o sfintá,altii însă o dispreţuiesc“). 

Rezultă de aici că municipalitatea săsească din Sibiu care era luterană 
a pus la cale traducerea şi tipărirea unui catehism în românește, carte de- 
sigur influenţată de doctrina luterană, pe care o parte dintre preoţii români 
din Transilvania au respins-o. 

Scrisoarea preotului Wurmloch din 1546 mai contine un pasaj deosebit 
de interesant, care precede pe cel privitor la tipárirea Catehismului romá- 


16 Manuscrisul slav al mănăstirii Dra omirna, nr. 149/1929, f. 161, la I. Iufu 

și V. Brătulescu, Manuscrise slave din Moldova, în „Romanoslavica * , X. 1964. 
7 Ar. Dnususianu, Catehismul românesc din anul 1544, în „Revista critică literară“, 
II, T р. 260—268 ; I. Bianu și N. Hodoș, Bibliografie românească veche, 1, p. 99, 

nesc. „Se află în Transilvania, zice preotul din Bistriţa, un popor pe care-i 
numim valahi, ei citesc evanghelia si epistolele lui Pavel nu în limba lor, ci 
într-o limbă străină, pe care o numesc sîrbească (ratzische sprach). Această 
limbă n-o înţeleg cei neînvăţaţi, decît dacă le-o traduce preotul lor“ (nisi 
sacerdote illorum interpretante). 

Deci, în 1546 preoţii român: care citeau evanghelia şi alte cărţi reli- 
gioase în biserică in slavonește obișnuiau să traducă în româneşte pasagiile 
citite, pentru a putea fi înţelese de popor. Înainte de apariţia „catehismului“ 
cu influenţe luterane, se introdusese limba română în bisericile românești 
din Transilvania, și nu sub presiunea Reformei, care cerea înlocuirea limbii 
„sacre“ cu cea populară, ci ca un complement necesar al liturghiei slavone 
ortodoxe, o traducere anexată la sfîrşitul unor părţi din liturghie, în special 
la citirea „evangheliei“ $1 a „apostolului“. Mai este necesar de observat cà 
preoţii care prezentau ascultătorilor lor aceste traduceri nu le puteau face 
oral, pe baza cunoştinţelor lor de limbă slavonă, căci o interpretare greșită, 
după credinţa bisericii, i-ar fi aruncat în păcatul ereziei. 

Este evident că aveau la indeminàá cănți sarise, în româneşte, manu- 
scrise ale „evangheliei“, „apostolului“ și poate și ale „liturghierului“, foarte 
probabil ale „psaltirii“. 

În ceea ce priveşte Catehismul tipărit din 1544, afirmaţia preotului 
Wunmloch că tipărirea lui s-ar fi făcut la Sibim este greu de crezut, deoarece 
în 1544 nu funcționa іп acel oraș nici o tipografie. Apariţia izolată a acestei ` 
tipărituri, care m-a mai fost unmată de nici o carte a aceleiași edituri, arată 
că a fost tipărită în altă parte, ca o comandă a municipalității sibiene. Muni- 
cipalitatea din Sibiu a cheltuit pentm a scoate această carte, de unde rezultă 
că numele ei, al orașului și al burgermeșterului figurau în titlul sau in post- 
fata catehismului. Aceasta a făcut pe preotul din Bistriţa să creadă că gi ti- 
părirea cărţii, nu numai editarea, s-ar fi făcut la Sibiu. În lipsa unei tipo- 
grafii la Sibiu, s-a propus ipoteza că această carte românească ar fi fost 
tipărită la Brașov, unde încă din 1529 se înființase o tipografie de către 
Ioan Honterus t8. Dar această tipografie brașoveană publica sorieri in litere 
latine, iar catehismul românesc, după mărturia Tui Wurmloch, a fost tipărit 
cu litere slavone. O asemenea tipografie nu se putea improviza, mai ales 
pentru publicarea unei singure cărţi. 

În 1544 funcţiona totuşi o tipografie slavonă cu litere chirilice pentru 
români, aceea a lui Dimitrie Liubavici din Tirgovigte? La 10 ianuarie 1545 
s-a terminat în acest atelier imprimarea Molitvelnicului slavon, prima carte 
cunoscută pînă acum din cele scoase de această tipografie 19. 


8 V. Molin, Interpretări noi în legătură cu Catehismul de la Sibiu, în „Mitropolia 
Ardealului“, V, 1960, nr. 1—2, р. 36—54. 

19 J| Bianu si N. Hodoș, op. cit., I, р. 23—29. Din traducerea prefetei Molitvelni- 
cului slav, în această bibliografie ar reieși că data de 10 ianuarie 1545 ar fi aceea a 
începerii tipăririi cărţii. În realitate, în traducere s-a sărit un pasaj, care poate fi 
reconstituit după textul slav, redat numai în fotocopie (p. 26): „Am început pe vremea 
preasfinţitul mitropolit al Valahiei, chir Varlaam şi am sfîrşit pe vremea preasfinfi- 
tului mitropolit al Valahiei, chir Апапіе, de la zidirea lumii în anul 7058, iar de la 
naşterea lui Hristos 1545“. Partea în cursive a fost omisă din traducere (dar semnalată 
în erata de la p.513). Este clar că data 1545 (ianuarie) este aceea a terminării tipăririi 
4i nu a începerii ei. 

Este foarte probabil însă că Molitvelnicul slavon a fost precedat, tot 
acolo, de tipărirea Catehismului românesc. Este de la sine înţeles că data 
terminării Molitvelnicului fiind în ianuarie, începerea tipăririi datează din 
anul precedent, 1544, în acelaşi an cu publicarea Catehismului românesc. 
Nu poate fi o simplă coincidenţă faptul cá apariția Catehismului are loc 
chiar în anul deschiderii tipografiei slavone din Tîrgovişte. Tipografia con- 
dusă de D. Liubavici era proprietatea acestui meşter şi nu o tipografie dom- 
neascá, precum fusese, la începutul veacului, cea condusă de ieromonahul 
Macarie. În adevăr, Apostolul slavon tipărit de D. Liubavici la Tîrgovişte 
poartă indicatia: (în slavonă): „În casele lui Dimitrie...“20, deci atelierul 
era proprietatea lui. În această calitate putea primi comenzi și din afara Ţării 
Româneşti şi, în adevăr, în 1547 el tipăreşte un Apostol slavonesc pentru 
Ilias voievod, domnul Moldovei, purtînd stema acestui voievod vecin 21. 

În consecință, meșterul din Tîrgovişte poate fi socotit ca acela care a 
lucrat şi pentru Transilvania o carte scrisă cu litere chirilice. 

Tipărirea Catehismului din 1544 la Tîrgovişte 22 este confirmată şi de 
ştirile pe care le posedăm cu privire la Filip Pictor (Mahler), pomenit în 
socotelile Sibiului în legătură cu tipărirea acestui catehism. În însemnarea 
din registrul de socoteli ale Sibiului, reprodusă mai sus, se arată că suma 
acondată lui Filip era un »bibale* , adică bacgis (Trinkgeld), о sumă mică, 
abia 2 florini, ceea ce în nici un caz nu reprezintă acoperirea cheltuielilor 
pentru tipărirea cărţii, ci numai răsplătirea unui serviciu făcut în legătură 
cu această tipărire. Pe de altă parte, este evident că Filip nu era tipograf, 
titlul său de „magister“ corespunde, în oraşele ardelene din veacul al 
XVI-lea, protonotarilor, cei care îndeplineau o funcție permanentă în can- 
celaria oraşului. În această calitate, Filip Pictor este pomenit de mai multe 
ori în registrele de cheltuieli ale municipalităţii sibiene, între anii 1539 
şi 1547: 

1539 iulie 24, Filip Pictor este trimis la domnul Ţării Românești (Radu Paisie), cu 
felicitări pentru întoarcerea în scaun. 

1541 ianuarie 15, Filip Pictor însoţeşte ре solul domnului "Țării Româneşti, trimis 
la voievodul Transilvaniei, Stefan Mailat. 

1541 iunie 3, Filip Pictor este trimis la domnul Ţării Românești ca să afle știri 
despre mişcările turcilor. | 

1541 iulie 1, Filip Pictor este trimis din nou Ја domnul Ţării Кошїпе$її cu aceeași 


misiune. | 
1541 iulie 18, Filip însoţeşte ре un sol muntean care se întoarce în pairie. 


1548 aprilie 10, Filip Pictor este trimis la domnul Ţării Românești pentru rectifi- 
carea granițelor în munți. 

1544 iulie 16, aici se află însemnarea în legătură cu publicarea Catehismului ro- 
mânesc. 

1546 aprilie 27, Filip Pictor este trimis la domnul Ţării Româneşti pentru restabi- 
lirea păcii. 


2 I, Bianu şi N. Hodoș, op. cit., I, p. 514. 

2 Ibidem, р. 514—515. 

2 Dan  Simonescu, Catehismul sibian, 1544, în „Arhiva românească“, X, 
1945—1946, p. 88-98. 

1547 aprilie 14, i se dă lui Filip „Moler“, magistro, însărcinarea să plece în Tara 
Românească pentru a afla ştiri despre pregătirile militare ale turcilor %, 


Pe lingă aceste însemnări extrase din socotelile Sibiului, mai avem 
indicaţii despre acest personaj și într-o scrisoare din 5 iulie 1541, adresată 
de domnul Таги Românești, Radu Paisie, municipalităţii orașului Sibiu, în 
care spune: „Vă rugăm să acordati încredere celor ce le va spune din partea 
mea Philipus, omul de casă al domniilor voastre“ (homo familiarius vestre 
dominacioni) Ж. 

Se vede din toate aceste informaţii că Filip Pictor era în slujba muni- 
cipalităţii din Sibiu, în cancelaria orașului, cu gradul de protonotar. El inde- 
plinea misiuni diplomatice, cu specialitate în sectorul relaţiilor cu Тата Ro- 
mânească, era curierul diplomatic permanent al orașului trimis în ţara ve- 
cină, însoțea pe solii munteni, era adesea el însuși sol pe lîngă domnul Țării 
Românești. 

În acest cadru se lămureşte care era serviciul, destul de mărunt, plătit 
cu doi florini, pe care l-a îndeplinit Filip în legătură cu Catehismul din 1544. 
El este acela care a mijlocit comanda cărții la tipografia din Tîrgovişte. 
Filip nu era nici tipograf, nici traducător (din nemteste ?), el a transmis 
comanda oraşului Sibiu pentru tipărirea Catehismului şi a primit, ca rás- 
platá pentru aceasta, o micá sumá din vistieria oragului. Filip Pictor era, cum 
se vede clar din însemnările de mai sus, un agent de legătură al Sibiului cu 
Tara Românească ; numai în cadrul acestei funcţii pot fi înţelese raporturile 
lui cu tipărirea Catehismului. Se confirmă astfel tipănirea acestei cărți, prima 
carte românească tipărită, la Tîrgovişte, în Тага Românească %. 

Editura Catehismului românesc, care vindea sau dăruia cartea, era 
la Sibiu, atelierul care executase comanda venită de acolo se afla la Тіг- 
govişte. 

Stabilirea locului tipăririi Catehismului românesc la Tîrgovişte, în 
1544, are consecințe şi asupra felului cum trebuie să ne închipuim cuprinsul 
acestei cărți astăzi pierdute. Este imposibil ca o carte tipărită la acea dată 
în Тага Românească, sub ochii domnului şi ai clerului ortodox, să poată 
cuprinde atacuri și cuvinte de defăimare împotriva bisericii ortodoxe. Pe 
de altă parte, trebuie să ţinem seamă de faptul că reforma luterană nu se 
afla încă deplin consolidată la Sibiu, în 1544. La 7 iulie 1543, regenta 
Isabela a Transilvaniei poruncește în scris sibienilor să nu se abată întru 
nimic de la religia catolică, interzicind totodată propaganda luterană 26, 

În aceste împrejurări se tipărește Catehismul românesc, care nu 
putea fi decît un catehism luteran, iniţiativa pornind de la municipalitatea 


2 Hurmuzachi, Documente, ХІ, p. 856—868. 

2 Ibidem, XV—1, p. 406. 

5 Dan Simonescu, Catehismul sibian, 1544, in „Arhiva românească”, X, 1946, 
p. 89—99; Barbu Theodorescu, Personalitatea diaconului Coresi, în „Biserica ortodoxă 
română“, LXXVII, nr. 3—4, p. 287—300 ; idem, Completări şi rectificări la bibliografia 
românească veche, în „Glasul bisericii“, XIX, 1960, р. 1042—1065. Identificarea lui Filip 
Pictor cu Filip Moldoveanul din 1546, al cărui nume apare pe un tetraevanghel, fără 
mdicarea locului de tipărire, este puţin probabili; Filip Pictor nu era tipograf, cum 
s-a văzut. 

5 Arhivele de Stat din Sibiu, Doc. Litt. nr. 1/272. 

sibiană, condusă atunci de Petre Haller, un luteran convins. Dar cei ce 
voiau să publice o astfel de carte pentru români trebuiau să fie seamă de 
mai multe fapte speciale pentru acea vreme. Interdictia lansată de сїг- 
muirea ţării îi obliga să fie prudenti și să nu provoace opoziție violentă. 
De asemenea, trebuiau să (ie seamă de preoţi şi de conducerea bisericii 
române din Transilvania, cărora le era destinată această carte. Catehismul 
de la 1544 nu putea cuprinde o, provocare făţișă împotriva ortodocșilor 
şi a tradiţiei lor, pe care, pe atunci, nu puteau fi obligaţi s-o părăsească. 
Sînt caracteristice cuvintele citate mai sus ale preotului Wurmloch de la 
Bistriţa, care spune că unii preoți români consideră -Catehismul drept o 
carte sfîntă, iar alții, dimpotrivă, o resping. 

Autorul scrisorii din 1546 nu afirmă că o parte dintre preoții ro- 
mâni ar fi adoptat legea lui Luther, îmbrățişîind Reforma, ci numai cà 
acest Catehism românesc era o carte cu îndoială, putea fi socotit ca drept- 
credincioasă, sau, totodată, ca eretică. Aşadar, s-ar рагеа са ea cuprindea 
un compromis între luteranism și ortodoxie. O asemenea ipoteză asupra 
Catehismului din 1544, al cărui text nu-l cunoaştem, nu trebuie 5а sur- 
prindă pe nimeni; compromisul apare foarte clar ín Catehismul tipărit 
de Coresi, douázeci de ani mai tîrziu gi care poate fi socotit ca o reeditare 
a celui publicat din inițiativa sibienilor 27. 

Pe lîngă acestea şi tipărirea cărţii la Tîrgovişte a avut desigur ur- 
mări asupra conţinutului Catehismului, editorii sibieni fiind obligaţi să 
facă concesiuni tradiţiei ortodoxe. 

“Chiar cînd unele cărți româneşti din veacul al XVI-lea stau sub 
semnul propagandei luterane, nici acelea nu pot fi despărțite de curentul 
intern, care începe să se generalizeze în ţările române, atît pe teren laic, 
cît şi pe cel bisericesc. 


Manuscrisele româneşti pre-coresiene din sudul Transilvaniei. Multă 
vreme filologii şi istoricii români au crezut că aşezarea tipografiei cu literă 
chirilică a diaconului Coresi la Brașov, cu publicarea cărţilor româneşti, 
începînd din anul 1560, a reprezentat începutul curentului cultural pentru 
înlocuirea limbii slavone din vechile ei rosturi cu limba poporului. 

În sinteza clasică a lui Ovid Densusianu, Histoire de la langue rou- 
maine, chiar textele maramureșene sînt socotite ca fiind posterioare tipă- 
riturilor lui Coresi, copii în dialect rotacizant ale cărţilor tipărite la Bra- 
şov 28. Astăzi, pe baza înmulţirii materialului informativ, putem vedea ac- 
tivitatea de răspîndire a cărților românești sub forma tiparului brașovean 
nu ca un început, сі ca sfîrșitul unui capitol de istonie culturală. Folosirea 
limbii române în locul celei slavone, ca urmare a creșterii economiei de 
schimb, în care erau angajate atît mica nobilime, cât şi pătura orășenească 
românească, se întilnește simultan în diferite părţi ale ţării, acolo unde se 
formează pieti locale. 


21 Cf. I. Crăciun, Catehismul românesc din 1544, Sibiu, 1946, admite identitatea 
textului Catehismului din Sibiu cu cel tipárit ulterior de Coresi. Acest din urmá catehism 
este, cum se va vedea mai jos, un compromis între ritualul și dogma luterană si 
cele ortodoxe. 

% Ovid Densusianu, Histoire de la langue roumaine, ЇЇ, Paris, 1938, р. 7—9. 

Apariţia tiparului românesc, la Brașov, începînd си anul 1560 2%, este 
rezultatul strîngerii la un loc, într-un centru de schimb mai important, a 
curentelor pentru traducerea cărţilor slavonești în românește pinà atunci 
izolate între ele. În chip practic, acest fapt se manifestă prin aducerea la 
Braşov a manuscriselor românești a'zătuite în alte părţi ale ţării. Adunarea 
scrierilor româneşti se face, cum vom vedea, în cartierul orăşenesc româ- 
mesc al Scheilor Brașovului, în jurul școlii şi bisericii de acolo și în cele 
din urmă se deschide tot acolo, după părerea noastră, tipografia românească 
а lui Coresi, destinată să difuzeze aceste cărţi procurate din diferite părți. 

Folosirea textelor rotacizante din Maramureş pentru tipărirea căr- 
tilor româneşti de la Braşov, în atelierul meşterului Coresi, este definitiv 
dovedită 30, Aşadar, au fost aduse de departe, din mănăstirile maramure- 
gene, manuscrise românești, care au fost apoi corectate, modernizate gi, în 
sfîrşit, predate tiparului. 

Nu trebuie să restringem aria acestui proces de difuzare a scrisului 
românesc la linia Maramureş-Brașov. Înainte ide 1560, data primei tipá- 
rituri româneşti a lui Coresi, s-au tradus din slavoneşte și alte cărţi, în 
alte ţinuturi, de unde, de asemenea, au fost aduse la Braşov. Am arătat 
mai sus că Evanghelia a fost tradusă în româneşte între anii 1512 şi 1526, 
într-o regiune a Transilvaniei de sud, apoi tipărită la Braşov în 1560. 

Jumătatea de sud a Transilvaniei era, în secolul al XVI-lea, o re- 
giune propice pentru apariţia scrierilor în româneşte, deoarece acolo se 
întăreşte atunci pătura orășenească de această limbă, în legătură cu for- 
marea economiei de schimb la Braşov, Sibiu, Alba Iulia, Orăştie, Ca- 
ransebeș. 

Se cunosc astăzi o serie de manuscrise românești precoresiene, adică 
dinainte de 1560, scrise probabil în aceste oraşe ardelene şi în dependenţa 
lor. Datarea şi localizarea acestor texte sînt destul de dificile, pentru că, în 
mare parte, ele ne-au fost transarise numai în copii relativ tirzii, care se 
resimt de limba copistului și a epocii іп care au fost copiate. 

Dintre cărţile bisericești traduse în româneşte în Maramureş pose- 
dăm Psaltirea şi Apostolul (cu epistolele), Evanghelia a fost tradusă în 
sudul Transilvaniei. După aceea, sau poate concomitent, au fost tălmăcite 
în româneşte și celelalte cărţi bisericeşti mai puţin fundamentale. 

Octoihul, adică scrierea ce cuprinde cîntările bisericeşti pe opt gla- 
Suri, se păstra ріпа de curînd într-un manuscris românesc din biblioteca 


% Pentru data tipăririi primei cărți românești la Brașov, vezi mai jos, Partea 
a III-a, capitolul II. : 

3 A]. Rosetti, Lexicul «Apostolului» lui Coresi comparat cu al «Codicelui Оото- 
пејеап», în „Grai şi suflet”, I, 1923, p. 100—106; cf. Şt. Разса, Probleme în legătură 
cu începutul scrisului românesc ; Versiunile româneşti din secolul XUI ale Apostolului, 
în „Cercetări de lingvistică“ (Cluj), II, 1957, iunie—decembrie, p. 47—98, contestă 
folosirea textului maramureșean de către Coresi. Vezi însă replica lui Al. Rosetti, Despre 
raportul dintre «Codicele Оотопејеап» şi «Apostolul» lui Coresi, în „Omagiu lui Iorgu 
Iordan“, București, 1958, p. 745—751, si același, În controversa asupra raporturilor dintre 
«Codicele Оотопе[еап» şi «Apostolul»diaconului Coresi, în „Limba română“, XII, 1963, 
р. 359—359 (cu asemănările dintre texte puse pe două coloane). 

bisericii din Scheii Braşovului. Acest Octoih este cunoscut într-o copie din 
anul 1570 datorită lui Oprea diacul, ginerele lui popa Dobre de la biserica 
Scheilor Brașovului. Acest copist a lăsat o lungă introducere, în care arată 
împrejurările în care a copiat și vorbeşte despre originalul acestei tradu- 
ceri românești. Copia a fost executată după o traducere românească mai 
veche, „de рге izvodul ce iaste în biserica Scheailor, de lingă cetatea Bra- 
șovului, de l-au scos den limba sîrbească рге limba rumámeascá sfinții 
părinți, cine au fost mainte întru acestu loc“ 31, 

Traducerea románeascá a Octoihului era mai veche decít copia din 
1570, cu mult mai veche, de vreme ce Oprea diacul, deși legat prin fami- 
lia sa de conducerea bisericii Scheilor, nu putea ști nici cînd, nici de cine 
a fost făcută. El întrebuinţează termenul vag: „sfinţii părinți, cine au 
fost mainte“. 

În aceste condițiuni, este probabil că această scriere românească da- 
tează din prima jumătate a veacului al XVI-lea și a fost alcătuită tot în 
cartierul orășenesc al Scheilor Braşovului. 

În biblioteca bisericii Sf. Nicolae din Scheii Brașovului se mai păs- 
trează o fotocopie după o pagină a Octoihului copiat de Oprea, din care 
reproducem un fragment (cîntarea de sîmbătă, seara, glasul al șaptelea, 
titlul în slavoneste) : „Viniţi să ne bucurăm domnului, cá au zdrobit ți- 
nearea moríiei şi au luminatu rodurile ominești. Cu îngerii să strigám : 
lucrătoriul $1 înspăsitoriul nostru, slava ta. Rástignire rábdagi ispágitoare 
şi ingropare dereptu noi. Cu moartea-ţi ca domnul pre moarte omorigi. 
Dereptu acea închinămuzne învierii tale de a treea dzi, doamne, slava ta. 
Apostoli vădzură învierea lucrătoriului, mira-se gi cînta laudă îngerești, 
aceasta e slava besearecii“ 32. 

Tot de la traducătorii de la .școala gi biserica din Șchei provine și 
manuscrisul unui Apostol românesc, azi în colecţia G. Cardaș. 

Este vorba Пе un text slav cu traducere românească interliniară. Afară 
de „Apostol“ (cu epistolele) manuscrisul mai cuprinde si fragmente din 
„Vechiul Testament“, dintr-o omilie a lui Ioan Gură de Aur şi dintr-un 
apocrif. La р. 426 se află, în original în slavonește, următoarea însemnare 
a scriitorului : „S-a scris cu mina păcătosului, eu popa Bratul, întru slava 
dumnezeului nostru, în veci, amin. S-a început în anul 7068 (1559 septem- 
brie 1—1560, august)“ %. Acest important manuscris slavo-român este 
anterior tuturor tipăriturilor româneşti ale lui Coresi. Din însemnarea re- 
produsă mai sus rezultă că Bratul era copistul manuscrisului, el nu spune 
că ar fi tîkmăcit textul slavon în româneşte. În acest caz, traducerea este 
mai veche decit anul 1559, poate chiar cu câteva decenii, face parte din 
colecţia de manuscrise adunate la Șchei, în prima jumătate a secolului 


al XVI-lea. 


31 N. Sulică, Cea mai veche şcoală din cuprinsul României, în „Omagiu lui 
C. Kirițescu“, Bucureşti, 1937, р. 14—15. 

32 Fotografie necatalogatá, la biblioteca bisericii sf. Nicolae din Scheii Braşovului, 
comunicată de directorul ei, prof. I. Colan. 

33 Aducem mulțumiri tov. G. Cardaş, care ne-a încredinţat manuscrisul. 

O comparaţie, deocamdată superficială, cu sondaj la diferite pagini, 
între acest manuscris și Apostolul românesc tipărit de Coresi la Braşov 
în 1563 arată că avema face cu două traduceri româneşti independente За 

Apostolul Cardaş, pînă acum necunoscut de lingviști, se remarcă prin 
caracterul arhaic al limbii : „şi cu nusul dumiindu (vorbind), intrá si aflà 
de ceia ce adunase-se multi. Zise către 'nşii: voi ştiţi cá mu fromos iaste 
a bărbatu ovreescu a se lipi sau a urdina de altă sămânță“ 95. 

Pentru traducător credincioşii sint „crezătorii“, generaţiile ,neamure". 
Scriitorul neputînd afla corespondențele româneşti ale unor cuvinte sla- 
vone, a creat el însuşi o serie de cuvinte românești : fietorilor (pentru sla- 
vonescul saştim, „celor came sînt“) (p. 265), chiporate (pentru slavomescul : 
različni, „în diferite chipuri“), nuascultălorii (pentru slavonescul: nepos- 
luymifi, ,nesupugi^) (aceeași pagină). Traducătorul a făcut multe greșeli 
datorite neintelegerii textului slavon. Astfel, la p. 1: „Însă toată lucrarea 
apostolească ţinu“ traduce textul slav: Elmaje văsea " deaanie apostolska 
sădrăjet, ceea ce înseamnă: „Cuprinde în întregime faptele apostolilor“, 
dar traducătorul român scrie „ţine“ în loc de „cuprinde“, pentru că să- 
dărjat, are şi acest înţeles. Titlul omiliei lui loan Gură de Aur este tradus 
аза: „Cine-i de întru sfinţi, părintele nostru, cregtinul marele episcop, 
dein cetatea lui Constantin, cu rostul de auru. 'Cuvîntu de învăţătură“ 
(p. 454). 

În textul slav era scris Го, prescurtarea numelui Ioan; traducătorul 
a înţeles greșit că e vorba de pronumele slav la acuzativ: io, „cine“, așa 
că numele lui Ioan (Gură de Aur), autorul omiliei, a dispărut din tex- 
tul român. 

În acest Apostol titlurile sînt redate numai în slavonă, textul este în 
slavonă cu traducere românească sub fiecare rînd slavon. Scopul acestor 
texte bilingve apare evident, ele erau un ajutor pentru preoţii care citeau 
în biserică in slavonește, deşi nu înțelegeau această limbă, dar aveau în 
faţă o tălmăcire, care le slujea de îndreptar şi pe care o împărtășeau si 
auditoriului negtiutor de carte, cum s-a arătat mai sus. 

Manuscrisul Apostolului Cardaş este redactat în grai sud-ardelean, 
fără rotacism. („E Cornilie zise : din na patra zi pînă la acestu ceas fiiu 
ajunîndu“ (p. 112), „şi intreba-voiu amu cu care cuvântu tremése în dereptu 
тепе“ (ibidem). 

Copistul din 1559—1560, popa Bratul, nu era preotul bisericii Schei- 
lor la acea dată. Un popă Bratu fusese parohul bisericii de acolo în 1515; 
acest Bratul al doilea nu este trecut în cronica Scheilor 36. Era însă preot 
la Braşov, în 1569, el vinde popei Dobre al bisericii Sf. Nicolae un Molit- 
velnic slavon, copiat în 1495, саге urma să fie depus în acea biserică 37. 


34 Lucrul apostolesc, tipărit de Coresi, ediţia în facsimile de I. Bianu, Texte de 
limbă românească din secolul XUI, IV, Bucureşti, 1930. 

35 Codicele С. Cardas, p. 111. 

36 Quellen zur Geschichte der Stadt Brasso, V, р. 2. К. Tempea, Istoria. besericit 
Șcheilor Brașovului, ediţia St. Stinghe, Braşov, 1899, p. 2. 

37 C. Lacea, Biblioteca veche a bisericii sf. Nicolae din Braşov, în „Transilvania“, 
XI, 1909, p. 100—105. 

Popa Dobre era probabil profesor la Şcoala românească din Șchei, copist 
de manuscrise slavonesti și româneşti. 

Molitvelnicul slavon din 1495 vîndut in 1569 bisericii din Șchei de 
către popa Bratul s-a păstrat în biblioteca acelei biserici, unde se află și 
acum. În textul sfavon, la p. 220—221, se află intercalat un text româ- 
nesc, care face parte integrantă din Molitvelnic, cartea rugăciunilor si a 
slujbelor ce se rosteau la diferite nevoi. Textul românesc datează, fără în- 
doială, după aspectul paleografic, din prima jumătate a secolului al 
XVI-lea sau de la mijlocul său, îl putem considera ca o scriere precore- 
siană. Titlul ei este: „Învăţătură gi întrebare, cîndu va vrea vreun om de 
în legea lătinească să vie cătră a noastră credinţă şi lege, să se boteze, 
popa mainte să-l întrebe cu céste cuvinte“. lată un fragment din text, 
dintre cele mai interesante: „Să întrebi întăiu aşa: spune tu acmu cu 
totu sufletul tău, înainte lui Dumnezeu și a tuturor sv(e)nfilor, iubeşti cu 
toată inima 51 cu tot sufletul tău legea ateasta cregtineascà, carea iaste toc- 
mită de la dumnezeu... Si iarăşi să zici: dară lépezi-te de toată legea lăti- 
nească și de a lui Mărtin ereticul şi de toate eresele lor şi de toate hu- 
lele lor 2“ 38, Iată dar că unul din cele mai vechi texte bisericești în limba 
română, scris în Transilvania, condamnă reforma lui „Mărtin ereticul“, 
adică a lui Luther. 

Îmcepătorii scrisului în limba română, departe de a fi luterani sau 
influenţaţi de doctrina reformei, se arată adversari hotárifi ai „ereziei“, 
pe саге o combat de pe. poziţiile limbii populare, în sensul că se ia atitu- 
dine împotriva acestui curent într-o carte scrisă în românește în sec. XVI. 

Traducerea Molitvelnicului în românește, ale cărui începuturi le 
surprindem în acest text din biblioteca bisericii Scheilor, are o mare impor- 
tanfá culturală. Molitvelnicul, dintre toate cărţile bisericeşti, este cea mai 
apropiată de popor, în sensul că în această carte se cuprind rugăciuni cu 
caracter folcloric : la culesul viei, la strîngerea recoltei, la zidirea casei, la 
căderea unui lucru necurat în puf etc, 

Marea varietate a planului şi a cuprinsului diferitelor manuscrise ale 
Molitvelnicului slavo-român şi românesc ne îngăduie bănuiala, care ur- 
mează să fie verificată, că în unele dintre aceste versiuni au fost intro- 
duse rugăciuni adaptate după descintece sau alte formulări populare ale 
ceremoniilor legate de funcţionarea obștilor sătești şi de tradiţiile lor. 

În afară de fragmentul de la biserica Şcheilor, amintit mai sus, nu 
cunoaștem pînă acum un manuscris românesc al Molitvelnicului datînd din 
prima jumătate a secolului al XVI-lea. N. Drăganu, care nu cunoştea 
manuscrisul de la Schei, a comparat Molitvelnicul românesc din colecţia 
Marțian, în copie din secolul al XVII-lea, cu fragmentul din Codex 
Sturdzanus (Slujba îngropării din capitolul intitulat : „Cugetări în ora mor- 
fii^), datînd din anul 1580 si a ajuns la concluzia că a existat un original 
comun celor două texte, adică un Molitvelnic românesc tradus din slavo- 
nește înainte de anul 1550 39, 


38 Manuscrisul slav nr. 2 al bibliotecii bisericii din Schei, Molitvelnic mic, 886 p. 
39 N, Dráganu, Un fragment din cel mai vechi Molitvelnic românesc, în ,Daco- 
romania", ЇЇ, 1922, p. 294—826. 


9—415 

Această încheiere importantă pentru istoria culturii românești este 
acum confirmată de descoperirea unui alt fragment în dimba noastră din 
Molitvelnic, intercalat într-un manuscris slav al acestei scrieri, aflat în 
biblioteca Institutului teologic din Sibiu 40. 

La sfîrşitul exemplarului de acolo al Liturghierului românesc tipă- 
rit de diaconul Coresi în 1570, despre care va fi vorba într-un capitol ur- 
mător, se află adăugat, în aceeași copertă, manuscrisul unui Molitvelnic 
slavon. Textul începe cu rînduiala maslului, urmată de alte capitole 
(f. 1—78), după care, fără nici o tranziţie, cu același scris, continuă textul 
Molitvelnicului în româneşte, numai pe două pagini și jumătate (f. 78-81); 
urmează, scris de altă mînă, din secolul al XVIl-lea, un Penticostar în 
limba slavonă (f. 81—146). Molitvelnicul slav, oit şi cele două file în ro- 
mânește sînt scrise in semiunciala mică, caracteristică pentru manuscrisele 
slavo-române din veacul al XVI-lea, în special cele din prima jumătate a 
secolului. Şi acest volum, după știința bibliotecarilor din Sibiu, provine 
tot de la biserica Scheilor Braşovului, de unde a trecut prin mîinile mai 
multora, pînă a ajuns în depozitul în care se află acum. lată textul frag- 
mentului de la Sibiu, pînă azi necunoscut “1. 

„Au lăsat legea sventi parinţi de la acel sábor de la Neochesariia, 
cum acesta om ce-ș va mărturisi elu de bună voe păcatul și gregeale, de 
svinta liturghie trebuie să să părăsască, să nu mai cănte nici dănăori în 
viaţa lui, iară alte lucruri preufii toate să le ştie“. 

„Pentru să le ştie negtene, pentru ce să face lyturghie, după ce moare 
omul, a treia zi și a noo dzi și la 40: Nechifor patriarhulu de Țarigrad : 
Daca moare omul și-l îngroapă în maica 1ш, în pámintu, pentrucă-i dein 
pămîntu au fostu zidit, de a treia zi înainte încâpe faţa lui dentru lumina 
şi frămscţea ei cea cuvioasă a sea strica $1 să topi și a să painginóste. 
Dereptu ceia facem liturghie într-această vreme, de a treia dzi. Тага a 
пооа dzi inciepe trupul a să degcheia den toate încheeturile şi а să părți, 
numai inema ce stă întreagă. Pentru acesti lucru să face lyturghie a nooa 
dzi. Тага la 40 de zile și atasta inima să tapește. Dereptu acéia, să face 
intr-acé 421 lyturghie". 

„Într-acesta chipu să face şi nașterea omului în zgăulu maică sa, 
după ce să împreună bărbatulu cu fáméia: a treia zi să schizmește inima, 
iar a noao dzi să încheagă trupul, iară cîndu să înplu 40 de dzile, iaste 
desávirgit închipuită toată fata lui, ce să dzice pruncului“. 

Nu rămîne îndoială că pe lîngă aceste texte, dintre care unele sînt 
semnalate aici pentru intiia oară, mai avem în bibliotecile și arhivele din 
{ага şi alte manuscrise românești, copiate în а doua jumătate a secolului 
al XVI-lea sau chiar din al XVII-lea, dar care reprezintă traduceri din 
slavonește alcătuite înainte de Coresi, adică înainte de tipărirea Evanghe- 
liei din 1560. Deoarece datarea acestor texte prezintă probleme complicate 


40 Liturghierul lui Coresi din 1570, despre care vezi mai jos. Exemplarul biblio- 
tecii Institutului teologic din Sibiu. 

^! Pentru indicaţiile preţioase obţinute în cercetarea manuscriselor Institutului 
teologic din Sibiu sînt îndatorat prof. I. Beju si M. Scorobet. 

de distincție între limba copistului şi aceea a traducătorului, ne mulțumim 
cu simple semnalări : 

Psaltirea slavo-română (cu text paralel) de la Mehadia, copie datînd 
de la sfîrşitul secolului al XVI-lea €, Apostolul românesc, fost în colecţia 
М. Gaster 9, Manuscrisele românești de la biblioteca orășenească din 
Braşov (provenind din biserica Scheilor), anume Apostolul (diferit de cel 
tipărit de Coresi, păstrînd, în copia din secolul al XVII-lea, o sumă de 
arhaisme ale versiunii de pe care s-a făcut copia); acest manuscris pro- 
vine probabil din Moldova 4. Manuscrisul slav $1 românesc din aceeaşi 
bibliotecă, cuprinzînd un Octoih mic, probabil din secolul al XVI-lea, în 
graiul nord-ardelean, cu unele particularităţi moldovenești, care așteaptă 
încă un studiu amănunţit al limbii, filigranelor și paleografiei. Si acest 
manuscris provenit de la biserica Scheilor poate fi socotit ca fiind scris în 
veacul al XVI-lea 4 


* 


În prima jumătate a secolului al XVI-lea, înainte de tipăriturile lui 
Coresi, înainte chiar de pătrunderea luteranismului în Transilvania, se 
dezvoltă simultan în ţările române un curent pentru ridicarea limbii ro- 
mâne la rangul de limbă literară şi de limbă a bisericii. Tipărirea cărţilor 
românești la Brașov este consecința și nu, cum s-a crezut, cauza acestui 
curent. 


42 N, Iorga, Observaţii si probleme bănăjene, Academia Română, „Studii si cer- 
cetări“, XL, Bucureşti, 1940, facsimile în anexe. 

43 M. Gaster, Tetravanghelul diaconului Coresi din 1561 (titlu necorespunzător), 
București, 1929, anexa, p. 121—247. 

4 Т, I. Roman, Un Apostol braşovean din secolul al XUII-lea, în „Limba română“, 
XII, 1963, р. 556—563. 

45 Biblioteca regională, Braşov, ms. românesc, comunicat de prof. I. Roman, 
din Braşov. 

Capitolul П 


SCRISUL ÎN LIMBA ROMÂNĂ ÎN A DOUA JUMĂTATE 
A SECOLULUI AL XVI-lea 


IMPORTANȚA TIPĂRITURILOR LUI CORESI 


Introducere. Їп prima parte a acestui studiu 
am ajuns la rezultatul formării unui curent de scrieri în limba română în 
ultimii ani ai secolului al XV-lea. Aceste scrieri, textele din Maramureş 51 
din nordul Transilvaniei sînt urmarea unor împrejurări locale şi specifice 
ale vieţii feudale din acele раги. Aceasta se vede bine din caracterul pro- 
vincial, sătesc, al textelor maramureșene, scrise în dialect, fără preocupare 
de răspîndire mai generală, fără prefețe și epiloguri, care să arate cine le-a 
saris și cu ce scop. Lipsa acestui mesaj subliniază cercul strimt al creaţiei 
şi răspîndirii lor într-un mediu care ştia de ое s-au scris cărțile gi se 
mulțumea cu ele, fără explicaţii si garanţii. 

Opera traducătorilor din Maramureș este prefata unei mișcări mai 
generale românești. 

Cu totul altfel se înfățișează activitatea vastă şi consecventă a publi- 
cării cărţilor româneşti în a doua Jumătate a veacului al XVI-lea, în fruntea 
căreia stă tipografia condusă de diaconul Coresi la Brașov. 

Răspîndirea cărţilor românești de la Brașov în toată Transilvania 
şi, cum vor arăta mai jos, în Moldova si Tara Românească, cu învoirea 
domniei $1 a autorităţilor bisericii, face ca această activitate să însemne 
începutul biruinții limbii poporului în cultura feudală la români. 

Este vorba de un moment care se regăseşte în istoria a aproape tu- 
turor ţărilor din Europa: momentul înlocuirii limbii oficiale, străine, cu 
limba poporului, adică pătrunderea elementelor sociale populare în cultura 
feudală. 

Istoriografia burgheză nu a privit pînă acum această problemă de 
bază a istoriei culturii noastre în toată amploarea ei, în cadrul ei social. 
Biruinfa limbii române era considerată de această istoriografie ca o pa- 
gină din istoria bisericii, iar activitatea tipografiei lui Coresi numai ca 
urmare a influenţei Reformei din Transilvania. 

N. Iorga scria : „Întîiul curent de prefacere a cărților sfinte... porni 
din Ardeal; sub influență străină și eretică. Nu era o mișcare naturală, 
ci una pornită dintr-o constringere* 1. 

O, Densusianu, care observă cu drept cuvînt că în aceeaşi epocă 
încep să se scrie în româneşte și zapise, acte particulare şi publice, nu vede 
lucrurile unitar. Pentru aceasta din urmă recunoaşte „un fenomen, care 
decurge din împrejurările proprii ale vieții românești“, căci „în secolul 
a! XVI-lea condiţiile istorice, raporturile sociale în ţările române se schim- 
baseră în chip simţitor“ 2, dar în ce priveşte apariţia, tot atunci, a cărților 
bisericești, el spune: „toate aceste texte religioase (româneşti) tipărite 
după 1560, graţie iniţiativei cîtorva fruntași sași și unguri... (Aceştia) erau 
împinşi de dorinţa de a cîştiga populaţia românească la cauza bisericii pro- 
testante. Sagii şi mai tîrziu ungurii au pus să fie tipărite în româneşte tra- 
ducerile Vechiului și Noului 'Testament“ 3. 

În prezentul studiu vom arăta că iniţiativa scrisului în românește, a 
tipăririi cărţilor în limba poporului, aparține românilor, anume, în primul 
rînd, păturilor orăşeneşti, rămase ortodoxe. În luteranism s-a aflat un 
exemplu, dovada că aga ceva se poate, dar traducerea cărţilor bisericii în 
limba poporului nu porneşte de la luterani, n-a fost impusă din afară, ci 
provine din nevoile culturale ale societăţii românești. 

Dacă pornim de la faptul bine stabilit şi recunoscut, cum am văzut, 
de О. Densusianu, că înlocuirea scrisului slavon cu limba populară apare 
în același timp şi în păturile laice românești, neinriurite de reforma reli- 
gioasă, sîntem obligați să privim toate scrierile în limba română ca un fapt 
general, în legătură cu schimbările sociale, căci nu ne este îngăduit să 
impárfim istoria în cămăruţe. Pe de altă parte, un al doilea fapt general, 
obiectiv, este acela că Reforma nu a izbutit la români, propaganda luterană 
şi calvină au eșuat în încercările lor de a câștiga pe români. 

Aşadar, nu putem atribui acestei încercări neizbutite transformarea 
culturală a introducerii limbii române în locul celei slavone, ar însemna 
să ne bizuim pe un eșec pentru a explica un fapt pozitiv. Aceiași istorici 
care afirmă că scrierea textelor rominegti din secolul al XVI-lea se dato- 
reste influenței externe a Reformei recunosc totuși că slavonismul cultural, 
limba slavonă bisericească se stingea și nu mai putea fi folosită de socie- 
tatea românească, ceea ce ni se pare o contrazicere. 

N. Iorga spune: „Apoi începu decăderea neapărată a culturilor de 
import, care nu se reazimă pe nimic esenţial și durabil, care nu-și au rä- 
dăcinile în viaţa internă a unui popor, nu pot produce floarea deplină a 
originalității şi se veştejesc repede“ 4 


| N. Iorga, Istoria literaturii române, II, ediţia a I-a, Bucureşti, 1926, p. 460. 
2 О, Densusianu, Histoire de la langue roumaine, ЇЇ, Paris, 1938, p. 

3 Ibidem, p. 4; Sextil Puşcariu, Istoria literaturii române. Epoca veche, ediţia 
a Il-a, Sibiu, 1930, p. 73, 74, numeşte întreaga activitate de traduceri şi tipărituri româ- 
nești din Transilvania în a doua jumătate a veacului al XVl-lea: „A treia influență 
apuseană”, spunînd : „A treia influență apuseană căreia se datorește răspîndirea de 
cărţi tipărite în românește ne-a venit în sec. al XVI-lea, prin mijlocirea nemților, 
maghiarilor din Ardeal, care căutau să cîştige pentru învăţăturile lui Luther şi Calvin 
pe românii transilvăneni”. 

4 N, Iorga, of. cit, IL, ediţia a II-a, p. 459. 

Cît de repede? Se stie că slavonismul cultural la români tinea din 
veacul al X-lea. Deci, a trebuit o revoluţie pentru înlocuirea lui și de 
aceea nu credem în teoria „morţii naturale“ a slavonismului cultural la 
români. Oricum, reținem şi din cercetările lui N. Iorga, precum am reţinut 
din Istoria limbii române a lui Densusianu, ideea despre „schimbările 
sociale“ care au adus scrisul românesc laic, concepţia că scrierea în limba 
poporului se explică, în veacul al XVI-lea, prin faptul că societatea ro- 
mânească (o parte a ei, spunem noi, anume pături sociale care se ridică) 
nu mai știa slavonegte. Este evident cá în acest caz cade explicaţia cu in- 
fluenta precumpănitoare venită din afară și urmează să cercetăm biruinţa 
limbii române în secolul al XVI-lea în funcţie de nevoile de atunci ale 
societăţii românești. 

Brașovul, ca centru de legătură între cele trei ţări româneşti, a avut 
un rol de difuzare a primelor cărţi scrise în româneşte. Primele cărți ro- 
mânești, documente, inscripții, au apărut aproape simultan în diferite părţi 
ale ţării. Dar reunirea lor într-un centru comercial, difuzarea lor prin 
mijloacele tipografiei nu s-a putut face altundeva decît în acest centru de 
legătură. Începuturile scrisului în limba română n-au pornit de la Braşov, 
acest oraş a avut numai conducerea răspîndirii acestor scrieri. Cu alte 
cuvinte, numai datorită caracterului comercial al oraşului Braşov s-a cen- 
tralizat acolo acţiunea de difuzare a cărţii românești, dar opera de tra- 
duceri аге, în a doua jumătate a secolului al XVI-lea, un caracter general 
românesc. 

Legăturile Braşovului cu Чата Românească şi Moldova în а doua 
jumătate a veacului al XUl-lea. Activitatea tipografiei în limba română 
condusă de Coresi la Brașov se explică în mare parte prin legăturile aces- 
tui centru megtesugáresc și comercial cu Tara Românească $1 cu Moldova, 
mai ales cu cea dintii. Publicarea cărţilor bisericeşti în limba română nu 
este o problemă de pură istorie ardeleană, ea se leagă de istoria Таги 
Românești si îm parte și de a Moldovei. Nu este o întîmplare că, dintre 
toate orașele ardelene românești, acela în care s-a dezvoltat în forme con- 
secvente si mai importante răspîndirea cănţii românești in a doua jumă- 
tate a veacului al XVI-lea a fost Braşovul. Aceasta înseamnă că princi- 
palul centru al revoluţiei culturale din acea vreme a fost, ca să zicem așa, 
un centru interrománesc, un centru de legătură între ţările române. Tipo- 
grafia condusă de Coresi a fost adusă la Brașov din Tara Românească, el 
însuși era un meșter tipograf din acea farà, și avem dreptul să afirmăni, 
ținînd seamă de poziţia economică a Braşovului, cà şi cărţile tipărite de 
dinsul au fost deopotrivă destinate și Transilvaniei și ţărilor de peste munţi. 

Nu este necesar să refacem aci istoria legăturilor comerciale ale Bra- 
sovului cu Tara Românească si cu Moldova. Ele sînt bine cunoscute, ceva 
mai puţin cunoscute pentru a doua jumătate a veacului al XVI-lea, faţă 
de prima jumătate, pentru care avem un studiu foarte bun şi o documen- 
tare mult mai bogată 5. 


5 Radu Manolescu, Schimbul de mărfuri dintre Тата Românească şi Braşov în 
prima jumătate a secolului al XUl-lea, în „Studii şi materiale de istorie medie“, II, 
1957, р. 845—890. Cf. şi St. Meteș, Relaţiile comerciale ale Ţării Româneşti cu Ardealul 
pînă în veacul al XVIII-lea, Sighişoara, 1921. 

Din cercetarea acestor legături reținem următoarele trăsături carac- 
teristice, care ne pot folosi la explicarea fenomenului cultural pe care îl 
studiem. În primul rînd, avem dreptul să afirmăm că în privinţa frecvenţei 
cercetării negustorilor, a volumului comerțului, Brașovul este cel mai im- 
portant centru comercial de legătură cu Тага Românească și cu Moldova. 
Acest comerț are și a avut și în veacurile precedente un caracter special ; 
este vorba de schimbul între produse meșteșugărești, arme de metal, unelte 
și alte fabricate, frînghii, căruţe etc., vindute de meșteșugarii si negustorii 
din Braşov, pentru produse brute ale bogăției animale din Tara Româ- 
nească : vitele, pieile, peştele, ceara. 

Așadar, Braşovul joacă faţă de ţările românești vecine rolul unui 
fumizor al produselor civilizaţiei materiale orășenești, faţă de o regiune 
rurală. Pe lîngă această observaţie, care explică şi situaţia Brașovului, ca 
centru cultural pentru {ага vecină, mai trebuie subliniat și faptul că la 
acest comerţ erau angajate numeroase orașe si tîrguri din ţările române 
de peste munţi, că orășenii din aceste {агі cunoșteau Braşovul şi colaborau 
cu viaţa orășenească de acolo. 

În sfîrșit, pe lîngă comercianții din principate $1 comercianții sași 
brașoveni, cei mai bogaţi dintre negustorii care făceau comerţul peste 
munți, un rol destul de apreciabil în legăturile comerciale ale Brașovului 
cu Тага Românească şi Moldova îl jucau așa-numiții „bulgari“, care erau 
românii din suburbiul Scheilor Braşovului. 

Se constată că această populaţie orășenească de la Brașov avea o acti- 
vitate comercială, care presupune o clasă de oameni bogaţi, cu legături 
permanente cu Tara Românească 6. 

În epoca începuturilor activităţii lui Coresi, deși este o oarecare 
lacună în corespondența diplomatică dintre Brașov și Тага Românească, 
se constată legături foarte prieteneşti în vremea domniei lui Pătraşcu cel 
Bun: „Am legat credinţă si frátie cu domniile voastre“, scrie acest domn 
brașovenilor 7. Socol, marele vornic al lui Pătrașcu, principalul factor al 
politicii boierești în vremea lui, avea legături comerciale cu Brașovul și cu 
un oarecare Mihai Moga, negustor român de acolo, care era furnizorul 
său 8, 

Epoca în care Coresi a lucrat la Brașov este caracterizată prin ridi- 
carea unor familii bogate din patriciatul orășenesc săsesc de la Brașov, în 
frunte cu Iohannes Benkner, judeţ al orașului, care avea interese bănești 
importante în diferite părţi ale Transilvaniei şi peste graniţele acelui prin- 
cipat. Astfel, în 1557, el cumpără cu 2000 de florini (monetă de aur) 
„spălătoria de aur“ (a nisipurilor aurifere) de la Zlatna, în Munţii Apu- 
ѕепі 9. Tot el înființase la Braşov prima fabrică de hîrtie din acest oraș 10, 
ginerele său primise 4500 de aspri de la Alexandru Lăpușneanu, domnul 


6 Aceste concluzii sînt trase din lucrările citate la nota precedentă. 

7 Gr. Tocilescu, 534 de documente istorice slavo-române, Bucureşti, 1931, 
p. 365, 366. 

3 Ibidem, p. 443. 

9 Quellen zur Geschichte der Stadt Brasso, VI, p. XLVIII. 

10 Ibidem, IV, p. 181—182, 506. 

Moldovei (în 1564), pentru a-i aduce mărfuri din Polonia îi. Erau deci 
oameni angajaţi în afaceri comerciale, între care şi cele ce priveau ţările 
române. 

Asemenea legături comerciale și situaţia specială a lui Iohannes Ben- 
kner ca om de afaceri întinse explică sprijinirea tipografiei lui Coresi și 
de către autorităţile civile si bisericeşti din ţările române și de către jude- 
(ul Braşovului, fără să recurgem la explicaţia exclusivă a intereselor de 
propagandă ale bisericii luterane, deoarece tipografia era o întreprindere 
meșteșugărească productivă. Orice operă de acest fel trebuie încadrată în 
împrejurările de istorie economică ale vremii. 

Din punct de vedere bisericesc, legăturile Braşovului cu Тага Româ- 
nească şi Moldova au fost puţin studiate. Se poate afirma că tocmai în 
această epocă, în a doua jumătate a veacului al XVI-lea, se poate vorbi 
de circulaţia frecventă a feţelor bisericești ortodoxe din cele două {агі 
la Braşov. Aceste legături se fac, se înțelege ușor, cu comunitatea româ- 
nească de la Schei, și prin aceasta cu biserica ortodoxă română din alte 
părţi ale Transilvaniei. Astfel, în socotelile oraşului Braşov întîlnim în 
repetate rînduri menţiuni despre ierarhia bisericii de peste munţi : venirea 
vlădicii Isaia din Moldova la Braşov (1573) 12, „a venit vlădica din Тага 
Românească“ (1578) 13, „a venit vlădica şi cu mai mulţi călugări“ (1579) t4, 

De asemenea, în anii 1581—1582, sint pomeniţi la Braşov : episcopul 
valah, un alt vládicá, precum și un episcop grec 1?. 

Sensul acestor vizite episcopale de peste munţi este că biserica română 
ortodoxă din Transilvania gi în special cea din Scheii Braşovului nu stătea 
izolată în fata propagandei Reformei religioase, ci se afla în contact cu 
biserica din Тага Românească şi Moldova, se putea bizui pe sprijinul «i, 
care îmbrăca în anume imprejurări un caracter politic. 

În sfîrşit, situația specială a Scheilor, cartierul românesc orăşenesc 
de la Braşov, stă în legătură atît cu comerţul cu Тага Românească, cît și 
cu relaţiile de altă natură : diplomatice, religioase, ale municipalităţii Bra- 
sovului cu ţările de peste munți. 

Am arătat mai sus că locuitorii din Schei, aga-zigii „bulgari“, aveau 
un rol activ în comerţul Ţării Românești și Moldovei cu Braşovul. Anumiți 
orășeni din Șchei erau oameni cu știință de carte şi erau folosiţi de muni- 
cipalitate ca soli trimişi la domnul din Tara Românească și Moldova %. În 
1558, popa Dobre al bisericii Scheilor este trimis la Socol, vornicul atotpu- 
ternic din Tara Românească 17. Anul următor este trimis de sfatul Bra- 
şovului la Bucureşti popa Ivan de la aceeaşi biserică 18. În 1572 au fost tri- 





и Hurmuzachi, Documente, ХУЛ, p. 606. 

12 Ibidem, XI, p. 809. 

13 Ibidem, XI, p. 819. 

М Ibidem, XI, P 820. 

15 Ibidem, ХІ, p. 823. 

16 Cf, ibidem, Жүл, р. 444, nota 7 (17 iunie 1545). 
17 Ibidem, XI, p. 797. 

8 Ibidem, XI, p. 801. 

migi popa Voicul în Moldova, iar alți doi popi la mitropolitul Ţării Ro- 
mánesti 19. 

Tocmai în vremea funcţionării tipografiei lui Coresi constatăm aceste 
legături, care nu înseamnă simple misiuni diplomatice interesînd afacerile 
oraşului, ci un contact al orășenilor români din Șchei cu autorităţile poli- 
tice şi bisericeşti din Tara Românească și din Moldova. 

Biserica ortodoxă Sf. Nicolae din Scheii Brașovului fusese clădită din 
vremea domniei lui N eagoe Basarab cu banii acestui domn al Ţării Româ- 
nești, rămînînd 1 împreună cu comunitatea sub protecţia domnilor români 20, 
Este de observat cá în cronica Scheilor se arată cá „lîngă aceasta (adică 
pe lîngă ajutorul domnului român) s-au sculat cu ajutor și orășenii de aci, 
bătrîni şi tineri, bogaţi şi săraci“ 21, ceea ce subliniază existenţa iniţiativei 
orășenești la Schei, cu mijloacele proprii. 

Așadar, în cadrul multiplelor legături între Brașov și Тага Româ- 
nească în secolul al XVI-lea, cartierul românesc al Scheilor își are impor- 
tanta sa, ca un centru bogat, protejat de Тага Românească şi de Moldova, 
cu o comunitate ortodoxă interesată în legăturile comerciale, diplomatice 
şi religioase cu aceste două ţări. 

Originea si așezarea diaconului Coresi la Braşov. Coresi diaconul era 
un tipograf din linia de tipografi munteni care învăţară unul de la altul, 
începînd cu tipografii sîrbi veniţi de la Veneţia în Тага Românească. Di- 
mitrie Liubavici, nepotul lui Bojidar, a fost meșterul tipografiei lui Radu 
Paisie în Тага Românească. În 1547, la tipărirea Apostolului slav din 
Tîrgovişte, apar alături de Dimitrie și ucenicii săi, Oprea si Petre 22. Zece 
ani mai tirziu, Octoihul mic slavon din 1557 este tipărit de același Oprea, 
devenit acum logofăt de cancelarie, iar în al doilea rînd este trecut numele 
lui Coresi 23. Numai după aceea Coresi devine conducătorul tipografiei. 

Așadar, Coresi își făcuse ucenicia în tipografia slavonă din Tîrgovişte, 
era urmaşul tipografilor sirbi așezați în Тага Românească. Trecerea lui 
din Тага Românească la Braşov a însemnat totodată. și trecerea de la ti- 
parul slavon la cel românesc în această tipografie. Așezarea lui Coresi la 
Braşov are astfel o importanţă deosebită pentru problema răspîndirii scri- 
sului în limba română. Dacă meșterul tipograf a trecut munţii chemat de 
luteranii sași din Brașov, aceasta ar fi o indicație cá în adevăr de la díngii 
a pornit iniţiativa tipăririi cărţilor românești. Dacă, dimpotrivă, a venit 
cu învoirea autorităţilor muntene ortodoxe, chemat de românii din Brașov, 
atunci am putea ántrevedea o bază internă, românească, a operei sale. 

N. Iorga, observind că primele cărţi publicate de Coresi la Braşov 
(cele cunoscute pe atunci de istorici) datează din 1559—1560, dată care 
corespunde cu domnia a doua a lui Mircea Ciobanul în Тага Românească 





49 Hurmuzachi, Documente, ХІ, р. 808—809. 
2 а Tempea, Istoria bisericii Șcheilor Braşovului, ediţia S. Stinghe, Braşov, 


ЫЛ Ibidem. 
2 Т, Bianu și N. Hodoș, Bibliografia românească veche, I 27 si 30. 
33 І, Bianu $ Dan Simonescu, Bibliografia românească zehe. IV, р. 4. 

(ianuarie 1558—21 septembrie 1559), cînd are loc o luptă aprigă între 
domn și o parte a marii boierimi, socotește pe Coresi un refugiat politic, 
obligat să-și caute patroni noi %. Coresi însă nu era boier, nu avea deci 
motiv să fugă în fata politicii de centralizare autoritară a domnului, căruia 
i se opuneau marii feudali cu imunităţi locale. 

Genealogia lui Coresi, construită de Stoica Nicolaescu, după care 
diaconul tipograf ar fi fost tatăl lui Coresi logofătul din Тага Românească 
(care apare în acte între 1572 şi 1589), mare boier latifundiar, stăpîn a 
numeroase acte, este inexactă. Din actul de întărire a moșiilor lui Coresi 
logofătul, dat în. 1572 de Alexandru Mircea voievod, rezultă că acest Coresi 
stăpînea, între altele, moșia Miroslăveşti, „pentru că o cumpărase jupan 
Coresi logofăt, tatăl lui Coresi logofăt“ 25, 

Mai întîi, acest Coresi logofăt, tatăl, nu poate fi identificat cu dia- 
conul tipograf, pentru că niciodată acesta nu a purtat titlul de logofăt 
în cărţile sale, nici acela de jupan, adică boier mare. Pe de altă parte, 
dacă în 1572 Coresi logofătul moștenise moșiile tatălui său, după cum 
rezultă din actul citat, publicat de însuşi Stoica Nicolaescu, aceasta în- 
seamnă că tatăl logofătului era mort la acea dată, pe cînd Coresi diaconul 
era viu și lucra din greu la tipografia din Braşov. Nici genealogia propusă 
de Nerva Hodoș pe temeiul aceloraşi acte, după care diaconul ar fi fost 
fratele şi nu tatăl lui Coresi logofătul %, nu se poate susţine, deoarece în 
aceste acte sînt pomenite rudele logofătului, care iau parte la averea părin- 
tească, între alţii, fratele său, Drăgan, nu însă gi diaconul Coresi. Nici nu 
ne putem închipui să fi fost boier mare, cu moșii gi venituri, gi totuşi să fi 
rămas mestesugar la tipografie. Coresi este un nume propriu, nu de familie, 
deci nu este cu nimic dovedită înrudirea între diferifii Coresi din Тага 
Românească in veacul al XVI-lea. Diaconul Coresi era un megtegugar 
ieşit din mediul orășenesc, căci avea un nume grecesc, obișnuit în acest 
mediu, dar cunoaşterea adîncită a limbii române îl arată a fi pămîntean. 

S-a dovedit, de altfel, că prima carte tipărită de Coresi la Braşov, 
împreună cu Oprea logofătul, este Octoihul mic din anul 1557 (început la 
12 iunie 1556, terminat la 14 ianuarie 1557) 27, deci înainte de domnia lui 
Mircea Ciobanul. 

Nu mai poate rămîne în picioare deci explicaţia mutării lui Coresi 
la Brașov de teama prigoanei lui Mircea vodă. Dimpotrivă, Coresi s-a în- 
tors la Tîrgovişte și a tipărit acolo, „cu zece ucenici“, Triodul Penticostar: 
slavonesc între 8 iulie 1557 și 30 iulie 1558 28, În timpul acestei lucrări, la 26 
decembrie 1557, moare Pătraşcu cel Bun şi la începutul lui ianuarie, în 
anul următor, se ridică Mircea Ciobanul ca domn al Țării Românești. 
Mircea e pomenit în 7riodul Penticostar ca cel din porunca căruia s-a ti- 


24 N. Iorga, Istoria literaturii românești, I, ediţia a Il-a, p. 176. 
25 Stoica Nicolaescu, Diaconul Coresi, în „Revista pentru istorie, arheologie și 
filologie” , X (1909), p. 265—285. Pasajul citat la p. 273. 
Hodos, Un fragment din «Molitvelnicul» diaconului Coresi, in „Prinos lui 
D. A. Styrd а“, Bucuresti, 1903, p. 241. 
7 ]. Bianu si Dan Simonescu, op. cit., IV,^p. 3—6. 
% Ibidem, IV, p. 168—169. 


www.dacoromanica.ro 


Scrisul în limba română în a doua jumătate а sec. al XUI-lea 139 


părit cartea, deci ca patron al tipografiei. După aceea, în 1559—1560, 
Coresi se mută din nou la Brașov, unde rămîne definitiv 29. 

Reţinem faptul acestor mutări succesive, care nu pot avea alt înţeles 
decît comenzi $1 lucrări succesive date meșterului, care se afla în același 
timp în legătură și cu Tirgovigtea și cu Braşovul. 

Pe temeiul tipăririi primei cărţi a lui Coresi la Brașov în 1556, 
Al. Procopovici a încercat să arate că diaconul Coresi a fost adus la Brașov 
de domnul "Ţării Românești, Pătraşcu cel Bun, care în anul 1556 a făcut o 
expediţie in Transilvania împreună cu domnul Moldovei. Deci, după Pro- 
copovici, Coresi și Oprea logofătul au venit la Brașov nu ca „fugari umili“, 
pentru a intra în serviciul sașilor, ci în serviciul bisericii lor, ca oameni ai 
lui Pătrașcu vodă, domnul Tàrii Româneşti, „căci domnii români se bucurau 
atunci de destulă autoritate“ 50, 

Nu ne îndoim că diaconul Coresi a plecat la Brașov cu învoirea pa- 
tronilor săi din Tara Românească, altfel nu ar fi putut lua cu el tipografia 
din Tîrgovişte (forma literilor cărţilor tipărite la Braşov, precum și vigne- 
tele şi ornamentele sînt în mare parte identice). De altfel, dintre cărţile 
tipărite de Coresi la Brașov, o parte sînt dedicate domnilor succesivi din 
ara Româpească, desigur cu ştirea $ învoirea lor. Totuşi, de aci nu reiese 
că tipografia lui Coresi ar fi fost impusă la Brașov de Pătrașcu cel Bun, 
așa cum spune Procopovici. Se pune, firește, întrebarea : ce interes aveau 
domnii Țării Românești să folosească autoritatea lor ca să fie primit Co- 
resi la Brașov ? Probabil Procopovici se gîndea la o operă de propagandă 
ortodoxă, de înzestrare de cărţi pentru bisericile româneşti din Transil- 
vania. Dar aceasta se putea face și cu cărţile tipărite la Tîrgovişte și tri- 
mise peste munţi. Dacă așezarea lui Coresi la Brașov ar fi fost impusă de 
domnii români cu prilejul expediției lor militare din 1556, cum se face că 
tipograful s-a menţinut în acest oraș timp de 25 de ani, cu toate împreju- 
rările politice schimbătoare ? Este mai probabil să admitem că diaconul a 
fost chemat la Brașov de cei ce aveau nevoie de dînsul și că domnul Таги 
Românești a îngăduit aceasta, pentru că aducerea lui acolo convenea inte- 
reselor lui de domn ortodox. Coresi s-a menţinut însă graţie sprijinului 
celor care l-au chemat. 

De aceea trebuie părăsită si teoria care explică venirea lui și întreaga 
lui activitate de publicare de cărţi românești la Brașov numai prin propa- 
ganda luterană a municipalităţii orașului. Problema este mult mai complexă : 
venit cu îngăduința domnilor români, păstrat din cauza intereselor materiale, 
dar şi religioase locale, Coresi a desfășurat o operă culturală, bazat în parte 
pe interese materiale : vînzarea cărţilor ?!, care se desfăşoară în cadrul luptei 
pentru apărarea ortodoxiei împotriva propagandei reformei. 


2 C, Lacea, Aşezarea definitivă a lui Coresi la Braşov, în „Revista filologicá", 
II, 1928—1929, p. 354—358, şi A. Filimon, Contribuţii la bibliografia românească vechc, 
în „Dacoromania“, V. 1929, p. 601—604. 

3 A]. Procopovici, De la Coresi diaconul la Teofil mitropolitul lui Matei Basarab, 
în „Omagiu lui I. Bianu”, Bucureşti, 1927, p. 294.. 

31 Z. Piclisanu, Legăturile românilor ardeleni cu  Reformafiunea, în „Cultura. 
creștină“, Blaj, I, 1911, p. 553, nota şi St. Metes, Istoria bisericii româneşti din Transil- 
vania, Sibiu, 1935, p. 126. ` 

Istoricii care au văzut că în opera tipografiei lui Coresi se întîlnesc și 
influențe ale gîndirii religioase ale Reformei, alături de baza ortodoxă a 
celor mai multe cărţi ale lui, au conchis că tipograful lucra numai la co- 
mandă, indiferent de cuprinsul cărților editate, fără să înțeleagă că în aceste 
contraziceri aflătoare în scrierile editate de Coresi se oglindesc de fapt fazele 
luptei dintre ortodocşi si luterani. 

Patronajul săsesc luteran asupra cărţilor tipărite de Coresi este încă o 
problemă de discutat. Este adevărat că o parte dintre aceste cărți poartă in- 
dicaţia că s-au publicat „din porunca“ judeţului sas al Braşovului, Iohannes 
Benkner. Dar este de observat că si prima carte a lui Coresi ieșită de sub 
teascurile sale, la Braşov, in 1556—1557, Octoihul mic, a fost scrisă tot „cu 
porunca lui Hanes Begner judele Braşovului“. Totuşi, această carte, cu care 
începe activitatea lui Coresi la Brașov, este o carte liturgică ortodoxă, scrisă 
în slavoneste. 

Ce fel de patronaj luteran era acela care poruncește tipărirea cărţilor 
ortodoxe slavone ? 91 alte cărţi slavoneşti publicate de Coresi la Brașov, 
alături de cele româneşti, cuprind „porunca“ aceluiaşi judeţ, Benkner, de 
pildă Evangheliarul slavonesc din 1562. Тат, pe de altă parte, nu toate cărțile 
publicate în amintita tipografie sînt puse sub patronajul judeţului orăşenesc 
al sașilor. Psaltirea românească din 1570, lucrare fundamentală pentru intro- 
ducerea limbii române în biserică, este lipsită de menţiunea judeţului. Coresi 
singur se adresează în această carte cititorilor: „Eu, diaconul Coresi, dacă 
văzui că mai toate limbile au cuvîntul lu dumnezeu în limba lor, numai noi, 
rumânii, n-avám..." 32, 

Їп lumina acestor constatári se pune intrebarea : in ce consta patronajul 
judetului Bragovului asupra tipografiei lui Coresi ? Era el proprietarul tipo- 
grafiei, iar Coresi simbriagul său ? Sau judeţul era numai un protector, in 
calitatea sa de primar, саге subventiona și tipărirea unora dintre cărţi ? 

Din cele spuse mai sus rezultă că tipografia era independentă de sfatul 
orăşenesc luteran al Brașovului, de vreme ce tipărea cărţi slavonești și orto- 
doxe, precum şi cărţi fără indicarea numelui judeţului. 

Nu excludem posibilitatea ca pentru anume cărți, în anume împreju- 
rări, să se fi exercitat asupra tipografiei românești presiuni de ordin religios 
şi de asemenea și din partea principelui Transilvaniei, dar e vorba de pre- 
siuni din afară ; tipografia de cărți românești si slavone nu era a lor. Pome- 
nirea „poruncii“ conducătorului autonom al municipalităţii din Braşov, în 
condiţiile amintite mai sus, nu poate fi o dovadă că judeţul Braşovului era 
editorul cărţilor româneşti. Pomenirea lui în aceste cărţi înseamnă în pri- 
mul rînd un omagiu cuvenit autorităţii politice, sub oblăduirea căreia stătea 
toată activitatea publică din oraş. 

Judeţul era interesat, în anume cazuri, si bànegte la vînzarea cărţilor, 
pentru că susținea cu banii săi tiparul. Astfel, Luca Hirschel, judeţul Bra- 
şovului, declară cá a susţinut tipărirea Evangheliei cu învățături în româ- 
neşte din 1581, carte pur ortodoxă: „nu mai огиќаі de în avere ce-mi era 
dăruită de dumnezeu a da la acest lucru“ %. 


32 I. Bianu și N. Hodoș, op. cit, І, p. 92. 
33 Ibidem. 

E vorba, precum se vede, de averea personală agonisită de Hirschel, 
nu de banii municipalităţii. Același Hirschel se interesa, în schimb, într-o 
scrisoare către judeţul Bistriţei, de vînzarea exemplarelor acestei cărţi şi de 
plata sumelor cuvenite %. 

Aceasta nu înseamnă însă că editarea cărţilor se făcea sub suprave- 
gherea luteranilor din Braşov, în ce privește conţinutul acelor cărţi. 

Așadar, nodul problemei originilor primelor cărți românești tipărite 
se află în răspunsul la întrebările : cine era proprietarul tipografiei conduse 
de Coresi şi sub al cui patronaj se tipăreau cărţile din această tipografie, în 
timpul cînd a funcţionat la Brașov ? 

Proprietarul preselor si al literelor era, încă din, timpul cînd tipografia 
se afla în Tara Românească, meșterul tipograf. El nu era un salariat al unei 
întreprinderi, ci stăpînul uneltelor sale, cum era obiceiul meșteșugarilor din 
evul mediu. Aceasta rezultă din prefata Apostolului slav tipărit de meşterul 
Dimitrie Liubavici la 'Tîngovişte, în 1547. Prefaţa se termină cu cuvintele 
următoare (in slavonește) : „în cetatea de scaun Tîrgovişte, în casele lui 
Dimitru“ 55, Dacă tipografia se afla în casa particulară a lui Dimitrie Liu- 
bavici la Tîrgovişte $1 nu într-o casă sau mănăstire domnească, este evident 
că Dimitrie era și proprietarul preselor din casa lui. 

Tipografia, căci e vorba de aceeași tipografie, a trecut, desigur prin 
cumpărare, de la Dimitrie Liubavici la Oprea logofătul şi de la acesta la 
Coresi diaconul, fostul său ajutor. 

O serie de documente de curînd scoase la iveală dovedesc că este 
greșită așezarea tipografiei coresiene în cadrul tipografiei orășenești fundate 
la Brașov de loan Honterus %. Dimpotrivă, trebuie acum să socotim pe Co- 
resi ca pe stăpînul uneltelor sale și nu ca pe un salariat al întreprinderii 
orășenești. Așezarea tipografiei în Scheii Brașovului și nu în vechiul oraș 
condus de sași este probabilă ; patronajul comunităţii orășenești din acest 
cartier suburban românesc asupra publicaţiilor coresiene reiese lămurit din 
analiza cărţilor tipărite și din textul documentelor, în parte inedite. 

Este vorba de un proces dintre Coresi și un oarecare Laurenţiu Fro- 
nius, orágean din Braşov, in 1570, Privitor la acest proces se află o insem- 
nare în „Cartea sentintelor judecătoreşti ale orașului Brașov“ 37, cu urmá- 
torul cuprins : „1570, la 19 iunie, Laurenţius Fronius a ridicat pirá îm- 
potriva lui Coresi (Koryza), tipograful român, pentru o presă (tipografică) 
și pentru niște datorii. Deci așa au judecat domnii mei asupra acestui 
lucru : Coresi să-și păstreze presa și să plătească lui Laurenţiu datoriile 
cu alte bunuri. lar Toma trebuie să plătească (lui Laurenţiu) 12 florini“ 38, 


34 Hurmuzachi, Documente, XI, p. 656. 

% Ibidem, 1, р. 514. Cuvintele de la urmă: „în casele lui Dimitru”, sînt scrise în 
criptografie în textul slav și au fost descifrate de A. Iaţimirski şi L. Stojanovici, doi 
slavisti, unul rus, celălalt sîrb. 

36 Fr. Pall, Cu privire la activitatea de tipograf a lui Coresi, în „Studii și cercetări 
de bibliologie”, III (1960), р. 270—271. 

Textul german la Fr. Pall, op. cit, p. 268—269, după originalul din Arhivele 
Statului din Braşov. 
38 Ibidem. 

Din acest text rezultă mai întîi că presa tipografică era proprietatea 
lui Coresi, nu a tipografiei săsești, de vreme ce se cerea sechestrarea ei de 
către creditor pentru datoriile particulare ale meșterului, 

Coresi nu era un salariat al tipografiei din Braşov întemeiată de 
loan Honterus, căci aceasta nu este citată în proces. Judecătorii orășenești 
au socotit că meșterul tipograf nu poate fi lipsit de uneltele meseriei sale, 
deci creditorului i se respinge cererea de sechestru asupra presei; el va 
trebui să se mulțumească cu „alte bunuri“ ale debitorului. 

Coresi apare deci ca un meșteșugar liber, stăpîn al tipografiei gi, ca 
urmare, avînd un cuvînt hotáritor cu privire la tipărirea cărţilor în această 
tipografie 39. 

De mare interes pentru problema situației juridice în care se află 
atelierul lui Coresi la Brașov este şi finalul notitei de mai sus : sentința în 
procesul privitor la datoriile neplătite ale lui Coresi se termină cu cuvin- 
tele : „Toma trebuie să-i dea (lui Laurenţiu) 12 florini“. Acest Toma era 
preotul principal al bisericii Sf. Nicolae din Scheii Brașovului. Cronica 
Scheilor îl pomeneşte ca preot al bisericii de acolo timp de 25 de ani; el 
moare în 1572, la 21 noiembrie, la mănăstirea Răncăciov din Тага Româ- 
nească, unde se retrăsese 4. În tot timpul funcţionării sale ca preot în 
Şchei, popa Toma a fost folosit ca sol și curier al municipalităţii Braşo- 
ушш în Тага Românească, Presupunerea după care popa Toma s-ar fi 
retras la Rîncăciov încă din 156641 nu se confirmă din lectura socotelilor 
municipalității Braşovului. 

Începînd din 1554, el apare în aceste socoteli în calitate de trimis al 
orașului Brașov în Tara Românească 42. Ultima lui menţiune, pînă acum 
inedită, datează din anul 1571: „1571 iuni 8. Ward Bastel (?) und Тота 
popa czu Alexander woiwoda geschikt“ 43. (Bastel și popa 'Toma au fost 
trimişi la Alexandru voievod). În 1570 (data procesului lui Coresi) popa 
Toma era în funcţiune, ca preot al comunităţii Scheilor. 

Prin urmare, preotul bisericii de la Scheii Brașovului, conducătorul 
bisericesc al comunității românești de acolo, este făcut solidar cu diaconul 
Coresi, fiind obligat de judecătorii orășenești să contribuie la plata dato- 
riilor tipografului. Se pune întrebarea : de ce popa Toma trebuie să achite 
o parte a acestor datorii și cum se face că numele lui apare în sentinţa 


39 Fr, Pall, op. cit, p. 271, presupune că diaconul Coresi „lucra cu teascul sáu 
propriu“ în „atelierul Honterus”. Dacă teascul aparţinea lui Coresi, precum şi literele 
chirilice, nu mai vedem care poate fi legătura tipografiei lui Coresi cu cea întemeiată 
de Honterus; oare numai folosirea localului? Pe de altă parte, Laurenţius Fronius, 
creditorul tipografului român, nu apare ca stăpîn al tipografiei lui Honterus (ibidem, 
р. 270); el era un orășean bogat care împrumuta bani şi cererea lui de a i se da presa 
debitorului trebuie considerată ca un sechestru asupra averii proprii a lui Coresi. 

y 4) Cronica Șcheilor (a popii Vasile), in Quellen zur Geschichte der Stadt Brasso, 
? 


‚2. 
Pd Cf. Fr. Pall, op. cit., p. 271. 
42 Arhivele Statului din Braşov, cota III, C. 10, p. 425 şi urm. (1554—1557). 
4 Ibidem, III, C. 111, p. 828 (1571). Fr. Pall, op. cit, p. 271, presupune cá Toma 
care apare în procesul din 1570 ar fi fiul popii cu același nume. Тоша fiul apare in 
socotelile Braşovului ca sol şi curier în Тага Românească, după moartea tatălui său, 
începînd din 1578. Din actul inedit citat mai sus rezultă că în 1570 Toma tatăl (preotul) 
era încă în activitate. 

amintită ca responsabil alături de meșterul tipograf al cărţilor românești ? 
Nu ne îndoim de loc că datoriile neplătite ale lui Coresi, evocate în jude- 
cata din 1570, erau datoriile tipografiei lui, deci pentru ele era răspun- 
zător nu numai meșterul, ci şi patronii săi, adică cei ce comandau cărţi 
pentru biserica română din Schei şi pentru biserica română în general. 

Comunitatea românească din acest cartier orăşenesc era cointeresată 
în publicarea cărţilor tipografiei coresiene. Prin Toma, unul dintre princi- 
palii reprezentanţi ai comunităţii, solul și agentul de legătură al Brașovului 
cu Tara Românească şi cu Moldova, ea este făcută răspunzătoare de dato- 
riile atelierului tipografic. Rezultă din toate acestea că între comunitatea 
românească din Brașov şi activitatea lui Coresi era o strînsă legătură; 
socotim ca un fapt evident că principalul client al atelierului era biserica 
și comunitatea orășenească din Șchei și nu municipalitatea protestantă. Ti- 
pografia se afla în Șchei și era pusă sub controlul orășenilor români, care 
erau cointeresa(i bánegte în activitatea ei. Publicaţiile ei erau deci şi ele 
controlate de comunitatea românească. Numai așa se explică sentința jude- 
cătorilor din 1570, care fac responsabil pe popa Toma din Șchei de dato- 
rile tipografiei. 

Legăturile tipografiei lui Coresi cu comunitatea orășenească din 
Schei sînt dovedite si de alte informaţii. În cronica bisericii româneşti din 
Schei se revendică pentru preoţii de acolo publicarea cărţilor românești și 
slavone din a doua jumătate a secolului al XVI-lea, iar colaborarea acestor 
preoți la traducerea și tipărirea cărţilor coresiene este înscrisă in prefe- 
tele lor. 

Din anumite documente inedite reiese si mai clar această colaborare 
a tipografiei cu orășenii români din Șchei. Coresi, precum se știe, venise 
de la Tîrgovişte, dar așezîndu-se la Brașov a fost silit să-și caute acolo 
colaboratori la o muncă pe care nu o putea îndeplini singur. La început 
Coresi a fost ajutat de meșterul Tudor diacul, apoi de Mănăilă. Ambii 
apar în prefetele cărţilor tipărite de diaconul Coresi, nu ca ucenici, сі ca 
meșteri, la egalitate cu stăpînul tipografiei. Cel de-al doilea, Mănăilă, este 
folosit la tipărirea cărţilor slavone : Evangheliarul slavonesc din 1579 și 
în cel din 1583 (în epilog: „Eu diaconul Coresi și Mănăilă am scris 
această carte“) 44. 

Acest Mănăilă era un meșter din Șchei, un localnic ; colaborarea lui 
cu Coresi este, desigur, rezultatul relaţiilor tipografiei cu comunitatea oră- 
șenească din care făcea parte Mănăilă. În socotelile Brașovului, în partea 
inedită, se află următoarele date despre Mănăilă: „7 septembris (1570) 
schickt ich einem valachischen botten mit dem Manulla wein, brot, semel, 
fisch, fleisch pro asp. 37... (1570, 2 noiembrie) dem Manulla schickt ich 
brot, fleisch, wein, pro asp. 55... (24 novembris), item dem Manulla (sic) 
wein, brot, fisch, p. asp. 15*5. („7 septembrie 1570, am trimis unui sol 
muntean prin Manuilà vin, pîine, pită, pește, carne în valoare de aspri 37... 
(1570, 2 noiembrie) am trimis lui Manuilă pîine, carne, vin în valoare de 


44 Т, Bianu si N. Hodoș, op. cit., I, p. 75 5 
45 Arhivele Statului Braşov, cota. Ш, C. TH 3 P dl, 252, 257. 

aspri 55... (24 noiembrie) iarăși lui Manuilă vin, pîine, pește, în valoare de 
aspri 15°) 

Rezultă din aceste însemnări că Mănăilă era trimis, desigur ca tăl- 
maci de limbă română, din partea municipalităţii săsești a orașului Braşov 
pe lîngă solii domnului muntean care veneau în acest oras. E] tr ebuie sá 
fi fost un om cu carte pentru a putea îndeplini aceste misiuni $i prin mij- 
locirea lui se împlinea și întreţinerea acestor soli de peste graniţă. 

Ciţiva ani mai tîrziu, acest Mănăilă apare ca meșter tipograf alături 
de Coresi. Este un fapt cunoscut şi demonstrat că municipalitatea Brago- 
уши! alegea ca agenţi ai ei pentru soliile în ţările românești sau ca tra- 
ducători pe lingă solii veniți de acolo pe oamenii de carte din cartierul 
Scheilor, între care si pe preoţii bisericii românești de acolo. Mănăilă, co- 
laboratorul lui Coresi, ега un cărturar dintre orășenii români din Șchei, 
fiind recomandat, probabil, meșterului venit de la Tîrgovişte de către con- 
ducerea comunităţii de la Scheii Brașovului, care în acest chip își asigura 
controlul asupra tipografiei românești. 

Așadar, tipograful român și nu municipalitatea orașului poseda gi 
uza de tipografie. Tipografia lui Coresi și cărţile tipărite de dînsul n-au 
fost ale municipalităţii luterane, ci ale meșterului venit din Тага Româ- 
nească si au rămas ale lui. 

Luteranii nu puteau deci impune meșterului cărţilor să tipărească 
orice fel de texte, ele nu se puteau tipări decît cu consimtámíntu] lui. 

Cărţile tipărite de Coresi la Braşov au fost publicate pentru biserica 
română. În aceste condițiuni, patronul (clientul) sáu nu putea fi decît bi- 
serica română de acolo. 

Adevăraţii patroni ai lui Coresi, cei care l-au chemat si l-au ţinut 
apoi la Brașov, au fost conducătorii comunităţii orăşeneşti din suburbiul 
românesc al Scheilor Brașovului, care erau totodată patronii bisericii lor 
din acel centru orășenesc. Aceasta rezultă şi din anume declaraţii ale lui 
Coresi însuși, cînd în prefata Evangheliei cu învățături în românește, din 
1564, spune că a tipărit cartea, „deacă văzum jelaniea (cererea) a multi 
preuţi“ 46. Bineînţeles, e vorba de preoţii români, cei mai apropiaţi de 
dînsul erau cei de la biserica sf. Nicolae din Scheii Brașovului. Pe de altă 
parte, în cronica popei Vasile de la aceeași biserică, cronica cea mai veche, 
cu caracter oficial, a comunităţii românești de la Schei, se vorbește de 
preoţii Iane si Miha, ai bisericii de acolo, de pe la 1570—1580, adică din 
epoca activităţii lui Coresi la Braşov. În vremea păstoriei acelor doi preoţi, 
spune cronicarul, „multe cărţi s-au tipărit și pre limba rumânească și рге 
limba slavonească gi mult s-au nevoit acești păstori cu turma lui Hristos 
şi cu biserica“ 47. 

Așadar, rezultă din afirmaţia cronicii bisericii că preoţii reprezen- 
tanti ai comunității orășenești românești sînt cei care „s-au nevoit“, au luat 
inițiativa tipăririi cărților, atît a celor românești, cît si a celor slavone, ei 


46 Т, Bianu şi N. Hodoș, op. cit, I, p. 518. 
^ Quellen zur Geschichte der Stadt Brasso, V, р. 3 şi versiunea românească la 
Radu Tempea, Istoria bisericii Șcheilor Braşovului, ediţia St. Stinghe, Braşov, 1899, p. 5. 


10—415 

iau asupra lor meritul tipăririi cărților ieșite din tipografia condusă de 
Coresi. Ei l-au chemat la Braşov pentru nevoile întregii Transilvanii orto- 
doxe 51 ei sînt adevărații patroni ai lui Coresi. 


Tipografia din Braşov şi Reforma religioasă. Tipărirea cărţilor româ- 
nești în Transilvania în veacul al XVI-lea corespunde cu epoca introdu- 
cerii şi înfloririi Reformei religioase luterane și calvine la sași şi la unguri 
în această provincie. Precum se stie, Reforma proclama traducerea cărților 
bisericeşti în limba poporului, ţinerea liturghiei în limbile „vulgare“. Ar 
rezulta de aici că tipărirea primelor cărți bisericești în românește, tocmai 
în această vreme, nu poate fi independentă de curentul Reformei în Tran- 
silvania. Nu contestăm existența unui exemplu în această privinţă, dar so- 
cotim că publicarea cărților românești s-a făcut în sînul bisericii ortodoxe, 
din inițiativă populară românească. 

Simpla existenţă a curentului Reformei religioase în Transilvania în 
acea epocă nu este o dovadă suficientă că biserica reformată este aceea 
care a introdus limba poporului în biserica românilor. Este adevărat că 
s-au făcut încercări de reformare, de scurtă durată, a ierarhiei bisericii 
române din Transilvania. Principele Transilvaniei, Ioan Sigismund Za- 
polya (în a doua domnie) 1556—1571 (pînă la 1559 sub regența mamei sale 
Isabela Iagellona) a trecut la luteranism, apoi la calvinism și a numit epis- 
copi calvini în fruntea bisericii române. 

Poruncile principelui și ale dietei Transilvaniei obligau pe popii ro- 
mâni să citească liturghia în româneşte gi să admită ritualul calvin 4$. Prima 
poruncă adresată preoţilor români, să ţină liturghia în limba română da- 
tează din 11 noiembrie 1567 4, iar hotărîrea de a se calviniza biserica 
română s-a luat în sinodul de la Aiud, in 156999, Primul episcop calvin 
român a fost Gheorghe din Síngiorz, la sfîrşitul anului 1566, urmat de 
Pavel din Turdaș, numit în 1569 51, 

Dar calvinizarea ierarhiei româneşti din Transilvania a fost de scurtă 
durată. În 1571, cinci ani abia după numirea primului episcop calvin 
român, loan Sigismund Zapolya moare și este ales principe al Transil- 
vaniei catolicul Ştefan Bathory, care îngăduie imediat formarea unei epis- 
copii române ortodoxe la Vad 2, 

Apariţia primelor cărți românești bisericești nu se datorește acestui 
scurt episod de istorie bisericească. Activitatea tipografiei lui Coresi începe 
înainte de calvinizarea bisericii române din Transilvania și a continuat și 
după moartea lui loan Sigismund Zapolya. Prima carte tipărită de Coresi 


48 Z, Piclișanu, Citeva date despre preoții români calvini, în „Cultura creştină”, 
Blaj, I, 1911, p. 44 și urm.; idem, Legăturile românilor ardeleni си Reformaţiunea, 
р. 515 si urm.; Révész Imre, Reformafiunea între românii din Transilvania, Debrețin, 
1937 (în limba maghiară) și recenzia din „Anuarul Institutului de Istorie”, Cluj, VII, 
р. 727—729, idem, La Réforme et les roumains de Transylvanie, în „Archivum Europae 
centro-orientalis^, ПІ, 1937, p. 279—316. 

4% Hurmuzachi, Documente, XV/1, p. 625—696. 

50 Ibidem, p. 638—639. 

51 St. Meteş, Istoria bisericii românești din Transilvania, Sibiu, 1935, p. 81, 
ЄЗ, 91—92. 

52 Ibidem. 

în românește datează din anii 1560—1561 55, iar primul episcop calvin a 
fost numit în 1566. 

Rámine însă la Brașov posibilitatea unei presiuni exercitate asupra 
bisericii române de către municipalitatea săsească luterană, care a trecut 
la luteranism în prima jumătate a veacului al XVI-lea. Avem în adevăr 
o indicație în cronica săsească a lui Simion Massa, care scrie sub data 
de 11 martie 1559: „lohannes Benkner, judele Brașovului, cu ceilalți sfet- 
nici au reformat biserica valahilor gi le-au impus (proposuit) să înveţe pre- 
ceptele catehismului (luteran)* 5%. 

Această informaţie se află şi în cronica săsească а lui Josef Teutsch 
într-o formă deosebită : „1559, ziua martie 12, a poruncit domnul Johannes 
Benkner, judele Braşovului, valahilor de lîngă oraş 55 să înveţe catehismul 
şi prin aceasta să treacă la Reformă, dar acest lucru a fost de puţin folos“ 
(es half aber мепіс) 5. Vom reveni asupra acestor pasagii de cronică 57, 
reținem deocamdată faptul mărturisit că încercarea de a cîştiga pe ro- 
mânii din Brașov la Reformă nu a izbutit. Se făcuse o presiune asupra lor, 
dar ei s-au împotrivit. O spune de altfel lămurit gi cronica bisericii Sche- 
ilor, vorbind despre preoţii de acolo din veacul al XVI-lea, care „cu luptă 
trudindu-se, au ţinut sfinta biserică si s-au muncit cu multă ostenealà, de 
au păstrat lucrurile legii (religiei), de nu s-au schimbat“ 98, Este o aluzie 
clară la presiunile luterane gi la împotrivirea orășenilor din Șchei. 

Astăzi sîntem în situaţia de a confirma aceste consideraţii, adică 
situația independentă a tipografiei conduse de Coresi față de cîrmuirea 
luterană a Brașovului. Documentele inedite extrase din arhivele Brașovului 
întăresc acest fapt de istorie culturală. 

În epoca în care Coresi tipárea cărți româneşti și slavone la Brașov 
se cunoaşte şi activitatea unui alt tipograf care s-a mărginit la publicarea 
cărţilor în limba latină, întîi la Sibiu, apoi la Braşov. Este vorba de Iohan- 
nes Nyro, care în nemfegte îşi traducea numele în Scherer. Acest meşter 
a fost chemat de la Sibiu la Brașov în 1578, ca să conducă tipografia ora- 
şului, vechea tipografie a lui loan Honterus, care era proprietatea muni- 
cipalităţii braşovene. Ноќӣгігеа sfatului orășenesc în această privinţă este 
cuprinsă în socotelile oraşului sub data 6 octombrie 1578: „Es war der 
Hanusch Schener hergerufen unserer Walachen, ihre Glauben halben. Gab 
ihm zu Beisstand... fl. 2^ 59, (Hanug Scherer a fost chemat încoace din pri- 
cina vlahilor noştri, pentru religia lor. I s-a dat pentru întreţinere... doi 
florini). În socotelile din anii următori, Scherer Nyro e întâlnit în calitate 
de salariat obișnuit al orașului (anii 1580—1581) 9. însemnarea despre adu- 
cerea de către sfatul municipal al Braşovului a lui Scherer Nyro de la Sibiu 


53 Asupra acestei date, vezi mai jos, paragraful: Catehismele româneşti. 

5 Quellen zur Geschichte der Stadt Brasso, IV, p. 180. 

55 Se înţelege, din suburbiul Scheilor. 

56 Quellen zur Geschichte der Stadt Brasso, IV, p. 100. 

57 În paragraful despre Catehisme. 

58 Radu Tempea, op. cit., p. 1; Quellen zur Geschichte der Stadt Brasso, V, р. 1: 
„Dass die Religion ist  ungăendert verblieben“. 

59 Arhivele Statului Braşov, Socotelile oraşului, III, C. 12, p. 453. 

Ibidem, ТЇЇ, С. 13, p. 224, 258, 285, 333. Cf. și Inventarul protocoalelor primă- 
viei Sibiu, 1521—1700, București, 1958, nr. 298 din 2 aug. 1555. 

la Braşov în 1578, este extrem de interesantă: municipalitatea a adus la 
Braşov pe un cunoscut tipograf din Sibiu cu scopul de a se ocupa cu cre- 
dinta religioasă a românilor „noștri“, adică a celor ce se aflau pe terito- 
riul oraşului Brașov, în primul rînd în mahalaua Scheilor. Este clar că noul 
şef al tipografiei era adus special pentru publicarea cărților românești des- 
tinate reformării credinței românilor, pentru problema nerezolvată a cre- 
dintei religioase a acestora. 

De aici rezultă că municipalitatea săsească si organele luterane din 
Brașov nu dispuneau de tipografia lui Coresi, dimpotrivă, atelierul dia- 
conului român nu putea sluji propagandei luterane și se opunea publicării 
cărților Reformei. 

Aducerea lui Scherer Nyro în fruntea tipografiei orăşeneşti din 
Braşov cu scopul special mărturisit de a tipări cărţi care să contribuie la 
cîştigarea românilor pentru luteranism demonstrează în chipul cel mai pre- 
cis că diaconul Coresi nu făcea parte dintre salariaţii orașului, nici nu 
era subordonat municipalităţii în privinţa cărţilor pe care le publica. 
Noua iniţiativă luată de cîrmuirea luterană a Brașovului în 1578 însemna 
iniţierea unei acţiuni rivale aceleia dusă de Coresi pentru tipărirea cărţilor 
în româneşte, desigur pentru că diaconul tipograf refuzase, împreună cu 
susținătorii lui, să se preteze la cerințele propagandei reformate. Coresi 
apare deci nu ca susţinător al Reformei, ci ca un adversar al ei. 

În adevăr, tipografia orășenească din Braşov şi-a început activitatea 
sub noua conducere a lui Nyro Scherer, care şi-a tradus numele în ungu- 
reste (Johannes Nyrei Cibinensis), dar a publicat numai trei cărţi în la- 
tineşte, în anii 1580—1581 (Vita Juliani Apostatae imperatoris Romanorum, 
de Caspar Flechner ; Speculum exilii et indigentiae nostrae, de Petrus Las- 
covius, cu anexa ei : Nobilium praecanum, in quo illustrium aliquod Transil- 
vaniae heroum laudes decantatum) 6. În schimb, nu cunoaştem nici o tipá- 
riturá românească ieșită de sub teascurile acestei tipografii, initial destinate 
convertirii románilor. Este probabil cá lipsa materialului, lipsa literelor chi- 
rilice, a fost :cauza pentru care nu s-a putut duce la indeplinire misiunea 
destinată de conducerea luterană a orașului lui Nyro Scherer. 

O astfel de tipografie, cum am arătat, nu se putea improviza ; a fost 
necesar ca Macarie, la începutul veacului, să vină din Muntenegru în Тага 
Românească pentru a se putea tipări cărţi cu chirilice în această (ага, iar 
pentru tipărirea cărţilor chirilice în Transilvania a fost necesar ca dia- 
conul Coresi să aducă de la Tîrgovişte la Braşov vechea tipografie din 
Тага Românească. 

O altă încercare de a concura tipografia românească а lui Coresi şi 
de a înfiinţa un atelier rival, pus în slujba propagandei calvine, a precedat 
pe cea despre care am vorbit mai sus. Dar ştirea pe care o posedăm despre 
această primă încercare nu este destul de clară. Socotelile orașului Brașov, 
sub data de 12 decembrie 1573, înregistrează următoarea însemnare: „A 


61 Julius Gross, Kronstüdter Drücke, 1535—1886, Brașov, 1886, p. 9, 62—63 si 
Herman Teutsch, Die Honterus Presse in 400 Jahren. Festschrift der Buchdrückerei 
Johannes Gótz Sohn, Bragov, 1989, p. 27—299. 

venit diaconul vlădicăi, tipogratul, împreună cu alți patru oameni, pentru 
o presă (tipografică), au rămas aici cinci zile“. Li se dă întreţinere pe 
cheltuiala orașului 

S-ar părea la prima vedere că diaconul tipograf ar putea fi însuși 
Coresi, dar în acest caz nu se potriveşte menţiunea că a stat numai cinci 
zile în Braşov şi că 1 s-a dat întreţinerea cuvenită unui oaspete din afara 
orașului. Este vorba deci de alt tipograf, care vine la Brașov să achizi- 
попеле o presă tipografică pentru patronul său „vlădica“. Știm cine era 
acest „vlădică“. El venea pe atunci la Braşov de multe ori, de cinci sau 
de şase ori pe an, după cum mărturisesc socotelile orașului 6. Este vorba 
de Pavel Tordaşi, episcopul calvinizant al românilor din Transilvania, care 
a păstorit între anii 1569 şi 1577, numit fiind de principele Ioan Sigismund 
Zapolya. Se ştie că el a aprobat publicarea cărţilor bisericești în limba 
română, dar n-a izbutit să atragă pe românii ardeleni la calvinism 94. 

Așadar, î încercarea lui de a funda o nouă tipografie, căutînd printr-un 
meșter al său uneltele necesare la Brașov, este iarăși o dovadă că diaconul 
Coresi nu s-a supus episcopului calvinizant, fiindcă era în situația de a 
putea să nu se supună. Dar nu toţi saşii din Braşov ar fi văzut cu ochi 
buni întemeierea unei noi tipografii românești. Dintre fruntașii patricia- 
tului săsesc din Braşov care au contribuit la publicarea cărţilor slave gi 
românești din tipografia lui Coresi a fost Johannes Benkner, mult timp 
bürgermeisterul Braşovului, proprietarul fabricii de hârtie din acel oraş. 
Fabrica de hîrtie a trecut apoi prin moştenire în stăpînirea fiicei sale, 
Agnes Hiiterin, apoi în aceea a ginerelui ei, Peter Schirmer. La împăr- 
firea averii sale, în 1585, acest preot luteran lasă moștenitorilor săi, fie- 
căruia în parte, o oarecare cantitate de topuri de hîrtie, precum și cărţile 
tipărite de Coresi în calitate comercială: 2 Acta apostolorum uneinge- 
bunden, 1 Psalter eingebunden, 4 Ratzisch Psalter und ein "Testament 
uneingebunden, 3!/; Ratzisch Psalter, 1 Acta apostolorum ein gebunden 
und 1 Psalter... Mehr 4 Ratzisch Psalter und ein Testament uneingebunden, 
1 Acta apostolorum uneingebunden, 3 1/2 Ratzisch Psalter uneingebunden 
und ein Psalter ku izwodt (sic), 2 Acta apostolorum, 1 Ratzisch Psalter 
eingebunden, 5 Pravilla.. Mehr 4 Ratzisch und ein Testament eingebun- 
den. 3 1/2 Ratzisch Psalter, 1 Acta apostolorum uneingebunden, 1 Psalter 
in Bandern und 24 blesch Cathechismus.. Mehr 4 Ratzisch Psalter und 
ein Testament uneingebunden, 3!/; Ratzisch uneingebunden, 1 Acta apos- 
tolorum uneingebunden, 1 Psalter ku izwodt (sic) und 26 Cathechismi... 
Mehr Ratzisch Psalter und ein Testament und 3 1/2 Ratzisch Psalter 
uneingebunden. Acta apostolorum eingebunden, ein Psalter ku izwodt 
(sic), 2 Acta apostolorum uneingebunden“ 65, 

Se indică în textul actului de partaj cá toate cărţile provin din moș- 
tenirea lăsată de Agnes Hüterin, fiica bürgermeisterului Johannes Benkner, 
proprietarul fabricii de hîrtie. 


62 Hurrauzachi, Documente, XI, p. 810. 

6 Ibidem, p. 809—810. 

6: St. Metes, op. cit, I, p. 

85 Arhivele Statului "Вга он "loc. IV, F. 1, p. 289—297, text comunicat de prof. 
Valeria Căliman. 

Din înșirarea de mai sus, dacă adunăm cărţile de același fel, rezultă 
că rămăseseră de la Johannes Benkner: 111 volume: 10 ale Apostolului, 
3 Psaltiri (românești), 35 de Psaltiri slavone (ratzisch), 3 Psaltiri cu izvod 
(în româneşte ; în textul actului: ku izwodt), 5 Evanghelii (Testament), 
5 Pravile (Pravilla), 50 de volume ale Catehismului românesc (blesch Ca- 
techismus). Aceste cărți se pot ușor identifica, ele corespund Evangheliarului 
românesc din 1560 (sau celui slavon din anul următor), Catehismului ro- 
mânesc din 1561—1562, Apostolului românesc din 1563, Psaltirii româ- 
neşti din 1570, Psaltirii slavo-române din 1577 (aceasta este Psaltirea cu 
izvod, adică cu traducere) și Pravila sfinților părinți (1570—1580). 

Prezenţa în moștenirea primarului Benkner a tuturor acestor cărți 
publicate de Coresi se explică prin aceea cá el şi apoi fiica sa fiind stápinii 
fabricii de hîrtie de la care se aproviziona Coresi, meșterul tipograf a 
plătit hirtia în produse, adică în cărțile tipărite de atelierul său. Aceste 
cărți se puteau vinde apoi bisericilor româneşti. 

Participarea judeţului Benkner la tipărirea cărților româneşti și 
slavone, dedicatiile acestor cărţi care poartă numele său nu sint o dovadă 
a dependenţei tipografiei de primăria orașului Brașov, căci atunci nu ne-am 
putea explica prezenţa unui stoc masiv de cărţi în averea sa particulară și 
a copiilor săi. Contribuţia acestui stăpîn al fabricii de hîrtie la întreprin- 
derea tipografică românească nu a fost deci rezultatul situaţiei sale ofi- 
ciale, ci reprezintă o participare comercială, o tranzacție particulară. Acest 
caracter al legăturilor dintre Coresi si primarul Benkner (apoi cu urmașul 
său Hierschel) arată că publicarea cărţilor românești la Braşov în a doua 
jumătate a secolului al XVI-lea nu era patronată de municipalitatea Bra- 
şovului, putînd primi directivele ei în privinţa dogmei religioase. Dima 
potrivă, tipografia se prezenta ca o întreprindere mestegugáreascá inde- 
pendentă, cu legături comerciale cu patricienii sași din Brașov. 

Argumentul principal care arată că biserica din Brașov, a românilor 
din Șchei, nu a trecut la luteranism, că tipografia de cărţi de acolo nu a 
fost în serviciul luteranilor, este constatarea că scrierile tipărite de Coresi, 
elevii și colaboratorii lui, nu sînt, luate în bloc, cărţi luterane, ci dimpo- 
trivă, cărţi ortodoxe. Acesta este faptul esenţial care arată că opera de 
introducere a limbii române în biserică nu a fost patronată, nici iniţiată, de 
luterani sau de calvini, ci trebuie socotită ca o operă de iniţiativă româ- 
nească, ortodoxă, o pagină de istorie internă. 

O analiză mai amănunţită a producției tipografice amintite, lămu- 
reşte clar acest lucru : din 35 de cărţi tipărite de Coresi şi de ceilalți tipo- 
grafi români din Transilvania între 1557 şi 1558, 23 sînt scrise în limba 
slavonă, 3 sînt slavosromâne, pe care le putem socoti prin esenţa lor orto- 
doxe şi 9 sînt româneşti. 

Așadar, majoritatea cărților tipărite sînt slavonegti, ceea ce este o 
dovadă că tipografia lui Coresi era în slujba ortodocșilor si că păstra tram 
аа medievală, alături de tendinţele de înnoire. 

Dintre cele 9 cărți românești, 6 sint curat ortodoxe: Liturghia atri- 
buită lui Vasile cel Mare și loan Gură de Aur, adică ritualul ortodox, 
„Evanghelia, Psaltirea, Apostolul cu indicații liturgice în slavonă, cu ordi- 
nea citirii pasagiilor în ritualul ortodox. Nici una dintre aceste cărți nu 

conține vreo aluzie în legătură cu Reforma. Dimpotrivă, una dintre ele 
cuprinde chiar atacuri contra Reformei, rămase neobservate pînă acum. 
În Evanghelia românească cu învățături, tipărită de Coresi în 1581, în 
Predoslovie, după ce arată că această carte trebuie păstrată neschimbată, 
„nici să adaugă, nici să ia nemica“, se face aluzie la împrejurările bise- 
riceşti de atunci, care impun o pază mai mare a credinţei : „Însă mai vírtosu 
într-acestu greu ce e în lume acum: derep-ce са multi oameni creștineşti 
întru multe chipuri de credinţe și de învățături поао pleacă-se și întru 
părerile loruși sălbătăcescu-să şi dentru o împreunare a credinfeei ce era 
lácuindu ei se întorcu бб si den sfátuirea legiei și a credinţei iară ei se stri- 
inează“ 67. Cartea va întări pe cei ce o citesc, pentru a nu „se amistui întru 
ei varece eresure“ 68, 

Deci, în vremea noastră au apărut credinţe nouă, adică luteranismul 
și calvinismul, Cei care vor fi aplecati spre el, după părerea autorului pre- 
feței, „sălbătăcescu-se“. 

Cartea, deși scrisă româneşte, în limba poporului, este totuşi destinată 
să ferească pe români de „eresure“, adică de erezie. 

Cazania a doua a lui Coresi din 1581 este o traducere după Cazania 
slavonă tipărită la Zabludov în Ucraina, în 1569, de către tipograful Ivan 
Feodorov ; chiar o parte din introducere, cu atacurile împotriva Reformei 
religioase, se regăseşte în ediţia slavonă amintită. Totuși, este de remarcat 
că traducătorul și editorul român a adăugat la textul tradus un pasaj care 
face si mai accentuată tendinţa antiprotestantă a acestui text: este vorba 
de afirmarea că singură credinţa nu poate fi de ajuns pentru a obţine mîn- 
tuirea sufletului (aşa cum cred luteranii și calvinii), ci trebuie să fie însoţită 
de fapte. Caracterul ortodox al Cazaniei lui Coresi este astfel şi mai mult 
subliniat 69, 

Şi totuşi această carte îndreptată împotriva Reformei religioase este 
şi ea publicată „cu porunca“ lui Luca Hirschel, judeţul sas luteran de atunci 
al Brașovului, care spune în aceeași prefață: „Eu jupîn Hiírjilu, judeţul 
den cetatea Brașovului gi a totu ţinutulu Bîrsei, foarte cu inimă fierbinte... 
jeluia la această luminată carte“ 70, Este deci o dovadă care confirmă 
părerea noastră arătată mai sus că patronajul judetilor Brașovului asupra 
tipografiei lui Coresi înseamnă recunoașterea unei autorităţi publice și un 
ajutor bănesc personal, dar nicidecum un patronaj religios şi cu atît mai 
puţin editarea însăși a cărţilor. 

În ce priveşte editarea celorlalte trei cărţi românești, în care recu- 
noaştem înrîuriri ale Reformei, una este Райа de la Orăștie, tipărită în 1582 
din inițiativa lui Mihai Tordasi, episcopul român calvin, după cum arată 


66 Adică: părăsesc comunitatea din care făceau parte. 

* 8 Diaconul Coresi, Carte cu învățătură (1581), ediţia S. Pușcariu şi A. Procopovici, 
București, 1914, p. 3. 

68 Ibidem. 

69 Cf. Pandele Olteanu, Les originaux slavo-russes des plus anciennes collections 
d'Homélies roumaines, în „Romanoslavica”, ІХ, 1963, p. 163—194. 

10 Diaconul Coresi, ор. cit, p. 5. Cf. Gr. Scorpan, Locul Cazaniei lui Varlaam în 
vechea noastră literatură emiletică din sec. XUI—XUII, în „Cercetări istorice“, 
XIIL—XVI, 1—9, 1940, p. 551—556, crede, bazat pe două omisiuni neconcludente din 
Cazania din 1581, că a fost scrisă sub presiune luterană, ceea ce nu este admisibil. 

introducerea 7t, dar nici în această introducere, nici în cuprinsul cărții, nu 
se află nici o aluzie de propagandă a Retormei, nici o pomenire despre 
Calvin : cartea este adresată românilor în general. La sfîrşitul introducerii 
se află chiar declaraţia celor doi tipografi : „Eu Şerban diacu, meșterul mare 
a tiparelor și cu Marian diac“, care garantează despre valoarea cărţii: 
„dîndu în mîna noastră céste cărţi, cetindu şi ne plăcură şi le-am scris voo, 
români, să le себі...“ 72, 

Socotim că avem a face aici cu afirmarea drepturilor tipografilor de 
a nu tipări decît ceea ce le convine, o afirmare a calităţii lor de stápini ai 
tipografiei : li s-au dat cărţile, ei le-au aprobat, $1 numai de aceea le-au 
tipărit. Şerban (fiul lui Coresi) şi Marian nu sînt în slujba episcopului, ci 
acceptă, ca ortodocși, tipărirea cărţii ce li s-a dat. 

Mai rămîn numai două cărţi româneşti cu influenţe vádite ale Refor- 
mei religioase: prima este Catehismul („Întrebare creştinească“), a doua: 
Evanghelia cu învățăluri, unmată în acelaşi volum de Molitvelnic, tipărite 
la Braşov de diaconul Coresi în 1564. 

Despre Catehism, care ridică probleme speciale, ne vom ocupa mai 
jos. Ajunge să spunem deocamdată că această carte, deși tradusă din ungu- 
reste, după un catehism luteran 7З, totuşi cuprinde „Simbolul credinței“ 
(deci dogmele fundamentale), rugăciunea „Tatăl nostru“ și „Decalogul“, nu 
după textul folosit, ci traduse separat, după un text slav ortodox. Editorul a 
vrut să arate prin aceasta că se menţine pe terenul dogmei ortodoxe. 

Evanghelia cu învățături de la 1564 a fost publicată, deosebit de cele- 
lalte cărți, ca o comandă a unui nobil ungur, Forro Micloş, ,chelciug (chel- 
tuială) si banii pre acest lucru induratu-se-au a da jupinului Foro Miclăușu“. 

S-a dovedit că această carte a fost tradusă din ungureşte prin mijlo- 
cirea unui text slavon. Originalul unguresc a fost scris de Petru Melius 
Juhász si are un caracter calvinist 7î. Comentariul (tîlcul), sub formă de pre- 
dici, cuprinde o serie de principii ale Reformei, expuse cu vervă și energie 
polemică, ceea ce face din această carte una dintre cele mai vechi și inte- 
resante scrieri de polemică socială și religioasă din vechea noastră literatură. 
cu aluzii la viaţa economică a vremii 75. „Caută pre patriarşi $ pre vládici 
și pre mitropoliți si pre episcopi si pre călugări, şi pre popi, cum е: sînt și 
domn și sfetnicii domnilor, că ce că tac şi nu mărturisesc drept pre Hristos, 
ce grăesc după voia oamenilor, să fie în cinste înaintea lor“ 76. 

Aşadar, cîrmuitorii bisericii sînt domni, adică stăpîni feudali. „Că 
sînt multi episcopi, călugări, egumeni, popi, carei văd destule strimbátáti 
în viața lor... ce vrînd să placă domnilor, boierilor, că să tem de voivodă, 


71 Palia d'Ordgtie (1581—1582), I, ediţia Mario Roques, Paris, 1925, р. 11. 

72 Ibidem, p. 12. 

73 N. Sulică, Catehismele româneşti din 1544 şi 1559. Cercetări cu privire la ixvoa- 
rele lor, în „Anuarul liceului de băieți Al. Papiu Шагіап din Tîrgu-Mureş pe anii 
1932—1935”, Tîrgu-Mureş, 1936, р. 47—101. 

74 A] Piru, Literatura română veche, ediţia a 11-а, Bucureşti, 1962, p. 61. 

75 Evanghelia cu învălături în 1564. copie fotografică la Biblioteca Academiei 
R.P.R., C. V. nr. 13. Cf. V. Drimba, О copie din secolul al XUIl-lea a Tilcului Evanghe- 
liilor şi Molitvelnicului diaconului Coresi, în „Studii gi cercetări de istorie literară și 
folclor”, IV, 1955, p. 535 și urm. 

76 Copia fotografică citată, f. 81. 

că-i va ruşina și-i va scoate de în cinste... cá se vor mínia și vor lua de 1а 
ei episcopia și vlădiciia“ 77. Datoria cîrmuitorilor bisericii este „să înveţe și 
să strige tare, dojeneascá, cum să nu piară mișelamea“ 78, deci în locul bi- 
sericii feudale să fie o biserică apărătoare a celor asupriţi. Din vina cîrmui- 
torilor nelegiuiți ai bisericii au căzut atîtea {агі în stăpînirea turcilor : „pildă 
poate voao fi și cele împărăţii și orașe creștinești cátrá răsărita soarelui și 
cătră amiază zi, pre unde au propoveduit sfînt Pavel apostol, iară acum 
biruesc turcii și mai mulți ţin legea lui Mahamet al turcilor, pentru nehărnicia, 
unde au fost leneși si n-au socotit mai marii besérecii, patriarșii și vládicii, 
episcopii cinstea lui Dumnezeu, ce-u mai iubit cinstea lor, domniia și veni- 
tul... drept aceia Dumnezeu s-au mîniiat și-au călcat pre ei supt picioarele 
páginilor". Şi azi, spune autorul acestor rînduri, oamenii nu ţin legea cres- 
tinească, „mai atare cei mai mari, vlădicii și judecătorii. Derept aceea mă 
tcm că уйт şi noi регі rău cálcati de limba рівїпа, să (dacă nu уйт priimi 
şi să nu уйт asculta, loa va Dumnezeu de la noi“ 79. 

Această critică socială împotriva celor mari, conducătorii lumii feu- 
dale, şi în special împotriva bisericii feudale poate fi socotită un ecou al Re- 
formei luterane și calvine, dar nu are în sine un caracter neapărat de 
influenţă externă. O putem foarte bine înţelege și în gura orășenilor de 
la Scheii Braşovului. 

Totuși sînt alte pasaje care condamnă influența din Tara Românească 
51 de la Moscova sau din Orient asupra bisericii române, dar în acelaşi 
timp si influenţa nemfeascá, deci a Reformei. Creștinii sînt invitati să ju- 
dece singuri, interpretind sfinta scriptură : „Că поао nu vine legea nece 
de în Ierusalim, nici de la Roma, nici de in Tara Grecească, nici Nem- 
teascá, nece Românească, nu de la Leşească, nici de la Moschiceascá, ce 
e lăsată și tocmitá de Iisus Hristos și iaste scrisă în scriptura sfîntă“ 80. 

Toate aceste nu au caracter dogmatic, nu se ating de dogmele si de 
tradiţia bisericii ortodoxe. În schimb, atunci cînd se ridică împotriva cul- 
tului sfinţilor, împotriva mănăstirilor, scriitorul are un caracter mai vădit 
calvin : Hristos nu va zice : „veniţi carei afi cinstit sfinţii morţi și trupurile 
lor ati sărutat sau carei ați făcut biserici şi mănăstii ş-aţi dat dare multe. 
aur si argint gi sate de la acele locure, nici va zice: veniţi podobitorii icoa- 
nelor si miluitorii mănăstirilor“ 81, „Aceia nu cred carei se roagă sfinților 
morti, lu sfîntu Pătru si lu sfîntu Pavel, sau sfintei Mariei, că numai unul 
lisus Hristos iaste îmblătoriul derept noi“ 82. 

Tot de caracter calvin este afirmaţia că ponii, ca și sfinţii, „nu pot 
ierta păcatele“, precum și atacul împotriva cultului morților și mai ales 
principiul că faptele bune nu pot mîntui sufletele, care pot nădăjdui nu- 
mai în credinţă, ceea ce constituie principiul pasiv al grafiei, caracteristic 
pentru învățătura lui Ioan Calvin: „Ce tu creștine, socotește bine: poţi 


77 Copia fotografică citată, f. 231. 

78 Ibidem. 

79 Ibidem, f. 181—182. 

8 Ibidem, f. 225. 
i 81 Citat din aceeaşi carte de N. Iorga, Istoria literaturii române, ediţia a Il-a, 
; p. 188. 

82 Ibidem, I, p. 186. 

face atîtea lucrure, cîte pohteşte Dumnezeu de la tine, au ba. Poţi ţinea 
toate poruncile ?... Credinţa dreaptă, aceia iaste a noastră mogiia, pentru 
credinţă, nu pentru slujbă, dar aleşilor gătită iaste^ 83, 

Si cu toate acestea, nici această carte nu este o carte de învăţătură 
a bisericii calvine. Autorul recunoaşte că trebuie să postim, pe cînd în- 
treaga Reformă a renunţat și a denunţat posturile. „Cine e om creştin 
grăi-va bine cum să cade de pre post sau ajun... mai tare (în) această vreme 
de apoi, unde vedem mínia lui Dumnezeu pre creştini“ 94, 

Autorul citează în mai multe locuri pe părinţii bisericii ortodoxe, 
nerecunoscuţi de Reformă: „Vasile, Grigorii, Athanasie, Zlataust, Chi- 
ril“ 8%, el vorbește de praznicele născătoarei de dumnezeu 89, despre în- 
geri 8, deşi calvinii și luteranii resping cultul Mariei şi al îngerilor. Ver- 
setele Evangheliei sînt așezate după duminicile postului, în ordinea ritua- 
tului ortodox şi sînt indicate chiar în limba slavonă 88, 

La fel și Molitvelnicul, care este anexa Evangheliei cu învățături, 
prezintă același compromis religios. Textul este tradus, cum s-a dovedit, 
după Agenda luterană în limba maghiară a'lui Gaspar Heltai din 1559, 
dar din comparaţia originalului cu traducerea românească se vede că. deşi 
slujba cununiei și a botezului sînt redate în linii generale după ritualul 
luteran, cu formula jurámintului la cununie, totuși traducătorul român a 
adăugat unele rugăciuni din ritualul ortodox la descrierea acestor două 
ceremonii, rugăciuni care lipsesc în textul unguresc. Dar nu numai atit, 
temelia însăși a dogmelor bisericii, „Simbolul credinței“ (Crezul) nu este cel 
calvin sau luteran, ca în textul unguresc, ci „Simbolul ortodox“ (de la Nicea), 
fără adaosul: „şi de la fiul“ 89, 

Aceste cărți analizate mai sus fac impresia că rezultă din concesii 
1есіргосе între ortodocşi şi luterani (respectiv calvini), din care a ieşit un 
text intermediar cu elemente din amîndouă credinţele. Faptul acesta pune 
o problemă tulburătoare : puteau oare conducătorii religiei ortodoxe din 
Transilvania, cât și ai celei luterane și calvine, ráminind parţial pe vechea 
poziţie, să admită concesii religioase asupra ritualului gi chiar asupra dog- 
mei bisericii ? Aceasta ni se pare cu neputinţă, ar echivala cu crearea unei 
noi religii intermediare. Poate fi oare vorba de o înșelăciune, cum crede 
N. Sulicá : Coresi nefiind cunoscător în teologie să se fi lăsat de bună 
credinţă înșelat de luterani, care au strecurat unele elemente ale Reformei 
într-o carte pe care el o socotea ortodoxă ?90, Dar preoţii români de la 
Șchei nu ar fi putut să-i atragă atenţia ? Sau poate au vrut conducătorii 


85 Evanghelia cu învățături, fotocopia citată, caiet 22, foaia ultimă. 

84 Ibidem, f. 821—824. 

85 Ibidem, f. 319, 

8 Ibidem, f. 497. 

87 Ibidem, caiet 29, p. 2. 

88 Pentru bazele luteranismului: Die Bekentnisschriften der evangelisch-lutherani- 
schen Kirche, 2 volume, Göttingen, 1930. 

8 Molitvelnicul din 1554 publicat de N. Hodoș, Un fragment din Molitvelnicul 
diaconului Coresi, în „Prinos lui D. A. Sturdza“, București, 1903, р. 233, 276. Pentru 
fixarea originalului, Ше Dăianu, Un molitvelnic calvinesc pentru români, în „Răvașul”, 
Cluj, 1908, p. 168—183. 

% N. Sulică, ор. cit., p. 50. 

bisericești români trecuţi la luteranism să nu dea pe faţă acest lucru, să 
obișnuiască pe încetul poporul cu Reforma, pástrind deocamdată bazele 
credinței ortodoxe si introducind în cărţi numai unele elemente luterane 
sau calvine ? Aşa crede I. Dăianu, care scrie: „Autorul Molitvelnicului 
10mánesc nu vrea să rupă de tot cu traditiunea, pînă nu vor învăța preoţii, 
ca să nu se înstreineze astfel de scopul său“ 91, 

Toate aceste explicaţii ni se par deopotrivă de imposibile. Editorii 
cărţilor amintite : Evanghelia cu învățături, Molitvelnicul, Întrebarea creş- 
linească, sau erau luterani sau ortodocşi și firește că știau aceasta. Com- 
promisul pe care îl constatăm în aceste cărți nu poate fi decît rezultatul 
luptei între cele două curente. Coresi și comunitatea orășenească de la 
Scheii Brașovului erau stăpînii tipografiei, de vreme ce au putut rezista 
stăpînirii politice de altă credință. Această stăpînire politică a prezentat 
spre publicare românilor anumite texte reformate. Editorii români au epu- 
rat textele prezentate ; n-au putut să le refuze cu totul. Asupra punctului 
principal : publicarea cărţilor în limba poporului erau de acord, aceasta 
corespundea și cu convingerea lor anterioară. Dar ei afirmă ortodoxia 
prin publicarea „Simbolului“ de la Nicea. Textele traduse, sau de tradus, 
din ungureşte au fost epurate de stăpînii români ai tipografiei (dacă nu 
erau ei stăpîni, cine ar fi putut face această operaţie ?). Au rămas, firește, 
elemente luterane, în parte socotite ca o critică împotriva bisericii feudale, 
cu care probabil orășenii de la Șchei erau de asemenea de acord, consi- 
derîndu-le că nu sînt o deviere de la credinţă. 

Dar se vede bine că textele luterane nu au putut fi impuse, fără a 
{гесе prin cenzura ortodoxă românească. 

Chiar dacă facem abstracţie de cele două cărţi discutate mai sus, 
care si ele sînt mai aproape de ortodoxie decît de Reformă, rămâne faptul 
că în tipografia lui Coresi s-au publicat cu mult mai multe cărţi ortodoxe 
în limba română. Acesta este faptul esenţial: majoritatea cărților editate 
nu erau ale bisericii luterane sau calvine, ci ale ortodocșilor, nu erau nici 
măcar destinate românilor din Transilvania, ci întregului popor român. 

Cum am arătat, pe baza identităţii literelor tipografiei lui Coresi 
cu acelea ale vechii tipografii de la Tîrgovişte, această tipografie a fost 
adusă la Brașov din Тага Românească. Cărţile tipărite la Brașov sînt în 
mare parte dedicate domnilor succesivi ai "Ţării Românești, precum și mi- 
tropolitului din această ţară, și anume, nu numai cărțile slavonești, ci $1 
cele tipărite în românește. Nu ne putem nicidecum închipui că aceasta s-a 
făcut fără știrea şi îngăduința lor. Dimpotrivă, aceasta este o dovadă că 
acele cărți au fost sprijinite si aprobate de domnii și mitropoliţii munteni 
și moldoveni. Catehismul („Întrebarea creștinească“), cu elemente ale Re- 
formei, de care vom vorbi mai jos, este închinat mitropolitului Efrem al 
Ungrovlahiei : „închinăm cinste şi dáruim sfintiei tale arhiereu i mitropolitu 
Efrem“ 92, Evanghelia cu învățături în româneşte, publicată în 1581, a fost 
tradusă după un text slav, trimis cu acest scop de la Tîrgovişte la Brașov 
de către Serafim, mitropolitul muntean. Textul slavon, spune predoslovia 


% Т, Dăianu, op. cit, p. 173. 
92 I, Bianu și Dan Simonescu, Bibliografia românească veche, IV, p. 7. 

căiţii, a fost aflat în Tara Românească „la arhimitropolitul Serafim, în 
cetate în Tîrgovişte“, care l-a trimis Judeţului Brașovului %. „51 cu voia 
mitropolitului, marelui Serafim, noi o deademu lu Coresi diaconulu, ce era 
meșteru învăţatu într-acestu lucru, de o scoase den cartea sîrbească pre 
limba românească, împreună si cu preuţii de la beseareca Scbeailoru, de 
Ипра cetatea Braşovului“ 9^, 

Așadar, în fruntea Evangheliei în româneşte se arată că traducerea 
din slavonește în românește s-a făcut cu voia, deci aprobarea mitropoli- 
tului "Ţării Româneşti. Acesta este de altfel rostul întregului pasaj: re- 
cunoaşterea ca legală a traducerii în limba poporului de câtre biserica din 
Тага Românească. 

În scrisoarea judeţului Braşovului, Luca Hirschel, la 5 august 1582, 
către judeţul Віѕігібі, se arată că publicarea Evangheliei cu învățături a 
fost aprobată de amîndoi domnii de peste munți, cit si de mitropolitul Mol- 
dovei si Таги Românești (au dat: „ehre Zustimm und Consens“) și au 
cumpărat chiar un mare număr de exemplare, spre a fi introduse în ţările 
lor („in ibre Länder hinein führen“) 95. 

Rezultă de aci că biserica română și cîrmuirea statelor Moldovei şi 
Таги Românești au aprobat și au sprijinit tipărirea cărţilor bisericeşti în 
limba poporului. Rămîne fapt stabilit că traducerea şi tipărirea cărţilor 
bisericii în limba poporului este o operă general românească în secolul al 
XVI-lea. Românii s-au folosit ca îndemn de existenţa curentului luteran 
şi calvin din Transilvania, ca să 1а și ei iniţiativa traducerii cărţilor bise- 
riceşti în românește. Un curent popular s-a impus în biserică ; românii au 
tradus si au tipărit aceste cărți cu forţele lor, cu tiparul lor, adus la Braşov 
din Тага Românească, traducînd din slavoneşte, dar păstrînd religia 
ortodoxă. 


Legăturile tipografiei lui Coresi cu Tara Românească si cu Moldova. 
Cărţile tipărite de Coresi la Brașov nu erau destinate numai bisericilor 
române din Transilvania, Braşovul fiind un centru de schimb comercial 
între cele trei {агі româneşti. În toate aceste {агі se începuse concomitent 
în veacul al XVI-lea (în Maramureş încă din ultimii ani ai veacului al 
ху- lea) scrierea în limba română, atît în ceea ce privește cărțile biseri- 
cești, cît și a celor laice (scrisori, inscripții, cronici, pravile). Aceasta era 
urmarea, cum s-a arătat, a ridicării economice și politice a micii boierimi 

a, tirgovetilor. Însă opera de „adunare a scrisului românesc“ şi a difu- 
zar cărţilor scrise in limba poporului nu s-a putut face decît pornind de 
la Braşov, centrul de schimb dintre cele trei ţări. 

Diaconul Coresi venise de la Tîrgovişte, de unde a adus la Braşov 
tipografia cu litere slavone, dar el a păstrat întotdeauna legături strînse 
cu Тага Românească. Dintre cărțile tipărite de acest meșter tipograf, o 


9 Pandele Olteanu, op. cit, şi S. Koleada, Ivan Feodorov, in „Vestnik istorii 
mirovoi kulturi^, ianuarie—februarie, 1958, p. 45—50. Ivan Feodorov a fost în ţările 
române în 1578—1579, si atunci va fi adus și Evanghelia cu învățături tipărită de el 
la Zabludov. 

% Diaconul Coresi, Carte cu învățătură, ediţia S. Pușcariu $1 A. Procopovici, 
р. 5—6. 

95 Hurmuzachi, Documente, XI, p. 656. 

parte sînt rezultatul comenzilor făcute de domnul ţării de peste munţi și 
de fruntașii bisericii de acolo. Sbornicul slavonesc din 1568 poartă numele 
lui Alexandru Mircea, domnul Ţării Românești şi al mitropolitului acestei 
țări, Eftimie % ; alte cărţi slavone publicate de Coresi au stema ţării de 
peste munţi %. Nu numai cărţile slavone tipărite de Coresi stau în legă- 
tură cu cărțile românești de dincolo de munţi, dar și cele româneşti. În- 
ітератеа creştinească (Catehismul) din 1561—1562 este dedicată mitro- 
politului Efrem al Ţării Româneşti, iar despre Cazania a doua din 1581 
ştim dintr-o scrisoare a judeţului Braşovului, Luca Hierschel, că această 
carte bisericească în limba poporului a fost aprobată de domnii și mitro- 
poliţii Moldovei și Ţării Româneşti care au comandat un mare număr de 
exemplare pentru a le introduce în ţările lor %. De altfel, în introducerea 
la această carte se arată că ea s-a făcut cu ajutorul mitropolitului Tàrii 
Româneşti, Serafim, care a trimis şi cartea slavonă după care s-a făcut 
traducerea românească la Braşov %. 

Domnia și biserica din Tara Românească exercitau un control strict 
asupra tipăririi cărţilor bisericeşti comandate la Braşov. În socotelile aces- 
tui oraș, sub data de 11 iunie 1573, întîlnim această informaţie: „A venit 
un popă de la Alexandru voievod, pentru tipografie ; a rămas aici timp 
de patru zile, i s-a dat bani pentru hrană 1 florin și 25 bani“ 100, 

Prezenţa clericului muntean la Brașov „pentru tipografie“ stă în le- 
gătură evidentă cu publicarea unei voluminoase cărți slavone care a apărut 
în acel an de sub presa tipografiei lui Coresi, Octoihul mare, volumul | 
(glasurile I—IV), tipărit „din porunca domnului Io Alexandru-voievod* 101, 

Preotul muntean cinstit de autorităţile orășenești se află la Brașov 
în iunie 1573, iar Octoihul slavon a început să fie imprimat in mai. Autori- 
tátile bisericeşti din Tara Românească trimiseseră la tipografie pe un teolog 
cunoscător al limbii slavone, ca să poată urmări executarea comenzii, să 
nu se strecoare vreo abatere de la textele oficiale admise de biserica orto- 
doxă. Departe de a fi o oficină a propagandei luterane, o anexă a tipo- 
grafiei întemeiate de Ioan Honterus la Brașov, tipografia lui Coresi ră- 
măsese, măcar în privința unora dintre cărţile publicate, sub controlul bi- 
sericii ortodoxe din Тага Românească. Ea lucra la comenzi din această 
țară, era deci un instrument al difuzării cărții în toate ţările românești și 
opera ei culturală le priveşte pe toate trei. 


Catehismele româneşti din secolul al XUI-lea. Catehismul care cu- 
prinde expunerea credinței religioase în întrebări și răspunsuri este o carte 


9% T, Bianu şi N. Hodoș, op. cit. T, p. 53—54. Un exemplar se află acum în biblio- 
teca orașului Sibiu. 

97 Ibidem, I, p. 58, 61, 62. 

38 Hurmuzachi, Documente, ХІ, p. 656. 

39 Т, Bianu si N. Hodoș, op. cit, I, p. 91. 

10 Hurmuzachi, Documente, XI, p. 809—810. 

101 Т. Bianu si N. Hodoș, op. cit., I, p. 56, datează acest Octoih slavon în 1574, 
dar postfata cărţii spune: „Am tipărit această carte... de la facerea lumii în anul 7082; 
s-au început a se scri cartea in luna mai 12 zile şi s-a isprăvit în luna octombrie 20 zile“. 
Data erei bizantine priveşte sfîrșirea lucrării, deci trebuie să scădem 5509 ani, ceea ce 
ne dă data 1573. 

cu deosebită importanţă pentru studiul influențelor străine, externe, asu- 
pra începuturilor scrisului în limba română. Se admitea în genere pînă 
acum că prima carte tipărită în limba română în atelierul lui Coresi de 
la Brașov a fost Întrebarea creştinească, un catehism nedatat (în exem- 
plarul unic şi necomplet pe care il posedăm), dar considerat ca fiind ti- 
párit în anul 1559 102, 

Am arătat mai sus cà prima carte tipărită de Coresi la Braşov a fost 
Octoihul mic, din 1557 şi că Întrebarea cregtineascá nu este o carte pur 
luterană, ci un compromis între credința ortodoxă si Reformă, în care baza 
credinţei, Crezul, este formula ortodoxă. 

În privinţa datei cînd a fost tipărită această carte, cercetătorii s-au 
întemeiat pe pasajul din cronica săsească a lui Simon Massa și alţii: „1559, 
ziua 12 martie, Iohannes Benkner judeţul Braşovului și ceilalţi consilieri au 
reformat biserica românilor şi le-au impus să studieze învăţăturile cate- 
hismului (luteran)* 193, după cei mai multi cercetători acest pasaj din 
cronică s-ar raporta la tipărirea întrebării creştineşti de către Coresi 1%, 
Dar data de mai sus, pentru cine citește textul cu atenţie, priveşte hotă- 
rirea judeţului și a sfatului orășenesc de a reforma biserica românilor. 
Data de 12 martie este data adunării sfatului, cînd s-a luat această hotă- 
rire si nu data tipăririi Catehismului. Întrucît Catehismul a fost rezultatul 
unor tîrguieli între ortodocși și sfat, asa cum am arătat, şi cum pentru ti- 
părirea lui au trebuit încă după aceea cîteva luni, nu socotim că data 1559 
martie 12 este aceea a tipăririi acestei cărţi, ci trebuie căutată o dată mai 
tîrzie, poate cu un an sau doi. Aceasta rezultă și din examinarea atentă 
a prefetei Întrebării creştineşti. Cartea a fost tipărită, zice prefața, „cu 
știrea măriei lu crai“ (adică a principelui Transilvaniei, Ioan Sigismund). 
Dar la 12 martie 1559 nu murise încă regenta Izabela Iagellona, mama lui 
Ioan Sigismund ; ea moare la 15 septembrie același an 105, 

În Octoihul mic al lui Coresi din 1557, în epilog, este pomenită 
„craliţa Zabela“ 1%, De ce ar fi omis-o Coresi în Catehism, deşi a ţinut 
regența pînă la moarte? Așadar, Catehismul este tipărit după moartea 
Izabelei, data de 15 martie 1559 nu este valabilă pentru datarea acestei 
сагі. Pe de altă parte, în prefata Intrebürii creștineşti, se arată cà „scoa- 
sem sfinta Evanghelie și Zeace cuvinte și Tatălu nostru gi credinţa apos- 
toliloru“ 107. Decalogul, Tatăl nostru, Crezul se află cuprinse în catehism, 
dar Evanghelia, despre care spune că o „scoasem“, deci era publicată, 
scoasă la iveală, este Evanghelia lui Coresi și a lui Tudor diac, publicată 
în româneşte la Brașov : „s-au început în luna lu mai 3 zile şi s-au sfârşit 
în luna lu ghenuarie 30 zile văleati 7 mi 69 (1561) 1%, Deci tipărirea 


102 Am folosit ediţia fotografică a catehismelor la I. Crăciun, Catehismul românesc 
din 1544 urmat de celelalte catehisme româno-luterane, Sibiu-Cluj, 1945, 1946 (Biblio- 
teca bibliologică, nr. 19). 

103 Quellen zur Geschichte der Stadt Brasso, IV, p. 180. 

104 A]. Rosetti, Les catéchismes roumains du XUl-e siècle, în „Mâlanges de 
linguistique et de philologie”, Bucureşti, 1947, p. 529—532, 

105 J. Kemény, Deutsche Fundgruben, Cluj, 1839, p. 65. 

106 Т, Bianu şi Dan Simonescu, Bibliografia românească veche, IV, р. 4. 
107 I. Crăciun, op. cit, p. 63. 
103 Tetraevanghelul diaconului Coresi, ediţia Florica Dimitrescu, Bucureşti, 1963. 

Evangheliei este anterioară tipăririi Catehismului ; în introducerea Evan- 
gheliei nu se pomeneşte Catehismul, pe cînd în introducerea Catehismului 
Evanghelia este pomenită ca fiind scoasă 109, Nu are nici un rost să socotim 
că editorii Catehismului ar fi anunţat „scoaterea“, adică traducerea Evan- 
gheliei în manuscris, înainte de a o fi tipărit: mai întîi ar fi spus acest 
lucru, arătînd intenţia lor, apoi, se admite în genere că Evanghelia lui 
Coresi nu a fost tradusă de editorii din Braşov, ci s-a folosit o traducere 
veche, găsită de ei, aşa cum vom arăta mai jos cu moi argumente. Si cele- 
lalte date ale introducerii concordă cu cele spuse de noi mai sus: pome- 
nirea lui Efrem al Ungrovlahiei, care apare prima oară în acte ca mitro- 
polit la 17 septembrie 1557, apoi la 14 noiembrie 1561 si la 3 iulie 1562 110, 
Sava, episcopul Transilvaniei (de Geoagiu), de asemenea pomenit, a fost 
episcop între 1559 şi 1569, cu o întrerupere, care pare a fi fost scurtă, 
înainte de 10 aprilie 1562 111, 

Aşadar, socotim că putem data Catehismul tipărit de Coresi la Braşov, 
aşa-numita Întrebare creştinească, din anul 1561, adică după tipărirea 
7 etraevanghelului românesc. 

Cea dintîi carte românească tipărită de Coresi a fost Evanghelia, 
carte care, prin trimiterile la liturghie ale diferitelor pasagii, trimiteri 
în limba slavonă, este o carte ortodoxă. 

În ceea ce priveşte Catehismul, pe care îl putem socoti a doua carte 
in limba românească ieșită din aceeași oficină el este rezultatul unei pre- 
siuni exercitate de municipalitatea luterană a Brașovului asupra românilor, 
la care aceştia s-au împotrivit. Aceasta rezultă, nu numai din faptul că 
„Simbolul credinţei“, „Decalogul“ şi „Oraţia dominicală“, nu sînt traduse 
după textul unguresc luteran, ci după un text ortodox slavon, dar gi din 
introducerea la Catehism, care în întregime reprezintă o scuză şi o arătare 
că această carte nu alcătuieşte o lepádare de la credința cea veche, orto- 
doxă, afirmarea păstrării religiei împotriva presiunilor din afară. În 
adevăr, introducerea declară că cei ce au tradus sînt „nește creștini buni“, 
că „scoaseră cartea den limba sîrbească pre limba rumânească“, deci ori- 
gimalul slavon garantează ortodoxia textului, ceea ce era adevărat pentru 
„Simbolul credinţei“, „Tatăl mostru“ şi „Decalog“. Mai departe, introdu- 
cerea spune că traducerea s-a publicat cu știrea episcopului Sava al 
„Țării Ungureşti“, adică al românilor, că „închinămu cinste și dăruim 
sfintiei tale arhiereu şi mitropolitu Efremu“, adică este dedicată mitropo- 
litului ortodox din Tara Românească, altă garantie de păstrare a orto- 
doxiei. În sfîrşit, se precizează că preoții, episcopii și vlădicii să nu judece, 
„nece să săduiască“, „că nu e într-însele (în aceste cărţi) alte nemică, 
ce numai ce-au propoveduitu sfinţii apostoli şi sfinții părinți“ 112, adică о 


109 Т, Crăciun, of. cit. „scoase? are aici sensul de publicată, de vreme се în rîn- 
durile precedente se indicaseră operele de traducere („scoatere“) din grecește în slavoneste 
şi din slavoneşte în româneşte, executate mai înainte. 

10 Acad. R.P.R., Documente privitoare la Istoria României. B. Secolul XVI/3, 
p. 105, 158, 165. 

111 Hurmuzachi, Documente, XV/2, p. 578, si Z. Piclișanu, Legăturile românilor 
си Reformafiunea, în „Cultura creştină“, І, p. 584—585 

и2 T, Crăciun, of. cit. 

asigurare că nu s-a adăugat nimic la vechea doctrină religioasă. Rămîne 
stabilit că editorii Catehismului au vrut să proclame ortodoxia lor şi a 
cărții publicate de dînșii, nu pentru a înșela pe credincioși, ci pentru cá 
în adevăr rezistaseră presiunilor care se făcuseră asupra lor. 

Am arătat că o asemenea afirmare a românilor împotriva influențelor 
ce se exercitau asupra lor nu se poate concepe decît în mediul Scheilor 
Braşovului, comunitatea fiind patroana tipografiei si bucurîndu-se de pro- 
tecția domnilor români de peste munţi. De aici rezultă însă un fapt: intro- 
ducerea unor modificări esenţiale în catehismul luteran, ca şi întreaga in- 
troducere a Întrebării creştineşti, se datoresc acestor patroni ortodocși ai 
lui Coresi. 

De asemenea, tot în legătură cu cele spuse, cum că Întrebarea cres- 
tinească este rezultatul unui compromis între textul luteran tradus din 
ungurește și pasagii introduse de comunitatea ortodoxă din Brașov, nu 
mai rămîne valabilă ipoteza lui Al. Procopovici, după care ar fi existat 
un „arhetip husit“ al catehismelor românești din secolul al XVI-lea 13, 

Se știe cá pe lîngă textul tipărit al Întrebării creştineşti, care a fost 
regăsit în biserica de la Ieud, în Maramureş, mai există încă două texte 
ale aceluiaşi Catehism, copiate de mînă la începutul secolului al XVII-lea : 
Catehismul din Codex Sturdzanus publicat de Hasdeu și cel din Codex 
Marțian, publicat de Al. Rosetti 144, 

Despre primul toți cercetătorii sînt azi de acord cá este o copie după 
textul tipărit de Coresi, dar copia din Codicele Marțian a dat naştere la 
mai multe discuţii. După părerea lui Al. Rosetti, această copie ar 
avea un izvor comun cu textul tipărit de Coresi, nu ar fi o copie după 
acesta. De aici rezultă, după cercetătorul amintit, că întreaga țesătură a 
Catehismului românesc, cu textele luterane gi cele ortodoxe, nu s-ar fi alcă- 
tuit cu prilejul tipăririi Catehismului la Braşov, ci mai înainte, și anume 
în nordul Transilvaniei sau în Maramureș, tot acolo unde s-au tradus 
cele mai vechi texte bisericești românești. Aceasta, pentru că în copia 
Martian, Catehismul, deşi identic cu cel tipărit, este redactat în dialectul 
rotacizant din nord. Pe de altă parte, observă Al. Rosetti, in copia Martian 
Бе află unele cuvinte în text, omise de Coresi în tipăritura sa şi invers, 
Coresi are cîteva cuvinte omise în copia Marțian, deci amîndouă repre- 
zintă variante neglijente ale unui text complet 115. 

Socotim însă că textul din Codicele Marțian este o copie a textului 
tipărit. Nu este deloc exclus ca un text în graiul sud-ardelean să fi fost 
copiat mai tîrziu într-o regiune din nord, în care se vorbea cu rotacism. 
Prioritatea regiunii nord transilvănene în scrierea limbii române nu în- 
seamnă că orice activitate a încetat acolo, după primele traduceri și că 


13 Aceasta este părerea lui N, Sulicá, Catehismele româneşti din 1544 şi 1559, in 
„Anuarul liceului Al. Papiu Ilarian“, Tîrgu-Mureş, 1982—1935, р. 49—50. Pentru izvoa- 
rele ungurești ale Întrebări cregtinegti, ibidem, р. 54—61. 

1и B. P. Hasdeu, Cuvente den bătrîni, YI, Bucureşti, 1879, р. 91—114, Al. Rosetti, 
Catehismul Marțian, în „Grai şi suflet“, I (1924), p. 251—260, textele facsimilate la 
I Crăciun, op. cit. 

45 A] Rosetti, Les catéchismes roumains, ediţia citată, p. 533. 

nu s-a continuat si cu transcrierea unor texte româneşti venite mai tîrziu 
din alte regiuni ardelene 116, 

Cât privește omisiunile din textul tipărit, care se află în manu- 
scrisul Martian, ele sînt în număr de patru și din analiza lor rezultă cá 
sînt adaosuri ale copistului Martian, nu omisiuni ale textului lui Coresi. 
Astfel, la f. 3 (a textului tipărit) este corect „cine crede ertăciunea păca- 
teloru* și nu „cine crede în Hristos ierta-i-se vor“, ca în Codicele Marțian, 
căci credința în Hristos este anunţată un rînd mai sus. La f. 4 a tipăriturii, 
lipsesc din textul celor zece porunci ale lui Moise aluziile anacronice la 
răstignirea lui Hristos adause de copistul din Codicele Marțian. ,Praz- 
nicele celia dumnedzeeştile“ sint adaose de copistul negtiutor pe aceeaşi 
pagină, tot în textul Decalogului, unde nu se vorbește de așa ceva. În 
sfîrşit, la f. 9 a textului Catehismului tipărit, formularea ,céremu ceva de 
la Dumnezeu... sfintu numele al lui pre ajutori să-lu chemămu“, a fost 
adaos în chip neîndemiînatic de copistul Codicelui Marțian cu un „Hris- 
105“, după cuvintele „al lui“, deşi din primul membru al frazei se vede cá 
nu de numele lui Hristos este vorba 117, 

Din acestea toate rezultă că nu e necesar să admitem existenţa unui 
izvor comun pentru textul Martian și textul tipărit al Catehismului. Copia 
Martian este o reproducere, datorită unui copist nord-ardelean, al tex- 
tului tipărit şi nu al unui text maramureşean anterior. La această con- 
cluzie ne îndeamnă şi faptul că în copia Martian se reproduce, aproape 
cuvînt cu cuvînt, nu numai textul Catehismului, dar și introducerea edito- 
rului (afară de pomenirea numelor mitropoliţilor), care este, cum am ară- 
tat, o justificare a tipăririi cărţii ca scriere ortodoxă. Textele maramure- 
șene, cum se știe, nu au niciodată introduceri gi nu necesitau justificări 
faţă de cititori ale purității credinței. Această justificare s-ar putea ex- 
plica numai în cadrul luptei între cele două confesiuni care a avut loc la 
Braşov cu prilejul tipăririi cărților românești, cum є cazul și cu Evanghelia 
cu învățături de la 1564, despre care am vorbit. 

Așadar, a existat un Catehism luteran românesc din Sibiu la 1544, 
care a fost tipărit, dar despre care nu știm nimic, apoi în 1561 s-a tipărit 
la Brașov un Catehism românesc de către diaconul Coresi, în 'care „Simbolul 
credinţei“, „Decalogul“, „Tatäl nostru“, traduse din slavonește, împreună cu 
introducerea, reprezintă reacţia ortodoxă a românilor faţă de presiunile 
luteranilor și ale calvinilor. Copiile din Codex Sturdzanus $1 din Codicele 
Marțian sînt reproduceri mai tîrzii, de la începutul veacului al XVII-lea, 
ale textului tipărit la Braşov în 1561. Catehismul de la 1561 este a doua 
carte tipărită în românește la Braşov, după începerea activităţii tipografiei 
$i nu este o carte pur reformată. 


Liturghierul lui Coresi. Cea mai importantă dintre cărţile tipărite de 
Coresi, din punctul de vedere al introducerii limbii române în biserică, este 


116 Cf. N. Drăganu, Recenzii, in „Dacoromania”, IV/9, 1927, р. 1091—1101. 

17 Deosebirile între Catehismul din Codicele Marțian şi cel din tipăritura lui 
Coresi (exemplarul găsit la leud), la Al. Rosetti, Les catéchismes roumains, în volumul 
citat, р. 533, 584. 


11—416 

Liturghierul românesc. Această carte a fost tipărită în 1570, după cum 
rezultă dintr-o poruncă a episcopului Pavel Tordagi, care aminteşte apa- 
riția ei la 9 decembrie din acel an. Litera este, fără îndoială, aceea a tipo- 
grafiei lui Coresi din Braşov 118. 

În Bibliografia românească veche, descrierea Liturghierului nu este 
făcută după vreun exemplar cunoscut al cărții, ci se rezumă descrierea pro- 
fesorului N. Sulică, din 1927. Azi cunoaștem un singur exemplar al cărții, 
aflat la biblioteca Institutului teologic din Sibiu, care este cel folosit de 
Sulică și provine dintru început din cărţile bisericii Sf. Nicolae din Scheii 
Brașovului 119. Acest exemplar nu are nici început, nici sfîrșit, începe cu 
titlul „Tocmeala slujbei dumnezeiasci, întru ia şi diaconstvele“, după саге 
urmează „Dumnezeiasca slujba ce e întru sfinţii părintele nostru Ioannu 
cu rostul de auru“, prin urmare nu cuprinde decît una din cele trei liturghii 
ale bisericii ortodoxe, aceea a lui loan Gură de Aur, lipsind liturghia lui 
Vasile cel Mare si a „celor dinainte sfinţite“. Dar, deoarece sfîrşitul acestui 
unic exemplar cunoscut lipseşte, nu putem şti dacă nu urmau și celelalte 
două liturghii. În orice caz, liturghia lui Ioan Gură de Aur este cea mai 
des folosită de preoţi, în toate duminicile, celelalte două fiind folosite 
numai la anumite sărbători. 

Liturghierul lui Coresi din 1570 este evident tradus din slavoneste, 
dovadă topica textului românesc şi numeroase cuvinte și fragmente de frază 
slavone care au rămas în textul traducerii. Este probabil că modelul după 
care s-a făcut traducerea românească să fie Liturghierul slavon tipărit de 
Macarie în Tara Românească în 1508. Multe asemănări de detalii cu această 
carte militează în acest sens și mai ales menţionarea printre sfinţi a crailor 
51101 Sava și Simion (Stefan Nemania), pomeniţi atît în Liturghierul slav 
al lui Macarie, cit şi în cel românesc al lui Coresi, dar care lipsesc în mai 
toate manuscrisele de liturghiere care au fost copiate în ţările românești 
în secolele XV—XVI 120, 

În orice caz, limba românească a Liturghierului din 1570 este mai 
puţin arhaică decît aceea a cărţilor românești tipărite de Coresi după ma- 
nuscrisele maramuresene (de exemplu Apostolul). Este evident cá, pentru 
tipărirea Liturghierului Coresi gi patronii săi din Șcheii Brașovului au fo- 
losit o traducere nouă, executată special pentru tipărirea cărții. Tipărirea 
Liturghierului reprezenta pe atunci o inovaţie, am putea spune o revoluţie 
în ritualul bisericii ortodoxe. 

S-a observat că pasajele din psalmi citate în cuprinsul Liturghierului 
nu coincid cu textul Psaliirii tipărite în româneşte de Coresi tot în 1570 121. 
Traducătorul Liturghierulut nu a căutat în Psaltire fragmentele de psalmi 


118 Т. Bianu si Dan Simonescu, Bibliografia românească veche, IV, p. 12. 

19 Descrierea Liturghierului lui Coresi şi publicarea textului la S. Cândea, Primul 
liturghier românesc tipărit în „Mitropolia Ardealului“, IV, 1959, p. 722—771; Idem, 
Textul Liturghierului românesc publicat de diaconul Coresi, în „Mitropolia Ardealului”, 
V, 1960, p. 70—92; Dan Simonescu, Precizări despre Liturghierul diaconului Coresi, în 
„Limba română”, XI. 1962, p. 433—438. Am putut folosi exemplarul unicat al Liturghie- 
rului prin amabilitatea direcţiei bibliotecii Institutului teologic din Sibiu. 

19 Unele deosebiri faţă de Liturghierul slavon al lui Macarie se datoresc, pro- 
babil, unei revizii a textului făcută de editorii ardeleni. 

121 S, Cândea, Primul Liturghier românesc, ediţia citată, p. 785. 

intercalate în slujba bisericească. Este vorba de o traducere a liturghiei din 
slavoneşte, lucrată independent de acelea ale Psaltirà 51 ale Evangheliei 
publicate în aceeaşi vreme după manuscrise mai vechi. Coresi nu făcea o 
verificare comparativă a textelor de provenienţă deosebită care formau 
materialul folosit de tipografie. Acest material, traducerea românească a 
cărţilor bisericești, constituia o adunare de manuscrise româneşti din locuri 
şi vremuri diferite de pe teritoriile locuite de români și era rezultatul unei 
mișcări pentru scrisul în limba poporului începută de multă vreme și în 
mai multe regiuni ale ţării. 

Liturghierul lui Coresi din 1570 este o carte pur ortodoxă; ea de 
Bcrie săvîrşirea slujbei bisericeşti în biserica Răsăritului și numai în această 
biserică, dără nici o influență a Refonmei. Cu drept cuvînt, publicarea 
acestei cărți de cult în românește a fost socotită ca rezultatul nevoilor 
culturale ale societății româneşti în acel moment 122, 

Apariţia primului Liturghier în limba poporului, în românește, în 1571, 
un text tradus din slavonă, fără nici o abatere de la tradiţia ortodoxă, fără 
nici o influenţă calvină şi luterană, este o dovadă botáritoare că tradu- 
cerea cărţilor bisericeşti a însemnat o operă culturală independentă de 
Reforma religioasă. Cu „apariţia liturghiei în românește începe, de fapt, 
introducerea limbii române în biserică, urmare a dezvoltării sociale şi cul- 
turale interne românești în secolul al "XVI-lea. 

Astăzi, figura lui Coresi apare într-o altă lumină. El a fost un om 
din clasa orășenească, un meşteșugar. A contribuit la lupta împotriva stă- 
pînilor feudali, pentru înlocuirea treptată a limbii oficiale bisericești cu 
limba poporului. A stat în legătură cu păturile orășenești de cultură, în 
special cu cele din Şcheii Braşovului şi poate fi socotit ca un reprezentant 
al aspirațiilor acestor pături. Coresi nu a fost un om lipsit de convingeri; 
dimpotrivă, el a luptat pentru păstrarea drepturilor poporului de a rămîne 
în convingerile sale, de a citi în limba lui, dar împotriva propagandei 
impuse de stăpîni. Cînd i s-a cerut să publice cărţile acestei propagande, 
el s-a împotrivit, a modificat textele propuse, așa cum credeau el și oamenii 
lui. Atunci adversarii lui au încercat să-l supună, infiintind întreprinderi 
rivale, de concurenţă, dar n-au izbutit. Diaconul tipograf a făcut și sacri- 
ficii pentru misiunea lui de răspînditor al „Cărţii româneşti, rămăsese dator 
şi era să-și piardă uneltele mestegugului său, dar n-a cedat şi a mers mai 
departe, pe calea promovării mișcării româneşti a scrisului án limba 
poporului. 


122 S. Cândea, Primul liturghier românesc, ediția citată, p. 729. 

CURENTUL DE TRADUCERI ROMÂNEȘTI ÎN TRANSILVANIA 
ÎN A DOUA JUMĂTATE A SECOLULUI AL XVI-lea 


1920018 de traduceri din $сһей Brașovului. De 
vreme ce admitem teza după care scrierea în limba română în veacul 
al XVI-lea, înlocuirea treptată a limbii slavone cu limba poporului, se 
datorește, nu influenţei şi iniţiativei externe a luteranilor, ci unui curent 
datorit schimbărilor sociale interne din istoria poporului român, în mod 
logic trebuie să socotim că acest curent s-a dezvoltat aproape simultan. 
în diferite părţi ale ţării, că opera lui Coresi și a tipografiei lui nu poate 
fi socotită decît ca o difuzare a traducerilor românești gi nu stă la ori- 
ginea acestor lucrări. 

Coresi a adunat şi a tipărit traduceri ale cărţilor bisericeşti care sînt 
mai vechi decît începerea activităţii tipografiei conduse de dinsul gi pro- 
venind din diferite centre. Pentru studiul începuturilor scrisului în limba 
română, ceea ce importă nu este atît lucrarea tipografiei, cît mai ales aceea 
a traducerii care stă la originea scrisului în limba populară. 

Examinind proveniența și răspîndirea scrierilor în româneşte dina- 
inte sau din timpul lui Coresi, ajungem la încheierea că ele își au rădăcinile 
în timp dinainte de pătrunderea Reformei în Transilvania şi în mai multe 
centre din nordul si sudul acestei provincii. 

Este azi îndeobşte admis că tipografia lui Coresi a folosit vechile 
traduceri maramureșene, care erau încă „vii“. 

Şcoala de pe lingă biserica Sf. Nicolae din cartierul Scheilor este 
cea mai veche școală românească și întemeierea ei este anterioară așezării 
lui Coresi la Brașov. 

Biblioteca acestei biserici, deşi a fost lipsită în decursul vremilor de 
cea mai însemnată parte a manuscriselor sale, păstrează totuşi un număr 
de manuscrise slavone. Acest fond slav, puţin studiat pînă acum, arată că 
pe lingă școala și biserica orăşenească din Schei se aflau grămătici cunos- 
cători ai limbii slavone, care au putut contribui la traducerea cărţilor bi- 
sericegti din această limbă în româneşte. Aici se afla laboratorul de adu- 


1 Candid. Muglea, Biserica Sf. Nicolae din Șchei, Braşov, 1936, dà o descriere: 
incompletă a manuscriselor din această bibliotecă. 

nare a textelor și de traduceri difuzate apoi prin tipar de către Coresi și 
colaboratorii lui. 

Colecţia de manuscrise slavone a bisericii Scheilor Brașovului cu- 
prinde astăzi 36 de volume, dintre care cel mai vechi este Mineul pe luna 
septembrie (ms. nr 18, inv. 2941), pe pergament, databil din secolele 
XIV—XV. Alte 10 manuscrise datează din secolul al XVI-lea, după cum 
reiese din însemnările diecilor sau din aspectul paleografic al textelor. 

Studierea acestor manuscrise este interesantă nu numai pentru noi, 
ele stau la baza operei de traducere a cărţilor bisericeşti, dar şi pentru că 
sînt o dovadă a legăturilor permanente dintre centrul orășenesc românesc 
din Şchei si țările de peste munţi. Astfel, Mineiul slav pe septembrie (ms. 
nr. 3), în redacţie medio-bulgară, scris din porunca lui Neagoe Basarab 
în 1516 pentru mitropolia din Tîrgovişte, a trecut în stăpînirea bibliotecii 
din Șchei, se pare, си învoirea mitropolitului muntean Serafim, același 
care a furnizat lui Coresi textul slavon după care s-a făcut traducerea 
Cazaniei a doua din 1581. Numele lui Serafim este adaus în acest manu- 
scris sub dedicatia din 1517 a lui Neagoe vodă. 

Splendidul Tetravanghel slavon cu miniaturi (ms. nr. 4) din 1560 a 
fost scris în Moldova, din porunca lui Mateiag logofăt pentru mănăstirea 
numită Malul, apoi a trecut la Braşov în împrejurări necunoscute. 

Cîteva cărți slavone ale bibliotecii se datoresc conducerii bisericii 
care a pus să se copieze o serie de manuscrise ; astfel Mineiul pe septembrie 
(ms. nr. 6), dăruit de popa Toma, același care a plătit, cum s-a văzut, o 
parte a datoriilor tipografiei lui Coresi, iar Mineiul slav nr. 14 a fost dat 
de popa Iane, al cărui nume, în calitate de traducător, e pomenit în prefața 
Cazaniei a doua. 

Un manuscris cuprinzind cuvîntări privitoare la vieţile sfinților a 
fost dat bibliotecii de către alt contemporan al lui Coresi, popa Voicu 
(1572—1578) (ms. slav nr. 17). 

Din datele pe care le posedăm reiese că la Şchei s-a îndeplinit o operă 
de traduceri care întrece simpla grijă a furnizării de materiale pentru ti- 
pografia condusă de Coresi. Este vorba de o operă mai vastă, începută 
înainte de așezarea diaconului tipograf la Brașov. Coresi nu a tradus el 
însuși cărţile slavone în româneşte ; el s-a mulţumit să corecteze limba 
manuscriselor care i-au fost aduse, fără a mai recurge la originalele sla- 
vone 2. Traducerea din slavoneşte se executa la Șchei de către profesorii 
şcolii şi de către preoţi, atunci cînd nu se găsea o traducere românească 
mai veche, cum este cazul cu Evanghelia si cu Apostolul românesc. 

Opera de traduceri româneşti de la Schei, unde se aflau oameni 
cunoscători ai limbii slavone, se vede lămurit studiindu-se exemplarul 
aflător în biblioteca de acolo al Cazaniei a doua, tipărită de Coresi in 1581. 
Se ştie că această Cazanie a fost tradusă cu ajutorul a doi preoţi, popa 
Iane și popa Mihail, din cartierul românesc al Brașovului. Dar pe semne 
această traducere n-a mulţumit pe unii dintre grămăticii învăţaţi de acolo, 
care s-au apucat să corecteze traducerea pe exemplarul tipărit, folosind şi o 


2 Cf. dovezile aduse de I. A. Candrea, Psaltirea Scheiană, 1, p. LXIX—LXXXI. 

Fig. 3. Vechea şcoală românească din Scheii Braşovului (probabil sediul tipografiei 
lui Coresi). 

colationare după textul slavon. Exemplarul aflător azi in biblioteca bisericii 
Şcheilor poartă îndreptări pe aproape taate paginile, cuprinzînd adesea texte 


întinse : 


Textul tipărit 

f. 8—9: însă să schimbăm gi cee de alte 
osînde și de întrebare multe. 

f. 29: după „rîul de foc". 

f. 47: să rumpi 

f. 198 : văznesenie 

ibidem : și cum au fost atunce şi cînd n-au 
fost 

p. 244 : nu iaste amu pretutindenea împreu- 
parea bună, ce va fi oarea și despărţirea 
bună. Nici de toată pacea ceia bună iaste 
laudă ce va fi de multe ori pacea spre 
vătămătură. Și departe dumnezeiasca dra- 
goste de gonitori, cînd amu împăcămu-ne 
de spargerea adevărului... 


Corectarea manuscrisă 


ce să ne întoarcem și să ne părăsim de a 
ispitire greșalele altora. 


adaogă „va cură pre înaintea lui”. 
să dezlegi 
innàlfare 


ci era oare cînd, cin n-a fost 


Că iată că nu iaste pretutindenea bună îm- 
preunarea, ce va fi oareunde și despărţirea 
bună. Nice de toate bună împăcătura lău- 
dată, ce va fi de multe ori şi pace întărire 
şi departe gonind dragostei dumnezeiască, 
ci n-adu ne împăcăm spre răsipirea ade- 
vărului... 


Părţile din text corectate pe margine sînt încercuite cu negru. Limba 
şi forma scrisului corectárilor sînt cele folosite în ' Tara Românească și în 
Transilvania de sud în epoca tipăriturilor lui Coresi. Este limpede că această 
corectare a textului pe scară mare, executată la școala din Șchei, era des- 
tinată publicării unei noi ediţii a Cazaniei, care n-a mai apucat lumina 
tiparului. Nu ne îndoim că aceste îndreptări sînt numai o parte a operei 
grămăticilor din Șchei. Lucrările lor stau la începutul acţiunii de difuzare 
a cărţii românești prin tipar. 

Aceşti grămătici cunoscători ai limbii slavone, luptători pentru cartea 
românească, nu erau numai clerici, ci între ei se aflau orășeni, meșteșugari 
și negustori români din comunitatea orășenească a Scheilor. Pe lîngă nu- 
mele unor grămatici și pisari care nu erau clerici, mai întîlnim pe manu- 
scrisele slave din secolul XVI-lea de la Schei și unele nume de meste- 
șugari și negustori. Astfel, pe Ceaslovul slavon (ms. nr. 27) din prima ju- 
mătate a secolului al XVII-lea, se află însemnarea în slavonește : „Eu am 
scris, Radul zugrav din Braşov“, deci un meșteșugar. 

Orășenii mai bogaţi din Șchei sprijineau şi patronau traducerea cár- 
tilor în românește. În manuscrisul slav nr. 27 al bibliotecii bisericii Scheilor 
se află intercalat un text românesc, legenda apocrifă cunoscută sub titlul 
de Legenda Duminicii cu însemnarea următoare: „Această epistolie cá- 
zut-au in beseareca lui Dumnezeu, în cetatea lerusalimului, pentru fără 
de legile tuturor oamenilor carii fac rău“. La sfîrșitul epistoliei se adaugă : 
„Această epistolie s-au scos de pre limba sîrbească pre limba rumânească, 
cu cheltuiala şi cu ajutorul jupinului Tudor cupeţ si am scris eu (urmează 
o criptogramă) gi a protopop Văsii de la svinta besearecă din Șchei“ 3. 


3 Biblioteca bisericii Sf. Nicolae din Șchei, ms. slavon, nr. 27, f. 34—39. 

Aşadar, un cupeţ, adică un negustor, un negustor bogat, precum 
arată titlul său de „jupîn“, punea să se traducă cu cheltuiala sa o carte 
slavonă în românește și anume tot în Brașov, unde avem dovezi cá se por- 
nise o mişcare de difuzare a cărţii românești. 

Traducerea datorită negustorului Tudor este o indicație că in Scheii 
Brașovului exista printre orășenii bogaţi un curent pentru sprijinirea tra- 
ducerilor scrierilor religioase gi apocrife în româneşte și că tot acolo lucrau 
grămătici pricepuţi în asemenea traduceri. 

Această bogată și variată operă de prefacere în româneşte a scrierilor 
slave, anterioare activităţii de tipograf a lui Coresi, dovedeşte că în Tran- 
silvania aveam a face cu un curent de traduceri datorit unei nevoi gene- 
rale din mediul românesc în secolul al XVI-lea. Este vorba de o operă cu ca- 
racter vast, cuprinzind simultan toate regiunile românești. 


Pătura orășenească şi curentul pentru scrierea în limba română. Din 
cercetările expuse mai sus rezultă că a existat în societatea românească un 
curent pentru folosirea limbii poporului, a limbii „vulgare“, cum se zicea 
în epoca Renașterii, pentru a deosebi limbile vii de cele clasice, curent 
care se dezvoltă în prima jumătate a veacului al XVI-lea şi ia mai mare 
amploare în a doua jumătate. Reforma religioasă, care nu a izbutit să 
cîştige pe români, nu a fost cauza lui și nu ei i se datorește iniţiativa scri- 
erii în limba română. Influenţa Reformei în această revoluţie culturală a 
istoriei noastre nu poate fi negată, ea trebuie însă considerată ca un model, 
un îndemn acceptat, nu ca o cauză primă a acestui fenomen istoric. 

Trebuie să ţinem seamă de schimbările din societatea românească a 
secolului al XVI-lea care au putut determina înlocuirea limbii slavone 
ca limbă oficială a bisericii şi în general a scrisului cu limba română. 

Dintre fenomenele sociale foarte complexe, caracteristice pentru viaţa 
feudală în veacul al XVI-lea, unul din cele mai însemnate şi determinante 
pentru cultură este creșterea ca populaţie, diferenţierea muncii si viața 
economică a oraşelor din Tara Românească, Moldova și Transilvania *. 

Semnele transformării oraşelor din Moldova şi Тага Românească din 
centre de schimb în centre de producţie în secolul al XVI-lea sînt în pri- 
mul rînd apariţia breslelor de meșteșugari, care nu existau în secolul 
al XV-lea (prima menţiune documentară în 1570) 5, creșterea numărului și 
diferenţierea meșteșugurilor care nu mai sînt legate exclusiv de produc- 
fia agricolă б. 

Tot atunci se constată așezarea caselor boierești în oraşe, precum gi 
ridicarea primelor mănăstiri în orașele mari, așadar mutarea în orașe a 
principalilor factori ai producţiei 7. Acum, în veacul al XVI-lea, apar în 
oraşe pazarele, centrele comerciale permanente, cu prăvălii şi ateliere 8. 


5 P. P. Panaitescu, Capitolul „Orașele“, în volumul colectiv, Viata feudală în Таға 
Românească şi Moldova (cu V. Costăchel şi A. Cazacu), Bucureşti, 1957, p. 439—440; 
Șt Pascu, Meşteşugurile în Transilvania în secolul XUI, Bucureşti, 1954, р. 93—98. 

5 E. Pavlescu, Economia breslelor în Moldova, București, 1939, p. 64. 

6 Lia Lehr, Dezvoltarea economică a orașelor din Тата Românească, în „Studii si 
referate privind istoria României“, I, 1953, p. 665—666. 

7 P. P. Panaitescu, capitolul citat, p. 438—444 ; Lia Lehr, op. cit., p. 674—675. 

8 P. P. Panaitescu, їп volumul citat, p. 440. 

În Transilvania principalul centru al vieții orágenegti româneşti in 
veacul al XVI-lea a fost Braşovul, adică centrul suburban al Şcheilor. Aici 
era biserica Sf. Nicolae, de care am vorbit, condusä de un sfat cu element 
laic predominant, sfatul gocimanilor si јига ог, care alegeau pe preot, 
pe diaconi 51 pe grămătici 9, Aici era о şcoală românească încă din 1495, 
susținută de comunitatea românească. În prefata Octoihului românesc co- 
piat de grămăticul Oprea din 1570, este pomenită şcoala din Şcheii Bra- 
şovului ca un centru de învăţătură pentru toţi românii din Transilvania, 
„de trimitea la învăţătură den Tara Bîrsei și den tot ţinutul ardealului“ 10. 

Orásgenii români din Șchei se ocupau în special cu prelucrarea și co- 
mertul linii pe amîndouă părțile Carpaţilor, ceea ce le aducea venituri 
însemnate. Viaţa economică а Scheilor era legată de Tara Românească în 
chip organic și cînd Transilvania, la sfîrşitul veacului al XVII-lea, a 
trecut sub stăpînirea Habsburgilor, scheienii reclamară respectarea vechilor 
lor privilegii și obiceiuri, comerțul liber cu principatul muntean, căci, „avem 
vii în Тага Muntenească. Oamenii noștri din Braşov, care duc marhă și 
aduc din ţară.... oamenii de aici, care au moșii și negutátorii in Tara Mun- 
tenească, aproape de munte, care merg pentru ciştigul şi pentru ca să vază 
de bucate şi iar să întorc la o săptămînă... numai casăle au aci, ce toată 
hrana şi moșiile lor (sînt) în Tara Muntenească“ 11. 

Era deci o pătură orășenească bogată la Schei care depindea întru 
totul de legăturile economice cu Тага Românească și cu Moldova. Alături 
de orășenii cu drepturi, localnicii, erau şi negustori străini în Schei, așezați 
acolo cu organizaţia lor separată, aşa cum rezultă din constatările făcute 
cu prilejul trecerii Transilvaniei sub stăpînirea Habsburgilor : „Toţi șcheii 
de la Brașov, împreună cu alalţi negustori ce lăcuiesc aicea“ 12, 

Importanţa acestor români de la Şchei în veacul al XVI-lea se vede 
şi din aceea că în 1530, în timpul războiului civil dintre partizanii regelui 
loan Zapolya și ai Habsburgilor, se exprimă temerea ca șcheienii nu cumva 
să dea o lovitură împotriva cetății Brașovului şi să o ia în stápinire €. Ni 
s-a păstrat de asemenea о listă din anul 1564 a fruntașilor orăşeni din 
Şchei, în număr de aproape o sută, unii cu porecle, arătînd locul de unde 
veneau : Secuiul, Grecul, alţii cu denumiri în legătură cu ocupaţia lor: 
Porcarul, Molnar (morarul). Numele sînt cele obișnuite în satele românești 
din Carpaţi, în secolul al XVI-lea : Cârstea, Stoica, Stan, Şerban, Stoia, 
Nanciul, Oană etc., ceea ce arată comunicația permanentă a orașului cu 
viața satului '4. 

În fruntea orășenilor din Șchei se afla un gociman ales şi un vátaf 
precum gi sfatul bátrinilor 15. Sub înrîurirea economică a Scheilor se aflau 


9 St. Stinghe, Documente privitoare la trecutul românilor din Șchei, І, Braşov, 
1901, p. 49—50. 

10 N. Sulicá, Cea mai veche şcoală românească, în „Omagiu lui C. Kirițescu, 
Bucureşti, 1937, р. 14—15. 

11 St. Stinghe, eb cit, 1, p. 33—34. 

12 Ibidem, I, 

BN. Iorga, Fus şi documente, X (Braşovul şi românii), р. 814—315. 

“ Hurmuzachi, Documente, XV—1, p. 602. 

5 St. Stinghe, loc. cit. 

şi satele româneşti din Tara Bîrsei, care se bucurau de autonomie locală, 
cu un birău şi doi—trei pîrgari aleși, ca la oraș 16. 

Preoţii și anumiţi orășeni din Șchei erau oameni cu carte, munici- 
palitatea din Braşov îi trimitea ca soli la domnii Ţării Româneşti gi ai 
Moldovei 7. Unii mergeau peste Dunăre în Serbia pentru a învăţa limba 
slavonă (8. 

Braşovul, luat în general, era în secolul al XVI-lea un oraş mare, 
statistica din 1532 numără 20 000 de locuitori 19; bogăţia orașului stătea 
în comerțul cu produsele meșteșugărești de acolo, care erau vîndute în 
țările române şi în Imperiul Otoman, precum si în agricultura intensă din 
Тага Birsei, despre care Gheorghe Reichesdorfer spune (în 1555) că este 
o adevărată grădină %. În 1546 se înființează la Brașov prima fabrică de 
hîrtie, iar biblioteca orașului se deschide în anul următor 21. 

Iohannes Benkner cel tînăr, protectorul tipografiei lui Coresi, a fost 
fundatorul bibliotecii orășenești. Apărător al culturii, era în același 
timp un om de afaceri. Astfel, în 1557, el cumpără cu 2000 de florini 
„spălătoria de aur“, în care se curăța nisipul aurifer la Zlatna ??. Aceste 
fapte pot arunca lumină asupra legăturii dintre opera lui Coresi şi dez- 
voltarea orășenească, precum şi asupra intereselor materiale pe care le 
căuta judeţul săsesc protejind tipografia. Dezvoltarea vieţii orășenești, a 
păturii orășenești românești, în legătură strînsă cu Moldova și Tara Ro- 
mânească, sînt factorii care au contribuit la ridicarea unei tipografii de 
cărți româneşti în acea epocă la Braşov. 

Dar nu numai Brașovul cunoştea o înflorire a vieţii municipale ro- 
mânești în Transilvania, nu numai acolo românii sînt atestati cuprinzind 
suburbiile cetăților. Fenomenul se constată si la Sibiu ; acolo preoţii ro- 
mâni din oraș erau folosiți de municipalitate ca traducători şi soli în le- 
găturile orașului cu Tara Românească 2%. Diecii din Sibiu ajung în curînd 
şi în Moldova 2. Alte oraşe ardelene cu populaţie românească mai nu- 
meroasă, în veacul al XVI-lea, au fost Orăştie, unde se publică Palia 
în 1582, Caransebeş, Lugoj, Haţeg, Sebeș etc. 

Şi în oraşele din Тага Românească şi Moldova exista o pătură de 
oameni învăţaţi, cititori de cărţi, independenţi de viața monahală 25. 

Cele două ţări românești, prin domnii si ierarhia bisericii, au primit, 
cum am arătat, dedicaţiile cărţilor lui Coresi publicate în româneşte, au 
cumpărat cărţi românești tipărite la Braşov şi au înzestrat bisericile din 


16 Catalogul documentelor româneşti din Arhivele Statului de la orașul Braşov, 

I, p. XIV. 
Pon Hurmuzachi, Documente, XV—1, p. 444, nota 7 (17 iunie 1545). 

18 Radu Tempea, op. cit, p. 2. 

19 N. Sulicá, Minunata cetate a Braşovului, p. 40. 

2 Ibidem, p. 32—34. 

21 Ouellen zur Geschichte der Stadt Brasso, IV, p. 181, 182, 506. 

2 Ibidem, УІ, p. XLVIII. 

73 I, Lupaș, Sibiul ca centru al vieţii româneşti în Ardeal, în „Anuarul Institutului 
de istorie din Cluj“, V, 1930, p. 43. 

24 Ms, slav al Academiei R.P.R., nr. 107, Octoih din secolul XVI, cu însemnarea 
unui diac român „de lîngă cetatea Sibiului”. 

% În 1544 un Tetravenghel slav a fost scris de Ivan vistier din orașul Rîmnic, 
St. Stojanovič, Stari srpski zapisi i natpisi, IV, p. 4. 

{ага cu aceste cărţi, au acceptat introducerea limbii românce în cărțile bi- 
sericii. Si aci pătura orășenească trebuie să fi jucat un rol în traducerea 
cărţilor în limba poporului. Boierii din vechile familii și clericii înalţi mol- 
doveni si munteni știau gi învățau slavoneşte, iar ţăranii, lipsiţi de şcoli, 
nu ştiau carte. Rămîn ca cititori posibili ai cărților româneşti numai boie- 
rinagii, orăşenii şi preoţii de sate. 

Este foarte caracteristică în această privinţă justificarea socială a 
traducerii cărţilor româneşti în manuscrise şi tipărituri din veacul al XVI-lea. 
Oprea diacul in post-fata Octoihului românesc din 1559—1560 de la Braşov, 
despre care am vorbit, spune: „Cuvîntul lui Dumnezeu trebuiaşte să în- 
feleagá feciorii, iar cum să înţeleagă, dacă învaţă în limbă străină, de nu 
inteleage nimea ? Iar sîrbeşte (slavonă) si letineşte să stie numai cine iaste 
un cărtulariu, oare preot, oare dascăl, oare diiac, iară migelamea n-are 
lipsă (nevoie) de a ştirea“ 2%. „Feciorii“ erau elevii de la școala orășenească. 
din Șchei, iar „mișelamea“ sint oamenii săraci, deosebiți de stăpînii feudali. 

La fel si în prefata Evangheliei cu învățături a lui Coresi de la 1581 
se arată că această carte a fost publicată în româneşte, „ca să fie mai lesne 
şi mai iușor a ceti 91 a înţelege pentru oamenii ceia proşti“ (simpli) 27. 

Este clar că scrisul în românește se adresează altei pături sociale decît 
cartea slavonă. După mărturisirea traducătorilor și a editorilor, publicarea 
cărților românești are un substrat social, ea nu se adresa boierilor şi cle- 
ricilor învăţaţi în slavonie, stăpînilor feudali, ci oamenilor celor „proşti“, 
„mişelamii“, care se traduc prin sárácime, deci claselor neprivilegiate ale 
societăţii feudale. Între aceştia, editorii cărților românești se adresau in 
primul rînd orășenilor, căci aceștia erau ştiutori de carte românească, obli- 
gati să știe carte pentru ţinerea socotelilor meşteșugurilor si negotului. În 
oraşe, în secolul al XVI-lea, erau şcoli şi dascăli la care se putea învăţa carte. 

Concluzia pe care o tragem din toate aceste argumente, din consi- 
derarea legăturii cronologice între dezvoltarea scrisului în limba română 
şi aceea a oraşelor, din situaţia specială a cartierului Scheilor, centru de 
contact între Transilvania și Tara Românească în acel secol, este cá opera 
de traduceri în româneşte, privită în general, este mai ales rezultatul ri- 
dicării păturii orăşeneşti în societatea românească. Trebuie să ţinem seamă 
însă de faptul că ritmul apariţiei scrierilor româneşti pînă la biruinţa 
deplină a limbii poporului urmează un ritm foarte încet din cauza exploa- 
tării otomane care a împiedicat dezvoltarea orașelor şi centralizării statului. 


2 N. Sulică, Cea mai veche şcoală românească, în volumul citat, р. 14—15. 
27 Diaconul Coresi, Carte cu învățătură, ediţia Sextil Puşcariu si Alexe Ргосо- 
povici, Bucureşti, 1914, p. 6. 

SCRISUL ROMÂNESC IN A DOUA JUMĂTATE 
A SECOLULUI AL XVI-lea ÎN MOLDOVA ȘI ȚARA ROMÂNEASCĂ 


Legile. Braşovul fiind, aşa cum am arätat, centrul 
de difuzare al scrisului în limba română în a doua jumătate a seco- 
lului al XVI-lea, locul unde se adunau, spre a fi tipărite, traducerile mai 
vechi si mai noi în limba poporului, în special cele din Transilvania, ne 
rămîne să urmărim apariţia, sub formă de manuscrise, a cărţilor sau actelor 
românești in Moldova şi Tara Românească, concomitent cu tipăriturile lui 
Coresi. Aceasta ne va îngădui să denumim mișcarea pentru scrierea în 
limba poporului un curent general românesc, care depășește cu mult cen- 
trele orășenești din Transilvania. 

Prima categorie, ca importanţă, de cărți românești traduse în a 
doua jumătate a secolului al XVI-lea este aceea a legilor (pravile). Aceste 
pravile sînt o operă de stat, un instrument al cîrmuirii laice și bisericești. 
În Europa medievală s-au răspîndit și s-au aplicat două feluri de legi 
scrise : cele ce cuprind dreptul romano-bizantin, adică vechiul drept roman 
trecut prin filiera bizantină și ortodoxă, și apoi așa-numitele „legi barbare“, 
care reprezintă lumea nouă, cuceritoare, a migrafiunilor, legile francilor 
salieni, ale burgunzilor în apus, ale lui Crum în Bulgaria, ale lui Ştefan 
Duşan în Serbia. În ţările române au fost receptate numai legile romano- 
bizantine, revenindu-se astfel la obirgiile civilizaţiei noastre. 

Apariţia dreptului scris înseamnă o centralizare a cîrmuirii de stat, 
înlăturarea diferenţelor locale ale dreptului consuetudinar, care caracte- 
rizează perioada fárámitárii feudale. Dreptul consuetudinar, denumit ,obi- 
ceiul pămîntului“, deși legat de organizaţia obștilor ţărăneşti gi de aceea 
a domeniului feudal cu imunitate, a persistat în ţările române de-a lungul 
întregii perioade feudale, totuși temperat de principiile generale ale drep- 
tului scris. Pe măsură ce centralizarea statului feudal face progrese, dreptul 
scris, aplicarea lui lărgită, se întinde și se adincegte. Pînă în veacul 
al XVII-lea, legea scrisă in Tara Românească și in Moldova se rezumă la 
așa-numitul Nomocanon, adunare de hotărîri ale sinoadelor, legi bizantine 
extrase din codicele lui Justinian, și ale altor împărați, reguli morale, 
monastice și laice. 

Nomocanonul cuprinde împreunate texte de drept canonic, drept civil 
(in, special privitor la moşteniri), drept penal (pedepsirea furturilor, în- 
călcărilor, uciderilor). El se prezintă sub forma mai multor culegeri, care 
toate derivă din scrierile bizantine, unele foarte simple: Pravila sfinților 
apostoli Petru şi Pavel, apoi Pravila sfintului Vasile cel Mare şi, cea mai 
completă, Sintagma lui Matei Ülastares (alcătuită în grecește la Salonic, 
în secolul XIV, tradusă curînd după aceea їп slavoneşte). Copierea, în text 
slavon, a acestor pravile i în ţările române, înseamnă includerea lor în lite- 
ratura slavo-română și corespunde cronologic cu primele încercări de cen- 
tralizare a statului, în a doua jumătate a secolului al XV-lea. 

În Tara Românească, în 1452 primul nomocanon slav a fost copiat 
de un laic, Dragomir grămăticul, din porunca domnului ţării, Vladis- 
lav IIt; în Moldova din domnia lui Stefan cel Mare posedám două copii 
de pravile slavone, din anii 1472 şi 14952. În veacul al XVI-lea se tipă- 
regte la Tirgoviste, in 1544, Pravila sfinţilor apostoli, ca anexă la Molit- 
velnic 3. 

Tipărirea pravilei slavone cu caracter bisericesc și laic („Toate po- 
runcile pentru preoți si pentru oamenii mireni^) arată necesitatea de a 
răspîndi legea stápinirii în toate colţurile ţării. Aceluiaşi curent de cen- 
tralizare prin lege i se datoreşte traducerea timpurie a pravilei in româ- 
neste, inaintea altor feluri de scrieri. Баса aparifia legilor în româneşte 
înseamnă o extindere a puterii centrale, domneşti, şi a oligarhiei boiereşti 
ce cirmuia fara împreună cu dinsul, in același timp ea dă dreptul celor ju- 
decati, lipsiţi de privilegii, să știe cum şi de ce sînt judecaţi, punîndu-se 
o limită abuzului celor puternici. Acest drept esenţial al cunoaşterii legii 
a fost cerut nu de țăranii dependenţi, care, ca mai înainte, rămîn depen- 
denţi de stăpînii lor, de alte pături populare. El apare ca o izbîndă a oră- 
şenilor, a micii boierimi, clasele sociale pe care le aflăm mereu, în secolul 
al XVI-lea, la temeliile începutului scrisului în limba română. 

În stadiul actual al cunoştinţelor noastre despre dreptul scris în limba 
română în veacul al XVI-lea, posedăm patru texte de pravilă din acea 
epocă. Cele trei dintâi sînt strîns înrudite între ele: în așa-numitul Codice 
de la leud (în Maramureș) s-a păstrat un fragment de pravilă tipărită în 
româneşte, fără început şi sfîrşit, cuprinzînd pravila denumită „a sfinţilor 
apostoli“. Textul, după limbă, este evident tradus din slavoneşte, iar litera 
este aceea a tipografiei diaconului Coresi din Braşov, şi anume din anii 
1570—1580 4. 

A doua pravilă românească, de astă dată e vorba de un manuscris, 
este cea din Codicele Neagoianus, copiat de popa loan din Ѕітріеіги, de 
lîngă Braşov, în anii 1620—1621 5. 


1 A. A. Soloviev, Importanța dreptului bizantin în Balcani, (sîrbeşte) în „Godișnic 
N. Ciupita“, XXXVII, 1928. 

2 Cf. Al. Grecu (P. P. Panaitescu), Începuturile dreptului scris în limba română, în 
„Studii, VII, 1954, 4, p. 206. 

3'1. Bianu şi N, Hodoș, Bibliografia românească veche, I, р. 98—99. 

4 Pravila sfinților apostoli, in colecţia de texte facsimilate, ediţia 1. Bianu, Texte 
de limbă din secolul al XUl-lea, Bucureşti, 1930. 

5 C. A. Spulber, Cea mai veche pravilă românească, 1930. 

Fig. 4. Nomocanon. Ms. slave 692, р. 190. 

Titlul pravilei este în acest manuscris : „Pravila sfinţilor părinţi 318 
după învăţătura marelui Vasile“. Textul, tot în grai ardelenesc, este aproape 
identic, în unele locuri cuvînt cu cuvînt, cu cel tipărit de Coresi, totuși ma- 
teria este așezată altfel si în copia din Codex Neagoianus se află intercalat 
un pasaj destul de lung, care lipsește din cartea tipărită (între altele o 
indicație despre pedeapsa celui „се va face fecior cu roaba lui“). Această 
pravilă nu este o copie după cartea tipărită de Coresi, ci o copie, tot arde- 
lenească, de la începutul secolului al XVII-lea, după un izvor comun, 
anume prima traducere românească a Nomocanonului. 

A treia copie a Nomocanonului românesc, fostă în posesia slavistului 
1. Bogdan, a fost scrisă, după aspectul paleografic, pe la începutul secolului 
al XVII-lea, dar limba foarte arhaică dovedește că este vorba de transmi- 
terea unui text din a doua jumătate a secolului al XVI-lea. Acest Nomo- 
canon este intitulat : „Pravilă de ispravă oamenilor $1 de toate păcatele şi 
gregalele^ şi e scrisă în grai moldovenesc. (Folosirea curentă a lui dz: 
dzice, dzile ; reducerea diftongilor : arman etc., particularitatea trecerii lui 
u la o: domnedzeu, dobitocol.) Începutul acestui Мотосапоп (f. 4—7) cu- 
prinde partea care lipsește din cele două texte ardelene amintite mai sus, 
deoarece nici unul din ele nu a păstrat foile de la început, dar ceea ce 
urmează, cu unele mici deosebiri, este identic în cele trei manuscrise. 

Nu avem a face numai cu un izvor slav comun, ci cu aceeași tra- 
ducere românească a Nomocanonului, de la care derivă toate cele trei copii 6. 

Originalul slav al acestei traduceri românești e cunoscut, anume 
Pravila slavonă, de redacţie sîrbească medievală, o traducere din grecește, 
datînd din secolul XIV 7. În versiunea moldovenească a acestui М№отосапоп 
s-au adaus citeva pasaje de interes local, care lipsesc în originalul slav și 
probabil și în arhetipul românesc. Astfel, s-au adăugat anumite sanctionári 
ale faptelor curente din viaţa socială a vremii : pedepse pentru svadă, cle- 
vetire, mărturie strimbá, furt de vite, furt în piaţă, furtul de găină, a mînca 
și a bea împreună cu armenii (în versiunea ardeleană : cu latinii). 

Oricit de reduse ar fi aceste adause locale, ele sînt dovada unei creaţii 
juridice românești în secolul al XVI-lea. 

Faţă de această constatare, cu atît mai mult se pune întrebarea asupra 
locului unde s-a tradus întîia pravilă în românește, adică textul comun din 
care derivă cele trei amintite: două ardelenești și unul moldovenesc. 
Socotim că traducerea după originalul slav s-a făcut în Moldova şi 
a fost apoi copiată în Transilvania gi nu invers, pentru următoarele 
motive : legea scrisă fiind un instrument al cîrmuirii de stat, apariţia pra- 
vilei în româneşte era o nevoie mai stringentă în Moldova, ţară cu cirmuire 
românească, decit în Transilvania, condusă de о nobilime catolică, de 
origine străină. 

Preocupările pentru redarea legilor scrise în românește în Moldova, 
în această epocă, se arată și din alte scrieri, independente de „Pravila de 
ispravă oamenilor“, de care am vorbit. 





6 Al. Grecu, of. cit, p. 228. 
7 Ed. St. Novacovici, în „Starine”, VI. 

În 1581 s-a scris, din porunca lui Eustatie, pe călugărie denumit 
Eremia, fost episcop de Roman, o pravilă voluminoasă (708 pagini)ă, 
redactată de Lucaci, care se intitulează ritor și sholastic (adică profesor 
la o școală mai înaltă), pentru a fi dăruită bibliotecii mănăstirii Putna. 
Pravila întocmită de Lucaci cuprinde Nomocanonul pe care l-am întîlnit 
şi în cele trei texte studiate mai sus, dar într-o traducere total iridependentă. 
În plus, se adaugă diferite texte din pravile ce privesc gradele de înrudire, 
în vederea oprelistei la căsătorie și la drepturile de moștenire, precum și 
două compilaţii de hotăriri ale sinoadelor şi extrase din legiuiri, inti- 
tulate Pravila mare şi Pravila mică. 

Unele capitole din manuscrisul lui Lucaci ritorul sînt scrise numai 
în slavonă, altele în slavonă cu traducerea respectivă în românește, sub 
fiecare rînd slavon, în sfîrşit, o pravilă denumită „a sfinţilor oteti, după 
învăţătura a marelui Vasilie“, numai în româneşte ?. 

Alegerea textelor juridice de tradus în românește nu este intimplà- 
toare în acest codice: sînt lăsate numai în slavă acele părţi ce privesc 
înaltul cler, liturghia şi textele de teologie : rînduiala alegerii episcopilor, 
spovedania, legile sinoadelor ecumenice, pentru că se adresau unor oameni 
cărturari în slavonă. În schimb, micile delicte de furturi, de svadă, drep- 
turile de moștenire, purtarea popilor (care nu mătură biserica) sint tăl- 
măcite în limba poporului. Sensul acestei deosebiri este limpede: tradu- 
cerea legilor în românește s-a făcut în interesul acelor pături sociale care 
nu știau slavoneste, dar cereau drepturi, între altele, dreptul de a fi ju- 
decati după o lege pe care s-o poată înţelege (e vorba de mica boierime, 
de orășeni, de noua boierime ridicată la avere prin exploatarea moșiilor 
în vederea vînzării produselor pe piaţă). Faptul că această mișcare pentru 
limba română atinge şi legile, care, înainte de toate privesc interesele 
interne, relaţiile populaţiei cu cîrmuirea ţării și a bisericii ortodoxe, este 
o dovadă că întreaga mișcare are rădăcini interne gi priveşte un moment 
din istoria socială a celor trei {агі române. 

Cea dintii lege tradusă în româneşte, probabil în Moldova, și-a 
găsit locul între cărțile tipărite de diaconul Coresi la Brașov. Acest fapt 
este semnificativ : opera tipografiei românești din acel oraș nu provine de 
la o centrală de propagandă luterană, ci de la nevoile comune ale societăţii 
românești, așa cum se manifestau în acea epocă. Legea nu poate fi rezul- 
tatul unei acţiuni de propagandă externă, ci principial reprezintă un stadiu 
al dezvoltării statului și a societăţii 10. 

Cărţile religioase. Istoricul cărţilor religioase românești în a doua 
jumătate a secolului al XVI-lea nu se reduce la cele tipărite de Coresi 
la Braşov. În genere, în această vreme se poate vorbi de apariţia în româ- 
neşte a mai multor cărți bisericești în toate ţările locuite de români. Cer- 
cetînd circulația acestor scrieri în limba poporului nostru, se constată că, 
deși traduse din slavoneste în locuri depărtate unele de altele, în Moldova, 
Tara Româmească și Transilvania, ele au avut o arie de răspindire foarte 


8 Manuscrisul slav nr. 692 al Bibliotecii Academiei R.P.R, 
9 Ibidem, f. 204—210. 
9 Al Grecu, op. cit, p. 225—228. 

vastă. А de mare era atunci necesitatea de a se procura cartea româ- 
nească, încît o scriere tradusă in Moldova îşi găsea calea, prin copisti, în 
Transilvania şi în Тага Românească sau invers. Avem de-a face cu un 
curent general. 

Prima carte moldovenească ce ilustrează această afirmaţie este tra- 
ducerea Cazaniilor atribuite patriarhului Calist de Constantinopol, cunos- 
cute si sub titlul de Carte de învățătură. Se ştie cà ea a fost tipărită la Iași, 
în 1643, sub îngrijirea mitropolitului Moldovei Varlaam. Pînă acum nu 
s-au studiat izvoarele Cazaniilor lui Varlaam, dar se poate afirma că mi- 
tropolitul moldovean a folosit unele „învățături“ traduse anterior în limba 
română, cum sînt cele cuprinse în aşa-numitul „Codice Drăganu“ de la 
Cluj, manuscris din anii 1630—1635, copie după altul mai vechi, de la 
sfîrșitul veacului precedent t. 

În Transilvania, în 1680, popa Ursu din Cotigleatu, aproape de 
Beiuș, în Bihor, copiază Cazania lui Calist tradusă în românește. Din 
studiul amănunţit al profesorului Atanasie Popa 0, rezultă că manuscrisul 
popei Ursu are mai mult de jumătate din numărul cazaniilor copiate, iden- 
tice cu cele cuprinse în Cartea de învăţătură a lui Varlaam, altele însă di- 
feră. Acest fapt, împreună cu lipsa numelui lui Varlaam din postfata popei 
Ursu, arată că preotul din Bihor a folosit un text românesc tradus mai 
înainte de publicarea Cazaniilor lui Varlaam, de care s-a folosit și acesta 
din urmă pentru alcătuirea cunoscutei sale cărți tipărite la lagi. Existenţa 
acestei Cazanii românești din veacul al XVI-lea este atestată de post-fata 
popei Ursu din Bihor, la Cazania copiată de дїп и]: 

„Arăduit-am a scrie această carte în luna lui Indria în l-a zi și o 
am sfrășit în luna lui cuptoriu în 23 de zile, anul domnului 1680... eu, 
popa Urs din Cotigleatiu, de pre părinţi din Topa de sus și de născut din 
Dusesti și lácuitoriu în Cotigleatiu, am scris această carte ce să chiamă 
Păucenie, dintru Păuceniile lui Io Alixandru vodă din Тата Moldovei“ 13. 

A existat deci în Moldova o veche traducere a Cazaniilor, o tradu- 
cere patronată de domn, al cărui nume apare în titlu sau în dedicație. 
În Moldova au domnit mai mulţi voievozi cu numele Alexandru, dar aici 
nu poate fi vorba decît de Alexandru Lăpușneanu, căci domnii din secolul 
al XV-lea cu acest nume sînt prea timpurii pentru а li se putea atribui 
vreun rol în legătură cu scrierea cărţii bisericești în românește, iar cei 
ce au urmat lui Lăpușneanu cu numele Alexandru (Alexandru Movilă, 
Alexandru Coconul, Alexandru Iliaș) au fost palide figuri trecătoare pe 
tronul Moldovei, domnind fiecare numai puţine luni, în vremuri tulburi 
de războaie civile şi externe, cu năvăliri turceşti, tătăreşti şi polone. 

În schimb, Alexandru Lăpuşneanu a domnit timp mai îndelungat 
(1552—1561 ; 1563—1568), a fost un sprijinitor al culturii bisericeşti. Con- 
temporan cu diaconul Coresi, cu activitatea acestuia la tipografia din 


и N. Drăganu, Manuscrisul liceului grăniceresc G. Coşbuc, în „Dacoromania“, 
ПІ, 1924, p. 472—508. 

12 At. Popa, Texte vechi în Cazania lui Varlaam. Codicele Drüganu şi codicele 
sibian, manuscris folosit prin amabilitatea autorului. 

13 Textul după At. Popa, ор. cit. l„păucenie” înseamnă, în slavonă „învăţătură”). 

Braşov, Lăpușneanu a cîrmuit Moldova în conflict aproape permanent cu 
marea boierime (conflict terminat cu masacrul boierilor) şi de aceea era 
în situaţia de a da mai degrabă ascultare nevoilor culturale ale păturilor 
mai de jos, promovînd scrisul în limba română. 

Fapt semnificativ pentru înțelegerea populară şi general romá- 
пеаѕса a fenomenului apariţiei scrisului în limba română, Cazania lui 
Alexandru vodă din Moldova, deși a rămas în manuscris, a străbătut în 
copie şi în Transilvania, tocmai în Bihor. 

Se ştie că domnia lui Alexandru Lăpuşneanu în Moldova a fost 
întreruptă de cirmuirea în această ţară a principelui grec protestant Iacob 
Heraclide Despot (1561—1563). Încercînd o operă de civilizaţie occidentală 
în statul cîrmuit de dînsul (şcoală superioară, opere artistice), s-a gîndit 
şi la înființarea unei tipografii de cărți româneşti la Suceava. Această 
tipografie urma să publice cărţi româneşti în limba poporului, nu fără 
nădejdea de a introduce prin ele învățături ale Reformei. Despot nu s-a 
adresat pentru aceasta lui Coresi, care-și începea tocmai pe atunci opera 
de tipograf, probabil pentru că nu avea încredere într-însul, ci s-a îndreptat 
spre centrele de cultură luterană din Germania. 

loan Ungnad, fruntaș luteran din Germania, sfătuia pe Despot 
să publice Evanghelia în limba română, în caractere chirilice ; la cererea 
domnului Moldovei, Ungnad trimite în această ţară pe Wolfgang Schrei- 
ber cu cărţi tipărite în slavonă spre a servi de model noii tipografii. Despot, 
însă, bánuind pe Schreiber de spionaj în favoarea principelui Transilvaniei, 
cu care era învrăjbit, îl arestează și-l trimite prins la Constantinopol sulta- 
nului turcesc 14. După punerea sa în libertate, Schreiber vinde cărţile ti- 
părite aduse de dinsul din Germania, anume Evanghelia si Concordantele 
Scripturii (Locis communibus s. scripturae). Aceste scrieri, afirmase el unui 
prieten din Turcia, fuseseră tipărite în Germania, prin grija lui Ungnad, în 
limba slavonă si urmau să fie difuzate (nu traduse — n.n.) in Moldova. 

După vînzarea lor la Constantinopol, „le citeau şi turcii, pentru că 
erau scrise cu literă chirilică“ 15, 

„Turcii“, care, după informaţia ce provine de la Schreiber, citeau căr- 
tile tipărite cu alfabet slavon, erau, credem, sîrbii, bulgarii $1 românii, care 
locuiau în imperiul turcesc. Aceste informaţii despre cărţile tipărite în 
Germania pentru Despot vodă al Moldovei sînt neclare. Este sigur cá 
s-au tipărit în unul din centrele protestante germane nişte cărți destinate 
lui Despot, ca modele, deci într-un număr relativ redus de exemplare, ce 
urmau să fie sporite, prin lucrările tipografiei proiectate de domnul Mol- 
dovei în capitala sa. Scrisoarea prietenului lui Schreiber afirmă că scrierile 
aduse de acesta din urmă erau în slavonegte şi că urmau să fie difuzate 
în Moldova. Nu e de crezut că un principe protestant, Despot vodă, să fi 
încurajat, cu ajutorul protestanților din Germania, difuzarea cărţii bise- 
riceşti în limba slavonă. Scrisoarea prietenului lui Schreiber va fi luat drept 
cărţi în limba slavonă volumele scrise cu chirilică, confundind limba cu 
alfabetul. În orice caz, Ungnad, care era iniţiatorul tipăririi în Germania 





14 Hurmuzache, Documente, II—1, p. 445—446, 451, 459—460. 
15 Martin Crusius, Turco-graeciae libri, Bassel, 1584. 

a cărților destinate lui Despot vodă vorbeşte clar de traducerea în limba 
română (walaschische Sprach) a Evangheliei 16. 

Socotim că s-au comandat întîi în Germania cîteva cărţi, unele din 
ele în românește, după modelul cărora urma să lucreze tipografia care se 
punea la cale în Moldova. Dacă lucrurile stau așa, dacă, precum socotim, s-au 
tipărit în Germania cărți românești, astăzi deocamdată pierdute, atunci 
Despot vodă și sfetnicii săi trebuie să fi trimis acolo manuscrisele după 
care urmau să se tipărească. Schreiber sosi în Moldova cu cărtile gata tipă- 
rite în decembrie 1562, cînd Despot împlinea abia un an de domnie. El 
n-a avut vreme să initeze și să ducă la bun sfîrșit o acţiune de traducere 
nouă a cărţilor bisericești și a folosit, pentru a fi imprimate în Germania, 
probabil la Tübingen, manuscrisele vechilor tălmăciri româneşti ale căr- 
{Шог bisericeşti alcătuite în Moldova în prima jumătate a secolului. 

Despre o traducere moldovenească a Evangheliei în acea epocă avem 
informaţii precise, aga cum s-a arătat mai sus 1. O dată mai mult se do- 
vedește, de astă dată pentru Moldova, că Reforma a găsit în ţările române 
traduceri vechi ale cărţilor bisericești în limba populară, datorite unui 
curent cultural intern. Luteranii și calvinii au căutat să întrebuinţeze 
aceste cărţi în favoarea propagandei lor, dar nu au fost nicidecum pro- 
motorii traducerii lor. 

Şi după acest scurt intermediu luteran al domniei lui Despot vodă în 
Moldova (mai puţin de doi ani), ca şi înainte de acesta, cărţile bisericești 
în româneşte au continuat să circule în ţară, fără nici о opreliște din partea 
cîrmuirii. Însuși domnul ţării le citea şi le folosea: în biblioteca lui Petru 
vodă Șchiopul (1574—1579; 1582—1591) adusă de el din Moldova în 
exilul său din Tirol, se afla, conform inventarului : „O carte in folio, legată 
în atlas roşu, Psaltirea lui David, tradusă din slavonă în limba moldo- 
venească“ (Psalter Davits aus den schlavonischen in die moldavische 
Sprach gezogen). Este posibil ca să fie vorba de Psaltirea tipărită de Coresi 
sau poate de un manuscris. În inventarul averii lui Petru Șchiopul men- 
tiunea acestei Psaltiri românești este urmată de încă trei cărţi bisericeşti, 
fără a se indica în ce limbă sînt scrise: Apostolul (der Apostol Geschicht), 
încă o Psaltire și Rugăciunile Doamnei noastre (Gebet unser lieben Frauen), 
toate trei într-un format mai mic (in quarto) 18. 

De vreme ce limba ín care e redactată cartea se indică numai la cea 
dintii, sîntem în drept să conchidem cá indica(ia este valabilă și pentru 
cele următoare, altfel s-ar fi arătat deosebirea. 

În vremea celei de-a doua domnii a lui Petru Șchiopul (1582—1591), 
era mare logofăt în Moldova un boier Lupu Stroici, care își zicea şi Luca 
Stroici. După retragerea din scaun a patronului său, el rămâne exilat în 
Polonia, pînă la venirea la domnie a familiei Movileștilor, în 1595, cînd 
se întoarce în ţară și-și recapătă demnitatea de mare logofăt. În vremea 
cînd stătea în Polonia, Stroici a făcut acolo cunoștință си un scriitor anume 


16 Hurmuzachi, Documente, II—1, р. 445. 
17 Vezi mai sus, Partea a III-a, capitolul 1. 
38 Hurmuzachi, Documente, XI, p. 555. 

Stanislaw Sarnicki, autor al unei istorii a Poloniei gi al unei colecţii de 
legi intitulate „Statutele şi metrica privilegiilor coroanei“ (se înţelege ale 
coroanei polone), publicată în limba ţării, la Cracovia, în 1597. La sfîrșitul 
cărţii se află reprodusă în limba română, cu litere latine, rugăciunea Tatăl 
nostru, comunicată autorului de Lupu Stroici, cu patru ani înainte, în 
vremea dietei din Varșovia. 

Încercarea lui Stroici de a aplica alfabetul latin la scrierea limbii 
române este un fapt cultural interesant: el s-a călăuzit de valoarea fone- 
tică a literelor folosită pe atunci în scrierea limbii polone : v—w, {—с, c—k, 
$—55, 1, й—е sau i, ci—cz (swincaskese numele teu... Penia noastre secioase 
de noai astee dei... Ke ie a ta inperecia ssi putara ssi cinstia in veczij vecilor). 
S-a dovedit că Stroici a transcris după un text aflător într-una din cărțile 
româneşti tipărite de Coresi, care erau aşadar în mîinile boierilor mol- 
doveni 19 

Publicarea acestei rugăciuni româneşti este însoţită în cartea lui 
Sarnicki de un comentariu privitor la limba română: aceasta este limba 
italiană cea veche, alterată acolo, în Italia, de influența goților şi a van- 
dalilor, cuprinde arhaisme, care nu sînt nici latine, nici italiene, precum 
şi influențe ale limbii polone. 

B.P. Hasdeu, care a fost descoperitorul acestui text, socoate cá şi 
comentariul a fost redactat tot de Stroici, de vreme ce Sarnicki nu stia 
româneşte, $1 de aceea numeşte pe boierul moldovean ; »párintele filolo- 
giei latino-române“. În orice caz, el avea asemenea preocupări, de vreme 
ce chiar numele său, pe acte slavone, îl scria cu litere latine 2, 

Tot în a doua jumătate a secolului al XVI-lea constatăm și în Тага 
Românească copierea şi folosirea cărţilor religioase în românește. Deocam- 
dată ne putem referi la un singur manuscris, din cercetarea căruia se pot 
trage concluzii interesante. Evanghelia în româneşte copiată în 1574 de 
grămăticul Radu din Măniceşti, lîngă Ruşii de Vede, se află acum la 
British Museum din Londra ?!. Scribul muntean a transcris această carte 
din porunca lui Pátragco vodă, viitorul domn Petru Cercel, care pe atunci 
se afla în exil, în insula Rodos. Este de observat că un membru al familiei 
domnitoare muntene, un om învăţat în limbi străine, preferă să citească 
Evanghelia în românește decît în slavonă. Avem a face cu o copie coman- 
dată de un exilat pentru uzul său personal. 

În postfata alcătuită in slavoneşte de Radu din Măniceşti la această 
Evanghelie în româneşte, pe lîngă unele date autobiografice, el prezintă 
astfel activitatea lui de grămătic : „Am scris multe cărţi sfinte dumnezeeşti 
51 anume: Tetravanghele şi sfinte Psaltiri şi Penticostare şi Minee şi 
Ohtoihuri și Trioduri şi Metafraste (vieţile sfintilor) si Pravile si Tipicoane 
(„razumnice“ ) şi Sfinţii apostoli, căci am scris multe, mari gi mici și am 
pătruns in adincurile sfintelor scripturi, cît nu se poate cugeta cu mintea 
omenească“ 22. 


19 D. Mazilu, Diaconul Coresi, Bucureşti, 1941. 

% B. P. Haşdeu, Luca Stroici, Bucureşti, 1864. 

2 Idem, Manuscrisul românesc din 1574, aflător în Londra, la British 
Muzeum, în „Columna lui Traian“, VII, 1882, p. 48 si urm. 

22 Ibidem, р. 54—56, textul slavon și traducere (corectată de noi). 

Se pune întrebarea, în ce limbă au fost scrise toate aceste cărți bise- 
ricegti, ре care le-a copiat Radu din Mănicești? О parte dintre ele sînt 
în slavonegte şi se păstrează ріпа azi în bibliotecile mănăstirești (sau 
provenind din ele) din Serbia $1 din Bulgaria %. 

Grămăticul Radu nu face nici o deosebire între scrierile slavone și 
cele românești, de vreme ce munca lui era aceeași: el nu traducea, ci 
copia. Faptul cá nu remarcă în postfata Evangheliei că transcrierea în 
româneşte formează un lucru nou, deosebit de munca sa de pînă atunci, 
dovedește că pentru el copierea în românește alcătuia un meșteșug obișnuit. 
Așadar, sîntem în drept să conchidem că o parte din scrierile bisericești 
înșirate în postfata Evangheliei erau manuscrise românești. 

Originalul Evangheliei în limba română, izvodul, după care a copiat 
Radu din Măniceşti, a fost identificat: el nu este altul decît Evanghelia 
tipărită de Coresi la Braşov, in 1560—1561 24. Cartea aceasta, după cum 
s-a arătat mai sus, a însemnat un moment deosebit în istoria culturii 
româneşti; ea nu a fost o scriere ardelenească, legată de împrejurările 
din ţara de peste munţi, ci apariția și răspîndirea ei trebuie explicate prin 
nevoile întregului popor. Nici їп domeniul literaturii religioase nu am 
trăit o istorie a culturii ardelenești separată de aceea a Таги Românești 
$1 a Moldovei. Receptarea cărţilor coresiene în aceste două ţări româneşti 
este o dovadă că în general a fost o cultură unitară, în care se încadrează 
$i fenomenul înlocuirii limbii slavone cu cea românească. 

Cronicile. Istoriografia sub forma cronicilor (înregistrarea cronolo- 
gică a faptelor) constituie specificul exprimării intereselor și a felului de a 
vedea al claselor stápinitoare din perioada feudală. Cronicele sau letopise- 
tele povestesc in primul rînd războaiele, actele de vitejie ale membrilor 
clasei nobililor, apoi faptele evlavioase ale acelorași și ale domnilor susti- 
nuti de dînșii. Ca atare, cronicile din ţările române din veacurile XV—XVI 
au fost redactate în slavonește, limba oficială a stăpînilor. 

In Moldova, șirul cronicilor slavone se oprește pe la 1585, în a doua 
domnie a lui Petru Schiopul, după care urmează o întrerupere în activi- 
tatea istoriografică, pînă către anii 1630—1635, cînd se alcătuiește Letopi- 
seful moldovenesc al lui Eustatie logofătul, în limba română %. 

În Тага Românească se constată de asemenea o serie de cronici 
care urmează una după alta, în secolul al XVI-lea, redactate în slavoneste. 
Deși aceste scrieri istorice nu s-au păstrat în limba originală, ele se pot 
reconstitui din textul traducerii lor în românește, intercalată în compilaţia 
denumită Letopisețul Cantacuzinesc. 

Cronicile slavone muntenești se încheie cu anul 1591, data căderii lui 
Mihnea Turcitul 2. 


2 Šafarik, Geschichte der — südslavischen Literaturen, III, Praga, 1865, 
p. 126—127. 

2 Tetraevanghelul lui Coresi, ediţia Florica Dimitrescu, Bucureşti, 1963. 

% Grigore Ureche, Letopisețul ţării Moldovei, ESPLA, ediția a Il-a, București, 
15s, introducerea de P. P. Panaitescu, p. 24—25. 

% p. P. Panaitescu, Începuturile istoriografiei muntene, în „Studii şi materiale de 
istorie medie", V, 1962, p. 206—209. 


www.dacoromanica.ro 


182 Începuturile şi biruința scrisului în limba română 


Spre deosebire de dezvoltarea istoriografiei moldovenești, în Тага 
Românească prima cronică în românește se scrie mai devreme datorită unor 
împrejurări speciale de ordin politic. Epopeea eroică a luptei pentru scutu- 
rarea jugului otoman, urmată de aceea pentru unirea celor trei {агі românești, 
sub steagul lui Mihai Viteazul, a mecesitat ruperea vechilor forme ale 
istoriografiei. 

De lupta condusă de Mihai vodă erau legate pături sociale mai largi 
decît acelea care știau gi cultivau limba slavonă. Lupta împotriva turcilor 
era populară, o îmbrăţișau toţi care sufereau de pe urma ei. Boierimea 
mică, orășenii, intelectualii satelor, care transmiteau neștiutorilor de carte 
cele citite de ei, aveau nevoie să cunoască faptele bătăliei în mijlocul 
căreia se aflan. 

Astfel precum istoriografia slavonă în Moldova apare ca o urmare 
a luptei conduse de Ștefan cel Mare, începuturile istoriografiei în româ- 
пе$їе sint legate de figura lui Mihai Viteazul, de opera istorică a vremii lui. 

Mihai Viteazul a avut o cronică oficială redactată în cancelaria lui, 
sub supravegherea marelui logofăt, în special în vremea cînd această dem- 
nitate era ocupată de boierul Teodosie Rudeanh. Cronica aceasta avea 
scopuri practice, servea de instrument diplomatic, arătînd meritele pentru 
lumea civilizată a luptei conduse de domnul muntean. Tradusá în latinesgte 
din polonă, o regăsim în însemnările diplomatului Petre Grigorovici, tri- 
mis la curtea imperială, precum si în mîna solului polon Andrei Taranov- 
всі $1 în scrisoarea adresată de Mihai ducelui de Toscana. Cronica cuprinde 
faptele istorice, de la începutul domniei pînă la anul 1600 (plecarea lui 
Mihai ca refugiat la curtea imperială). Originalul scrierii nu s-a păstrat, 
dar din prelucrarea latină a silezianului Baltazar Walther rezultă că acest 
original a fost redactat în cancelaria domnească în limba română, după 
cum afirmă cu precizie acest scriitor străin 27. 

Această cronică scrisă sub supravegherea domnului nu era destinată 
numai străinătăţii, ci mai ales cititorilor interni, spre a cunoaște şi a sprijini 
opera de eliberare politică a ţării condusă de Mihai. 

Afară de cronica oficială a lui Mihai Viteazul mai este încă o cronică 
a faptelor și domniei lui, tot în româneşte și tot contemporană, dar cu ati- 
tudine politică deosebită si o redacţie independentă de cea dintii, aşa- 
numita Cronica Buzegtilor, intercalatá mai tîrziu în compilaţia de cronici 
muntene, întocmită la sfîrşitul veacului al XVII-lea %. De fapt, nu este 
vorba de istoria și genealogia acestei familii de boieri olteni, ci tot de cro- 
nica domniei lui Mihai Viteazul, văzută însă prin prisma intereselor şi 
vederilor Buzeștilor. Ei voiau să arate ţării cá biruinţele împotriva turcilor 
și Bathoreștilor, acţiunile diplomatice, alianțele cu Transilvania, cu Mol- 
dova şi cu împăratul s-au făcut prin membrii familiei Buzeştilor ; ei și 


27 P. P. Panaitescu, op. cit, p. 209—211 şi Dan Simonescu, Cronica lui Balthazar 
Walther, în „Studii şi materiale de istorie medie“, III, 1959, p. 7—100. I. C. Chitimia, 
Unele consideraţii în legătură cu originalul cronicii lui Mihai Viteazul, în „Romanosla- 
vica“, VI, 1962, р. 27—40 crede că această cronică a fost redactată în slavoneste. În reali- 
tate, slavonismele din textul latin al lui Balthazar Walther se datoresc textului interme- 
diar polon. 

% Cf. P. P. Panaitescu, op. cit, p. 211—218. 

numai ei au fost credincioșii lui Mihai, tot ei i-au salvat viaţa. Din analiza 
compilației amintite rezultă că această cronică boierească se opreşte o dată 
cu povestirea cuceririi Moldovei, după care se termina brusc, iar compilaţia 
istoriei "Ţării Românești face apel, pentru faptele care urmează, la alte 
izvoare. Se înţelege ușor de ce Cronica Buzeştilor a fost oprită: boierii 
n-au vrut să mai fie legati de căderea lui Mihai ; еі trecură, inclusiv Bu- 
zegtii, de partea învingătorilor. 

Cronica Buzeştilor a fost scrisă în româneşte, după cum rezultă din 
analiza limbii ; ea nu cuprinde slavonisme, nu are, ca topică şi sintaxă, 
formele deosebitoare ale traducerilor din slavonă. A fost scrisă românește 
pentru că se adresa celor mai mulţi, câţi o ştiau citi, celor legati de faptele 
lui Mihai vodă, din faima căruia pretindeau și ei o parte. 

Așadar, în a doua jumătate a veacului al XVI-lea se poate observa 
o dublă simultaneitate : începutul cărților tipărite în românește, al legis- 
laţiei și al istoriografiei în aceeași limbă, iar pe de altă parte apariţia 
acestor scrieri, sau măcar folosirea lor în același timp, în toate cele trei 
ţări românești. Toate acestea formează o dovadă peremptorie cá începutu- 
rile scrisului în limba română sînt un fenomen comun celor trei ţări, legat 
de dezvoltarea lor socială și politică. 


Scrisul de cancelarie. Apariţia scrisului românesc în cărţi bisericești, 
în pravile și în cronici nu a însemnat încă biruinţa limbii poporului asu- 
pra celei slavone. Majoritatea cărţilor religioase folosite în biserică erau 
încă slavonești, şi ma: ales aproape totalitatea actelor de proprietate feu- 
dală emise de cancelariile domnești din Тага Românească și Moldova. La 
aceasta au contribuit teama de a cădea în erezie prin transpunerea cu gre- 
şeli a textelor religioase si teama de a nu fi îndeplinit toate formele stră- 
vechi pentru întărirea proprietăţii, ceea ce ar fi putut da naştere ulterior 
1а contestaţii. 

Totuși, şi în acest domeniu se poate constata pătrunderea încă timidă 
a limbii poporului, anume în actele care nu erau destinate să rămînă: 
poruncile domnești în vederea unei cercetări sau execuţii, zapisele (con- 
tracte de vînzare), care urmau să fie apoi confirmate de cancelaria dom- 
nească їп slavonește, mărturiile date de boieri, care și ele se cereau 
întărite, scrisori etc. După o evaluare provizorie, cunoaștem, pentru a doua 
jumătate a secolului al XVI-lea, 44 de asemenea acte românești din Тага 
Românească şi Moldova, ceea ce e destul de puţin, de vreme ce din aceeaşi 
epocă posedăm circa 1500 de acte slavone. De observat însă că din prima 
jumătate a secolului nu posedăm decît un singur act românesc („Scrisoarea 
lui Neacșu din Cimpulung“). 

Tot în românește, din a doua jumătate a secolului, scria Petre 
Șchiopul socotelile sale și ale curţii, iar peste cîțiva ani, Mihai Viteazul 
scria instrucţiunile pentru solii săi, tot în românește 2. Boierii munteni, 
sătui de politica războinică a acestui domn care le leza interesele, 
scriu o scrisoare de trădare adresată boierilor pribegi în Moldova, în 1599, 


2 N. Iorga, Documente noi, în parte româneşti, relative la Petru Șchiopul şi 
Mihai Viteazul, în „Analele Academiei Române”, XX, 1899. 


www.dacoromanica.ro 


184 Începuturile şi biruința scrisului în limba română 


cerîndu-le să intervină în Polonia pentru detronarea domnului muntean 
ķi înlocuirea lui cu Simion Movilă. Scrisoarea, destinată desigur să fie 
distrusă, este redactată într-o frumoasă limbă românească : „...să fim suptu 
arepele luminatului măririi craiului legescu, cum e și domnul Eremie voe- 
voda cu feara Moldovei, cáce sintemu totu de о lege $1 de o limbă“ 30, 

Paralel cu scrierea acestor acte şi însemnări româneşti din Тага Ro- 
mânească şi din Moldova, în aceeași vreme și în Transilvania se (inea 
corespondenţă în românește, din care o parte s-a păstrat în fostele arhive 
ale oraşului Bistriţa, scrisorile primite de municipalitatea săsească de acolo 
din Moldova, din Maramureş, din satele românești ardelene învecinate. Toate 
aceste acte (afară de cîteva redactate în slavonegte sau în latinegte) sînt 
scrise în limba română, în graiurile specifice ale regiunilor din care 
provin îi. Si în privința scrisorilor se poate deci vorbi de un paralelism 
între cele trei ţări românești. 

Scrisorile românești de la Bistriţa sînt scrise în marea lor majoritate 
de oameni dintr-o stare socială mai modestă, cînmuitori aleşi ai satelor, 
mici dregători de la vămi și din orașe, orășeni, preoţi, oșteni. Se vede bine 
de aici care era baza socială a scrisului în limba română în veacul 
al XVI-lea. Schimbarea pe care o vom constata în veacul următor va fi 
lărgirea acestei baze sociale, cu consecinţele ei în istoria culturii. 


20 St, Ştefănescu, Știri noi cu privire la domnia lui Mihai Viteazul, în „Studii și 
materiale de istorie medie”, V, 1962, p. 175—194. 
9! Al. Rosetti, Lettres roumaines de Bistritza, Bucureşti, 1926. 

SOCIETATEA ROMÂNEASCĂ ÎN SECOLUL AL XVII-lea 


De la sfîrşitul secolului al XV-lea şi în tot cursul 
celui următor, în cultura românească se dezvoltă, ca un fapt nou, scrisul în 
limba poporului, înlocuind treptat din rosturile sale limba slavonă. Totuși, 
oricât de important ar fi acest curent înnoitor în istoria ţărilor române, е] nu 
înseamnă încă biruinţa limbii române ; în marea majoritate a bisericilor 
se citea încă liturghia în slavoneste și tradiția religioasă, la noi în întreg 
evul mediu, influența producţia culturală ca şi scrisul de cancelarie. Can- 
celaria domnească în Țara Românească gi în Moldova scotea la iveală numai 
privilegii şi porunci în slavoneşte, actele redactate de boieri si pentru 
boieri se scriau tot în această limbă. 

Pe de altă parte, se poate constata, în ultimile decenii ale veacului 
al XVI-lea și în primele decenii ale celui de-al XVII-lea, o oarecare 
stagnare, dacă nu o întrerupere a scrisului în româneşte. De la 1588 pînă 
în 1640 nu se mai tipăreşte nici o carte românească, iar în primele decenii 
ale veacului, după cronicile lui Mihai Viteazul, nu mai apar, nici în ma- 
nuscris, opere originale în limba română î. Socotim că această situaţie se 
datorește în parte reacţiunii slavo-ortodoxe, dar și împrejurărilor sociale 
şi politice ale acestei vremi, străbătute de continue lupte interne gi externe, 
împletite cu răscoale ţărăneşti, atît în Transilvania, cât şi în Тага Româ- 
nească și în Moldova. Este adevărat că asemenea împrejurări s-au repetat 
şi mai tîrziu, în decursul acestui veac, dar atunci noua boierime de lati- 
fundiari era solid înrădăcinată în pozițiile ei economice şi politice. 

Veacul al XVII-lea, în toate cele trei ţări române, este caracterizat 
prin așa-numitul „regim nobiliar“. Cum s-a arătat mai sus, originile acestui 
regim datează din secolul precedent, dar expansiunea lui deplină se pro- 
duce în sec. al XVII-lea. În această epocă, din rîndurile boierimii noi se 
desprind cîteva familii bogate, devenite stápine ale vieţii economice şi ale 
cîrmuirii statului feudal. Oligarhia boierească şi cea nobiliară în 'Transil- 
vania îşi întemeiază buna stare, bogăţia gi puterea pe ruina şi sărăcirea 
celorlalte clase și pături sociale. La sfîrşitul veacului al XVI-lea, prin le- 
gătura lui Mihai Viteazul și prin măsurile asemănătoare din Moldova (în 
Transilvania, încă din epoca răscoalei conduse de Gheorghe Doja), tárá- 


1 Cu excepţiile semnalate în capitolul următor. 

nimea de pe domeniile nobiliare și mănăstirești fusese legată de glie, deve- 
nind astfel o clasă de robi2. Pe munca acestora, adică pe claca executată 
de ei, pe rezerva seniorului, precum și pe dijmele în natură, se baza îmbo- 
gățirea boierilor. Produsele domeniilor, vitele si grînele, se vindeau pe 
piața internă și pe cea otomană (în special Tara Românească era denumită 
„grînarul împărăției“). Oricit de reduse ar fi fost preţurile de monopol 
oferite de turci pentru produsele moșiilor, boierii erau totuşi în cîştig, 
deoarece nu investeau nimic în exploatările lor agricole, la baza cărora 
stătea munca gratuită a șerbilor și pe deasupra se bucurau de scutiri de 
dări. În schimb, mognenii şi rázegii, în obstile ţărăneşti libere, nu produ- 
ceau destul pentru a putea arunca pe piaţă un surplus de produse, rămas 
după plata îndatoririlor impuse de fisc şi după consumarea celor necesare 
întreţinerii proprii şi a familiei. Ei nu puteau face faţă, în aceste condi- 
fiuni, cererilor de bani din partea statului feudal, care trecuse în acest 
veac de la economia în natură la cea în bani. 

Exploatarea otomană, în această epocă, în care se oprise avîntul 
cuceririlor turcești, apăsa tot mai greu asupra ţărilor supuse. Cererile necon- 
tenite de bani ale imperiului de pe Bosfor, precum și mai ales, darurile 
obligatorii pentru demnitarii de la curtea sultanului și din provinciile 
vecine de la Dunăre, se resfrîngeau în fiscalitatea. ţărilor române, apăsînd 
asupra celor neprivilegiaţi, ţăranii liberi, cei dependenţi, orășenii, așa-zisele 
bresle fiscale, slujitorii etc. Dependenţa economică a ţărilor române faţă 
de Imperiul Otoman, alături de exploatarea feudală, au adus deopotrivă 
o încetinire, o stagnare a dezvoltării ecenomice a acestor ţări. 

Ca urmare a acestor situaţii, moșnenii și rázegii, precum și ţăranii 
liberi, aşezaţi cu învoială pe moşiile boiereşti, se vind cu copiii și urmașii 
lor, ca șerbi ai stăpînilor de domenii feudale ; pămînturile obştilor libere 
cad, în multe locuri, sub stăpînirea boierilor. 

Felul de exploatare al moșiilor boiereşti în secolul al XVII-lea di- 
feră de cel din secolele precedente. În secolul al XV-lea, domeniul feudal 
se distinge prin imunitate, urmarea autarchiei economice. Domeniul era 
format din mai multe sate, toate într-un hotar, peste care nu puteau trece 
dregătorii domnești. Pe atunci cîrmuirea ţării era o suzeranitate feudală, 
iar cirmuirea efectivă a domeniilor bisericeşti $1 boiereşti o aveau stăpînii 
cu ceata lor de călăreţi, păzitorii conacurilor întărite. Ţăranii dependenți 
întreţineau, prin munca si dijmele lor, pe stápini și pe oștenii acestora. În 
schimb, „regimul nobiliar“ din veacul al XVII-lea se exercita într-un stat 
centralizat, autarhia economică și imunitatea politică dispăruseră, domeniul 
feudal nu mai era destinat numai întreţinerii stăpînului militar, ci se 
transformase într-o întreprindere producătoare de venituri. Domeniile noii 
boierimi formau, ca și în veacul al XV-lea, latifundii, exploatarea se baza 
pe extinderea teritoriilor, precum și pe mulţimea satelor supuse, adică pe 
înmulţirea braţelor de muncă. Totuși deosebirea era esenţială : domeniul 


2 Vezi capitolele privitoare la istoria socială în Istoria României, vol. ПІ, Bucu- 
resti, 1964: D, Mioc, Н, Chircă, St. Ștefănescu, L'évolution de la rente féodale en Uala- 
chie et en Moldavie, în „Nouvelles études d'histoire", II, București, 1960, și P. P. Panai- 
tescu, Dreptul de strămutare al țăranilor în țările române, în „Studii gi materiale de 
istorie medie" I, 1956, 

feudal din veacul al XVII-lea, cu producţia destinată picţii, nu mai forma 
o unitate teritorială, ci satele aceluiași stăpîn se aflau risipite pe toată 
întinderea ţării. Venitul stăpînilor nu se mai mărginea la dijmele în na- 
tură, ci acestora li se mai adăugau și produsele muncii de clacă a iobagilor, 
pe partea de moşie rezervată stăpînului. Este de observat că latifundiile 
vechii boierimi se împărţiseră 51 se înstrăinaseră, la sfîrşitul veacului 
al XV-lea, iar noul domeniu latifundiar era o creaţie a împrejurărilor din 
cel de-al XVII-lea secol. 

Este ușor de înţeles că acest latifundiu de tip nou se formase prin 
aservirea satelor, foste comunităţi libere, precum si prin acapararea stä- 
pînirilor boierești mai mici. Latifundiarii boieri păstrează gi adincesc cen- 
tralizarea statului, în favoarea lor. Ei alcătuiesc o oligarhie cuprinzind un 
număr redus de familii, care ocupă poziţiile cheie ale cirmuirii (marea 
bănie, vistieria, conducerea armatei). Oligarhia formează permanemta $1 
continuitatea în conducerea statului, domnii erau un element trecător. După 
înlăturarea vechilor dinastii, domnii din veacul al XVII-lea, ca și principii 
Transilvaniei, erau aleși din nobilime, fie niște palide figuri, instrumente 
ale oligarhiei ca Francis Rhedei, Acațiu Barceai Antonie din Popeşti, 
Istratie Dabija, Stefan Petriceicu etc., fie chiar membri ai oligarhiei, 
Rackoţeştii, Brincovenii (Matei și Constantin), Cantacuzinii etc. Membrii 
și conducătorii oligarhiei dispuneau de o vastă clientelă de dregători mici, 
de slujitori aşezaţi pe moșiile lor. Dar, mai important decît toate, dispuneau 
de bani, de un tezaur de obiecte preţioase, într-o vreme cînd străvechiul 
şi mereu înnoitul tezaur al domnilor era pe cale de epuizare?. Marile 
familii boiereşti aveau depozite de bani în băncile din Veneţia, Austria și 
Germania. Cu acești bani boierii cumpărau în {ага moșii, în Imperiul Oto- 
man cumpărau pe marii demnitari turci, care întotdeauna erau de vînzare. 
Astfel se ajunge la schimbarea domnilor ce nu conveneau sau nu mai con- 
veneau oligarhiei boiereşti, cu cazuri de-a dreptul paradoxale, ca acela al 
căderii şi executării lui Brîncoveanu (cel care rezistase Cantacuzinilor cînd 
aceştia au vrut să arunce fara în război împotriva turcilor gi totuşi tot el 
a pierit ucis de aceștia la denuntul Cantacuzinilor) 4. Dar averea lichidă a 
boierilor le mai deschidea o perspectivă: contactul permanent cu străină- 
tatea, nu numai contactul comercial, ci și cel cultural, cu şcolile, cu oamenii 
învăţaţi din Italia, Polonia, Austria. Cei mai însemnați umaniști români 
din epoca pe care o studiem, Nicolae Milescu, Constantin stolnicul Canta- 
cuzino, Dimitrie Cantemir, au călătorit, au avut puncte de contact cu 
civilizaua europeană. Umanismul românesc din veacul al XUII-lea, măcar 
prin vârfurile sale, a însemnat o încercare de integrare a culturii românești 
în cultura eurobeană 5. 


Clasa orășenească n-a progresat în veacul al XVII-lea in ritmul 
început în veacul precedent, dar, ca urmare a creșterii pieţii interne $1 în 
parte a celei externe se pot constata progrese în viața orășenească româ- 





3 P. P. Panaitescu, Tezaurul domnesc. Contribuţie la studiul finanțelor feudale în 
Țara Românească şi Moldova, în „Studii“, 1961, nr. 1, p. 49—86. 

4 Istoria României, vol. III, București, 1964, p. 219. 

5 Vezi mai jos, capitolul 8. 

nească. Ele se traduc în special prin înmulţirea masivă a breslelor, ceea ce 
înseamnă, firește, o diferenţiere a meșteșugurilor б. 

La un moment dat, între 1620—1648 (data marelui război de elibe- 
rare a Ucrainei) Polonia a cunoscut o mare activitate producătoare de 
mărfuri agricole $1 meșteșugărești legată de comerțul maritim pe Marea 
Baltică. De înflorirea Poloniei stau strins legate și țările române, în special 
Moldova, după cum spune contemporanul Miron Costin: „Că de au fostu 
cîndva vremi fericite acestor părţi de lume, atuncea au fostu, plină Тага 
Leseascá, oi dzice, de aur, la care pre acele vremi curea Moldova cu noi 
de negot, cu cai, cu miiere şi aducea dintr-aceia (ara aur și argint. Oi 
putea dzice că sărac nu se afla pre acele vremi, doară care nu-și vrea să 
aibă“ 7, Fireşte, fraza din urmă a lui Miron Costin se referă la stăpînii de 
moşii şi la negustori, nu la ţărani, care nu erau luaţi în socoteală. 

Consecințele pentru dezvoltarea culturală a situaţiei sociale și econo- 
mice schitate mai sus, sînt destul de clare: baza socială a culturii, а oame- 
nilor cu ştiinţă $1 cu nevoie de carte, a crescut, la orașe, în mediul boierimii 
$i al clientelei sale. Această cultură nu putea să se dezvolte decît pe calea 
biruintei treptate a scrisului în limba română. Boierimea nouă, cit și pătura 
orășenească, își întemeiau puterea pe relaţiile deschise cu piaţa, in conse- 
cință aveau nevoie de un instrument de circulaţie internă generală, adică 
limba ţării. Limba slavonă forma numai o tradiţie a bisericii și a cance- 
lariei, cu anumite rădăcini, despre care va fi vorba mai jos 8. 

Umanismul românesc, pentru motive lesne de înţeles, a sprijinit 
scrisul în limba poporului, subliniind originea latină a limbii române. 
Asuprirea otomană, cea mai gravă problemă politică gi socială, de care 
depindea însăși viața poporului român, își are repercusiunea în umanism. 
Principala idee călăuzitoare a umanismului în ţările române este aceea 
a solidarităţii popoarelor civilizate, moştenitoare ale culturii clasice, împo- 
triva barbariei. 

Bineînţeles că în explicarea culturii românești din sec. al XVII-lea 
trebuie să ţinem seamă de faptul că concepţia asupra umanismului în acea 
epocă diferă de concepţia actuală ştiinţifică. 

Biruinţa limbii românești asupra celei slavone bisericești în acel veac 
devenise necesară, ca o consecință a dezvoltării societăţii, dar nu poate 
fi vorba de o schimbare primită cu pasivitate. Cum se va vedea mai jos, a 
fost nevoie de o luptă pentru dobindirea ei, luptă a scriitorilor care și-au 
pus talentul în slujba creării unei limbi literare, dar şi a pătrunderilor 
populare care cereau acces la cultură. Bineînţeles, considerînd lucrurile 
din acest punct de vedere, trebuie să admitem și să cercetăm gi existența 
unor forte sociale reacționare, resturi ale boierimii și ale clerului de odi- 
nioară, moștenitoare ale tradiţiei medievale. 


8 Şt, Olteanu, Producţia mejtegugáreascá din Moldova şi Tara Românească în 
sec. X—XUI, in „Studii“ , XV, 1962, p. 869—896. 

7 Miron Costin, Opere complete, ediţia P. P. Panaitescu, ESPLA, București, 1958, 
p. 119—120. 

8 Vezi mai jos, capitolul 5. 

A 

Încercarea unei reacții slavone. Deşi în secolul al 
XVII-lea baza socială a oulturii se lăţeşte și cuprinde chiar boierimea сеа 
mare, de tip nou, a cărei bună stare și putere se întemeia pe vînzarea produ- 
selor moșiilor, totuși, din cauza exploatării otomane care sărăcea ţările 
supuse, ritmul progresului cultural se manifesta foarte încet. 

În aceste condiţii, se încearcă, în prima jumătate a secolului 
al XVII-lea, o reacţie a slavonismului bisericesc și de stat. De fapt, în 
întreaga perioadă feudală, ca și în cea capitalistă, a existat în ţările 
române la clasa stăpînitoare convingerea că masele populare trebuie ţinute 
departe de cultură. Cînd boierii și organele de stat au fost nevoite să 
renunțe la slavona bisericii, pentru tranzacţii şi opere literare laice, atunci 
au făcut apel la limba greacă. Cunoașterea acestei limbi era, pentru boieri, 
semnul de distincţie, faţă de popor, iar cînd, în epoca decăderii fanario- 
410г, nici greaca nu-şi poate păstra rolul de expresie a stăpînirii, atunci 
s-a făcut apel la limba franceză, care, pe lîngă rostul ei de limbă interna- 
țională a democraţiei burgheze în veacul al XIX-lea, a fost si ea folosită 
de boierimea română, de moșieri, ca paravan cultural față de popor. 

În secolul al XVII-lea, la aceste împrejurări social-culturale se 
adaugă si altele, specifice vremii. Instrumentul de expresie literară prin 
limba poporului nu era încă desăvîrșit. Traducerile tipărite de diaconul 
Coresi, deşi reprezentau un progres în această privinţă, nu puteau sluji ca 
modele pentru scrisul laic românesc și erau încă destul de mult dependente 
de topica şi de lexicul slavo-bisericesc. În veacul al XVII-lea se face o 
sforțare pentru ridicarea limbii române la nivelul necesar exprimării 
ideilor, expunerii precise a faptelor, formulării fără ambiguitate a princi- 
piilor Juridice. Acest progres se datorește, în secolul al XVII-lea, pe lîngă 
muncii traducătorilor, în primul rînd școlii cronicarilor £. 

Pînă la atingerea acestui rezultat, limba slavonă nu putea fi scoasă 
din poziţiile ei tradiţionale. La aceasta se adaugă colaborarea socială şi 
politică româno-ucraineană din ultimele decenii ale secolului al XVI-lea, 


1 Vezi mai jos capitolul IV, Formarea limbii literare româneşti. 

pînă la războiul de eliberare a Ucrainei, început în anul 1648 si care a 
prelungit folosirea limbi: slavone ca limbă de cultură la români. 

La Liov, ca și la Kiev, la Ostrog, la Zabludov, pe moşiile magna- 
Шог ucrainieni se deschid tipografii de cărţi bisericeşti în limbă slavonă, 
destinate nu numai localnicilor, dar şi ţărilor române. Unele dintre aceste 
cărți sînt dedicate domnilor români, care subvenţionaseră apariţia lor. 
(Miron Barnovschi, Moise Movilă, Matei Basarab) 2. 

Prin urmare, pe lingă tradiţia slavonă internă, colaborarea cu Ucraina 
nobiliară, pe planul solidarităţii între clasele nobile și acel a] luptei împotriva 
turcilor, a contribuit la păstrarea slavonismului cultural în ţările române. 
Cărţile slave-bisericești tipărite în numeroase exemplare în tipografiile 
ucrainene, se regăsesc în bisericile din Moldova, din Tara Românească și 
din Transilvania. 

În cadrul acestei colaborări cu Ucraina se reîncepe arta tipografiei 
în ţările române, după o întrerupere de o jumătate de secol, de la închi- 
derea tipogratiei lui Coresi din Brașov, în 1588. În 1635 se tipărește 
la Cîmpulung un Molitvelnic în limba slavonă, în noua tipografie înfiin- 
tatā de Matei Basarab cu litere şi prese dăruite de la Kiev de mitropo- 
litul Petru Movilă, care trimisese o dată cu ele şi pe meșterii tipografi, 
în frunte cu Timotei Verbitchi. Molitvelnicul, adică acea carte care cu- 
prinde slujba botezului, a nunţii etc., era prezentat în slavoneste cititorilor 
din Tara Românească, la deschiderea primei tipografii din această ţară. 
În cuvîntul adresat tot їп slavonește, de către patronul tipografiei, Matei 
Basarab, preoţilor și mirenilor ce vor folosi cartea, se află o justificare 
a întrebuințării limbii slavone. Pasajul este destul de obscur, ca şi tot 
textul cuvîntului, în care se recunoaște stilul lui Udriște Năsturel, cumnatul 
domnului $1 învăţat în slavonie. Dedicatia vorbeşte despre „slăvitul dialect 
slavon“, care se deosebeşte de „limba de obște“ 3. Se recunoaște deci existența 
unei limbi „de obşte“, deosebită de limba culturii. Se aduce, în favoarea 
scrisului slavonesc și posibilitatea limbii slavone de a exprima subtilitáti 
de gîndire (desigur teologice), pe care nu le pot reda limba poporului. 
Acesta era punctul de vedere al unei mari părți a înaltei boierimi mun- 
tene, din rîndurile căreia putem cita pe marele vornic Ivagco Băleanu, 
îngrijitorul (ispravnicul) cărții Molitvelnicului citat, deci un laic pentru o 
carte bisericească slavonă *, şi Udrişte Năsturel, cumnatul lui Matei vodă, 
despre care va fi vorba mai jos. 

Molitvelnicul slavonesc de la Cîmpulung, a fost urmat de alte două 
cărţi tot slavonegti, publicate în aceeași tipografie munteană, mutată, la 
mănăstirea Govora şi anume: Psaltirea din 1637 şi Psaltirea cu ceaslov, 


2 Ivan Ogienko, (Istoria ukraniskogo durkarstva, Lvov, 1925. 

3 I. Bianu si Dan Simonescu, Bibliografia românească veche, IV, p. 182—188, 
(textul slavon). Traducerea ne aparţine, cea din „Bibliografie“ fiind greşită. 

4 Ibidem. 

din 1637 5, după care urmează seria cărților româneşti, publicate în aceeași 
tipografie menită să publice cărți slavonești. 

Moldova a trecut tot atunci prin aceleași schimbări culturale ca și 
Тага Românească, adică reacţia slavonă, de scurtă durată, urmată de scri- 
sul laic și bisericesc în românește. S-a observat însă faptul că în Moldova, 
spre deosebire de vecina sa de la sud, nu s-a tipărit în acea vreme nici о 
carte în slavoneşte, ci s-a început direct cu cărţile românești. Nu trebuie 
însă să uităm că, din cauza strînselor legături ale boierimii și clerului mol- 
dovenesc cu Ucraina, cărțile slavone bisericești tipărite în acea ţară erau 
deopotrivă destinate și Moldovei şi pătrundeau apoi și în celelalte ţări 
românești. 

Miron Barnovschi, fostul domn al Moldovei (1626—1629), fusese ctitor 
al „bisericii moldovenești“ din Liov şi fondator al tipografiei slavone din 
acel oraş. În timpul cînd acest domn moldovean se afla în exil pe moșiile 
sale din Podolia, în 1630, apare prima carte slavonă a acestei tipografii, 
dedicată lui Miron vodă. Este vorba de tragedia versificată bizantină 
Hristos Pashon (patimile lui Hristos), atribuită lui Grigore Bogoslov, tra- 
dusă acum în versuri slavo-rusești și tipărită prin grija meșterului tipograf 
Andrei Skulski, poate autor al traducerii în versuri. În dedicaţia adresată 
lui Barnovschi, tipograful declară fățiș că tipografia din Liov a fost înte- 
meiată de acest domn moldovean, în timpul stăpînirii sale în ţara vecină ; 
același lucru se arată în epilogul versificat, datînd dinaintea abdicării lui 
Miron vodă (în iunie 1629 ; cartea apare în ianuarie 1630) 9. A doua carte 
publicată în tipografia slavonă de la Liov este Octoihul slavon (cartea cîn- 
tărilor bisericești), apărut în decembrie 1630 şi dedicat noului domn 
moldovean, Moise Movilă, cuprinzind stema lui și indicaţia că s-a folosit 
un manuscris slavon copiat la mănăstirea Neamţ si procurat de Miron 
Barnovschi 7. Astfel, tipografia slavonă din Liov poate fi considerată ca 
o editură bisericească ucraino-moldoveneascá, iar deschiderea tipografiilor 
separate din Тага Românească și din Moldova (1635—1643) poate fi soco- 
tită ca începutul unui nou curent pentru editarea cărţilor în limba română. 

În Тага Românească aflăm, la mijlocul veacului, un cărturar în 
slavonie, cu o poziţie greu de definit, în cadrul luptei pentru limba ro- 
mână ; e vorba de Udriste Năsturel din Herești, logofăt al doilea și fratele 
doamnei Elena a lui Matei Basarab. Fusese, fără îndoială, elevul în slavo- 
mie și poate și pentru studiul limbii latine al unor profesori ucraineni 
de la Kiev. A tradus în româneşte din slavonește, la sfîrșitul carierii sale, 
în 1649, romanul indian, cu tendințe ascetice, Varlaam și Ioasaf, care cir- 
cula de mult în fara noastră, între manuscrisele slave. Ştia latinegte, ba 
chiar avea unele idei ce urmau să fie dezvoltate de școala umanistă româ- 
nească. În introducerea slavonă la cartea Imitatio Christi el spune : „Încă 


5 I. Bianu şi Dan Simonescu, op. cit, IV, р. 18—19. 

6 V, Sturat, Hristos Pashon, livivski virgoveni dialogi z 1630 goda, in „Zapiski 
Tovaristva Sevcenka^, 117—118, 1913, p. 137—178. 

7 Oktoih sireci Osmoglasnik, Liov, 1680 (un exemplar la Biblioteca de stat din Liov). 


13—415 

din tinereţe am fost cuprins din inimă de o mare și aprinsă dragoste pentru 
limba romană sau latină, fără îndoială înrudită cu a noastră“. A învăţat 
latineşte de la un profesor, care nu se folosea de „arta literară artificială“ 
ci de „simplicitate, cuprinzind tot ceea ce este bun, fără discursurile inu- 
tile ale științei deșarte, din vremile noastre fără rușine“. De aceea se hotă- 
reste să traducă Imitajia lui Hristos din latineşte în slavonegte, sau, cum 
spune traducătorul, „în cuvînt sfint slavonesc*. Traducerea a fost dusă la 
bun sfîrșit „ca urmare a dragostei mele pentru aceste două limbi, adică 
slavonă gi latină“. Acum, astfel tradusă, este „îmbrăcată in odăjdii slavo- 
ilirice“. Prin „discursurile inutile ale științei deșarte“ se înţeleg scrierile 
laice și în special cele clasice, socotite de clerici $1 de mistici ca fără ruşine. 
Udrişte Năsturel, deși scriitor laic, se adresează, în alegerea sa pentru 
traducere în slavonă, celei mai mistice dintre cărțile latine medievale, 
Imitatio Christi, atribuită lui Thoma a Kemnis, scriitor catolic german din 
secolele XIV—XV. Se ajunge astfel la cazul, unic în literatura moastră 
veche, al unei cărţi traduse din latinește în slavonește pentru cititori; ro- 
mâni; ea apare la Tîrgovişte în 16478. Traducătorul publică deci în 
slavoneste, deși cunoaște înrudirea limbii române cu cea latină; el se 
așază pe poziţiile cultivării limbii slavone, din motive religioase, socotind 
slavona ca „limbă sfintă“, adică bazată pe tradiţia bisericii. Dar această 
atitudine contrazicătoare a boierului scriitor nu se oprește aici, el are 
pretenţia să creeze gi să transforme limba slavonă a bisericii, cu stil de 
origine bizantină, într-o limbă literară retorică, chinuită, cu cuvinte noi, 
alcătuite de dinsul, mai ales prin folosirea nouă și neașteptată a prefixelor 
verbale, cu o topică ce amintește pe cea latină. Lungimea frazelor, împle- 
tirea „savantă“ a digresiunilor, face ca adeseori pagini întregi din scrierile 
redactate de Udriște Năsturel (dedicaţii, versuri la stema domnului), pre- 
cum Şi din traducerile executate de diînsul, chiar în hrisoave domnești 
compuse de acest logofăt, să fie de-a dreptul ilizibile. Editorii Bibliografie: 
românejli vechi au renunţat să publice și să traducă introducerea slavonă 
la Zriodul publicat la Tîrgovişte, in 1649, sub patronajul doamnei Elena 
(sora lui Udriste logofătul). Această scrisoare dedicatorie, cu multe aluzii 
la mitologia greco-romană, este scrisă aşa de neinteligibil încât în multe 
locuri nu are sens?. Udriște Năsturel era un pedant, un scriitor preţios, 
care se adresa numai unei elite, dispreţuind pe ceilalți. Cuprins de misticism, 
el nu putea înţelege că scrisul și tiparul sînt destinate a fi citite de cît mai 
mulţi, spre luminarea lor. 

Dar nevoia de carte românească a societăţii a redus în cele din urmă 
la tăcere pe apărătorii întîrziaţi ai tradiţiei slavone. 


8 P. P. Panaitescu, L'influence de Pierre Mogila dans les Principautés roumaines, 
in „Mélanges de l'école roumaine de France“, V, 1926, p. 83—84. 


9 Un exemplar al Triodului din 1649, la Biblioteca Academiei R.P.R. „Cartea 
Veche“, 

Tiparul românesc ín Тата Românească, Moldova si "Transilvania. 
Scrisul românesc nu încetase în prima jumătate a secolului al XVII-lea. 
Genurile de scrieri ale căror începuturi în limba română le-am fixat în 
secolul al XVI-lea, continuă și se dezvoltă în cel următor prin copiştii de 
la orașe şi de la curți. Astfel, cărțile populare capătă o largă ráspindire 10, 
zapisele (contracte) de vînzare, zălogire şi donaţie, care acum preced privi- 
legiul domnesc slavon se scriu aproape întotdeauna în limba ţării. Nu este 
cazul să examinăm aci scrierile românești din această epocă, cercetarea lor 
se confundă cu istoria literaturii și a culturii românești vechi. Numai 
înlocuirea treptată a slavoniei din poziţiile sale ne interesează în chip special. 

În acest înţeles, faptul principal care se produce, încă înainte de mij- 
locul secolului, este reluarea tiparului de cărți românești, de astă dată și 
în Tara Românească şi Moldova, {агі feudale de tradiţie slavonă mai or- 
ganizată decît in Transilvania. Tipografiile de la Govora, Tîrgovişte şi 
laşi, aduse din Ucraina, cu meșteri ucrainieni, erau destinate să continue 
pe pămîntul nostru cartea slavonă. Totuși, scurt timp după deschiderea 
acestor ateliere, începe, cu aceiași meșteri gi cu aceleași litere, publicarea 
cărţilor românești de legi și literatură bisericească. Prima carte româ- 
nească tipărită în Тага Românească, după cunoştinţele pe care le posedăm 
pînă acum, este Paraclisul de la Govora, din 1639 (text slavo-român), urmat 
de Pravila de la Govora (1640), iar în Moldova, probabil, Cazaniile lui 
Varlaam (din 1643), în timp ce în Transilvania apare în 1640 Catehismul 
calvinesc sub egida principelui Gheorghe I Rakoczy îi. 

Impulsul care a dus la publicarea acestor cărţi în toate ţările românești 
în același timp este de ordin social și politic ; boierii noi, orășenii, boieri- 
mea mică, cîştigă lupta culturală sub oblăduirea a doi domni (Matei Ba- 
sarab $1 Vasile Lupu), care încercară o domnie centralizată, pe о bază 
socială mai largă. Tot atunci îşi face loc în literatura românească o ten- 
dintáà de nesupunere la jugul feudal, la cîrmuirea politică, asemănătoare 
cu cea întîlnită în veacul precedent, în Cazania I a lui Coresi. 

În prefata mitropolitului Simion Stefan la Noul Testament românesc 
tipărit la Alba Iulia, în 1648, acest prelat ardelean, ieșit din mediu oră- 
şenesc, spune: „N-au făcut dumnezeu oamenii pentru craiu, ce au ales 
Dumnezeu şi au rînduit craii şi domnii pentru oameni“ 12. În pamfletul 
muntean scris pe la 1655, intercalat mai tîrziu în cronica ţării, „Povestea 
unor boieri răi“, întîlnim o critică aspră a întregii cîrmuiri a lui Matei 
Basarab 13. În fata unor astfel de tendinţe, domnii și stăpînirea boie- 
rească s-au văzut nevoiți să facă concesii, măcar pe planul cultural. 


10 Cf. I. C. Chiţimia și Dan Simonescu, Cărţile populare româneşti, I—II, Bucu- 
regti, 1964, passim. 

ї Т, Bianu, N. Hodoş şi Dan Simonescu, Bibliografia românească veche, 1. IV, 
sub datele respective. 

12 Ibidem, I, p. 167. 

13 Cf, P. P. Panaitescu, Începuturile istoriografiei în Tara Românească, în „Studii 
şi materiale de istorie medie“, V, 1962, р. 250—951. 

Măcar pentru cărțile bisericeşti, socotim că domnii şi conducătorii 
bisericii au simţit nevoia unei aprobări superioare, ca să evite învinuirea 
de erezie, traducînd aceste scrieri slavonești în româneşte. Numele lui 
Petru Movilă, mitropolitul român al Kievului, fondatorul tipografiilor din 
Тага Românească și din Moldova apare în această calitate pe cărţile im- 
pripate în cele două (агі, desigur nu fără voia lui. El era autorul Mărtu- 
risirii ortodoxe, catehismul oficial al bisericii ortodoxe, aprobarea lui avea 
deci greutate dogmatică. Dar Petru Movilă era un înnoitor al bisericii or- 
todoxe, în sensul unei apropieri de civilizaţia europeană. La Academia înfi- 
intatá de el la Kiev se învaţă latinegte, la fel $1 în școala superioară de 
la Trei Ierarhi, în laşi, unde predau profesori veniţi din corpul de învă- 
fámint a cele dintii ^. Învăţămîntul latin nu putea să nu facă apropiere 
între limba clasică latină şi cea română, asa cum о observase şi Udriste 
Năsturel. De aceea, dacă a fost întrebat Petru Movilă, avînd această for- 
maţie spirituală, nu putea fi potrivnic tipăririi cărţilor bisericești în româ- 
neste. De altfel el însuşi a compus o predică în limba română ţinută la 
Iaşi, în 1645, cu prilejul căsătoriei domnitei Maria а lui Vasile Lupu cu 
nobilul litvan, Ianusz Radziwill (tradusă şi tipărită în acelaşi an la Kiev, 
în limba polonă) 15. 

Tipărirea cărţilor bisericeşti în limba română în Тага Românească 
şi în Moldova nu a însemnat încă introducerea limbii române în locul 
slavonei, ca limbă de cult. Coresi, stimulat de cercul orăşenesc în care 
lucra, fusese mai îndrăzneţ, el tipărise cele două cărți de temelie ale cul- 
tului, Evanghelia şi Liturghierul, în româneşte, pe cînd tipografiile patro- 
nate de cei doi domni din Tîrgovişte şi lași nu au dat la iveală decît cărţi 
româneşti de lectură religioasă sau destinate ceremoniilor familiare: Ca- 
zaniile, Şapte taine, Tilcul Evangheliei, Psaltirea. Abia către sfîrşitul vea- 
cului se tipăresc, cum vom vedea mai jos, cărţile fundamentale ale cul- 
tului în româneşte 16, 

Mai observăm încă o îngrădire a limbii române scrise în vremea 
domniilor lui Vasile Lupu si a lui Matei Basarab. Domnii patronează ti- 
părirea cărţilor bisericeşti în româneşte, tipografiile sînt ale domnului, pu- 
blicatiile lor sînt oficiale ale statului şi nu particulare ale unui meşter, ca 
pe vremea lui Coresi. Aceasta incumbă răspunderi mai mari, ţinerea în 
cumpănă a slavonei față de limba română, deoarece cea dintii mai avea 
partizani în rîndurile boierilor şi ale călugărilor din mănăstiri. 

Ca si în Cazania a doua a lui Coresi, se arată în cărţile româneşti 
cu caracter bisericesc că aceste publicaţii se adresează poporului, nu celor 
cu cultură aleasă. 

Explicațiile date în introducerea Cazaniilor lui Varlaam în această 
privință sînt caracteristice : bărbaţi învăţaţi, adică traducătorii cărţilor 
bisericeşti din slavonă, „mărgînd din sus în gios... le-au căutat (au fost 


14 P, Р, Panaitescu, L'influence de Pierre Mogila, р. 61—68. 
15 Petre Movilă, Mowa Duchowna, Kiev, 1645. 
16 Vezi mai jos, capitolul V. 

nevoiţi n.n.) a pogori şi sfînta scriptură tot mai pre înţelesul oamenilor, 
pin au început a scoate agégi cinegi pre limba sa, pentru ca să înțeleagă 
hie cine... Cu mult mai vîrtos limba noastră românească, ce n-are carte 
pre limba sa, cu ncvoie iaste a înţelege cartea altii limbi și pentru lipsa 
dascălilor ș-a învăţăturii ; cit au fost învăţind numai de multă vreme, асти 
nice atîta nime nu învaţă“ 17. Rezultă din această justificare a publicării 
în românește că traducerea în limba poporului înseamnă o ,coborire^, de 
la limba oficială, slavona, la un grai mai puţin nobil. Dar conducerea bi- 
sericii si a statului se vede nevoită s-o facă, deoarece nimeni nu învaţă, 
nu vrea să înveţe slavoneste. 

Cu trei decenii mai tîrziu, în 1671, domnul Moldovei, Gheorghe Duca 
scria comunității ucrainene din Liov, comandind tipărirea unei Psaltiri şi 
a unei Cazanii în românește, „pentru mai bună înţelegere a gloatei (pos- 
polstwo), care nu înţele slavoneşte, 18. Se menţine deci ideea că slavona 
bisericească este o limbă savantă, superioară, dar de vreme ce poporul nu 
o înţelege, trebuie să 1 se facă o concesie, tipărindu-se cărți în româneşte. 
Va trebui să vină umanismul românesc, la sfîrșitul veacului, cu ideea cá 
limba română, fiind continuarea celei latine, este nu numai limba gloa- 
telor, ci un instrument de civilizaţie, superior prin originile sale celei sla- 
vone, şi acesta este cel mai mare merit al vechilor noștri umaniști. Câtă 
vreme limba slavonă bisericească a fost considerată sfintá, mai bogată ca 
mijloc de exprimare, nu a putut fi complet înlăturată din poziţiile ei de 
rezistență, în special în biserică 19, 

Din literatura de traduceri și prelucrări religioase din Țara Româ- 
nească și din Moldova, în vremea domniei lui Matei Basarab și a lui 
Vasile Lupu, pentru istoria noastră culturală rezultă un fapt de ordin ge- 
neral: adoptarea limbii române pentru cărțile bisericești s-a putut face 
în cele două ţări conduse de o ierarhie bisericească ortodoxă și de o mo- 
narhie de aceeași credinţă, fără nici o „influenţă“ a Reformei religioase. 
Este lumpede că folosirea limbii române în locul celei slavone s-a început 
numai din nevoile culturale ale societăţii românești. Exemplul moldovenesc 
și muntenesc este valabil si pentru Transilvania. Mai mult decit aceasta : în 
Moldova se poate constata că principalul promontor al traducerilor in romá- 
пене, mitropolitul Varlaam, este în același timp și principalul polemist 
împotriva lui Luther și a lui Calvin, întîi în Cazanii 20, apoi in Răspun- 
surile din 1645 la Catehismul calvinesc îm limba română. Nici în această 
carte, nici în răspunsul 1а răspunsuri („împotriva răspunsului a două ţări“), 
publicat de calvinii ardeleni în 1656 21, nu se află nici un cuvînt de apă- 


17 J, Bianu şi N. Hodoș, ob. cit., 1, р. 140. 

18 Hurmuzachi, Documente. Supliment, YI—93, р. 84—85. 

19 Vezi mai jos, capitolul următor. 

2 Varlaam, Gazania, ediția 1643, partea I, f. 33: „Numai singuri calvinii gi 
liutranii, eretici di în vremea de acmu, legătura lucrurilor celor bune nu o vor, în 
colniciia trupului si în odihnă vor, care îndulceşte trupul...“ 

21 Răspunsul a două ţări, lagi, 1645, o copie manuscrisă la Biblioteca Acade- 
miei R.P.R., С. Bariț, Catehismul calvinesc, Sibiu, 1879. 

rare sau de împotrivire pentru folosirea legii populare române în cărţile 
bisericeşti ; acest lucru nu face parte din polemica religioasă, asupra lui 
sînt de acord amindouá părțile. 


Pravilele. 'Yraducerea legilor, adică a Nomocanonului în româneşte 
datează, cum am arătat, din a doua jumătate a secolului al XVI-lea, în- 
cepută în Moldova, apoi tipărită în Braşov, în tipografia lui Coresi. În 
epoca de la mijlocul secolului al XVII-lea apar cărţile de legi tipărite în 
tiparnitele domnești din cele două ţări (Pravila de la Govora, 1640, Cartea 
românească de învățătură de la lași din 1646, Îndreptarea legii de la Tîr- 
goviste, din 1652), toate în românește 22, Prioritatea traducerii legilor faţă 
de aceea a anumitor cărți bisericeşti se explică prin faptul că pravilele 
formau un instrument de stat, erau unul dintre mijloacele folosite de domn, 
apoi de oligarhia boierească de la cîrmă, pentru exercitarea puterii cen- 
tralizate. Cărţile care cuprind pravilele în româneşte erau destinate nu 
numai judecătorilor de la centru, ci şi organelor locale, tuturor boierilor 
din judeţe și, în definitiv, şi impricinatilor. Legea scrisă era un deziderat 
al vremii, al cărui ecou se făcea și cronicarul Grigore Ureche : „nici legile, 
nici tocmeala ţării pre obicee bune nu-s legate, ci toată dreptatea au lăsat 
pre acel mai mare, ca să o judece şi ce i-au părut lui, ori bine ori rău, 
aceia au fost lege“ 23, 

Totuși, faţă de ideea cunoașterii legilor de către tot poporul se ri- 
dicau îndoieli şi se făceau rezerve. În predoslovia Pravilei de la Go- 
vora (1640), scrisă de Theofil, mitropolitul Таги! Româneşti, se adresează 
preoților, „iară întru mînă de mirean să nu să dea, nici la măscărici, să 
nu fie tocmelele sfinţilor apostoli si a sfinţilor părinţi batjocurite“ 2, S-a 
dovedit că această introducere a mitropolitului Theofil nu este altceva 
decît o traducere din slavonă, după introducerea semnată de Petru Movilă 
la Nomocanonul tipărit la Kiev în 1629 3%. În aceste condiţii, valoarea ei 
pentru a determina atitudinea claselor stăpînitoare gi a clerului faţă de 
legislaţia în limba română este mai redusă. Totuşi nu putem crede că s-au 
adoptat numai formal spusele lui Petre Movilă, dacă ele nu corespundeau 
cu credința editorilor munteni, în frunte cu mitropolitul ţării. Cărţile în 
genere şi în special cele cu caracter juridic erau secretul stăpînirii, nu tre 
buiau lăsate ге mîna „măscăricilor“, a acelora care pe temeiul lor ar putea 
să formeze o opoziţie legală împotriva atotputerniciei stăpînirii feudale. 
Dar, totodată, se poate observa ca această pravilă rezervată cirmuito- 
rilor, stápinilor, nu mai este scrisă in slavonesgte, limbă pe care nici ei, în 
mare parte, n-o mai înțelegeau, ci în limba română. 


2 Ultimele două editate de colectivul pentru istoria dreptului românesc al Insti- 
tutului de istorie al Academiei R.P.R., 1962, 1963 

23 Grigore Ureche, Letopiseţul ţării Moldovei, VSPLA, ediţia a Il-a, București, 
1958, p. 67. Cf. si p. 143: „unde nu-s pravile, din voia aomnilor multe strimbátáti să fac". 

% І. Bianu şi N. Hodoș, ор. cit, І, p. 110. 

% P. P. Panaitescu, L'influence de Pierre Mogila, p. 81. 

Istoriografia feudală în româneşte. Istoriografia în veacul al XVII-lea 
este genul major al scrisului românesc, pentru că formează compoziţii ori- 
ginale ca stil, independente de un text slavon, care ar putea influenţa pe 
traducător. În această privinţă, cronicile sînt esenţiale pentru nașterea unei 
limbi literare românești 2б. 

În Tara Românească s-a văzut cum marea sforfare a luptei pentru 
independenţă condusă de Mihai Viteazul a fost temeiul apariţiei primelor 
cronici românești. La începutul secolului al XVII-lea se constată în isto- 
riografia noastră în general o lacună, care corespunde cu aceea din dome- 
niul literaturii bisericești și a dezvoltării tipografiei. 

Istoriografia munteană posedă în decursul acestei lacune o scriere 
istorică în românește, Cronograful lui Mihai Moxa, din 1620, o traducere 
după două cronici bulgaro-bizantine, cu încercări de prelucrare, introdu- 
cîndu-se modificări și adaose atingînd istoria românilor 27. 

Întreruperea în dezvoltarea istoriografiei muntene ia sfîrșit, tot în 
vremea domniei lui Matei Basarab, cînd se produce un fapt nou în felul 
de a înţelege acest gen. Cronicile lui Mihai Viteazul, ca şi cele slavone, 
care le-au precedat, erau biografice, închinate preamăririi unui singur 
domn sau familiei sale. Acum, Ја sfîrșitul domniei lui Matei Basarab și 
sub primii săi urmași, se încearcă alcătuirea, de către gruparea de boieri 
care se afla la cîrmă, a unei istorii generale а 'Ţării Românești, compi- 
lindu-se legendele cu cronicile slavone păstrate fragmentar. 

Cronica Țării Românești, cea dintii de acest fel, păstrată numai in- 
tercalată în compilațiile de mai tirziu, este istoria boierimii muntene, des- 
chide calea cronicilor boiereşti. O putem caracteriza ca o cronică feudală, 
în sensul că orizontul ei se mărginea la istoria statului feudal, Тага Ro- 
mânească. În același timp se strecoară în rîndurile ei multă naivitate, lipsa 
de explicaţii, lipsa unor generalizări, ceea ce a făcut mai tirziu pe istoricul 
umanist muntean, Constantin stolnicul Cantacuzino, s-o condamne : „acela 
ce l-au făcut (letopisetul ».2.), den neștiinţă să vede să-l fie scris sau den 
negrijuire, doar că atîta iaste de netocmit, de încurcat și de scurt, cît mai 
multă turburare şi mirare dă celui oe cetegte, decît a ști cevag adevăr 
dintr-însul“ 28, 

Cronica Țării Românești, pusă la cale de oligarhia boierească la mij- 
locul secolului al XVII-lea, a fost apoi continuată pînă la anul 1688, cînd 
începe literatura umanistă în această ţară. Spre deosebire de predecesorii 
lor, istoricii umaniști scriu istoria poporului român de la originile sale 
comune %. Faza intermediară dintre cronicile domnești si cele umaniste o 
alcătuiesc letopisetele boiereşti muntene din veacul al XVII-lea. Nu vom 
analiza aici ideile sociale şi politice ale acestor scrieri. Ne mulțumim să 


26 Vezi mai jos, capitolul IV. 
21 B. P. Hasdeu, Cuvente den bătrîni, ЇЇ; cf. şi Istoria literaturii române, |. 
1964, p. 855—857. | 
Constantin stolnicul Cantacuzino, Istoria Țării Rumánegti, ediţia N. Cartojan 
şi Dan Simonescu, Craiova, 1945, p. 4. 
2 Vezi capitolul următor. 

subliniem substratul lor social, boieresc ; ele sînt opera oligarhiei boierești, 
respiră ură împotriva răscoalei antifeudale din 1655, a domnilor adver- 
sari ai atotputerniciei acestei oligarhii d.e. Mihnea al III-lea și mai 
ales а facţiunilor boierești rivale %. Toate aceste cronici sint redactate în 
românește, nici nu mai poate fi vorba, în acea epocă, de cronici slavone. 
Istoriografia românească patronată de noua boierime munteană depășește, 
pe calea folosirii limbii române, literatura bisericească, în care se mai 
menținea, pentru principalele cărţi ale cultului, limba slavonă. 

În Moldova locul istoriografiei şi evoluţia ei în secolul al XVII-lea 
urmează aproape întocmai pe cele din Тага Românească, ceea ce era de 
aşteptat, dat fiind substratul social asemănător al culturii din cele două ţări. 

Analele domneşti slavone, biografiile domnilor moldoveni, în forma 
lor intercalată si tradusă în Letopiseţul lui Ureche, se opresc la anul 1587 31. 
Urmează și în istoriografia Moldovei o pauză de mai multe decenii, apoi 
apariţia primei istorii a statului Moldovei, scrisă româneşte, în spirit 
feudal. Ea corespunde cronicii Таги Româneşti alcătuite, cum s-a arătat, 
în vremea domniei lui Matei Basarab. Ca şi aceasta din urmă, prima 
cronică românească a Moldovei nu ni s-a păstrat în forma ei originală, 
ci a fost contopită în compilațiile de mai tirziu. Din spusele cronicarului 
Ureche și din ale lui Miron Costin știm că această primă istorie a Mol- 
dovei, denumită Letopiseţul moldovenesc, a fost scrisă de un cunoscut 
cărturar, Eustratie logofătul al treilea (care a ocupat această dregătorie 
în anii 1630—1651), traducător al Pravilei, din neogreacá, precum şi a 
scrierii intitulate: Șaple taine 32. 

Din foarte numeroasele extrase ale lui Grigore Ureche, indicate ca 
fiind scoase din Letopisețul moldovenesc, ne putem face o idee destul de 
amănunțită despre conţinutul şi spiritul în care a fost alcătuită acea primă 
cronică românească a Moldovei. 

Eustratie Logofătul a scris probabil cronica lui la începutul domniei 
lui Vasile Lupu (care se urcă în scaun în 1634). Е] a tradus în românește 
vechile cronici slavone din veacurile XV—XVI, dar expunerea sa asupra 
istoriei ţării nu se mărginește la aceasta. Între citatele lui Ureche din Leto- 
bisețul moldovenesc se află numeroase legende si tradiții despre luptele 
lui Ștefan cel Mare cu turcii, cînd a urmărit pe sultanul Mahomed pînă 
la Dunăre, luindu-i înapoi toată prada și robii luaţi din farà, legendele 
sfinților cavaleri care din cer au dat ajutor lui Ștefan în bătăliile sale, 
îndemnînd oștile, precum și legenda lui Іаќсо prisăcarul, cel mai vechi 
locuitor al Moldovei, întîlnit de Dragoş descălecătorul, cînd a venit în tară 
la vînătoare după un zimbru. 


3% Istoria Ţării Româneşti, Letopiseţul Cantacuzinesc, ediţia C. Grecescu şi Dan 
Simonescu, București, 1960; Radu Popescu, Istoriile domnilor Țării Românești, ediţia 
C. Grecescu, București, 1963. 

51 Gr. Ureche, ор. cit., introducere, p. 89. 

32 C. A. Stoide, Contribuţie la biografia lui Eustratie logofăt, în „Arhiva“, XI, 
1933, p. 123—127. 

Toate aceste legende și tradiţii sînt culese din povestirile orale de 
la curte sau din popor. Astfel de legende se află și în alte cronici mol- 
dovenesti din veacul al XVII-lea, mai ales în adaosurile atribuite lui 
Misail călugărul la cronica lui Ureche (moartea lui Sendrea, cumnatul lui 
Stefan cel Mare, povestea întemeierii bisericilor din Vaslui și din lași etc.). 
Folosirea legendelor transmise oral, culese de la cîntăreţi și povestitori de 
către cronicarii moldoveni, are o deosebită importanță pentru problema 
biruintii scrisului în limba română asupra celui slavonesc. Faptul semnalat 
nu constituie numai completarea informaţiei istorice a vechilor cronicari, 
ci formează gi un izvor pentru îmbogățirea limbii române, pentru ridicarea 
ei la posibilităţile noi de exprimare, necesare în funcţiile superioare în 
care înlocuia acum limba slavonă. Cu alte cuvinte, e vorba de promovarea 
limbii româneşti са limbă literară și de izvoarele acestei limbi literare 
românești, problemă asupra căreia vom reveni mai jos ?? 


3 Vezi mai jos, capitolul IV. 

UMANISMUL ROMÂNESC ÎN SECOLUL AL XVII-lea 


C/manismul. in Europa răsăriteană. Pentru înlătu- 
rarea definitivă a culturii slavo-bisericegti, legate de misticismul medieval, 
a fost necesară apariţia în societatea românească a unei mișcări sociale 
care a sprijinit un curent de civilizaţie laică, superior ca ideologie, dez- 
voltat într-un cadru general european : umanismul romînesc. 

Istoriografia materialistă a lărgit mult conţinutul noţiunii de uma- 
nism. După cum spune Engels, perioada umanistă „a dat naștere celei mai 
înalte înfloriri a artelor din epoca modernă, perioadă care а sfărimat li- 
mitele vechii lumi, şi care a descoperit, propriu-zis, abia atunci, pămîntul. 
A fost cea mai mare revoluţie pe care a cunoscut-o pămîntul pînă atunci“ 1. 

Lărgirea fenomenului umanist în istoriografia materialistă, pînă la 
limitele reale, n-a stat numai în unificarea umanismului cu Renașterea, 
umanismul fiind considerat ca forma literară a Renașterii și nu ca pre- 
fata ei, dar si în cercetarea elementelor culturale umaniste pe un spaţiu 
mult mai întins 2. 

Încă mai de mult, în cartea clasică a lui Iacob Burckhardt despre Re- 
naşterea în Italia, s-a renunţat la definirea ei ca o întoarcere la cultura 
antică. „Renaşterea nu este o imitație, nici o compilaţie, ci o regenerare“ 3. 

Istoriografia burgheză mai recentă, în special prin M. Gilmore, re- 
cunoaște baza umanismului în schimbările sociale și vede în doctrinele 
Renaşterii ideologia burgheziei din secolele XIV—XV ^. 


1 Fr. Engels, Dialectica naturii, Bucureşti, 1954, p. 192. 

2 S. D. Skazkin, Contribuţii la problema metodologiei istoriei Renașterii şi Uma- 
nismului, in „Analele româno-sovietice, Istorie“, 1959, 1, р. 69—90 (cu bibliografia 
chestiunii). 

3 Jacob Burckhardt, La civilisation en Italie au temps de la Renaissance, Y, Paris, 
1885, p. 216. 

4 M. Gilmore, Le monde de l'humanisme, Paris, 1954, Cf. Renaudet A., Réforme 
et humanisme, Paris, 1954; H. Baron, The erisis of the early Renaissance, Princetown, 
1951; K. Fergusson, La Renaissance, dans la pensée historique, Paris, 1956 ; T. Neuwaldt, 
Nachleben des antiken Geistes in Abendland bis zum Beginn des Humanismus, Tübin- 
gen, 1960; Alfred von Martin, Sociologie of the Renaissance, Oxford, 1944. Їп istorio- 
grafia românească, A. Oțetea, Renașterea, Bucureşti, ediția a Il-a, 1964. 

Trăsăturile ideologice ale umanismului sînt identificate şi recunoscute 
de toţi istoricii; ele stau în individualismul creaţiei politice (concepţia 
despre statul unitar monarhic) si culturale : desăvirşirea concepţiei despre 
om, creator de cultură, în forme clasice. Caracterul laic al literaturii uma- 
niste și al Renașterii în general înseamnă o desprindere de misticismul 
evului mediu, o privire critică a problemelor religioase, dar fără rup- 
tură a culturii de biserică. „Umanismul creștin“, formulă adoptată de isto- 
ricii occidentali, trebuie înțeleasă în apelul la colaborare lansat de biserică 
umaniștilor laici, pentru publicarea critică a cărţilor bisericii?. Pentru 
umaniști, acesta era una din laturile creaţiei lor de artă, literatură, filo- 
zofie, erudiție, alcătuind o creaţie culturală unitară. 

Baza socială a umanismului a fost mult discutată ; Burckhardt spunea 
în veacul precedent: „La baza Renașterii este formarea unei societăţi care 
simțea nevoia să-și cultive inteligenţa și care avea timpul gi mijloacele 
s-o facă“ 6. Engels a precizat caracterul acestei societăţi, este vorba de clasa 
burgheză, care, în secolul al XV-lea, se ridicase în Italia la o mare înflo- 
rire economică : „întreaga epocă a Renașterii, cu începere de la jumătatea 
secolului al XV-lea, si filozofia ei, trezite de atunci la o viaţă nouă, a fost 
în esență un produs al orașelor, adică al burgheziei“ 7. 

Dacă esența Renașterii este creația burgheziei, aceasta nu înseamnă 
că nu pot exista și alte pături sociale, în alte părți ale lumii, în afara 
Italiei, care să fi adoptat o formulă proprie a Renașterii, legată de nevoile 
$i de dezvoltarea lor. „Cum însă Renașterea reprezintă un fenumen mul- 
tilateral, care include un număr infinit de fenomene de cultură, afirmaţia 
categorică și lipsită de echivoc că Renașterea ar fi copilăria burgheziei, nu 
poate să ducă decît la confuzie“ 8. Istoricul sovietic S. D. Skazkin observă 
cu pătrundere cá în secolele XV—XVI în Europa a trăit o pătură de 
intelectuali umaniști „care s-a recrutat nu numai din burghezie“ 9. „Fran- 
cezii au admis încă de mult originea nobiliar-aristocratică a Renașterii din 
fara lor“ 10. Gilmore vede, pentru Franţa, ca bază socială a Renașterii, o 
,intrepátrundere între nobilime şi oamenii banului“ 4. Au existat deci di- 
ferite formule ale umanismului, după limbi și neamuri și acest fapt este de 
pus în legătură cu cultivarea limbilor populare, ridicarea lor la rangul de 
limbi literare în epoca Renaşterii 2. În Franţa, în 1539, un edict regal 
declară limba franceză limbă oficială a statului £. Cultivarea limbilor 
clasice, greacă și latină, nu a împiedicat pe umaniști să scrie în limba 
poporului din care făceau parte și să transforme această limbă într-un in- 
strument de creaţie artistică. 


5 М, Gilmore, op. cit., р. 204 și urm, 

ë Jacob Burckhardt, ор. cit, I, p. 126. 

7 Fr. Engels, Ludwig Feuerbach şi sfîrșitul filozofiei clasice germane, in Marx- 
Engels, Opere alese, vol. II, p. 362. 

8 S. D. Skazkin, op. cit, p. 81. 

9 Ibidem, p. 82. 

10 Ibidem, loc. cit. 

1 M. Gilmore, op. cit., p. 41. 

12 S. D. Skazkin, op. cit. 

13 A, Oțetea, ор cit, p. 14. 

De curînd, istoricii culturii din răsăritul Europei, folosind metoda 
materialistă au afirmat cu tărie și au studiat în chip amănunţit aspectele 
de umanism din ţările lor 14. 

În cadrul istoric al culturii umaniste din Europa de răsărit îşi are 
locul în chip necesar și umanismul românesc, cu caracterele sale specifice 
legate de dezvoltarea societăţii românești. 


Originile umanismului românesc. Nu este scopul prezentei lucrări să 
expună scrierile principalilor umaniști români din secolul al XVII-lea, 
subliniind trăsăturile umaniste ale gîndirii lor. Ceea ce ne interesează este 
atitudinea acestor scriitori faţă de înlocuirea limbii oficiale slavone cu 
cea românească. Este însă necesar, pentru a înțelege mai bine această ati- 
tudine, să prezentăm o scurtă schiţă a originilor și caracterului acestui 
curent cultural în istoria noastră, de vreme ce pînă acum nu a fost studiat, 
decît în unele aspecte individuale. 

Baza socială a umanismului românesc stă în marea boierime de tip 
nou, aceea care valorifică producţia domeniilor sale pentru vînzarea pe 
piaţă, ale cărei interese erau să deschidă o fereastră spre Occident; ca 
dispunea de avere suficientă pentru a-și trimite fiii la școlile din străină- 
tate, unde se învăţa latinegte şi grecește. Alături de acești boieri se aflau 
între oamenii de cultură clasică şi elemente orășenești române. Dacă prin- 
cipalii reprezentanţi ai istoriografiei umaniste, Grigore Ureche (precursor 
al istoriografiei umaniste), Miron și Nicolae Costin, Constantin stolnicul 
Cantacuzino erau boieri bogaţi, iar Dimitrie Cantemir era fiu de domn, în 
schimb mitropolitul Dosoftei, care a jucat un rol hotáritor în introducerea 
limbii române în biserică, era originar dintr-o familie de orăşeni, Papară. 
De asemenea, Gheorghe Brancovici, istoricul român transilvănean, care 
a scris o cronică a slavilor și a românilor, era dintr-o familie de orășeni 
din tîrgul Ináului 15, 

Nu numai profesorii greci gi ucraineni de la şcolile superioare din 
Moldova si Tara Românească în secolul al XVII-lea erau orășeni din por- 
turile Mării Negre şi din Constantinopol, din Kiev şi din Liov, dar o parte 
din elevii lor provin dintre tirgovetii din orașele muntenesgti și moldove- 
negti. Fiul lui Petre Capră din Cotnari este trimis la Roma în 1669, iar, 
la începutul veacului, două slugi boierești, Toma și Gavril, studiază la 
Liov, trimiși de patronul lor, Luca Stroici logofătul 16. 

Umanismul, ca o mișcare culturală a unei elite (ce corespunde însă 
cu nevoile societăţii, într-o anumită perioadă), este legat de şcoală, de 
învățămîntul clasic al limbilor, literaturii, istoriei greceşti și latine. Ală- 
turi de şcolile românești, despre care va fi vorba mai jos, principalele 
şcoli exterioare, în care românii puteau căpăta, în veacul al XVII-lea, 
astfel de cunoștințe, erau în primul rînd colegiile iezuite din Polonia, ba- 


14 Odrozdzenie w Polsce, Varşovia-Cracovia, vol. V, 1956—1958; I. N. Golenişcev- 
Kutuzov, Italiianskoe vozrojdenie i slaveanskie literaturi XU—XUI, Moscova, 1963. 

15 Pentru biografia acestor scriitori, vezi Istoria literaturii române, vol. I, Editura 
Academiei R.P.R., 1964. 

16 S. Golubev, Kievskii mitropolit Piotr Mogila, I. Kiev, 1898, p. 15. 

zate pe cultura latină, şi care se înființează în provinciile ruseşti ale rega- 
tului, în ultimul sfert al veacului precedent, la Camenița, Vinita, la Bar 
şi în alte centre“. Se ştie că Grigore Ureche cronicarul a învăţat în 
Polonia „artele liberale“ (gramatica latină, literatura, retorica, filozofia) 18, 
iar Miron Costin a studiat la colegiul iezuit din Bar 19. 

În Ucraina si în Тага Haliciului se înființează, tot în acea epocă, 
şcoli ortodoxe în care, pe lîngă slavonă se studia și latina și anume, școala 
„frăţiei“ (asociaţie de mireni gi clerici) la Liov %, apoi, cu multă strălu- 
cire, Academia ,Mohileaná^ de la Kiev, înființată de Petru Movilă, 
în 1633 si bazată pe studiul limbii latine, cu profesori care se pregătiseră, 
în parte, şi în Germania 21. 

În Constantinopol se afla, renovată la mijlocul veacului al XVII-lea, 
„Marea școală“ a patriarhiei ortodoxe din acel oras, cu profesori umaniști 
pregătiţi în special la Padova. În „Marea şcoală“ au studiat, dintre uma- 
niștii români, Nicolae Milescu spătarul și Dimitrie Cantemir, care mai tîrziu 
a și predat logica în această școală ?, Constantin stolnicul Cantacuzino a 
învăţat la Universitatea din Padova. 

Şcolile superioare cu învățămînt umanist au fost apoi aduse în ţară, 
în epoca ce corespunde cu reînființarea tipografiilor și cu noile traduceri 
de cărţi româneşti. Încă de la 1589, Petru Schiopul aduce pe iezuiții poloni 
în Moldova, infiintind un colegiu, cu profesori de limbă latină la Cotnari, 
care a funcţionat, cu unele întreruperi, pînă la începutul regimului fana- 
riot %. 

Primele şcoli superioare din lagi şi Bucureşti apar sub oblăduirea 
domnilor Vasile Lupu si Matei Basarab. Școala de la Trei ierarhi (înfiin- 
аід în 1641), a avut ca rector pe Sofronie Pociatki, fostul rector al 
universităţii din Kiev, mai mulți profesori proveneau tot de acolo, toți 
oameni de cultură clasică latină %. La un moment dat acești profesori 
ucraineni de formaţie apuseană au fost înlocuiţi cu profesori greci, pre- 
gătiţi la Constantinopol. Caracterul de academie grecească al celor două 
şcoli superioare domneşti a continuat apoi în toată perioada fanariotă, 
pînă în 1821 25. E probabil că înființarea, în secolul al XVII-lea, a şco- 
Шот superioare domneşti are un substrat politic: dorinţa domnilor români 
de a pregăti o elită intelectuală, ca un sprijin pentru cîrmuirea ţării, pre- 
cum și a bisericii. 

N 


17 Cf. P. P. Panaitescu, Influența polonă în opera lui Grigore Ureche și Miron: 
Costin, Bucureşti, 1925, p. 4—10. 

18 O spune Miron Costin, Opere, Bucureşti, editia din 1958, p. 386). 

19 Ibidem, p. 126. 

2 Harlampovici, Zapadno-russkie șkoli, Liov, p. 307. 

2! Al. Jablonowski, Akademia kiowska-mohylanska, Cracovia, 1900. 

2 P. P. Panaitescu, Dimitrie Cantemir, Bucureşti, 1958, p. 62. 

2 Cf. W. Wielewiecki, Historici diarii societatis Jesu Cracoviensae, în „ Scriptores 
rerum polonicarum , VII, p. 118. 

á P, P. Panaitescu, L'influence de Pierre Mogila dans les Principautés roumaines, 
in ,Mélanges de l'école roumaine en France*, V, 1926. 

5 Cf. Victor Papacostea, Les origines de l'enseignement supérieur en Valachie, 
in „Revue des études sud-est européenes*, 1963, p. 7—40. 

Aceste şcoli cu învăţămînt clasic, din afara și din lăuntrul ţării, ală- 
turi de bibliotecile particulare (cunoaștem pe a lui Petru Șchiopul, Dosoftei, 
Constantin stolnicul Cantacuzino), constituie principalul izvor de inspirație 
al umanigtilor români, posibilitatea lor de contact $i de integrare în cul- 
tura europeană. 


Caracterele umanismului românesc. Umanismul românesc din secolul 
al XVIl-lea se dezvoltă mai tîrziu decît în ţările din apusul și centrul 
Europei, datorită încetinirii progreselor economiei, supuse sălbaticei exploa- 
tări turceşti. Totuşi, anumite elemente de umanism se întîlnesc $1 la noi, 
în veacul precedent. Încercarea lui Iacob Heraclide Despotul de a intro- 
duce în Moldova umanismul, infiinfind un colegiu latin, o bibliotecă si 
punînd la cale opere de pictură laică, a dat greș, pentru că nu se afla pe 
atunci în ţară un public pregătit să-l urmeze pe această cale? După cum 
spune, treizeci de ani mai tîrziu, leremia Movilă: „Despot vodă, antece- 
sorul nostru, s-a apucat, de voia repede și cu puţină minte să înlăture și 
obiceiurile acestei {агі și jugul turcesc și pentru că n-a izbutit, a adus asu- 
рга ţării și apoi asupra lui însuși, o mare nenorocire“ 27, Ieremia Movilă 
era el însuși un om cu carte latină și într-o scrisoare adresată unui nobil 
polon, amintește de „Cicero eloquentissimus“ 28, Fapt este însă că operele 
umaniștilor români, cronici, ediții și traduceri ale cărţilor greceşti, apar 
abia în a doua jumătate a secolului al XVII-lea și receptarea ideilor și 
formelor umaniste se face numai atunci cînd evoluția societăţii feudale a 
atins stadiul necesar pentru a provoca un astfel de curent cultural. 

Ideologia umanismului românesc din veacul al XVII-lea cuprinde 
caracterele generale ale acestui fenomen, comune ţărilor din vremea Re- 
nașterii, însă umanismul românesc nu se mărginește la adoptarea aspec- 
telor generale ale mișcării, ci se manifestă prin idei și forme originale, 
specifice nevoilor societăţii românești, 

Ideile umaniste în secolul al XVII-lea, la români se îmbină încă cu 
multe elemente si tradiţii feudale, chiar la Miron Costin și la Dimitrie 
Cantemir 29. Dar ceea ce trebuie să intereseze pe istoricul culturii este noul 
care se ivește și se dezvoltă în cadrul vechilor tradiţii. 

În primul rînd, între aspectele general-umaniste care se pot observa 
în clasa cultă din ţările române în acea epocă este cunoașterea limbilor 
latine şi grecești. Încă din 1641, călătorul catolic Baksié observă, la curtea 
din laşi, „boieri care vorbesc foarte bine latinește“ 30, Citeva decenii mai 
tîrziu, un raport adresat papei arată că „toată boierimea moldovenească 
ştia latinește“, atribuind acest fapt școlilor iezuite 3t, De altfel se stie că 
toţi cronicarii români din cele trei {агі (Ureche, Costinii, Constantin stol- 


26 St. Birsănescu, Schola latină de la Cotnari, Bucureşti, 1957. 

27 P. P. Panaitescu, Documente privitoare la istoria lui Mihai Viteazul, Bucureşti, 
1936, р. 89, 

E N. Iorga, Studii şi documente, XI, p. 109. 

2 Istoria României, vol. ПІ, capitolele despre cultură, р. 256—282. 

3 Călătoria lui Baksiéó, în colecţia Călători străini în ţările române, editat de 
Institutul de istorie al Academiei R.P.R., sub tipar. 

31 V]. Ghica, Știri noi despre Costini, în „Convorbiri literare“, XLI, p. 471—472. 


www.dacoromanica.ro 


Umanismul românesc în secolul al XUll-lea 207 


nicul, Gheorghe Brancovici) foloseau scrieri latine și grecești, unele în 
versuri, pentru alcătuirea operelor lor. Dimitrie Cantemir, care în istoria 
culturii noastre stă la trecerea dintre umanism și iluminism, scrie, pentru 
Europa întreagă, în latineşte, nu numai cărţile de istorie şi geografie, ci 
şi cele filozofice (Metafizica, Cercetarea fizică a monarhiilor, 32. 

Cunoscând limba latină si greacă, eruditii și scriitorii români au intrat 
în contact cu literatura clasică greco-latină, cu forma ritmată a stilului, cu 
precizia exprimării cugetării abstracte. În filozofie scriitorii noștri capătă 
măcar cîteva din ideile generale ale Renaşterii despre individualitatea 
umană și despre civilizaţie. Grigore Ureche, precursor al istoricilor uma- 
niști, la care predomină încă ideile feudale, are in predoslovia Ја Letopi- 
setul Moldovei o cugetare umanistă asupra istoriei : „să nu să înnece a toate 
tárili anii trecuţi și să nu să știe ce s-au lucrat, să să asemene fierălor si 
dobitoacelor celor mute și fără de minte“ 33, Definiția civilizaţiei la Dimi- 
trie Cantemir, ,bunátátile obiceinice, cunoștința cinstii şi nevoinfa spre 
dînsa, învăţătura si vredniciile.. care singure numai... din varvari elini 
şi din păgîni romani a-i preface... mijloacele arată“ 3, înseamnă credința 
în originile greco-romane ale civilizaţiei. Noţiunea de civilizaţie cuprinde 
la Cantemir: moravurile, ştiinţa şi artele (vredniciile, meșteșugurile 
artistice). 

Aşa-zisul „umanism creștin“ apare şi în fenomenul Renașterii la 
români. Pentru traducerea și editarea perfectă a cărţilor bisericești, în spe- 
cial ale celor în limba greacă, fruntâşii bisericii ortodoxe s-au văzut nevoiţi 
să facă apel la cărturarii laici. Nicolae Milescu, apoi fraţii Grecianu sînt 
traducătorii Bibliei în romînește, Constantin stolnicul supraveghează toate 
traducerile din greacă publicate de tipografia domnească. Mai înainte de 
ei, din generația precedentă, același rol îl jucaseră alţi doi laici, Eustratie 
logofătul și Udrişte Năsturel. 

Umaniștii români, care știau grecește, considerau că izvorul cel mai 
puternic al cărţilor bisericeşti, ca și al legilor, este literatura greacă și nu 
cea slavonă ; și, în adevăr, începînd de la mijlocul secolului al XVII-lea, 
aproape toate cărţile religioase în românește, ieșite din tiparnitele domnești 
din Тага Românească și din Moldova, sînt traduse din grecește. Pe cînd 
Pravila de la Govora din 1640, a fost tradusă din slavonă, cele două pra- 
vile mari (Cartea românească de învățături, lași, 1646, și Indreptarea legii, 
Tîrgovişte, 1652) care urmară, au fost tîlmăcite după izvoare grecești. 
Apariţia limbii greceşti la baza traducerilor românești a contribuit, dacă 
nu la promovarea limbii române ca limbă literară, în orice caz la îndepăr- 
tarea celei slavone, fapt care fusese observat gi de vechea noastră istorio- 
grafie, de A. D. Xenopol și D. Russo 95 


32 Cf. Dan Bădărău, Filozofia lui Dimitrie Cantemir, Bucureşti, 1964. 

33 Gr. Ureche, Letopiseţul țării Moldovei, ediţia a Il-a, Bucureşti, 1958, p. 63. 

34 D, Cantemir, Hronicul romano-vlahilor, Bucureşti, ediţia din 1901, p. 251. 

55 A. D. Xenopol, Istoria românilor, ediţia a Yll-a, vol. VII, p. 71—75: „Surpa- 
rea slavonismului de grecism“ ; D. Russo, Elenizmul în România, Bucureşti, 1912, p. 61: 
„mișcarea culturală grecească are un mare merit: a eliberat cultura română de robia 
slavonismului, introducind studiile clasice și a condus-o în apele ştiinţei apusului*. 

Promovarea culturii grecești clasice în ţările române înainte de 
perioada fanariotă, în secolul al XVII-lea, trebuie considerată ca unul din 
aspectele umanismului, dar această mișcare culturală, cu caracter mai ales 
laic, nu se putea mărgini la literatura religioasă și la cea juridică. Dintre 
scrierile laice grecești traduse în românește în această epocă este și Istoria 
lui Herodot, deschizătoare de orizont asupra vieţii antice, tradusă de un 
moldovean, anonim 9, De curînd s-a observat cá în Biblia de la București 
din 1688, tălmăcire în care laicii umaniști au avut un rol hotărîtor, s-a 
intercalat traducerea unei lucrări filozofice greceşti condamnate de biserică, 
Despre rațiunea dominantă (titlu exprimat de traducători : Pentru singur- 
țiitoriul gind“) ??, 

În sfîrşit, mitropolitul Moldovei, Dosoftei, autorul Psaltirii în versuri, 
în româneşte, a tradus din grecește tragedia Erofile, de Gheorghe Hor- 
tatzis, folosind iarăși versificatia românească 38 

Filozofia umanistă, felul de a gîndi, de a considera știința şi origi- 
nile ei, nu se deosebește, nici în Renașterea italiană, de bazele dogmatice 
ale religiei ; ; dar fără a rupe legătura cu biserica, umaniștii folosesc altă 
cale decît cea medievală în metafizica lor. Principala cotitură în filozofie 
stă în trecerea de la misticism (întemeiat pe „revelaţia divină“), la căutarea 
adevărului prin folosirea raţiunii. O mișcare raţionalistă ortodoxă se poate 
urmări, în veacul al XVII-lea, în „Marea școală“ a patriarhiei de Constan- 
tinopol, cu ecou și în școlile domnești din București $1 Iași. Patriarhul Chiril 
Lucaris, unmátorii săi Paisie Ligaride, Teofilact Coridaleu, Ioan Cariofil 
sint susținătorii curentului „neoaristotelic“, cu temeiuri materialiste și ra- 
(ionaliste. În conflictul ideologic care s-a născut atunci, neoaristotelicii 
au fost învinși de traditionaligtii mistici (cunoaşterea adevărului numai prin 
revelaţie, în fruntea cărora se afla Meletie Syrogos). Cercetătorii mai vechi 
au văzut în aceste deosebiri de vederi din sînul bisericii ortodoxe numai 
rezultatul influenţei protestante de o parte, a celei catolice, de alta. S-a 
dovedit însă că avem a face cu o mișcare specifică a umanismului oriental, 
cu aspecte noi în interpretarea filozofilor greci, în special a lui Aristotel 39. 

Ceea ce este deosebit de interesant pentru istoria gîndirii umaniste 
în ţările române este faptul că neoaristotelicii, infrinti la Constantinopol, 
au aflat înţelegere și protecţie în școlile domnești din Тага Românească 
(nu însă și in Moldova), unde și-au putut expune ideile. Vom aminti numai 
un singur fapt caracteristic: Ioan Cariofil, condamnat ca eretic la patriar- 
hie, poate veni la București, unde tipărește în grecește un „Manual despre 
cîteva nedumeriri“ (asupra dogmelor bisericii), „la cererea prea nobilului 
şi învățatului boier Constantin Cantacuzino“, (1697). Așadar, protecţia 
acordată neoaristotelicilor la școala domnească din Bucureşti se datorește 
în acel moment lui Constantin stolnicul Cantacuzino, învățatul umanist 


36 Herodot, Traducere românească publicată după manuscrisul găsit în mănăstirea 
Cogula, 1645, Vălenii de Munte, 1909, ediţia N. Iorga. Aluzia la războiul din Creta 
privește pe cel din 1669, nu pe cel din 1645. 

M Virgil Cândea, Despre rațiunea dominantă — prima scriere filozofică publicată 
în limba română, în „Viaţa Românească“, XVI, 1963, р. 84—89. 

38 A]. Elian, Dosoftei, poet liric necunoscut (în curs de publicare). 

% Cléobule "Tsourkas, Les débuis de l'enseignement philosophique et de la libre 

pensée dans les Balkans, Bucureşti, 1942; V. Papacostea, op. cit. 

român. Nu avem a face cu un episod al culturii grecești desfășurat pe teri- 
toriul ţării noastre, ci cu un capitol din istoria culturii noastre 40, Cu atît 
mai interesant este acest episod, cu cît cu trei ani înainte, în 1694, patriarhul 
Dositei de Ierusalim tipărise la lași un „Manual contra lui Ioan Cariofil“, 
condamnind ca eretică învăţătura lui îl. Tipărirea cărţii lui la București 
însemna deci o luare de poziţii împotriva cercurilor mistice de la patriarhia 
din Constantinopol. 

A existat deci o mișcare umanistă românească în secolul al XVII-lea, 
din care am indicat numai câteva aspecte principale. În cuprinsul acestei 
mișcări se poate observa existenţa unor elemente specifice românești, cel 
mai interesant fiind: atitudinea față de romanitatea poporului român. 
Cunoașterea originilor romane ale limbii și poporului român nu datează 
din epoca umanistă, ea a fost întotdeauna prezentă, măcar în rîndurile 
unor cărturari medievali 42. Dar atitudinea gi înțelegerea faţă de acest 
fenomen se schimbă, о dată. cu începuturile umanismului nostru. În evul 
mediu, în Cronica ruso-română, romanitatea noastră este amintită ca ur- 
mare a venirii celor doi eroi eponimi, Roman și Vlahata, de la Veneţia în 
aceste părți 9. În adaosurile de tip medieval ale lui Simion Dascălul la 
Cronica lui Ureche, ne întîmpină legenda, absurdă pentru o minte raţio- 
nală, a formării poporului român din tilharii trimiși de la Roma, ca ajutor 
regelui Ungariei 4. În letopisetul muntean se arată, in introducere, cá 
„Tumânii s-au despărţit de la romani și au pribegit spre miazănoapte“ %5, 
Mai mult nu ştie și nu-l interesează pe cronicarul medieval. În schimb, 
istoricii umaniști, Miron Costin, Constantin Cantacuzino, Dimitrie Can- 
temir, fac din această problemă un punct principal al cercetării lor. S-a 
produs nu numai un plus de cunoștințe, dar și o schimbare de apreciere, 
Poporul român devine un „popor nobil“, pentru că se trage din romani, 
„izvor al întregii civilizaţii europene“. Această idee de popor „nobil“, care 
aparține umanigtilor români din sec. al XVII-lea se împletește cu princi- 
pala problemă politică care se punea pe atunci poporului nostru : dominația 
şi exploatarea otomană. Dacă românii, la origine, erau romani, ei au rădă- 
cini adinci în Europa civilizată. Miron Costin, citînd pe Aristotel, spune: 
„Prima materie nu se conrupe“ 4. De aceea, Miron Costin scrie în limba 
polonă, Constantin Cantacuzino în italienește, Dimitrie Cantemir în lati- 
negte, adresîndu-se Europei civilizate, explicîndu-i originea romană a 
românilor. Umaniştii români n-au descoperit romanitatea poporului nos- 
tru, dar au pus în lumină, ei cei dintîi, valoarea acestui fapt. Corolarul 
acestei idei politico-culturale este și unitatea de limbă si de origine a tuturor 
românilor, proclamată de Miron $1 Nicolae Costin, de stolnic, de Dimitrie 
Cantemir. Muntenii, moldovenii, ardelenii au o origine comună, vorbesc 


^ Cf, I. Bianu şi N. Hodos, Bibliografia românească veche, Y, p. 349. 

41 Ibidem, |, p. 337. 

42 Cf. Şerban Papacostea, Conștiinţa romanității la români în evul mediu (in curs 
de publicare). 

43 Cronicile slavo-române, ediţia Р. P. Panaitescu, Bucureşti, 1959, p. 154. 

4 Gr. Ureche, Letopisetul țării Moldovei, ediţia a Il-a, Bucureşti, 1958, р. 68—69. 

45 Istoria Țării Româneşti. Letopiseţul Cantacuzinesc, ediția C. Grecescu şi Dan 
Simonescu, Bucureşti, 1960, p. 1. 

40 Miron Costin, Opere, ediţia P. P. Panaitescu, 1958, p. 227. 


14—415 


www.dacoromanica.ro 


210 Începuturile şi biruința scrisului în limba română 


aceeași limbă ; această ideie va fi reluată, în veacul următor, de Școala 
Ardeleană. Umamiştii n-au tras însă concluzia necesităţii unirii românilor 
într-un singur stat, n-o puteau face în perioada feudală. Ei sînt precursorii 
vremurilor care vor veni. Istoricii umaniști, chiar şi ardeleanul Gheorghe 
Brancovici, renunţă la tratarea istoriei noastre pe provincii feudale, ei 
încep să studieze și să prezinte istoria tuturor românilor ca o unitate. În 
această privinţă scrierea De neamul moldovenilor a lui Miron Costin poate 
fi considerată ca proclamația şcolii istorice umaniste la români. 

În special în istoriografie se poate urmări caracterul deosebitor al 
culturii umaniste române, legată de problemele politice şi culturale româ- 
nesti. Această istoriografie cu informatie mai completă, care-și pune pro- 
bleme şi ia atitudine în chestiunile generale, se apropie de istoriografia 
umanistă în Europa. E destul să amintim, pentru a sublinia aspectul 
umanist al ei, cuvintele lui Dimitrie Cantemir : „Sufletul filozof nu numai 
cum şi ce s-au făcut, ci și pentru ce aga s-au făcut cercetează“ 47. Istorio- 
grafia umanistă română cuprinde un spirit cu totul nou, cu tendinţe de a 
alinge cercetări cauzale. Ea, prin pana lui Dimitrie Cantemir, e străbătută 
de un puternic curent social: „Cine n-au învăţat nevoia a trage pentru 
toti, acela nici fericirea va suferi împreună cu toţi“ 48. Dincolo de egoismul 
vieţii feudale, Dimitrie Cantemir întrevede posibilitatea unei solidari- 
táti sociale. 

Scopul nostru nu este cercetarea umanismului românesc ci, afirmind 
existenţa şi caracterele lui specifice, să arătăm rolul lui în biruința 
limbii române. 


Umanismul şi biruința limbii române. Folosirea limbii române ca 
limbă literară a cărţilor bisericeşti, a cronicarilor, a legilor $1 a actelor 
publice şi private era în mare progres în veacul al XVII-lea. Totuși, pînă 
către sfîrșitul veacului limba slavonă era încă întrebuințată ca limbă de 
clasă a curţii, a bisericii si a unei părți a boierimii. Unul dintre umaniștii 
cei mai de seamă, Miron Costin, citează în cronica sa pasajele din Biblie, 
întotdeauna in slavoneşte. Dimitrie Cantemir spune са pînă la mijlocul 
secolului al XVII-lea „scrisorile domnilor, catastifele vistieriei şi alte texte 
emanate de la curtea domnească nu 'erau scrise decît în slavonește“. EI 
adaugă cá fiii de boieri învățau slavoneşte după cărţile bisericeşti şi chiar 
fiicele de boier erau obligate să studieze această limbă 9. În principala cate- 
drală din laşi toată liturghia se tine, scrie el, „pe jumătate grecește, jumă- 
tate slavoneşte“. Totuşi, după Vasile Lupu, în curînd s-a citit toată litur- 
ghia în limba ţării 50. 

Deosebirea de atitudine a umaniştilor faţă de scrisul în limba română, 
în comparaţie cu aceea a cărturarilor care i-au precedat, este esenţială. 
După cum s-a arătat mai sus, editorii şi traducătorii de cărți în limba 
română justificau această operă prin necunoagterea de către mase a limbii 





^ Dimitrie Cantemir, Istoria ieroglificá, ediţia P. P. Panaitescu și І. Verdes, 
București, 1965, I, p. 108. 

48 Ibidem, Y, p. 86. 

49 Dimitrie Cantemir, Descriptio Moldaviae, ediţia Acad. Rom., Bucureşti, 1872, p. 158. 

59 Ibidem, p. 154. 

slavone. 1n Cazania а doua a lui Coresi, їп prefata la Octoihul lui Oprea 
grămăticul, în veacul al XVI-lea, se arăta cà numai cărturarii, oamenii 
de cultură aleasă, puteau ști slavonește, dar „mișelimea“, „cei proști“ aveau 
nevoie de carte românească. În Cazaniile lui Varlaam se arată că limba 
scripturii se „pogoară... pre înţelesul oamenilor“. El se vede nevoit să pu- 
blice învăţăturile sale în românește, „pentru lipsa dascălilor si a învăţă- 
turii“ 51, Prin urmare scrisul în româneşte era considerat ca un rău necesar, 
limba poporului inferioară celei slavone, limba sfintă era folosită din 
nevoie, privită cu oarecare dispreţ de cărturari. 

Umaniștii au însă altă atitudine faţă de. problema limbii literare si 
oficiale. Ei nu mai socotesc limba română ca un grai neformat al maselor, 
ca o limbă inferioară celei slavone. Limba română, o descoperiseră ei, era 
continuarea limbii de cultură generală a Europei, limba latină. În acest 
chip umaniștii erau obligati să ia parte limbii populare în lupta ei cu tra- 
афа slavonă. Ei nu puteau să răspîndească, în (агі ortodoxe, scrieri în 
limba latină, pentru că aceasta era vorbirea ereticilor catolici, iar greaca 
era încă cunoscută de prea puţini boieri și clerici. În aceste condiţii, uma- 
niștii participă în chip hotáritor la promovarea limbii române ca mijloc 
de exprimare a literaturii și științei. Cărţile principale ale cultului : Evan- 
ghelia, Liturghierul, Biblia, au fost traduse în româneşte, nu de clerici, ci 
de umanigtii laici, ceea ce arată în chip botáritor atitudinea lor faţă de 
controversa între limba română și cea slavonă. Pentru umaniști limba 
română nu mai este numai limba „mișeilor“, ci și un instrument al cul- 
turii superioare. 

Mitropolitul Dosoftei, el însuşi un umanist, scrie în versurile sale 
închinate succesiunii domnilor Moldovei, vorbind despre descălecatul lui 
Dragoş „cînd au adus într-însă româneasca limbă, de bun neam gi ferită 
de la calea strimbă. Să trage de pre sînge rudă împărătească“ 52. Firește, 
„limbă“ pentru Dosoftei însemna neamul, dar în înţelesul de cei ce vorbesc 
aceeași limbă. Ei sînt, pentru mitropolitul-poet, rudă împărătească, adică 
din împărații romani. 

Nici Miron Costin nu mai consideră limba română ca o limbă 
populară, oglindind neîndemănarea și lipsa de cultură a ţăranilor fără 
știință de carte. În introducerea la poemul Viaţa lumii, marele cronicar 
moldovean arată că a scris versuri ca „să să vază că poate și în limba noas- 
{таё a hi acest feliu de scrisoare ce să chiamă stihuri. $i nu numai aceasta, 
ce si alte dăscălii și învățături ar putea fi pre limba românească, de n-ar 
fi covîrșit vacul nostru acesta de acum cu mare greotăţi“ 53, E] afirmă deci 
capacitatea limbii române pentru a fi folosită în forme literare superioare. 

Este clar că umanigtii români, cunoscind şi apreciind valoarea $1 posi- 
bilitátile limbii noastre, au căutat s-o ridice la rangul unei limbi literare 
şi cu ajutorul lor s-a desăvîrşit biruința scrisului în limba română, pregá- 
tită de generațiile precedente. 


51 Vezi mai sus р. 196—198. 
52 I, Bianu şi N. Hodoș, op. cit., I, p. 265. 
53 Miron Costin, Opere, ediţia citată, p. 818. 


www.dacoromanica.ro 





Fig. 5. Psaltirea (1673) — Dosoftei. C. V. rom. 65, p. 261. 


www.dacoromanica.ro 


Capitolul IU 


FORMAREA LIMBII LITERARE ROMÂNEȘTI 


Biruinta scrisului în limba română este în strânsă 
legătură си formarea unei limbi literare, un instrument necesar pentru 
exprimarea ideilor și faptelor într-o formă destinată să rămînă. 

În ultimul timp s-au purtat discuţii asupra definirii limbii literare 
româneşti, asupra originii $1 caracterului ei. Filologii români au emis dife- 
rite păreri în această chestiune, dintre care reținem pe acelea ce definesc 
limba literară ca fiind reglementată de o normă gramaticală și lexică. 
Limba literară este aceea care cuprinde toate ramurile unui popor, în speţă 
cel românesc, o limbă artistică, superioară graiurilor vorbite în diferite 
provincii î. O parte dintre cercetători, în special G. Ivănescu 2, admit că 
limba literară românească în epoca feudală era împărţită în dialecte lite- 
rare ; existau trei limbi literare, munteană, moldoveană și transilvană, 
ceea ce corespunde, cel puţin în parte, cu situația culturii noastre din acea 
perioadă. Pe de altă parte, trebuie să considerăm limba literară nu ca un 
fenomen static, ci în evoluţia ei, „ea trebuie considerată și studiată ca un 
proces în dezvoltare“ 3. Este clar că limba literară se dezvoltă pe măsură 
ce se înmulțesc necesităţile de exprimare ale culturii în scrisul românesc. 
Așadar, formarea acestei limbi a scrisului stă în dependenţă de nevoile 
culturale ale societăţii. Desigur că, așa cum arată Al. Graur, limba literară 
este o limbă „îngrijită“, adică savantă și artistică 4. 

În cadrul prezentei cercetări asupra începuturilor gi biruinfii scrisului 
în limba română, problema limbii literare îşi are un loc bine definit. Pre- 
cum am văzut, românește s-a scris probabil întotdeauna, dar nu texte desti- 
nate să rămînă ; acestea erau redactate în slavonește. Deosebirea dintre 
scrierile cu scop momentan și cele destinate să rămînă este esenţială pentru 
definirea limbii literare. Se puteau scrie în românește însemnări, scrisori, 
instrucţiuni necesare unor comunicări momentane, dar nu şi inscripţii, cro- 


1 Cf, Al. Rosetti și B. Cazacu, Istoria limbii române literare, I, Bucureşti, 1961, 
în partea introductivă sînt expuse gi discutate toate părerile exprimate mai recent asupra 
formării și caracterului limbii literare. 

2 1. Ivănescu, Problemele capitale ale vechii române literare, lagi, 1948, p. 68. 

3 Al. Rosetti și B. Cazacu, op. cit, p. 21. 

4 Al. Graur, în „Gazeta Literară“, nr. 35, 1956, apud Al. Rosetti si B. Cazacu, 
op. cit, p. 16. 

nici, privilegii de proprietate, scrieri literare. S-au văzut motivele pentru 
care textele „definitive“ se scriau într-o limbă străină, limba bisericească 
şi culturală, adoptată de curtea domnească și în general de clasa stápinitoare. 

În aceste condiţii, a fost o vreme cînd era imposibil să se scrie în 
românește texte definitive, pentru că această limbă nu era încă formată ca 
instrument de folosit pentru scrisul de circulaţie. Așadar, limba literară 
înseamnă crearea unui mijloc de exprimare pentru „scrisoarea definitivă“. 
Aceasta nu este adresată unui particular, nici nu forma o însemnare pentru 
amintirea celuia ce scrie, ci se adresa tuturora şi posterităţii. Ea necesita, 
în aceste condiţii, precizii, are deci un caracter estetic și juridic, cu posi- 
bilităţi de înţelegere mai largă în timp si în spaţiu. Definind limba literară 
ca o formă de exprimare „definitivă“, apariția ei în istoria culturii româ- 
neşti era o condiție neapărat necesară spre a se puta înlătura scrisul în 
limba slavonă. Limba literară română este deci, la începuturile sale, aceea 
care a înlocuit limba slavonă în rosturile sale oficiale, literare $1 religioase. 

Nu trebuie să socotim că această limbă literară, în care se pot urmări 
calitățile estetice, exprimarea abstractă, precizia juridică, s-ar fi alcătuit 
în chip firesc, pe măsură ce s-a simţit nevoia ei. Ea este rezultatul unei 
lupte. Au fost oameni care au luptat pentru limba română și pentru aceasta 
au creat ei însăși, sau cu ajutorul unor cărturari aflaţi în slujba lor, o limbă 
nouă, adincitá și îmbogăţită. 

Limba literară este o formă de exprimare creată de artiştii și învă- 
ţaţii scrisului, cu scopul de a alcătui un mijloc de înţelegere superioară 
între toti cei care vorbesc aceeași limbă. Este vorba de o luptă culturală 
bazată pe cea socială, o acţiune voită, în care voința conştientă a unor pături 
sociale și a unor cărturari a intervenit $1 nu este rezultatul unei evoluţii 
fireşti. Acest lucru se vede bine din cercetarea scrierilor românești din 
secolele XVI—XVII. Numele unui Coresi, care a adunat și a prelucrat 
manuscrisele dialectale, pentru a le turna într-un grai unitar, de înţeles 
pentru toţi românii, stă la începutul unei serii de luptători pentru limbă. 
După el urmează cronicarii din Ţara Românească și Moldova, cei ce scriu 
o limbă influențată de graiul popular, precum și umaniștii, cunoscători ai 
limbilor clasice. Şcoala cronicarilor are rolul cel mai însemnat în alcătuirea 
limbii româneşti literare. Cronicarii şi traducătorii textelor religioase au 
avut de intimpinat nu numai greutăţile inerente ale folosirii și transfor- 
mării unei limbi încă necizelate si sărace, dar și teama de a cădea în erezie 
sau în neclaritate. 

Așadar, limba literară este aceea care permite scrierea „definitivă“ 
în limba română. Crearea ei se confundă cu lupta pentru înlocuirea slavo- 
nismului cu graiul popular. 

Dacă admitem că limba literară românească a fost alcătuită conștient 
cu acest scop, atunci trebuie să cercetăm izvoarele de inspiraţie ale scriito- 
rilor români pentru perfecţionarea si prelucrarea limbii. 

Socotim că aceste izvoare sînt în număr de trei. Ele apar în limba 
literară în secolele XVI—XVII în chip succesiv, dar totuşi de la o vreme 
se suprapun. În chip firesc pentru traducătorii cărților bisericeşti şi ai pra- 

vilelor, limba slavonă a textului pe care-l tălmăceau prezenta un model 
posibil de folosit. În al doilea rînd, literatura populară orală forma și ea, 
prin bogăţia şi culoarea ei, un alt model de folosit pentru îmbogățirea limbii 
literare. În al treilea rînd, umanigtii români au găsit în limbile şi literatu- 
rile clasice un izvor de inspiraţie, ca topică, lexic și stil, de aplicat limbii 
române scrise. Aceste trei faze în crearea limbii românești literare sînt 
consecutive ca dată de apariţie în vechea noastră literatură, dar cu vremea 
ele se suprapun. 

Scrisul bisericesc, pînă la traducerile umanigtilor, imită originalele 
slavone, păstrînd numeroase forme lexicale, cuvinte slavone care nu figu- 
rează şi probabil nu figurau nici atunci în limba română vorbită. Fraza 
slavonă lungă, cu numeroase adjective precedînd substantivele, fără ritm, 
se păstrează și în traducerea românească a cărţilor bisericești. 

Scriitorii bisericești au urmărit creearea unei limbi valabile pentru 
toti românii sau, mai bine-zis, pentru biserica ortodoxă cu limba de cult 
românească. Acest fapt este afirmat şi în introducerea Cazaniilor lui Var- 
laam și mai ales în Prefaţa Noului Testament al lui Simion Ştefan din 
1648 : „Bine ştim că cuvintele trebuie să fie ca banii, că banii aceia sînt 
buni carii îmblă în toate ţările, agea și cuvintele acealea sînt bune carele le 
înțeleg toţi“ 5. Mitropolitul Ungrovlahiei Teodosie, în prefata Liturghie- 
rului din 1680, deplinge decăderea poporului român, „ca niște nemernici 
şi orbi într-un obor învîrtindu-se gi înfășurîndu-se, de la străini, de la 
varvari, doară și de la vrájmagii rodului nostru, cer și împrumutează şi de 
carte şi de limbă si de învăţătură. O, grea gi dururoasă întîmplare“ ©. 
După părerea acestui mitropolit, biserica, prin cărţile ei, apără integritatea 
culturală a poporului român. 

Limba cărților bisericești, oricît de cizelată si înnoită de traducători, 
nu putea rămîne limba literară de care avea nevoie cultura noastră. Această 
cultură se îndreaptă spre căile laicismului: actele juridice, traducerile 
literare şi mai ales istoria ţării noastre nu se puteau turna în formele 
stilului bisericesc, deşi de multe ori atitudinea moralizatoare a scriitorilor 
se afirma cu ajutorul acestui stil. Cronicarii din veacul al XVII-lea s-au 
străduit să completeze pe o cale nouă aspectul limbii literare. Predecesorii 
umanigtilor, ca Grigore Ureche, chiar și istoricii umaniști, au făcut apel 
la literatura orală, la legende, proverbe şi balade pentru îmbogățirea 
stilului si limbii in general. 

Ureche, pentru a caracteriza pe Ilie Vodă, folosește un proverb 
popular: „Din afară se vedea pom înflorit, iar dinláuntru lac împuţit“. 
Comparaţiile lui au un caracter popular: „Cum să tînplă de sirg de adauge 
puvoiul apei și iarăși de sîrg scade și să împuţinează, așa s-a adaos și 
Moldova... de s-au de sîrg látit și fără zăbavă au îndireptat“. Unele cuge- 
tări sînt probabil inspirate din vorbirea de curte : „De multe ori unde pierde 
omul nădejdea, de frică mai apoi să întoarce în vitejie“. Lexicul predomi- 


5 Mitropolitul Simion Stefan în Introducerea la Noul Testament, de la Bălgrad, 
1641, Ја I. Bianu și N. Hodoș, Bibliografia românească veche, І, p. 167. 
6 Liturghierul mitropolitului Teodosie, 1680, ibidem, І, p. 234. 

nant moldovenesc gi topica uneori cam stîingace îl apropie de scriitorii 
populari 7, 

Miron Costin, unul dintre cei mai de seamă umaniști români din 
veacul al XVII-lea, nu renunţă la îmbogățirea stilului său prin folosirea 
bogățiilor literaturii populare. În cronica lui întîlnim proverbe şi zicători 
moldoveneşti : „Се dzilele lui cele firșite, cum să dzice cuvîntul“ (adică 
proverbul), „lupul părul schimbă, iară nu firea“, „Cum dzice moldovanul, 
nu sînt în toate dzile Pastile^ 8. Se stie că în De neamul moldovenilor se 
descriu pe larg obiceiuri și datine populare moldovenești spre a fi compa- 
rate cu cele latine. 

Constantin stolnicul Cantacuzino, care cercetase tradiţiile populare, 
căutînd într-însele material pentru istorie, foloseşte și el elemente de grai 
popular. Cuvintele graiului muntenesc, morfologia limbii stolnicului au 
fost analizate cu atenţie de lingviști; ele au un caracter predominant 
popular al graiului muntenesc ?. 

Şi Dimitrie Cantemir, cel mai savant şi erudit scriitor român de la 
sfîrșitul secolului al XVIl-lea si de la începutul celui următor, este influ- 
епа în lucrările sale româneşti de limba populară a vremii lui. Se știe că 
Istoria ieroglificá (redactată în 1705) cuprinde cîteva sute de proverbe şi 
cugetări care întrerup naraţiunea faptelor. Dintre acestea o sumă sînt de 
caracter popular. În această carte întîlnim, alături de extrase din clasicii 
greci si romani, și proverbe moldovenești: „Lupul părul după vremi își 
schimbă, iară din firea lui nu iase“, sau: „Cine nu vrea să frămiînte, toate 
ziua cerne“. Si basmele sînt folosite de acest scriitor cînd vorbește de 
zmeul care „capul cu coada să-și împleticească“. Expresia „apă în piuă 
bătută“ este tot inspirată din bogăţia de imagini a creaţiei populare. Fru- 
musetile vieţii populare în Istoria ieroglificá se recunosc atunci cînd au- 
torul vorbeşte de alaiul de nuntă cu fluiere, cîntec de cimpoi, „danţurile“ 
cele lungi 19. 

Nu mai este necesar să vorbim despre influenţa stilului popular mol- 
dovenesc în opera lui loan Neculce, cronicarul moldovean cel mai apro- 
piat de popor în narafiunile sale istorice și legendare. Înrturirea limbii 
poporului pentru formarea limbii literare în ţările române în veacul 
al XVII-lea este incontestabilă !1. 

Totuși acest fenomen de istorie culturală pare inexplicabil la prima 
vedere. Toţi scriitori citati, toţi cronicarii din secolele XVII—XVIII, sint 
boieri și anume dintre cei mai mari și mai bogaţi, iar Dimitrie Cantemir 
este fiu de domn. Cum se face că aceşti scriitori, care în viaţa lor trebuie 
să se fi uitat cu indiferență la țărănimea muncitoare, să fi apelat pentru 
crearea stilului lor, pentru formarea unui mijloc de exprimare a ideilor 
lor, idei de stápini, la limba supușilor. Aceasta ar fi însemnat pentru ei pro- 


7 Gr. Ureche, Letopiseţul Țării Moldovei, ediţia P. P. Panaitescu, ediţia a Il-a, 
București, 1958, studiu introductiv, р. 80—45. 

8% Miron Costin, Opere, ediţia citată, studiul introductiv, p. 26—27. 

9 Al. Rosetti si B. Cazacu, op. cit., p. 276—284. 

10 P, P. Panaitescu, Dimitrie Cantemir. Viaţa şi Opera, București, 1958, р. 87—91. 

f! A]. Rosetti și B. Cazacu, ор. cit., p. 246—226. 

babil o recunoaștere a superiorității creaţiei supușilor faţă de aceia a stă- 
pinilor. 

Explicaţia acestui fenomen cultural stă in întrepătrunderea literaturii 
orale populare cu cea de curte tot orală. În toate ţările medievale, în apus 
ca şi în răsărit, a existat o literatură de curte, cîntece cuprinzind legende și 
mai ales fapte cavalerești îmbrăcate în povestiri orale versificate. Am avut 
şi noi trubadurii noștri. În secolul al XVI-lea cronicarul polonez Stryikowski 
a auzit la curtea din Bucureşti balada lui Ștefan cel Mare, iar cronicarul 
moldovean Nicolae Costin pomeneşte de cîntăreții de curte care recitau la 
mesele domnilor însoțiți de muzică cîntecele domnilor trecuţi 12. Un scriitor 
grec pomenește de cîntăreţii de la curtea domnului Moldovei Petre Șchiopul £. 

Din analiza baladelor eroice care s-au păstrat pînă astăzi se vede clar 
că unele din ele au fost create la curţile boierești, pentru glorificarea 
faptelor unui boier din trecut: astfel balada lui Radu Calomfirescu gi 
aceea a boierului moldovean Vartic, ucis pe nedrept din porunca soției 
lui Petru Rareş. Negarea existenţei și a supravieţuirii baladei de curte la 
români ar echivala cu scoaterea culturii noastre din ritmul general al cul- 
turii europene în epoca feudală 1. A. Balotă a dovedit cá balada de curte 
la români stătea în strînsă legătură cu cea populară, deși reprezentau in- 
terese și curente opuse, deoarece aceiași cintáreti profesioniști, guslarii, 
erau chemaţi să сіпќе, atît la curtea boierească, precum și Ја şezătoarea 
satului 15, În epoca lui Dimitrie Cantemir, sătenii din Broşteni, în vecină- 
tatea Iaşilor, erau specializaţi în cîntările pentru nunţi, hore și sărbători, 
ori de cîte ori erau chemaţi 16. Aportul literaturii populare orale la for- 
marea limbii literare românești în secolele XVII—XVIII este un fapt de 
primă importanţă pentru istoria culturii românești. Bogăția imaginilor, 
arta povestirii în literatura română de mai târziu își au originea în aceste 
începuturi. 

Umanigtii români care căutau o îmbogăţire și o mai mare precizie 
a stilului, s-au adresat, cum era de aşteptat, limbilor clasice, latina şi 
greaca, ре care o învăţaseră în școlile din {ага gi din străinătate. Dorinţa 
lor de a prelucra stilul și de a oferi urmașilor lor cărturari o nouă for- 
mulă literară mai perfectă este mărturisită în chip clar. Miron Costin în 
introducerea la poemul Viaţa lumii, declară că a scris ca „să să vază că 
poate și în limba noastră a fi acest fel de scrisoare ce se cheamă stihuri“ 17. 
Dimitrie Cantemir în introducerea la Istoria ieroglificá, expune precis do- 
гіпќа lui de a prelucra limba română în vederea posibilităţilor de expri- 
mare literară și filozofică, „ca nu atîta cursul istoriei în minte mi-au fost, 


12 A. Balotă, Poetica de curte (lucrare în curs de publicare, folosită prin amabi- 
litatea autorului). 

13 V. Costáchel, P. P. Panaitescu și A. Cazacu, Viaţa feudală în Tara Românească 
și Moldova, București, 1957, `p. 531—532. 

14 Al. І. Amzulescu, Balade populare româneşti, Y, București, 1964, p. 87—51, 
contestă total existenţa baladei de curte în literatura românească veche. 

15 A. Balotă, op. cit. 

16 Dimitrie Cantemir, Istoria ieroglificá, ed. Academiei Române, Bucureşti, 1883, 
р. 108: ,Tiganii alăutari $1 cobzari, aceştia lácuiesc în Broşteni“. 

17 Miron Costin, Opere, p. 312. 

pre cît spre deprinderea ritoriceascá  nevoindu-mă, la simcea (mate- 
ria n.n) groasă ca aceasta, pre aspra piatră multă și îndelungată ascuti- 
tură să-i fi trebuit am socotit“. Este aici principiul limbii literare creată 
de scriitor prin cizelarea limbii vorbite. Cantemir adaugă, adresîndu-se 
cititorului : „De vreme ce brudii (necoaptei n.n.) noastre limbi cunoscător 
eşti.. căci în une hotare loghicești sau filozofești a limbii streine, elinești 
zic, si latinești cuvinte și numere (numiri n.n.) ici și colea, după asupreala 
(nevoia n.n.) voroavei, aruncate vii afla“ 18. Prin urmare, pentru a ex- 
prima. idei și definiţii filozofice, Cantemir declară că va facel apel la ter- 
meni latinești și grecești. 

Încercarea umanistilor de a crea o limbă literară românească, folo- 
sind lexicul și topica limbilor clasice, a dat naștere unei scrieri artificiale, 
depărtate de înţelegerea poporului. Totuși această formulă a fost adoptată 
şi de Şcoala Ardeleană, care datorește atîtea lui Cantemir. 

Folosirea modelului dat de limbile clasice are un caracter complex 
la scriitorii umaniști români. Dacă Miron Costin a ştiut, cu o indeminare 
de artist, să folosească cu o oarecare discreţie exemplul limbilor clasice 
(construcţii de adjective cu complimentul lor la genitiv, construcții parti- 
cipiale, fraze cu verbul la sfîrșit, inversiunea atributului și un număr de 
neologisme latine) ?, artificialitatea construcției literare apare vădită la 
urmașii lui: Constantin stolnicul Cantacuzino ca elenist se îndreaptă mai 
ales spre modelele bizantine, decît spre cele clasice. Acest scriitor, autorul 
Istoriei Țării Románesti, avea nevoie de o limbă care să-l ajute la pre- 
zentarea critică a problemelor de istorie. Alături de un lexic cu multe gre- 
cisme, latinisme și italienisme, el folosește o sintaxă specială, retorică și 
complicată, de caracter bizantin, Constantin Cantacuzino părăsește pru- 
denţa lui Miron Costin în transformarea limbii și scrie cu о frază umflatá 
de idei, dar prea puţin lapidará 9. Stilul stolnicului, desi formează un 
moment interesant în istoria culturii, nu a îndreptat literatura noastră 
spre căi deschise pentru viitor. 

Același lucru se poate spune și despre stilul cărților românești ale 
lui Dinitrie Cantemir. El este cel mai mare umanist român din seco- 
lele, XVII—XVIII în privinţa ideilor noi, a metodei de cercetare, a eru- 
diției și a perspectivelor culturale. Era de așteptat ca acest scriitor, cu- 
noscător al atîtor limbi, să aibă a-și spune cuvîntul în privinţa limbii li- 
terare. În special în Istoria ieroglificá, lucrare în parte narativă, în parte 
filozofică, se punea această problemă. Cum s-a văzut, autorul declară 
de la început că scopul său este cizelarea și îmbogățirea limbii române. 
Istoria ieroglificá, prin latura sa filozofică, metafizică, e prima carte de 
filozofie scrisă în românește. Filozofia din Istoria îeroglifică nu constituie 
o încercare de a prezenta un sistem complet de cugetare, ci numai medi- 
taţiile unui istoric asupra vremii sale, de la care se ridică la meditații 


18 Dimitrie Cantemir, Istoria îeroglifică, ed cit., p. 4. 

19 O analiză completă la B. Cazacu, Influența latină asupra limbii şi stilului lui 
Miron Costin, în „Cercetări literare“, V, 1943, р. 41—63, vezi și Al. Rosetti, Observaţii 
asupra limbii lui Miron Costin, Bucureşti, 1950. 

7?) Al. Rosetti și B. Cazacu, ор. cit, p. 246—266. 

asupra vieţii în general. În ceea ce privește lexicul, pentru redarea ter- 
menilor abstracţi Cantemir folosește greaca st latina, încercînd să adopte 
ca neologisme în limba noastră cuvinte împrumutate din aceste limbi. 
Dar sintaxa şi topica se depărtează mai mult de tradiţia cronicarilor sub 
mai multe influenţe străine, între care predomină acelea ale retoricii latine 
din școlile Renaşterii. De aceea, fraza este lungă, de obicei ritmată și 
pentru un cititor din vremea lui, ca şi din vremea noastră, nu destul de 
limpede la prima citire. Același stil, mai moderat însă, se întîlneşte în 
ultima scriere a lui Dimitrie Cantemir, Hronicul románo-moldo-vlahilor, 
lucrare de critică istorică 21, 

Şcoala umanistă românească din secolele XVII—XVIII deși nu 
rezolvă problema limbii literare într-un chip valabil pentru posteritate, 
are totuși un rol hotăritor în biruinţa scrisului în limba română, prin înlă- 
turarea definitivă a limbii slavone şi recunoaşterea limbii poporului ca 
mijloc de expresie literară, ştiinţifică şi oficială. 


1 P. P. Panaitescu, Dimitrie Cantemir, р. 252—253. 

SFIRSITUL SLAVONISMULUI CULTURAL 
ÎN ȚĂRILE ROMÂNE 


C ancelaria de stat. Slavonismul s-a menţinut în țările 
române pe cîteva poziţii, pînă la sfîrşitul secolului al XVII-lea în cancelaria 
de stat, iar în biserică, la începutul celui unmător, datorită faptului că actele 
de cancelarie traduse în altă limbă ar fi putut fi contestate în autenticitatea 
lor, iar textele bisericești, traduse eventual inexact, puteau fi considerate 
ca eretice. 

În ce privește cancelaria domnească, e de observat că actele defini- 
tive de proprietate feudală s-au scris mai multă vreme în slavonește, pe 
cînd zapisele (contracte) și poruncile se scriau în românește. Este destul 
de semnificativă o statistică, deși bazată pe un material incomplet, privitor 
la actele din vremea lui Vasile Lupu : dintre 70 de cărți domnești pentru 
întăriri de proprietate, 65 sînt slavone și 5 româneşti ; din 27 de porunci 
domnești nici una nu este slavonă, toate sînt românești (slujbașii inferiori 
nu stidu slavoneşte), din 12 cărţi de judecată, 7 sînt slavone şi 5 românești ; 
din 11 cărţi date de marii boieri, 2 sînt slavone și 9 românești ; din 56 de 
zapise particulare, 55 sînt româneşti și unul singur slavon (acesta scris de 
marele logofăt) î. Se vede cum toate păturile sociale se îndreptau spre 
scrisul în limba română şi numai curtea domnească rămînea ре baza vechii 
tradiţii. 

În 1639, diacul Sandir scrie un zapis de vînzare în românește gi tot 
el redactează întărirea domnească a aceleiași vînzări însă în limba sla- 
vonă 2, ceea ce dovedește că și stiutorii de carte slavonă scriau românește 
actele particulare. 

Imediat după sfîrșitul domniei lui Vasile Lupu (1653) și a lui Matei 
Basarab (1654), cancelaria domnească se românizează cu repeziciune. Din 
tradiția slavonă nu mai rămîn decît titlurile domnilor, саге араг în sla- 
vonește, la începutul hrisoavelor redactate în românește, precum şi le- 


1 G. Ghibănescu, Surete şi izvoade, III, Introducere. 
2 Jdem. Două documente din anul 1639, în „Arhiva“, IX, 1898, p. 477—481. 

genda de pe pecetia domnească, tot în slavonegte. Numai cîteva hrisoave 
solemne, tot mai rare, se scriu în slavoneşte pînă la sfîrşitul veacului. 

Şi în această epocă limba slavonă continuă să fie obiect de studiu 
în şcolile domneşti, deoarece actele de proprietate mai vechi redactate în 
slavonă apăreau în procese și era necesar să poată fi traduse și înţelese 
deoarece interese importante erau legate de aceste texte. Astfel se explică 
de ce Antim Ivireanul tipărește la Snagov în 1697, o gramatică slavonă, 
în introducerea căreia citim: „La noi (limba slavonească) o intrebuin(ám 
nu ca pe a noastră, ci ca străină și împrumutată“. „În bisericele dum- 
nezeești noi ne-am obişnuit a ceti slavonegte ; dar necunoscînd această 
limbă care ne este streină, nu a noastră, puteam de multe ori să cădem în 
greşeli“. Antim Ivireanul arată în dedicatia adresată lui Constantin vodă 
Brîncoveanu că tipărirea cărţii se impunea, deoarece „ai întemeiat și 
școală pentru învăţarea limbii slavonești pentru copiii de vîrstă fragedă“ 3. 

Şcoala de slavonă a continuat în veacul al XVIII-lea. Gheorgachi, al 
doilea logofăt, în Condica ce are întru sine obiceiuri vechi şi noi, redac- 
tată în 1762 în Moldova, pomeneşte de „dascălul școlii slavoneşti“. El 
adaugă că pînă la domnia a treia a lui Mihai Racoviţă (pînă în 1726) 
„era cîte 5—6 uricari, oameni bătrîni, tălmăcitori și făcători uricilor celor 
sloveneşti“, dar că acest obicei s-a stricat. Pînă la Constantin Cantemir 
vodă (1685—1693), adaugă Gheorgache, se cerea ca logofătul al treilea 
să știe slavonesgte, „fiindcă di-mceputul şi descălecatul ţării, așa ега obig- 
nuit a să scrie hrisoavele moșiilor pe slovenie gi acelea era mai de cinste 
şi mai de credință, de vreme că acele hrisoave slovenești ori întărituri de 
moșii, ori judecăţi, să scria în scurt, care și pîn acmu acele urice domnești 
pe slovenie n-au nici o îndoială a nu să crede“. „lar de la o vreme s-au 
rădicat acest obicei а sloveniei* 4, Așadar, chiar în a doua jumătate a seco- 
lului al XVIII-lea se păstra învățămîntul limbii slavone, în vederea ci- 
tiri vechilor urice gi hrisoave. În 1763, domnul Moldovei, Mihai Cehan 
Racoviţă, în așezămîntul său pentru școli, pomeneşte de dascălul slovenesc 
de la școala domnească gi de „popa Florea dascălul de școala cea slove- 
nească ot sfentu Gheorghe“ 5. 


Ultimul bastion al slavonismului : biserica. Pentru motive religioase, 
biserica ortodoxă din cele trei ţări românești a mai păstrat liturghia sla- 
vonă, chiar după ce în toate celelalte domenii ale scrisului biruise scrisul 
în limba română. Chiar după ce în Moldova se introdusese oficial liturghia 
în româneşte, la București se tipărește în 1680 Liturghierul slavon. Ulti- 
mele cărţi tipărite în slavonește în Tara Românească sint Triodul (1697), 
Mineiul (1698), apoi cărţile cu text paralel slav și român, Molitvelnicul 
din 1699, Octoihul din 1700, Molitvelnicul şi Penticostarul din 1701, Litur- 
ghierul din 1702, Apostolul din 1704, Antologhion (1705), Slujba Născătoarei 


3 Т, Bianu si N. Hodoș, Bibliografia românească veche, 1, p. 354. 
4 Dan Simonescu, Literatura românească de ceremonial, Bucureşti, 1939, p. 305. 
$ P. Teulescu, Documente istorice, Bucureşti, 1860, р. 96—101. 

He Dumnezeu si un Molitvelnic (1706), Octoihul (1706 şi 1712), Liturghierul 
(1713). Toate aceste cărţi, fără excepţie, s-au tipărit în Tara Românească, dar 
în 1715 avem un Liturghier slavo-román tipărit la laşi. Ultimele cărți sla- 
vonesti de cult, destinate bisericii române sînt Ceaslovul din București, 
Psaltirea din laşi din 1731 si Psaltirea din București din 17456. 

În genere, biserica ortodoxă din Orient nu s-a opus la traducerea 
cărților bisericești gi la folosirea liturghiei în românește, dar a privit 
această activitate cu rezervă și neîncredere. Patriarhii din răsărit au inter- 
venit o singură dată în această problemă internă a românilor. Patriarhul 
Dositei de Ierusalim era considerat, în ultimii ani ai veacului al XVII-lea, 
ca șef spiritual al ortodocșilor și conducea o vastă acţiune de apărare a 
bisericii împotriva propagandei catolice şi reformate, precum și o acţiune 
politică de eliberare a popoarelor creştine de sub jugul turcesc. În acel 
moment se produce, precum se ştie, unirea bisericii române cu cea catolică, 
în Transilvania. Cu prilejul ridicării lui Atanasie ca mitropolit al românilor 
din Transilvania, în 1698, patriarhul Dositei îi trimite o poruncă asupra 
felului cum trebuie să folosească în biserică limba română gi cea slavă: 
pentru predici el se va adresa „la rumâni pre limba rumânească“, dar 
„slujba de toate zilele să te nevoiegti cu dinadinsul să să citească toată pre 
limba slovinească sau elinească, iar nu rumânește sau într-alt chip“. „Tre- 
buie arhieria ta, Evanghelia să pui să să citească au slovenește, au româ- 
negte, precum s-au tipărit în zilele blagocestivului Io Constantin Besarabă 
voievod“ (Brîncoveanu) 7. 

Rezultă de aici că şeful de atunci al biserici orientale nu se opune la 
citirea cărţilor bisericești în românește, dar rezerva liturghia slavonă pen- 
tru Transilvania, ca semn al rezistenței împotriva unirii cu catolicismul. 

În aceste condiţii, introducerea limbii române în biserică devenea o 
problemă dogmatică și nu se putea rezolva decît prin înţelegerea cu pa- 
triarhiile din Orient sau eventual printr-o schismă. În 1679, mitropolitul 
umanist al Moldovei, Dosoftei, tipărește la Uniev în Polonia primul Litur- 
ghier moldovenesc în limba ţării. Acest act revoluţionar, care însemna 
de fapt introducerea limbii române în oficierea slujbei religioase în bise- 
rică, nu mai este justificat, ca mai înainte, pentru alte traduceri, cu lipsa 
de cunoștință a poporului pentru limba slavonă, ci se caută și o justificare 
dogmatică. În introducere se spune, adevărat, că s-a tipărit cartea „să-nţe- 
leagă toţi cari nu înţeleg sîrbește sau elinește“. Dar la sfîrşitul introdu- 
cerii Dosoftei adaugă, in slavonește $1 în grecește, întrebarea pusă odi- 
nioară patriarhului de Antiohia : „Fără grije iaste a face slujbă pravos- 
lavnicii Syrii şi din Armeani savăi (sau n.n.) și dintr-alte {агі nescare cre- 
dincioși pre a lor limbă, au cu totul îi silesc cu elinească a sluji liturghiei 
limb ?*. Răspunsul este afirmativ pentru limbile siriacă și armenească, Cu 
alte cuvinte, mitropolitul Dosoftei declară că de vreme ce s-a admis $1 





6 Toate aceste cărţi descrise de I. Bianu si N. Hodoș, ор. cit., I, П. 
7 Timotei Cipariu, Acte şi fragmente, Blaj, 1855, p. 243—244. 

altor ortodocşi, sirieni și armeni, să ţină liturghia în limba lor, igi ia şi el 
îndrăzneala de a publica liturghia în românește, fară a mai aștepta o în- 
cuviintare oficială $|. Această üncuviintare s-a dovedit însă necesară. Patru 
ani mai tîrziu, acelaşi mitropolit al Moldovei publică un Molitvelnic, unmat 
de Liturghia lui Ioan Gură de Aur, în româneşte, după care urmează învo- 
irea patriarhului de Alexandria : „Cu blagoslovenia sfinţii sale Parthenie... 
papă si patriarh de cetatea ce mare Alexandriia ș-a tot Eghipetu, Liviei, 
Pentapoleiului, Etiopiei, părinte părinţilor, păstor păstorilor, al treispre- 
ziace den apostoli și giudecătoriu preste lume, luînd de la sfinfia sa voe, 
timplindu-sá în Iaşi sfinția sa, am tipărit această sfîntă carte, să-nţăleagă 
creştinii sfintele taine“. Semnează mitropolitul Dosoftei al Moldovei „slugă, 
fiu sufletesc“ 9. În aceeași carte se află o „mărturie cá nu iaste oprit a să 
cînta liturghie rumâniaşte“, care cuprinde aceleași mărturii privitoare la 
ortodocşii sirieni și armeni ca în Introducerea la Liturghierul din 1679 10. 
Mitropolitul Dosoftei aduce deci un argument dogmatic, o încuviinţare de Ја 
şefii bisericii din Orient, pentru recunoașterea limbii române ca limbă 
liturgică. Recunoașterea reprezintă un moment hotárítor în istoria bisericii 
române și a limbii române scrise. Dosoftei se folosește de prezenţa pa- 
triarhului Partenie la lași, unde, ca întotdeauna, ierarhii bisericii orientale 
așteptau daruri şi milostenii, ca să-i smulgă aprobarea, pe care n-o putea 
refuza. А 

În Tara Românească, momentul hotărîtor pentru introducerea limbii 
române în biserică a fost publicarea Bibliei lui Şerban Cantacuzino din 
1688. Această carte, cea mai masivă și învățată traducere în românește а 
Scripturii, este precedată de o introducere dedicatorie către Şerban Canta- 
cuzino, în care citim : „Cu cît era mai dirept creștinii rumâni să știe legile 
lui Dumnezău, care iaste sfînta Scriptură... Aceasta și la rumâni s-au plinit, 
că cu glas striin grăind lor Dumnezău, nu asculta ; iar acum sfînta Scrip- 
tură prin nevointa măriei tale să citeşte şi cunoscută să face gi la mari 
și la mici“. Se recunoaște deci dreptul românilor de a asculta liturghia și 
de a citi Biblia în românește. Pentru recunoaşterea calităţii de limbă litur- 
gică a limbii române se aduce și un argument istoric: loan Gură de Aur 
ar fi creștinat pe români (?). Importanţa acestui text stă în autoritatea celui 
ce l-a alcătuit: „Dositei, din mila lui Dumnezeu patriarh sfintei cetăţi 
Ierusalimului gi a toată Palestina“ 11. Este vorba de același patriarh, şeful 
real de atunci al bisericii ortodoxe, care urma să interzică mitropolitului 
Transilvaniei, Athanasie Anghel, să citească liturghia în românește. Dar 
față de Şerban Cantacuzino el a fost nevoit să cedeze și să recunoască 
canonic introducerea limbii române în biserică, semnind prefata la tra- 
ducerea Bibliei. Așadar, biruinţa limbii române a fost oficializată prin 
aprobarea conducerii bisericii ortodoxe din Orient. 


8 I. Bianu si N. Hodoș, op. cit., I, p. 224—225. 
9 Ibidem, |, p. 262. 

10 Ibidem, I, p. 263. 

îi Ibidem, I, p. 283—290. 

La această dată, folosirea limbii române în biserica celor trei {агі 
era în mare parte un fapt împlinit. Încă din vremea lui Vasile Lupu, după 
cum constată călătorul sirian Paul de Alep, domnul, văzînd că moldovenii 
nu înțeleg limba slavonă a pus de s-au tipărit cărți româneşti 12. Același 
călător observă că în capela lui Matei Basarab, la Tîrgovişte, se cînta la 
dreapta în grecește si la stînga în româneşte 13. 

Del Chiaro, secretarul italian al lui Constantin Brîncoveanu, în isto- 
ria sa, a „revoluțiilor din Valahia“, spune că românii folosesc liturghia în 
limba slavonă, „aproape în toate bisericile lor“. „Totuși în unele biserici 
au adoptat limba română, fapt pentru care mi-am arătat surprinderea, în 
prezența mai multor boieri, ráspunzindu-mi aceştia că este vorba de un 
abuz religios introdus în zilele noastre, în parte pentru că mulţi preoţi nu 
ştiau altă limbă decît româna și pe de altă parte pentru са asistenții nu 
ştiu slavoneste^ 1%. Deci .încă în vremea lui Brincoveanu, care domnește 
pînă în 1714, se.mai folosea limba slavonă gi se mai găseau boieri care con- 
siderau liturghia în românește ca un abuz. 

Tot în acea vreme (1702) un călător englez, Eduard Chisthull, ob- 
servase cà în Tara Românească „slujba bisericească se face în limba greacă 
sau în cea slavonă. Mi s-a spus că sînt însă biserici în care se slujeşte în 
limba română, că se citește adesea Evanghelia în limba ţării, dar că, de 
cele mai multe ori, liturghia este rostită în limba slavonă“ 55. Deşi se ti- 
păriseră atunci cărţile fundamentale ale cultului în românește și se obținuse 
învoirea conducătorilor bisericii ortodoxe pentru aceasta, totuși, încă la 
începutul secolului al XVI-lea, în practică, limba slavonă nu fusese înlă- 
turată, decît în parte. 

Nu este exclus ca actul final pentru adoptarea exclusivă a limbii 
române în liturghie să se fi făcut printr-una din „reformele“ lui Constantin 
Mavrocordat (circa 1740—1750), cu o poruncă a acestui domn. Nu cunoaș- 
tem textul unui asemenea act, dar el este menţionat de călătorul raguzan 
Raicevich, care afirmă în 1788 că „odinioară liturghia se celebra în sla- 
voneste, pe care nici clerul, nici poporul n-o cunoșteau. Constantin vodă 
Mavrocordat, om cu spiritul agitat, a hotărît ca ea să fie celebrată în limba 
română, dar deoarece această limbă este foarte săracă în expresii, tradu- 
cerea este ridicolă și chiar pînă azi puţin apreciată“ 16. Chiar la sfîrșitul 
veacului al XVIII-lea, se mai aflau clerici și boieri reactionari care regretau 
limba slavonă si dispretuiau scrisul în limba poporului. Probabil că scriitorul 
'raguzan se făcea ecoul unor asfel de cercuri. 


12 B. Radu, Voyage du patriarche Macaire, în „Patrologia orientalis“, XXII, 1, 
181. 

t 13 Ibidem, in „Patrologia orientalis% XXIV—4, p. 563. 

14 A. M. Del Chiaro, Istoria delle moderne rivoluzioni della Valachia, ediția 
N. Iorga, București, 1914, р. 87—88. 

5 Ed. Chisthull, Cálütorie prin Tara Románeascá d traducere de C. Pitesteanu, 
extras din „Buletinul societăţii de geografie“, XLI, 1992, 

6 Raicevich, Voyage en Valachie et en Moldavie, Е de M. Lejeune, Paris, 

1822, p. 185. 


15—415 
www.dacoromanica.ro 


226 Începuturile şi biruința scrisului în limba română 


Greutatea biruintei definitive a limbii române în biserică stătea și în 
lipsa cărților românești de cult. Acestea nu erau tipărite în suficiente exem- 
plare pentru nevoile tuturor bisericilor. Аза se explică ide се Constantin 
Mavrocordat, în a doua sa domnie în Moldova (1741—1743), a poruncit 
„de au adus si cărți pe-nţeles din Tara Românească, căci în Moldova nu 
se află Evanghelii, Apostoli și Leturghii, dînd poruncă mitropolitul, acele 
cărți să le citească pe-nteles pe la biserici“ 17. Această măsură a domnului 
reformator ar fi un indiciu că afirmaţia lui Raicevich asupra poruncii lui 
pentru eliminarea definitivă a limbii slavone din biserici este exactă. În 
orice caz, rezistenţa prelungită a partizanilor limbii slavone în biserica ro- 
mână arată că biruința limbii române nu s-a obţinut decît în unma unei 
lupte indirjite și lungi împotriva forţelor trecutului. 


1 Enache Kogălniceanu, Letopisețul Moldovei, la M. Kogălniceanu, Letopiseţele 
Moldovei, vol. III, ediţia a II-a, p. 203, 

CONCLUZII 


Åm cercetat problema, capitalà pentru istoria cul 
turii românești, a începuturilor si a biruinței scrigului în limba română. 
Ea se întinde pe un timp de mai bine de trei veacuri $1 pe un spațiu саге 
cuprinde împreună cele trei {агі românești : Transilvania, Tara Românească 
şi Moldova. Pentry determinarea cauzelor care au dus la înlocuirea limbii 
slavone din situaţia ei de limbă oficială a bisericii, statului gi literaturii cu 
limba poporului a fost necesară încadrarea: acestei probleme în evoluţia 
societăţii românești din perioada orînduirii feudale. Numai prin cunoaşterea 
societăţii, a economiei și a istoriei culturii poporului nostru se poate înţelege 
şi fenomenul cultural al începuturilor gi biruintei scrisului în limba română. 
Este vorba de o formă superioră a dezvoltării culturale româneşti. 

Slavonismul, în istoria culturii noastre, n-a fost decît o formă a dife- 
rentierii de clasă, o încercare a nobilimii, a bisericii $1 a statului domnesc 
de a păstra o poziţie predominantă şi de a lăsa în întuneric clasele aservite 
şi neprivilegiate. Așadar, înlocuirea limbii slavone cu cea română nu poate 
însemna decît biruinţa acestor clase. Din simpla enunţare a problemei reiese 
că înlăturarea slavonei a însemnat nu rezultatul unei încete schimbări 
fireşti, ci 9 luptă cu caracter social, așa cum apare în toate societăţile îm- 
pár(ite pe clase; mica nobilime, dregătorii locali, 'orășenii, oamenii liberi 
au dus această luptă care poate fi intitulată lupta poporului român pentru 
dreptul lui la cultură. 

Cei mai mulţi istorici și filologi din vechea școală au căutat să ex- 
plice începuturile si dezvoltarea scrisului în limba română ca rezultat al 
influențelor străine, religioase : husitismul, catolicismul, luteranismul gi 
calvinismul. Credem că am putut dovedi că este vorba de o reformă pre- 
cumpănitor laică, legată de interesele de clasă ale celor mulţi. Ea nu s-ar 
fi putut realiza decît în marginele nevoilor și a luptei acestora pentru 
libertate. Una din formele libertăţii sociale este și dobîndirea dreptului de 
a scrie în limba poporului. 

Începînd cu cnezii din Maramureș, care-și apărau autonomia ţării, 
urmînd cu cărturarii oraşelor şi satelor și cu marea operă de difuzare a 
scrisului românesc, al cărei reprezentant a fost un mestegugar, diaconul 
Coresi, apoi prin noua nobilime din Moldova și Тага Românească din 
epoca formării pieţii gomerciale pentru produsele moșiilor $1 sfirgsind cu 

umaniștii români, lupta pentru limba română a fost dusă în legătură cu 
interesele de clasă ale tuturor acestor pături sociale. În aceste condiţii, bi- 
ruinta scrisului în limba română poate fi considerată ca o formă a luptei 
de clasă. 

Nu este mai puţin adevărat cà, in chip obiectiv, această luptă socială 
se afla și pe linia promovării culturale a poporului român în întregimea 
sa. Înlăturarea slavonismului, crearea unei limbi române literare, cu izvoare 
în creaţia populară, poate fi socotită ca o luptă naţională interesînd întreg 
poporul românesc. În acea vreme exista un simțământ de solidaritate între 
românii din cele trei ţări, care se manifesta prin făurirea unei limbi literare 
comune, cu baze populare. 

Am urmărit acest aspect al transformării culturale, atît pe temeiul 
documentelor, a textelor în parte inedite, cit și al strînsei interdependente 
dintre cultură și evoluţia socială. Concordanţa dintre schimbările sociale 
şi politice dintr-o anumită regiune gi cele cu caracter cultural constituie 
o dovadă și un argument, cel puţin tot așa de valabil ca interpretarea 
textului documentelor. 

Aportul vechii istoriografii la cercetarea acestei probleme capitale a 
istoriei noastre este important și l-am folosit îndeajuns în lucrarea noastră. 
A fost însă nevoie să reluăm atât izvoarele documentare, cît gi, mai ales, 
cercetarea formelor sociale, economice și politice care au creat împrejurări 
favorabile dezvoltării și biruinţii scrisului în limba română. Credem că în 
acest chip am deschis o cale spre cunoașterea strădaniei seculare a poporului 
nostru pentru limba și cultura sa. 

